
BEVEZETÉS 


Oroszlánszívűek 


küzdelem véget ért. A keresztes hadjárat befejező- 

dött. Egyik fél sem aratott teljes győzelmet, de egyi- 

kük sem vallott akkora kudarcot, hogy szívesen 
újrakezdte volna a harcot. Jóllehet Jeruzsálem szent helyein 
keresztény latin papok ültek, al-Kudsz, ahogy a várost ara- 
bul nevezték, még mindig muszlim városnak számított. 
A Szentföld tengerparti településeit ismét keresztények ural- 
ták, de a szárazföld belsejében fekvő kastélyokat és erődö- 
ket muszlimok tartották kézben. Kerak kísértethellyé vált. 
Nyugat-Európa ,vasembere" visszatért otthonába, hogy 
a hazai nyirkos levegőben rozsdásodjon, miközben az iszlám 
szilaj harcosai a sivatagi pusztaságokban száguldoztak apró 
lovaikon, jobb híján egyetlen fegyverükkel, furkósbotjaikkal 
felszerelkezve. , Coeur de Lion, a nyugati franciák leg- 
hatalmasabbika, eltemette muszlim fejekből álló gyűjte- 
ményét, és új csatamezők felé indult, mit sem sejtve arról, 
hogy árulás leselkedik rá. Az Oroszlánszívűt, akit egyetlen 
muszlimnak sem sikerült legyőznie, most maguk a kereszté- 
nyek zárták ketrecbe. Szaladin, az iszlám , oroszlánszívű , aki 
fizikailag és lelkileg éppoly kiváló tulajdonságokkal rendelke- 
zett, mint a francia , Coeur de Lion , halálos veszélybe 
került, de nem ellenséges fegyverek, hanem barátok lesel- 
kedtek rá. A szent háború, amelyet a nyugati történészek 

harmadik keresztes hadjáratként, a muszlimok harmadik 
barbár invázióként emlegetnek, ezután már csak a króniká- 
sok kéziratlapjain folyt tovább. 

A történelem helyére legendák léptek, de egyvalami 
mégiscsak cáfolhatatlan tény. A harmadik keresztes hadjá- 
rat, bármelyik oldaláról nézzük is, a 12. század, de talán az 
egész középkor két legkiemelkedőbb alakjának erőpróbája 
volt. A szent háború kihívása két olyan embert emelt a 
magasba, akik óhatatlan emberi gyengeségeik ellenére győ- 
zedelmeskedni tudtak a háború rettenete és kíméletlensége 
fölött, és példájukkal nagyszerű áldozatok meghozatalára 
ösztönözték követőiket. 

Manapság elemezhetjük, boncolgathatjuk indítékaikat; a 
történészeknek végtére is ez a dolguk. Richárdot harci 
kedve, hódítási szenvedélye, területszerző mohósága két- 
ségkívül a szokványos középkori harcos királyok kategóriá- 
jába sorolja: azon férfiak közé, akik keveset tanulnak, még 
kevesebbet értenek, de ádázak, erősek és kíméletlenek. Ez a 
jellemzés kétségkívül ráillik arra a Richárdra, aki megvakít- 
tatta és vízbe fojtatta a taillebourg-i helyőrséget, és lemészá- 
rolta az akkoni muszlimokat. De az , Oroszlánszívű" ragad- 
ványnév, amely a keresztes hadjáratra is elkísérte, többről 
árulkodik, mint puszta öldöklési hajlamról és diadalittasság- 
ról. A Richárd által vezetett hadjárat, amely a hátországtól 
kétezer kilométernyire végrehajtott összetett hadművelet 
volt, továbbá a foglyok lemészárlásáról hozott döntés, ami 
persze örökké vitatható, katonai szempontból mégiscsak 
olyan teljesítmény volt, amelyhez a legnagyobb erkölcsi 
bátorságra volt szükség. A keresztes hadjárat véget érhetett 
volna Akkonnál, ha saját sikerének áldozataként Richárd a 
hadsereg nagy részét a muszlim helyőrség őrzésére rendeli. 
Egy oroszlánszívű bátorságára volt szükség ahhoz, hogy 


sea 


kockáztatni merjen, és vállalja még a saját oldalról érkező 
szemrehányást és gyalázatot is. 

Hasonlóképpen a templomos és johannita (ispotályos) 
foglyok megölése a hattíni győzelem után megmutatta, 
hogy minden legendás nagylelkűségével együtt Szaladin is 
rendelkezett ugyanazzal az erkölcsi merészséggel, amellyel 
francia ellenfele. Revizionista történészek persze ehhez nyil- 
ván hozzá fogják tenni, hogy Szaladin volt az, aki megölette 
az egyiptomi vezírt, Savart, keresztre feszített egy eretnek 
poétát, és számos esetben virtuális autodafékat rendezte- 
tett, ahol keresztény foglyokat mészároltak le iszlám vallási 
szertartásokon. Ám ugyanez a Szaladin volt az, aki számta- 
lan alkalommal könyörületet tanúsított a szegények és 
elesettek iránt, s akit ezért oly sokan csodáltak, barátai és 
ellenségei egyaránt. A történész nem lépheti át saját témája 
határmezsgyéit. Egy adott személyiséget csakis a saját kora 
mércéivel lehet megítélni. A 12. század és a keresztes hadjá- 
ratok egészének összefüggéseibe helyezve mindkét ember 
saját kora fölé emelkedett; Richárd katonai zseniként, 
Szaladin pedig az iszlám nemes , szent királyaként". 

A két oroszlánszívű soha nem találkozott. Mindazonáltal a 
keresztes hadjárat utóhatásaként keresztény és muszlim 
vezetők együtt élvezhették a béke áldásait, amikor Hubert 
Valter, Salisbury püspöke 1192 szeptemberében Szala- 
dinnal találkozott. A püspök az udvaroncok szokásos dagá- 
lyos hízelkedésével ömlengett Richárdról: 


Ami uram királyomat illeti, azt mondhatom, nincs 
a világon olyan lovag, aki katonai ügyekben véle 
versenyre kelhetne, vagy aki vitézségben és nagylel- 
kűségben hozzá felérhetne. De minek is szaporítsam 
a szót? Véleményem szerint — félretéve vétkeiteket —, 
ha a te nemes tulajdonságaidat hozzáadhatnánk 

Richárd királyéhoz, és az övéit a tieidhez, akkor 
mindketten olyan képességekkel lennétek felru- 
házva, hogy az egész világ nem tudna kiállítani két 
ilyen herceget. 


Szaladin és Richárd többé-kevésbé egyenlő arányban osz- 
toztak az , Oroszlánszívű" jelzőhöz társított tulajdonságok- 
ban: bátorság és emelkedettség, büszkeség és bőkezűség, 
lelki nagyság és szerénység. Személyiségük különbözött, 
híveik mozgósításában azonban mindketten páratlanul 
eredményesek voltak. 

ELSŐ FEJEZET 


Poítoui Richárd, 1158-1189 


mennyiben volt valami angol Plantagenet Richárd- 
A ban, francia ragadványnevén , Coeur de Lion"-ban, 

azt a dajkájának köszönhette. A középkorban a 
nemesi vagy királyi hölgyek ritkán szoptatták a csemetéiket, 
így hát Richárd nem édesanyja, Eleonóra királynő csecs- 
bimbóját érezhette először ajka között, hanem egy 
St. Albansból való, Hodierna nevű angol nőét, aki szintén 
akkortájt szült fiút. Nagyon is elképzelhető, hogy Richárd 
élete első két évét jobbára Hodierna családjánál töltötte, 
akire később nagy szeretettel emlékezett. A dajka vér szerinti 
fia, a Richárddal egyidős Alexander Neckham később egy 
természettudományos. értekezést írt, míg Hodierna olyan 
hírnévre tett szert, amilyennel kevés dajka büszkélkedhet: 
neve felkerült Anglia nemzeti térképére, tudniillik a wiltshire-i 
Knoyle Hodierna községet róla nevezték el. Amikor Richárd 
trónra került, dajkája iránti háláját azzal fejezte ki, hogy 
évente 27 font életjáradékot folyósíttatott Hodiernának a 
chippenhami királyi uradalomból. 

Richard szülei, Anjou Henrik és Aguitániai Eleonóra a 
12. század legfélelmetesebb alakjai közé tartoztak. 1152- 
ben kötött házasságukkal akkora területet egyesítettek, 
amely Henrik legfőbb urának, VII. Lajos francia királynak a 
birodalmát is beárnyékolta, hiszen Henrik ettól kezdve az 

ország egész nyugati felét magáénak tudhatta. Bármilyen 
furcsa azonban, Anjou Henrik ilyen magas pozícióba 
emelkedése —- 1154-ben mindehhez Anglia királyává koro- 
názták — a francia király egy elképesztő baklövésén múlott. 
1137-ben ugyanis VII. Lajos feleségül vette Eleonórát, X. Vil- 
mosnak, Aguitánia hercegének tizenhat éves lányát. 

Mivel Vilmosnak nem voltak fiai, Eleonóra örökölte a 
hatalmas Aguitániát, amely alig volt kisebb a Loire-tól a 
Pireneusokig terjedő Francia Királyságnál: magában fog- 
lalta Poitout, Auvergne-t, Périgueux-t és Gascogne-t. Lajos 
és Eleonóra házassága azonban nem volt boldog: a király 
kacérnak és közönségesnek találta feleségét, míg Eleonóra 
szenteskedőnek a királyt. Tizennégy évi házasságuk alatt két 
lányuk született, fiuk azonban egy sem. Lajos fiú utódra 
vágyott, ezért elvált Eleonórától, és feleségül vette Kasztíliai 
Konstanciát. Eleonóra nyomban hozzáment Anjou Herrik- 
hez, és házasságuk első hat évében öt gyermeket szült neki, 
köztük három fiút. A stratégiai helyzet a Francia Királyság- 
ban egy csapásra megváltozott. VII. Lajos területei összezsu- 
gorodtak, míg Anjou Henrik hatalmas térségekre tett szert, 
és amikor sikerült az angol trónt is megszereznie, néhány év 
leforgása alatt Európa leghatalmasabb uralkodójává és az új 
Anjou-birodalom legfőbb urává vált. 

Richárd 1158. szeptember 8-án született Oxfordban, a 
Beaumont-palotában. Annak ellenére, hogy ő az egyik leg- 
híresebb angol király, egyik szülőjétől sem örökölt angol 
vonásokat, de még különösebb vonzalmat sem a szigeti 
királyság iránt. Minden szempontból poitoui volt, és minden 
porcikáját anyja aguitániai hercegségének életmódja von- 
zotta. Tekintettel a középkor magas csecsemőhalandósági 
rátáira, szülei távolról sem lehettek biztosak Richárd jövőjé- 
ben. A királyi pár már elveszített egy fiút, Vilmost, aki bete- 
geskedő kisgyerek volt, és még Richárd születése előtt meg- 

halt. Éppen a magas csecsemőhalandóság miatt ebben a 
korban az anyák szeretetüket arra az időszakra tartogatták, 
amikor gyermekük már túljutott a veszélyes korai éveken. 
Alapvetően Eleonóra is ezt a gyakorlatot követte. Harmadik 
fia iránt azonban kezdettől fogva különleges gyengédséget 
táplált. Férje számára világossá tette, hogy a királynéi 
országrészeket Richárd fogja örökölni: ennek megfelelően 
csakis ő lehet az aguitániai hercegi, illetve a poitoui grófi 
cím várományosa. 

Korai gyermekéveiben Richárd nem sokat láthatta szüleit: 
az 1160-as években Henrik szinte folyamatosan járta az 
országot, és kezdetben Eleonóra is gyakran vele tartott. 
Richárd első életévében, 1159-ben, a királyi pár és udvartar- 
tása becslések szerint több mint 5000 kilométert utazott, 
többnyire lóháton, ez úgy napi tizenöt kilométernek felel 
meg. Ezt a vándor életmódot nem éppen kisgyerekeknek 
találták ki, de a királynénak sem lehetett könnyű, már csak 
azért sem, mert gyakorta volt várandós, miközben igencsak 
vágyakozott a távoli Poitou fényűző udvari élete után. Ehhez 
járult hozzá az 1160-as évek belpolitikai küzdelme, amelyet 
Henrik és Becket Tamás canterburyi érsek vívott egymással. 
Ez jórészt felemésztette a király idejét és energiáját, fáradttá 
és ingerlékennyé tette. Henrik gyakran engedte szabadjára 
hírhedett ,Anjou-temperamentumát" vagy ,epés haragját , 
amely végül Becket életébe került. Amikor rájött az őrjöngés, 
rikácsolt, üvöltözött, a földhöz verte magát, köpködött és 
nyáladzott, szőnyegeket rágott, takarókat tépett a fogával, 
bútorokat tört-zúzott, és aki közelébe került, azt megütötte, 
sőt olykor karddal meg is szúrta. Részint így engedte ki a 
feszültséget, részint azonban így szerzett érvényt akaratának; 
gyerekkori frusztrációinak eredménye volt ez az elviselhetet- 
len hisztéria. Egyik fia sem örökölte tóle, de talán éppen 
Richárdra hatott leginkább a gyerekkorban látott rossz példa. 

Eleonóra nem sok örömet talált Angliában faragatlan 
férje mellett, s minden oka megvolt rá, hogy nosztalgiát 
érezzen ÁAÁguitánia víg és bohém élete iránt. Ahogy Richárd 
felcseperedett, Eleonóra magával vitte Angliából, és gon- 
doskodott róla, hogy fia Poitiers-ben, a poitoui grófság fővá- 
rosában, vagyis a királynéi udvarban nevelkedjen. Tekintve 
hogy második fiúgyermek volt, Richárd nem számíthatott 
arra, hogy trónra kerül, habár a középkori élet sok tekintet- 
ben hasonlított a szerencsejátékhoz, különösképp a folyto- 
nos háborúk miatt; Richárdnak tehát mégiscsak készenlét- 
ben kellett állnia arra az esetre, ha apja vagy bátyja 
váratlanul elhalálozik. 

A felnőtt Richárdot körülvevő legendák sokaságához 
képest eléggé meglepő, hogy egyetlen fennmaradt krónika 
sem ír a gyerekkoráról. Anekdoták híján kénytelenek 
vagyunk feltételezni, hogy Richárd gyermekkora hasonló 
lehetett bármely más, nemesi vagy királyi családból szár- 
mazó 12. századi ifjú emberéhez. Ami a társaitól megkülön- 
böztette, az a hadijátékokban való jártassága mellett a 
költészet és a zene iránti fogékonysága volt. Ezeket a művé- 
szeteket Eleonóra aguitániai udvarában igen magas szinten 
művelték. Mindemellett Richárd meglehetősen művelt em- 
bernek számított, kiváló latintudásával például egy alkalom- 
mal igencsak meglepte a canterburyi érseket, azonkívül 
franciául és provanszálul is írt verseket. Dédapja, Aguitániai 
IX. Vilmos kiváló költő volt, és a királynéi udvarban folyó iro- 
dalmi tevékenység kétségkívül hatott a fiatalemberre. 
Műveltség tekintetében talán még nagy riválisát, Szaladint is 
felülmúlta, jóllehet ezek a dolgok meglehetősen viszonyla- 
gosak. A 12. századi európai műveltség az iszlám világéhoz 
képest szegényesnek volt mondható, és a muszlimok - alig- 
hanem joggal — hajlottak arra, hogy a keresztény keresztes 
lovagokat barbároknak tartsák. Továbbá azok a kereszté- 

nyek, akik kedvelték Tripoliszi Rajmundot és Szidóni 
Rajnaldot, Öutremerben, a Szentföldön nőttek fel, ismerték 
a Keletet, és jobbára hasonlóan gondolkodtak a nyugat- 
európai keresztesekről, mint a muszlimok. A franciák inkább 
a hadászati tevékenységekben jeleskedtek. Így minden zenei 
és irodalmi talentuma ellenére az ifjú Richárd is idejét több- 
nyire a harcművészetek elsajátításával töltötte. A nemesifjak 
rendszerint a testi gyakorlatokban és a harcászatban igye- 
keztek kitűnni, Richárd azonban a fizikai erőt párosította a 
szellemiekkel, s a fegyverforgatás mellett nagy gondot fordí- 
tott a hadászati stratégiák tanulmányozására is. Természe- 
tesen ebben a korban egy nemesifjú számára életbe vágóan 
fontos volt, hogy a harcászatban kellő jártasságra tegyen 
szert, hiszen a várható élettartam lényegében attól függött, 
ki milyen ügyesen forgatja a kardot, a dárdát, a lándzsát, a 
harci bárdot. Richárd jócskán túlszárnyalta társait, oly- 
annyira, hogy a harci tornákon aratott győzelmeit akár meg- 
élhetési forrásnak is tekinthette volna, ha nem születik her- 
cegnek. 

Ahhoz, hogy Oroszlánszívű Richárd személyiségfejlődé- 
sét megérthessük, alapvetően fontos, hogy egyet s mást 
apjáról is tudjunk, aki igen összetett jellem volt, tele energiá- 
val; ám ez az erő, paradox módon, gyakran inkább gyengí- 
tette. Dinasztikus szemléletű ember volt, ugyanakkor képte- 
len bármiben is engedni vagy hatalmából bármennyit 
ténylegesen átruházni, még azoknak sem, akiktől egyébként 
önálló cselekvést várt el. Fiainak formálisan hatalmas terüle- 
teket juttatott, de arról hallani sem akart, hogy az utódok 
valós tartalommal telíthessék meg címeiket. Legidősebb 
fiát, Henriket Anglia , királyává" koronázták ugyan, az apa 
azonban soha nem mulasztotta el érzékeltetni, mennyire 
üres ez a cím a gyakorlatban. Ez a mentalitás mindegyik fiát 
felbőszítette, ám egyiküket sem annyira, mint Poitoui 

Richárdot. Nem véletlen, hogy apa és fiai között szinte foly- 
tonosak voltak az összetűzések. 

1169-ben Richárd, az aguitániai hercegség fejében, 
hűbéruraként ismerte el Lajost. II. Henrik Richárdnak szánta 
a területet, s tervei szerint fiának el kellett jegyeznie 
VII. Lajos kisebbik lányát, a kilencéves Álizt, akit egyébként 
Eleonóra királynőhöz küldtek, hogy a Plantagenet-udvarban 
nevelkedjen. Henrik legidősebb fia Aliz nővérét, Margitot 
jegyezte el. Ez a két eljegyzés fontos részét képezte Henrik 
területgyarapítási elképzeléseinek, nevezetesen annak a 
tervnek, hogy megszerezze a Vexint, azaz az Ile-de-France és 
INNormandia között egy ütközőzónát hozzon létre Gisors kas- 
télyával a központban. Az , ifjú király" korai halála, valamint 
az a fordulat, hogy Richárd és Aliz házassága kútba esett, 
oda vezetett, hogy a Vexin birtoklása körül az 1190-es 
évekre állandó viták alakultak ki a Capet-ház és az Anjouk 
között. 

Richárdot 1172-ben iktatták be Aguitánia hercegévé. 
Eleonóra felhasználta az alkalmat, hogy megünnepelje 
mindazt, amit a hercegség az ő számára gyermekkorában 
jelentett. Házaséletének, Anjou Henrik Ándgliájának nyo- 
masztó emlékeit csodálatos világ váltotta fel. Az Artúr-mon- 
dakörből ismert Camelot várának varázslatos szellemiségét 
idézte, s maga a királyné is egyfajta Artúr-Guinevere hibridfi- 
gurává vált; egyfelől mesteri politikussá, másfelől viszont a 
dél-franciaországi levegőtől átitatott életöröm megtestesítő- 
jévé. Richárd hercegi beiktatására Limoges városában került 
sor. A ceremóniát jelképes házasságkötéssel kötötték össze: 
az ifjú herceg ujjára húzták Limoges védőszentjének, Szent 
Valériának a gyűrűjét, elszakíthatatlan kapcsolatot teremtve 
Kkichárd és Aguitánia között. Azoknak tehát, akik a hovatar- 
tozását vitatják, indokolt figyelembe venniük, milyen szálak 
kötötték Richárdot Poitouhoz, s mennyire kevéssé érdekelte 

apja zord szigetkirálysága. Anglia örökké a rettegett apára 
emlékeztette, míg Poitou maga volt a gyermekkor boldog- 
sága és az anyai gyengédség. 

A poitoui udvar Nyugat-Európa királyi gyermekeinek böl- 
csődéjévé vált. Eleonóra három fia, Henrik, Richárd és 
Gottfried, valamint húgaik, Eleonóra és Johanna, továbbá 
az 1160-as években a jövendőbeli arák, VII. Lajos lányai: 
Margit, Aliz és Konstancia, mind itt nevelkedtek. De más 
királyi sarjak is Poitouban töltötték gyermekkorukat, így pél- 
dául Brunswick Ottó, jövőbeni német császár. 

Poitou, amellett, hogy királyi bölcsődeként működött, a 
feminizmus , oázisává" is vált, egészen egyedülálló módon 
az európai történelemben. A nők úgy érezhették, hogy bát- 
ran kibontakoztathatják önmagukat a nemiség ,új kor- 
szaka" jegyében. A hagyományos kép, az ,Éva, a csábító" 
helyét elfoglalta a ,INagyasszonyunk, a Mennyek Király- 
nője" -imázs. Egyes történészek Eleonórának és udvarhöl- 
gyeinek tulajdonítják az európai lovagiasság és udvariasság 
forrását. Ám ha így volt is, a kezdeti eredmények még igen 
szerényeknek mondhatók, hiszen ennek a kornak a lovagjai 
még Aguitániában is barbároknak számítottak a 14. század 
második felének lovagjaihoz képest. II. Henriket gyakran 
figyelmeztették, hogy ez a ,feminizmus károsan befolyá- 
solja fiai neveltetését, s a király attól tartott, hogy felesége 
nemcsak a szűkebb családi életet aknázza alá, hanem az 
egész államot forgatja fel. Az 1173-as események is arról 
győzték meg a királyt, hogy sejtései beigazolódnak, ezért 
úgy döntött, hogy véget vet Eleonóra briliáns kísérletének. 

Richárd tehát tizennégy évesen, mai szemmel nézve 
zsenge ifjúként vált herceggé. Ám a 12. században egy 
tizennégy éves fiúról bizony már eltűnt a hamvasság. Ahogy 
megkapta a hercegi rangot, Richárd máris szembe találta 
magát az emberpróbáló feladattal: meg kellett védenie 

Aguitániát a mohó szomszédoktól, akik alig várták, hogy 
kihasználhassák az ifjú herceg gyermeki gyöngeségét. 
A családtól túl sok segítségre nem számíthatott. Épp ellen- 
kezőleg, apja és testvérei gyakran álltak ellenségei oldalára, 
s Richárd ezért kénytelen volt jövendőbeli apósához és 
hűbérurához, VII. Lajoshoz fordulni. 

A poitoui udvarban Henrik három fia olyan kényelmet 
élvezhetett és olyan intellektuális ösztönzést kapott, amilyen 
a 12. században még hercegi sarjaknak is ritkán jutott osz- 
tályrészül. Amikor aztán felserdültek, egyre inkább elme- 
renghettek mindazon a rosszon, amit apjuk művelt velük. 
Anyjuk bátorította az efféle szabadgondolkodást, miközben 
az apa pontosan tudta, honnan fúj a szél, és honnan ered 
fiai lázadó magatartása. 

A krónikák őriznek egy leírást a tizenéves Richárdról: 
, Magas termetű volt és elegáns; haja vörösesbarna, végtag- 
jai egyenesek és ruganyosak; karja elég hosszú, nem túl 
alkalmas a kardforgatásra, hosszú lába viszont jól illett ter- 
metéhez." Fizikai ereje legendás volt, amit a haditornákon 
alulmaradtak hosszú listája is mutat. Veleszületett sportos 
alkatát harmincas éveinek végéig őrizte, akkor azonban 
hízásnak indult, és egyre jobban elnehezült. Sok tekintetben 
ő volt a középkori lovag őstípusa, értett a zenéhez, verseket 
írt hölgyekhez, ugyanakkor a csatatéren rettegett harcosnak 
bizonyult, aki nem kímélte ellenfeleit. Mivel olyan udvari kör- 
nyezetben nőtt fel, ahol a nők voltak túlsúlyban, ennek 
a körülménynek alighanem volt egyfajta illúzióromboló 
hatása. Vélhetően ennek tudható be az is, hogy a nőkben 
nem annyira szexuális tárgyat látott, mint inkább saját anyjá- 
nak alsóbbrendű változatait. Egész élete során nem talált 
olyan nőt, akit egyenértékűnek tudott volna tekinteni anyjá- 
val vagy húgával, Johannával, s alighanem innen fakadt 
saját nemiségével kapcsolatos ellentmondásos magatar- 

tása. Sok történész homoszexuálisnak könyveli el Richárdot, 
és ezen állítással szemben csak az utóbbi időben tapasztal- 
ható bizonyos kritika. Mindenesetre olyan közismerten 
homoszexuális uralkodókkal szemben, mint II. Edvárd, Piers 
Gaveston nevű , szeretőjével , vagy I. Jakab, és az őt szóra- 
koztató udvaroncfiúk, Richárdról egyetlen olyan feljegyzés 
sem maradt fenn, amely arra utalna, hogy szexuális érte- 
lemben férfiak vagy fiúk társaságát élvezte volna. 

1172 karácsonyán jó ideje érlelődő, igen komoly családi 
perpatvar robbant ki. Henrik király magához rendelte Eleonó- 
rát, és utasította, hogy a fiait is hozza magával, hogy a kará- 
csonyt együtt ünnepeljék Chinonban. Ám alighogy össze- 
gyűltek, máris kitört a veszekedés. Henriket nyilvánvalóan 
dühítette, hogy legidősebb fia, az immáron tizennyolc eszten- 
dős, ekkor már házas Henrik nem csatlakozott hozzájuk. 
Eleonóra próbált érvelni, hogy az , ifjú király" — ahogy Hernri- 
ket aposztrofálták, utalva a jelképes koronázásra, amellyel 
formálisan Anglia trónjára emelték — ugyanúgy saját területe- 
ket akar, mint ahogy Richárd megkapta Aguitániát, Gottfried 
pedig Bretagne-t. Henrik azonban dühödten feleségére 
támadt, hogy tönkreteszi fiait nevetséges udvarával, amely 
hemzseg a trubadúroktól és a hasonló mihasznáktól. Henrik 
kilátásba helyezte, hogy véget vet az ártalmas királynéi befo- 
lyásnak. Miközben Eleonóra Richárddal és Gottfrieddel haza- 
utazott Poitouba, a király megpróbálta felkészíteni legidősebb 
fiát az uralkodói felelősségre: azzal kezdte, hogy elzárta Henri- 
ket a barátaitól és az ivócimboráitól. Az , ifjú király" gyakorlati- 
lag házi őrizetbe került Chinonban. Március ötödikén azon- 
ban ifjabb Henrik megelégelte a fogságot. Az éj leple alatt 
megszökött, s egyenesen apósa, VII. Lajos udvarába mene- 
kült, hiszen csak ott remélhetett védelmet. Apja megpróbálta 
elkapni, végigkergette Le Mans-tól Alenconig, egészen a 
Capet-házi francia határig, de elkésett. 

Az , ördögfajzatok , ahogyan a történészek II. Henrik iva- 
dékait előszeretettel nevezik, most összedugták a fejüket: az 
, ifjú király" összehívta öccseit, Richárdot és Gottfriedet, és 
rávette őket, hogy VII. Lajossal szövetségben együttes erővel 
forduljanak apjuk ellen. Anyjuk természetesen messzeme- 
nően támogatta az összeesküvést. A kezdeti sikerek ellenére 
azonban II. Henrik hamarosan összeszedte magát, brabanti 
zsoldosokat fogadott, s egytől egyig leszámolt ellenségeivel. 
VII. Lajos sorsára hagyta a három AÁnjou-porontyot, és 
1173. szeptember 25-én békét kötött Henrikkel a gisors-i 
nagy szilfa árnyékában. A nevezetes fa számos hasonló ese- 
ménynek volt tanúja a 12. században, egészen addig, amíg 
Lajos fia, Fülöp Ágost kivágatta. Henrik király a fiaival is 
békét kötött, kastélyokat és pénzt kínált nekik, noha ők 
hatalmat szerettek volna. A békekötés persze nem lehetett 
több fegyverszünetnél, hiszen Henrik képtelen volt megér- 
teni, milyennek kellene lennie egy apának. Lehet, hogy 
békét kötött a Francia Királysággal és lázadó fiaival, de 
ekkor már eldöntötte, hogy soha nem fog megbékélni azzal 
az asszonnyal, aki csak azért szült neki gyermekeket, hogy 
aztán félrenevelje őket. Eleonóra királynő Poitouban volt, 
amikor értesült róla, hogy férje nagy zsoldossereg élén 
benyomult Aguitániába, és amerre csak elhalad, hatalmas 
pusztításokat visz végbe. Henrik nyilvánvalóan a királynét 
akarta büntetni, de a rombolást mégiscsak a népnek kellett 
megszenvednie, őket sújtotta a letarolt termés, a földek, a 
szőlőültetvények, a jószágállomány tönkretétele. Hamaro- 
san minden lángokban állt Poitoutól északra. Tanácsadói 
megpróbálták a királynét menekülésre bírni, de Eleonóra 
büszkébb volt annál, semhogy otthonát csak úgy átadja a 
barbár hódítónak. És amikor már valóban a menekülés mel- 
lett döntött, túl késő volt. Lovagálruhát öltött, férfi módjára 
szétterpesztett lábbal ülte meg a lovat, s alig néhány lovag 

kiséretében vágtázott végig füstölgő földjein. Szerencsétlen- 
ségére férjéhez hű poitouiak kezére került. Chinonba vitték, 
ahol azonnal börtönbe zárták. Fiai hónapokon át nem kap- 
tak felőle hírt. Azt nem tudhatjuk, hogy Henrik rövid távú 
megoldásnak gondolta-e a királyné bebörtönzését, de annyi 
bizonyos, hogy Eleonóra tizenhat éven át raboskodott, egé- 
szen Henrik 1189-ben bekövetkezett haláláig. A ,nagy hal" 
már Henrik hálójában volt. A király így masírozott be 
Poitouba, hogy a maradék kisebb halakat merítőhálójával 
kifogja; elsősorban azokat a női rokonokat, akik Eleonóra 
udvarában kerestek menedéket, köztük a lányát, Johannát, 
és Alizt, Richárd jegyesét. Henrik kíméletlenül megtisztította 
Augiász istállóját, megszüntette a fényűzést, és saját, meg- 
bízható emberei kezébe helyezte a kormányzást. 

Amíg Capeting-területen anyja érkezésére várt, Richárd- 
nak abban a megtiszteltetésben volt része, hogy VII. Lajos 
lovaggá ütötte. Anyja elfogatásának hírére Richárd visszatért 
Aguitániába, hogy báróit maga mögé állítsa a Henrik király 
elleni harchoz. A délvidék helyi uraságai számára azonban 
apa és fiú harca nem tűnt túl vonzónak, hiszen tisztában vol- 
tak vele, ha Richárd veszít, apja úgyis megbocsát neki, ők 
viszont, ha segítenek a lázadó fiúnak, bizonyosan akasztófán 
végzik. Richárd mindenesetre el volt szánva a harcra, füg- 
getlenül attól, hogy a bárók csatlakoznak-e hozzá. 1174 
májusában le is aratta első győzelmét Saintes városánál, de 
a dicsőség nem tartott soká. Ahogy a hadiszerencse a 
lázadó hercegek ellen fordult, a fiúk egymással és VII. Lajos- 
sal kezdtek perlekedni. Az ekkor tizenhét éves Richárd 
belefáradt az értelmetlen torzsalkodásba, és Poitiers-nél 
találkozót kért apjától: a lába elé borult, és bocsánatáért 
esedezett. Általános békeszerződés vetett véget a családi 
viszálynak. Henrik király megbocsátott a fiainak, de tovább 
korlátozta személyes mozgásterüket. Hercegségeiket vissza- 

kapták ugyan, de jóval kisebb területeket, pusztán néhány 
kastélyt. János azonban, a legfiatalabb (és a király ked- 
vence), olyan megnövelt porcióban részesült, hogy jól 
ismert gúnyneve, a , Földnélküli", még ironikusabban csen- 
gett, mint az , ifjú király ragadványnév, amely a hozzá kap- 
csolódó körülményekkel megtoldva előző évben a hercegek 
lázadásához vezetett. Richárdnak, akárcsak fivéreinek, esküt 
kellett tennie, hogy többé nem fordul apja ellen. A rebellis 
ifjak tehát végső soron ép bőrrel úszták meg a dolgot. Any- 
juk azonban rab maradt, szigorított őrizetben, Salisbury 
várában, s ellátását a minimumra csökkentették. Nagy árat 
fizetett a kudarcáért, nem anyaként, hanem lázadóként. 
Rabsága idején gondolatai minden bizonnyal kedvenc fia, 
Richárd körül foroghattak, akit az Anjou-utódok legtehetsé- 
gesebbikének tartott. Eljön még az ő ideje -— csak ezzel 
vigasztalhatta magát a hosszú rabságra ítélt királyné. 
1175-1176-ban Richárdot Aguitánia ügyei nyugtalanítot- 
ták. Csaknem állandóan nyeregben ült, egymás után verte 
le lázadó vazallusait, miközben katonai szakértelmét szinte 
a tökéletességig csiszolta. Amikor a következő évben 
Normandiában csatlakozott apjához, újra felmerült a házas- 
ság kérdése AÁlizzal, VII. Lajos lányával. Richárd még 
1169-ben, tizenkét éves korában jegyezte el a francia király 
lányát, aki akkor mindössze kilencéves volt. A lány Poitiers 
,kitakarítása" óta Angliában, Henrik udvarában élt. Az angol 
király ekkor már nyilvánvalóan nem lelkesedett túlságosan 
az ötletért, hogy másodszülött fiát lekösse ez a szövetség. 
A házasságkötés időpontjának újbóli halogatása még 
inkább táplálta azokat a pletykákat, amelyek arról szóltak, 
hogy a tizenhat éves francia hercegnő időközben Henrik 
szeretője lett. Arról is terjengtek szóbeszédek, hogy Henrik 
állítólag ki akarná ebrudalni az örökségből három idősebbik 
fiát, kedvence, János javára, s hogy Álizt valójában az utób- 


22 


binak szánná. De még arról is beszéltek egyesek, hogy Hen- 
riknek a francia hercegnőtől , titkos" gyereke van, s hogy 
igazából ő lesz az utód. A terjengő szóbeszédek hatására 
Lajos komolyan aggódni kezdett lánya miatt, és a pápához 
fordult, hogy követelje Aliz és Richárd azonnali házasságát. 

Richárd katonai hírnevét igencsak megnövelte a Charente 
folyónál, Cognac közelében fekvő Taillebourg várának ost- 
roma és elfoglalása 1179-ben. A várat bevehetetlennek tar- 
tották; magas sziklás hegyen állt, három oldalról gyakorlati- 
lag megközelíthetetlen volt. Három belső várfal védte, s a 
helyőrség jól el volt látva élelemmel és víztartalékkal. Nor- 
mális esetben bármilyen hadseregnek ellent tudott volna 
állni, talán csak a királyi hadseregnek nem, amely olyan ost- 
romfelszerelésekkel rendelkezett, amelyeket kizárólag a 
király engedhetett meg magának. Ostromágyúk helyett 
azonban Richárd saját maga jelent meg Taillebourg falainál. 
És ahogy bebizonyosodott, minden hadifelszerelésnél félel- 
metesebb erőt képviselt: könyörtelen hadvezér volt, páratlan 
akaraterővel. A 12. század nem volt híján ilyen férfiakban, és 
Richárd apja, Henrik is közéjük tartozott, az viszont már két- 
séges, hogy akadt-e még egy olyan hadvezér, aki olyan 
hatékonyan tudta befolyásolni a csata végső kimenetelét, 
mint Richárd. Szaladin mindenesetre nem az első és nem 
is az utolsó ellenfél volt, akinek ezt a leckét meg kellett 
tanulnia. 

Taillebourg felhőbe burkolt vastag falai nem tántorítot- 
ták el Richárdot. Az ostromot azzal kezdte, hogy bemutatta 
a várvédőknek, milyen tanulságokkal jár a vár elvesztése: 
emberei felégették a környező falvakat és tanyákat, megöl- 
ték az Összes parasztot, aki az otthonában maradt, lemé- 
szárolták a jószágokat, tönkretették a termést. A harci 
morál a várban hatalmasat zuhant, ahogy az odamenekült 
parasztok kétségbeesetten végignézték, mi történik ottho- 

naikkal, javaikkal, megélhetési forrásaikkal, majd rádöb- 
bentek, hogy földönfutókká váltak. Richard Taillebourg 
falaihoz szokatlanul közel táborozott le, azt remélve, hogy a 
helyőrség megpróbál kitörni. Számítása beigazolódott: 
pontosan ez történt. A csetepaté közben Kichárdnak sike- 
rült embereivel benyomulnia a külső várba, míg a védők a 
fellegvárba szorultak vissza. A következő két nap folyamán 
a helyőrség katonái tehetetlenül szemlélték, ahogy Richárd 
emberei mindent felgyújtanak és kifosztanak. Végül semmi 
nem maradt, amit védeni lehetett volna; a helyőrség 
megadta magát. Richárd most mutatta meg igazán, 
mennyire könyörtelen. A győzelem után a legtöbb hadve- 
zér visszavonult volna, és ráhagyta volna parancsnokaira a 
piszkos munkát, Richárd azonban a helyszínen maradt, és 
végig felügyelte a várkastély kövenkénti lerombolását, sőt 
maga is tevékenyen részt vett az akcióban. A felhőkbe 
nyúló várat sikerült a földdel egyenlővé tenni. A hír gyorsan 
terjedt: mindenki megtudhatta, milyen félelmetes ellenfél 
Aguitániai Richárd. A szomszédos lázadók tétovázás nélkül 
megadták magukat, eszük ágában sem volt hasonló ostro- 
mot végigszenvedni. 

Legközelebb, amikor Richárd Angliába látogatott, merő- 
ben más légkör várta. Henrik töviről hegyire értesült 
Taillebourg ostromáról, és rájött, hogy Richárd méltó királyi 
utód és talán még ennél is méltóbb ellenfél. Szabad kezet 
adott hát neki a Poitoui Grófság fölött. 

VII. Lajos 1180-ban bekövetkezett halála, és a tizenöt 
éves Fülöp Ágost trónra lépése megváltoztatta az egyensúlyi 
helyzetet Nyugat-Európában, amelyet addig II. Henrik angol 
király és Barbarossa Frigyes uralt. Fülöpre várt az a feladat, 
hogy a Capet-ház fölényét érvényre juttassa az AÁnjoukkal és 
a Hohenstaufokkal szemben, ám ez még a jövő zenéje volt. 
Fülöp koronázási szertartásán, amelyre 1179 novemberé- 

ben, a reimsi katedrálisban, még VII. Lajos életében került 
sor, az Anjou-ház olyan túlsúlyosan képviseltette magát, 
hogy a ceremónia úgy festett, mintha a királyi család vidéki 
rokonlátogatásra jött volna. Henrik, az , ifjú király", koronát 
viselt, és olyan káprázatos kísérettel érkezett, hogy aki ezt a 
felvonulást látta, kétsége nem maradhatott az Anjouk gaz- 
dagsága felől. Kichárd Poitou, Gottfried pedig Bretagne 
grófjaként jelent meg. Apjukkal együtt, aki még mindig de 
facto Aguitánia és Normandja hercege volt, az Anjouk sok- 
kal inkább magukénak mondhatták Franciaországot, mint a 
fiúkirály. Tündöklő kíséretükkel teljességgel beárnyékolták 
legfőbb urukat, , Dieu Donné" Fülöpöt. Az új király figyelmét 
nyilván nem kerülte el ez a szembetűnő különbség, ám a 
kamaszos hősködés és féltékenykedés igazából akkor vette 
kezdetét, amikor rá kellett ébrednie, hogy van egy másik fia- 
talember rajta kívül, aki sokkal inkább méltó a , Dieu 
Donné" névre. 

1182 karácsonyán nagy Anjou családi összejövetelre 
került sor a normandiai Caenban, ahol az ,ifjú király" 
Richárddal szembeni féltékenysége komoly családi válság- 
hoz vezetett. Többezres tömeg gyűlt össze Henrik király 
ünneplésére, francia és német területekről is érkeztek a ven- 
dégek, köztük nemesek is szép számmal. Ám alighogy 
ifjabb Henrik megérkezett, nyomban panaszkodni kezdett 
apjának, hogy Richárd illetéktelenül behatolt a felségterüle- 
tére, és ott akar várat építeni. A királyt kevéssé érdekelte a 
dolog, ettől viszont ifjabb Henrik még inkább haragra 
gerjedt. ,Fekete epés" dührohamában kijelentette, hogy 
lemond az összes címéről, felveszi a keresztet, és Jeruzsá- 
lembe megy, hogy életét nemes célok szolgálatába állítsa. 
A király eltűnődött, milyen következményekkel járhat, ha 
halála után a kétségkívül öntörvényű Richárd megtagadja az 
engedelmességet gyöngébb bátyjának. A végeredmény az 

lehet, hogy az Anjou-birodalom, amelyre Herrik egész életét 
feltette, darabjaira hullik szét. Ezért aztán megpróbálta 
rávenni Richárdot, hogy több tiszteletet tanúsítson az , ifjú 
király" iránt. Richárd azzal utasította vissza apja figyelmezte- 
tését, hogy a grófi címet anyjától, nem Henrriktól kapta, 
továbbá engedelmességgel csakis törvényes urának, Lajos 
francia királynak tartozik. De ha már témánál voltak, 
Richárd nem állta meg, hogy szóvá ne tegye anyja 
fogvatartásának kényes témáját, bátyjának pedig azt üzente, 
ha területet akar, küzdjön meg érte, ne apjától kuncsorog- 
jon ajándékért. Richárd dühöngve távozott az udvartól, de 
apja haragja sem volt kisebb Eleonóra bebörtönzésének fel- 
hánytorgatása miatt. A király arra biztatta idősebb fiát, 
,zabolázza meg Richárd büszkeségét", és segítsen az ellene 
lázadóknak. Richárd szó szerint vette a fenyegetést, vissza- 
sietett Aguitániába, hogy felkészüljön a bátyja elleni védeke- 
zésre. Henrik király azonban, ijedten tapasztalva, milyen 
folyamatokat indított el, Limoges-ba utazott, hogy meg- 
győzze az , ifjú királyt", hogy csak első haragjában hergelte 
az öccse elleni harcra, egyáltalán nem gondolta komolyan a 
dolgot. Ifjú Henrik azonban ekkor már lendületbe jött, oly- 
annyira, hogy apját nyílzáporral fogadta, s az egyik nyíl- 
vessző át is hatolt a királyi paláston. Az ,ifjú király" és 
Gottfried együttes erővel indultak Richárd ellen, és megost- 
romolták Corre megerősített templomát. Amíg azonban a 
két fivér csak , háborúsdit játszott , addig Richárd mennykő- 
csapásként rontott rájuk, felmorzsolta a seregüket, és iszo- 
nyú mészárlást vitt végbe. Példát akart statuálni: a hadifog- 
lyok egy részét vízbe fojtotta, másokat megvakíttatott, a 
maradéknak elvágta a torkát. Ha Szaladin szultán 1191-ben 
jobban ismerte volna ellenségét, akkor valószínűleg nem 
késlekedik az akkoni helyőrségért követelt váltságdíj megfi- 
zetésével — ahogy egyébként tette. A gorre-i katasztrófa 

kiváltotta sokkhatás véget vetett a fivérek Richárd elleni 
összeesküvésének Aguitániában. 

Az ifjabbik Henrik és Gottfried katonai képességek dolgá- 
ban soha nem ért kichárd nyomába, és a megalázó vereség 
minden jel szerint megzavarta az ifjú Henrik elméjét. A fiatal 
William Marshal társaságában, egy csapat nekikeseredett 
zsoldos élén, dúlni kezdett Dél- és Közép-Franciaországban, 
aminek semmi más értelme nem volt, mint hogy borsot 
törjön apja orra alá. Gyalázatos garázdaságai során Dor- 
dogne-ban lerombolta a rocamadovuri szentélyt, értékes tár- 
gyakat emelt el az oltárról, és kifosztotta a templom kincstá- 
rát. A babonás népek szemében Isten büntetése volt 
mindaz, ami ezután következett. Egy forró nyári napon 
Henrik rosszullétre panaszkodott, és megpihent egy Martel 
nevű faluban. Hamarosan belázasodott, majd kiderült, hogy 
vérhasa van. A haldokló herceg meztelenül hamuágyba 
feküdt, és a padlón kilehelte lelkét, mielőtt apja odaérhetett 
volna. Amikor Herrik értesült fia haláláról, , földre vetette 
magát, és fájdalmasan siratta elvesztett fiát". 

A legidősebb fiú halálával Henrik királynak újra kellett 
gondolnia az utódlás kérdését. Igazság szerint Richárdban, 
aki most már a legidősebb fiúvá és feltételezett trón- 
örökössé lépett elő, túl sokat fedezett fel a saját büszkeségé- 
ből és ambiciózusságából ahhoz, hogy kettejük kapcsolatát 
könnyűnek ítélje. Ezért úgy döntött, hogy ugyanúgy rá- 
akaszkodik Richárdra, ahogyan korábban az , ifjú királyra". 
Úgy döntött, hogy ha Richárd lép majd Anglia trónjára, 
akkor fel kell adnia Aguitániát és Poitout, és az utóbbiakat át 
kell engednie öccsének, Jánosnak. Ha Richárd lesz az új 
király, meg kell tanulnia a kormányzás művészetét, amelyet 
apja sikertelenül próbált megtanítani az ,ifjú királynak". 
Csakhogy Richárd nem volt oda az ötletért. Függetlenségre 
vágyott, és ehhez dél-franciaországi birtokait kívánta felhasz- 

nálni. Eleonóra és Richárd teljességgel félreértelmezték a 
király szándékait, amelyek inkább dinasztikus természetűek, 
semmint személyesek voltak, és távolról sem azt célozták, 
hogy Richárdot János javára megfosszák az örökségétől. 
Richárd lobbanékony természetét azonban sértette a gon- 
dolat, hogy elvesztené Aguitániát, gyermekkora szeretett 
színterét. 

Az , ifjú király" halála egy másik problémával is szembesí- 
tette II. Henriket: nevezetesen azzal, hogy mi lesz megözve- 
gyült menye hozományával, amely tartalmazta volna a 
Vexint. 1183-ban Henrik és Fülöp Ágost olyan egyezséget 
kötött, amelyet korábban Henrik büszkesége nem viselt 
volna el. Az angol király formális hűbéresküt tett francia 
területeire Fülöpnek, elismerve az új király hűbéri fennható- 
ságát. Henrik azért tette ezt az engedményt, hogy megtart- 
hassa Margit hozományát, és ezáltal megőrizhesse Gisors és 
a normandiai Vexin fölötti ellenőrzést, máskülönben ezek a 
területek legidősebb fia halálával visszakerültek volna francia 
fennhatóság alá. Fülöp viszont nyomatékosan követelte, 
hogy végre kerüljön sor Aliz és Richárd menyegzőjére. Vég- 
tére is tizennégy éve tartott a jegyességük, és a francia király 
szerette volna, ha lánya végre révbe ér. Ám az a tény, hogy 
Henrik újfent igyekezett kibújni a dolog alól, azt a szóbeszé- 
det látszik alátámasztani, miszerint Aliz valóban a király sze- 
retője volt, sót gyermeket is szült neki. Henrik próbálta 
lerázni a házasságot, s még azt is felajánlotta, hogy Aliznak 
talán a legfiatalabb fiúhoz, Jánoshoz kellene hozzámennie. 
Másfelől Richárd sem repdesett a házasság gondolatától, 
nem vonzódott a hercegnőhöz, és semmi kedve nem volt 

ahhoz, hogy apja , levetett" szeretőjét vegye feleségül. A vita 
Aliz hercegnő jövőjéről tovább folytatódott, és az elkövet- 
kező években alaposan megmérgezte Richárd és Fülöp 


Ágost kapcsolatát. 

A francia királlyal kötött megállapodás után II. Henrik 
megpróbálta rendezni a családi nézeteltéréseket. Richárd- 
nak azt javasolta, hogy vegye felügyelete alá NNormandiát, és 
adja át Aguitániát Jánosnak. Richárd azonban továbbra is 
csapdát sejtett a terv mögött, és hamarosan újfent csúf per- 
patvar tört ki apa és fia között. Henrik, féktelen dühében, 
megint elvetette a sulykot, és azt mondta Jánosnak, ha 
Richárd nem adja át önként Aguitániát, akkor erőszakkal 
szerezze meg. Jánosnak persze nem kellett kétszer mon- 
dani: hitvány féltestvérével, Gottfírieddel (aki később York 
érseke lett), szó szerint vette apja dühödt kifakadását, és 
csapatokat toborzott. Ahogy Herrik 1184 júniusában Andgdliá- 
ba érkezett, János és Gottfried benyomult Aaguitániába, s 
szokás szerint törtek-zúztak, fosztogattak. Tetteik következ- 
ményei alól védve voltak, ugyanis mielőtt Richárd megro- 
hanhatta volna őket, hogy seregüket -— ez nem is volt két- 
séges —- megsemmisítse, küldöttek érkeztek Andliából, 
követelve, hogy a fivérek azonnal tegyék le a fegyvert. 

Henrik most mással próbálkozott, hogy kichárdtól meg- 
szerezze a dél-franciaországi területeket. 1184-ben átme- 
netileg elengedte Eleonórát Salisburyból, így a királyné 
nevében követelhette Richárdtól Poitou átadását. A király 
úgy tervezett, hogy ha Richárd ezúttal sem engedelmeske- 
dik, hadsereget küld ellene, és erőszakkal jobb belátásra 
bírja. Meglepő módon azonban Richárd meghajolt az anyja 
pecsétjével érkező küldöttség követelése előtt, és példátlan 
családi felelősségérzetről tett tanúbizonyságot, amikor 
visszatért apja normandiai udvarába, hogy eljátssza a köte- 
lességtudó jó fiút. Nem valamiféle metamorfózis követke- 
zett be, nem arról volt szó, hogy a harcos Richárd hirtelen 
egy diplomata bőrébe bújt volna; pusztán az érem két 
oldala mutatkozott meg ebben a mindenkit meglepő 
magatartásban. Azok, akik Richárdban csak a zabolátlan 

lovagot látták, nem vették észre a kétségkívül meglevő dip- 
lomáciai képességeit. Richárd és anyja az adott helyzetben 
felismerték, hogy nem függetleníthetik magukat Hernriktól, 
s hogy egyelőre az óvatos tapogatózás a helyénvaló 
taktika. 

Miközben Herrik és Fülöp 1186 márciusában folytatta a 
tárgyalásokat Richárd és Aliz hosszúra nyúlt és ingatag 
jegyességéről, Richárd elkezdte a puhatolózó, ám végül is 
sikerre vezető tárgyalásokat Navarrai Sanchóval, Aguitánia 
egyik legfontosabb szomszédjával, Richárd és Sancho 
lánya, Berengaria esetleges házasságáról. Az angol és a 
francia király — minderről mit sem sejtve —, úgy tűnt, elége- 
detten nyugtázták, hogy Aliz házasságának ügye jó úton 
halad. Henriket megnyugtatta Richárd legutóbbi viselke- 
dése, és visszaküldte fiát Aguitániába, hogy tegyen rendet a 
lázadók között, akik távollétében jócskán elpimaszodtak. 
Richárdnak nem volt ellenére a feladat, és bosszúvággyal 
telve visszatért szeretett földjére. Fő célpontjának Toulouse-i 
Rajmundot tekintette, aki arra vetemedett, hogy kiszakítson 
egy részt Richárd hercegségéből, és Fülöp Ágosttól várt 
segítséget arra az esetre, ha az Anjoukkal túlságosan meg- 
gyűlne a baja. Richárd azonnal felülkerekedett Rajmund 
hercegen, és hamarosan valóban Fülöpnek kellett beavat- 
koznia, hogy szövetségesét a megsemmisítő vereségtől 
megkímélje. Hamarosan az összes Anjou ugyanazon az 
oldalon állt, és Henrik boldogan tapasztalhatta, hogy 
Richárd, János és féltestvérük, Gottfried mindannyian egy- 
azon időben francia földön tartózkodnak a hadsereggel. 
A pápai legátus közbelépése azonban megakadályozta, 
hogy általános háború robbanjon ki Anglia és a Francia 
Királyság között, olyan időpontban, amikor a kereszténység 
egysége mindennél fontosabb volt. A legátusnak kétéves 
fegyverszünetet sikerült elérnie, s ennyi idő bőven elég volt 

ahhoz, hogy az Anjouk boldog családi idillje számos újabb 
fordulatot vegyen. 

A mentálisan érett, de fizikailag még serdülő Fülöp 
Ágost, illetve az erős testfelépítésű és jóképű Richárd barát- 
ságát gyakran láttatják homoszexuális kapcsolatnak, annak 
ellenére, hogy az erre vonatkozó kevéske bizonyíték kétes 
eredetű forráson alapszik. Henriket mindenesetre figyelmez- 
tették Richárd és a francia király érlelődő barátságára, ame- 
lyet a saját szemszögéből politikailag meglehetősen káros- 
nak ítélt. Richárdot vissza akarta rendelni Normandiába, de 
mielótt erre sor kerülhetett volna, történt valami, ami egy- 
szerre mindent megváltoztatott. 1187 novemberének elején 
Richárd Tours-ban tartózkodott, amikor megérkezett a hír a 
három hónappal korábbi hattíni katasztrófáról, és arról, 
hogy Jeruzsálem muszlim kézre került. Derült égből villárm- 
csapásként hatott a hír mindenkire, rangra, rendre való 
tekintet nélkül; egyháziakra, világiakra egyaránt. Jeruzsálem 
szent városának eleste olyan volt, mintha a Nap lezuhant 
volna az égből. Richárd reakciójában a mély vallási meggyő- 
ződés kamaszos kalandvággyal párosult. Azonnal úgy 
döntött, hogy fel kell vennie a keresztet, és hitéért hozott 
áldozatként vissza kell hódítania a Szentföldet. Mindenki a 
,keresztes hadjárat -ról beszélt, és a társadalmi megosztott- 
ság, ha átmenetileg is, de szünetelt a közös csapás súlya 
alatt. 

Henriket Normandiában érte a hír Jeruzsálem elestéről 
és a még ennél is kellemetlenebb fejleményről, hogy fia és 
örököse felvette a keresztet. A kettős rossz hír túl sok volt 
számára. Ha Richárd évekig távol lesz a Szentföldön, ki 
fogja megvédeni Aguitániát az olyan mohó szomszédoktól, 
mint Toulouse-i Rajmund? Emellett Henrik Richárdnak a 
francia királyhoz fűződő viszonyával sem tudott megbékélni, 
hiszen szeretett volna valami hasznot látni ebből a kapcso- 

latból. Különösen annak tükrében, hogy Richárd a szent- 
földi kalanddal megiehetősen költséges passziót talált 
magának, amelynek fejében, Henrik szerint, mégiscsak járt 
volna valami kompenzáció. Ám amikor Henrik ezt Fülöpnek 
felvetette, a francia király dühödten azzal vágott vissza, hogy 
követelte Richárd azonnali házasságát AÁlizzal, ellenkező 
esetben Henriknek vissza kellett szolgáltatnia Gissors-t! Ha 
az Anjouk ezt visszautasítják, akkor háborút indít ellenük, 
lerombolja Normandiát, és támogatni fogja az aguitániai 
lázadókat. 

Henriknek komolyan kellett venni a fenyegetést. Nor- 
mandiába sietett, és találkozót szervezett Fülöppel Gisors- 
nál, ahol véletlenül vagy előre megfontoltan — valószínűleg 
inkább az utóbbi -, Türosz érseke a keresztes hadjáratért 
misézett éppen. Az egyház stratégiájának csúcspontja volt 
ez: egy kisvárosban egyszerre kelepcébe csalni az angol és a 
francia királyt, s addig nem tágítani, amíg mindkettő félre- 
érthetetlenül állást nem foglal. Az érsek kiváló szónok volt, 
és e döntő eseményen sikerült a két király kíséretében tar- 
tózkodó nemesek és lovagok szívéhez szólnia. Henrik és 
Fülöp nézeteltérései eltörpültek a hit ügye mellett. És az első 
hívó szóra a jelen levő fontos személyiségek százai sorakoz- 
tak fel mögöttük. Áz érsek miséje után állítólag, mindenki 
szeme láttára, egy kereszt jelent meg az égen. Hogy ez a 
látomás a krónikások költői képzeletének a szüleménye, 
vagy a gyülekezetet magával ragadó tömeghisztériából 
fakadt — végső soron lényegtelen. A fontos az, hogy a kis 
francia városkában egy jelentős gyülekezet tagjai a pillanat 
hatása alatt megfeledkeztek kicsinyes torzsalkodásaikról, 
és egy emberként csatlakoztak a keresztes hadjárat eszmé- 
jéhez. 

Türosz érseke önmagát felülmúlva ragadta magával a 
kezdetben vonakodó két kulcsfontosságú személyiséget, 

Andlia és Franciaország királyát. A pillanat hatása alatt a 
két, amúgy nehéz természetű államférfi egyetértett abban, 
hogy egy éven belül keresztes hadjáratot kell indítani fran- 
cia területről, s ehhez el kell kezdeni a szükséges előkészü- 
leteket. (Igyanakkor persze a két király, valamint Fülöp, 
Flandria arófja, aki szintén felvette a keresztet, gondosan 
, ápolta" a nemzeti különbözőségeket, amennyiben mind- 
egyikük más-más színű keresztek használata mellett dön- 
tött. A franciák a vörös színre, az Anjouk a fehérre, a 
flamandok a zöldre esküdtek. Richárdot nem kellett meg- 
győzni arról, hogy hitéért harcba induljon; az új fejlemé- 
nyek mindazonáltal kedvezően alakultak számára azáltal, 
hogy nálánál jóval anyagiasabb apja fontos pénzügyi dön- 
tések meghozatalára kényszerült. Henrik teljesen új tervet 
dolgozott ki, amely Szaladin-tizedként vált ismertté. Köz- 
vetlen adót vetett ki minden jövedelemre és minden alatt- 
valója ingóságára Anjou-földön, beleértve az egyházi sze- 
mélyeket is. A tized nagy bevételt hozott: 60 ezer font gyűlt 
össze a kincstárban a keresztes hadjárat céljaira. A fizetést 
megtagadókra kiátkozás várt. A rendszer az ,önadózás" 
elvén alapult, amely egy cinikusabb korban elvetélt ötlet- 
nek tűnhetett volna, de a 12. században, különös tekintet- 
tel arra, hogy az adót Isten szolgálatára kellett befizetni, 
nagyon is működőképesnek bizonyult. Akik felvették a 
keresztet, mentesültek a Szaladin-adó alól, így a teherválla- 
lásra azok is ösztönzést kaptak, akik amúgy vonakodtak a 
közvetlen részvételtől. 

A keresztes hadjárat iránti kezdeti lelkesedés az áldozat- 
vállalás bizonyos modernnek tekinthető példájával is együtt 
járt: Balduin, Canterbury érseke például elrendelte, hogy 
követői szálljanak le a nyeregből, és úgy vezessék fel lovaikat 
Wales meredek emelkedőin, hogy így eddzék magukat az 
előttük álló küzdelmes útra. Henrik első változatban a 


33 


hagyományos útvonalat javasolta, vagyis hogy Magyarorszá- 
gon és Bizáncon keresztül közelítsék meg a Szentföldet. Egy 
Anjou-ügynököt, bizonyos Barre-i Richárdot már el is küld- 
tek a Balkánra, hogy tárgyaljon az ottani uralkodókkal az 
angol-francia haderő biztonságos átengedéséről és az ezzel 
kapcsolatos kedvezményes piaci díjszabásokról. Időközben 
azonban kiderült, hogy Barbarossa Frigyes is ezt az útvona- 
lat választotta hatalmas hadseregével. Henrik ezért inkább a 
tengeri út mellett döntött, amivel persze nyomban kiváltotta 
a németek lekicsinylő kommentárját, miszerint: a rövid uta- 
zás ,a lustáknak való". 

Richárd jól beharangozott döntése a kereszt felvételéről 
nyomban felbátorította a délvidék lázadó vazallusait, hogy 
ellene forduljanak. Az örök bajkeverők, mint Angoul me-i 
Aimar és Lusignani Gottfried nyomban közös nevezőre 
jutottak Toulouse-i Rajmunddal, hogy megtámadják Richárd 
területeit. Richárd, a rá jellemző kegyetlenséggel, azonnal 
bosszút állt: elfogta Rajmund gróf háznépének egyik tagját, 
és olyan kegyetlenül elbánt vele, hogy a gróf panaszt emelt 
Fülöp Ágostnál. A gond az volt, hogy a Rajmund- és 
Gottfried-félék a háborút egyfajta sportnak tekintették, míg 
Richárd sokkal komolyabban vette a hadviselést, és nem 
tűrte, hogy a harcban csak parasztok és bakák szenvedje- 
nek. Ugyanakkor torkig volt Rajmund zaklatásaival, ezért 
úgy döntött, véget vet a határ menti betöréseknek, és egy- 
szer s mindenkorra leszámol ellenségével. Megszállta 
Toulouse-t, elfodlalt tizenhét grófi kastélyt, és éppen arra 
készült, hogy megrohamozza Rajmund fővárosát, amikor 
megérkezett Fülöp pálfordulásának a híre; a francia király 
északon Anjou-területek elleni támadást készít elő. Roko- 
nával, Fülöp beauvais-i püspökkel karöltve, a francia király 
megtámadta Normandiát, Touraine-t és Berryt, és közben 
elfoglalta Chateauroux-t. A csetepaté általános háborúvá 

fejlődött a három keresztes között, akiknek amúgy az lett 
volna a dolguk, hogy az egymás közötti viszálykodást félre- 
téve visszahódítsák a Szentföldet Szaladintól. Miközben a 
franciák feldúlták Normandiát, II. Henrik angol és walesi 
csapataival elözönlötte Fülöp Ágost területeit, és dél felé 
nyomulva városokat, falvakat perzselt fel. Richárd pedig, 
megszakítva a toulouse-i gróffal folytatott csatát, a francia 
király ellen fordult, és észak felé indult. Fülöp Ágostot az a 
veszély fenyegette, hogy két tűz közé kerül, s valahol közé- 
pen elkapják az Anjouk. Felismerve szorult helyzetét, talál- 
kozót kért Anjou ellenségeitől Gisors-nál. A hagyományok- 
nak megfelelően a francia király és a normandiai herceg 
találkozójára a gisors-i öreg szilfa alatt került sor, amelynek 
törzsét négy férfi sem érte át, gyökerei pedig állítólag mind 
francia, mind normandiai földre átnyúltak. Ez alkalommal 
- 1188 augusztusában - II. Henrik érkezett elsőként, letele- 
pedett a fa árnyékába, Fülöp Ágostot pedig arra kárhoz- 
tatta, hogy a tűző napon főjön saját levében. Henrik, nem 
túl bölcsen, azt találta mondani Fülöpnek, hogy fennható- 
ságát addig nem ismeri el, amíg az öreg fa áll. Sértett hiú- 
ságában Fülöp szó szerint vette a kijelentést, és a fát kivá- 
gatta. A harc nyomban kiújult, igaz, nem tartott soká. 
A francia főnemesek, akik zömmel felvették a keresztet, 
egész egyszerűen egyik oldalt sem voltak hajlandók támo- 
gatni. A háború akkor ért véget, amikor Henrik és Fülöp 
Bonmoulins-ban találkozott, és az összejövetelre Richárd is 
megérkezett. 

Richárd apja iránti türelme megint hamar elfogyott. 
Örökké azon törte a fejét, hogyan akarja apja kiforgatni az 
örökségből, és hogyan próbálja János öccsét a helyébe 
ültetni. A bonmoulins-i találkozó akkor vett drámai fordula- 
tot, amikor Richárd odaállt apja elé, és kerek perec azt köve- 
telte tőle, hogy szentesítse a trónutódlását. Ha Henrik eddig 

azt hitte, hogy Richárd megbékélt, akkor tévedett, s az idilli 
pillanatok hamar elmúltak. Richárd nyilvánosan letérdepelt 
Fülöp előtt, és az összes franciaországi Anjou-területre 
vonatkozóan hűbéresküt tett neki. Henrik politikája dara- 
bokra huilott; soha nem hitte volna, hogy Richárd ilyen 
módon forduljon ellene. Az öreg király nekikeseredetten 
javaslatot tett Fülöpnek egy új egyezményre: Richárd francia 
területekkel kapcsolatos összes jogát Jánosra ruházná át. 
A francia király azonban elutasította a javaslatot, így újabb 
ellenségeskedés vette kezdetét. 

Richárd és Fülöp Ágost Le Mans-nál, Henrik szülőhelyé- 
nél indított támadást, és az öreg királyt, Lear király sorsára 
juttatva, kiűzték a felperzselt pusztaságba. Ítt játszódott le 
Richárd trónra lépése előtti korszakának egyik leghíresebb 
epizódja. A történetbe belekeveredett a korszak leghíre- 
sebb és legnagyobb lovagja is. A hűséges és kötelesség- 
tudó William Marshall a lovagkor minden jó és nemes 
vonását megszemélyesítette. Richárd személyesen nem 
vett részt a város elleni ostromban, de amikor megtudta, 
hogy az öreg király kereket oldott, nyeregbe pattant, és egy 
szál zekében, mindössze egy sisakkal a fején üldözőbe 
vette apját. Fegyvertelenül és páncélöltözet nélkül, ahogy 
pályája során oly sokszor, most is kockára tette életét a 
temérdek páncélos lovag között. Valószínűtlen, hogy 
Richárdot komoly tettlegesség szándéka vezette volna, 
különösen, miután megtudta, hogy a király kíséretében 
számos olyan lovag van, akihez barátság fűzi. Emberei 
azonban utolérték Herrik seregének utóvédjét, és kitört a 
csetepaté. Richárd pont akkor ért oda, amikor a király 
egyik lovagja éppen letaszította a herceg egyik lovasát a 
nyeregből. A herceg odakiáltott: , Vilmos, ne vesztegesd az 
idődet ostobaságra; tovább! Meghallva és felismerve 
Richárd hangját, hirtelen egy másik Vilmos avatkozott az 

összetűzésbe. William Marshal volt az, aki egyenesen 
kRichárdnak szegezte lándzsája hegyét. Richárd halálos 
veszélybe került, ahogy a lovag egyenesen feléje vágtázott, 
ám hatalmas erővel és lélekjelenléttel megragadta a lán- 
dzsát, és eltérítette a fegyver hegyét. , Az isten szerelmére, 
Marshal, ne ölj meg, nem látod, hogy fegyvertelen 
vagyok?!" — kiáltott Richárd. Vilmos nem akarta megölni; 
kitépte a lándzsát Richárd markából, és a lovába döfte. 
A harci mén elterült, s Richárd leesett a porba. Vilmos fölé- 
nyesen odavetette: ,Az ördög visz el téged, nem én öllek 
rneg." Ezzel megfordult, és elvágtatott. Richárd kísérete 
sietve körülvette a pórul járt herceget, aki dühödten lete- 
remtette őket, miért kellett a király utóvédjével harcba 
bocsátkozni, amikor azok már menekültek. , Elrontottatok 
mindent, eszetlen barmok" -— korholta őket a földről feltá- 
pászkodva. Mélyen átélte a megalázó helyzetet, de nem 
tanult belőle. Ahogy Szaladin jóval később megjegyezte, az 
Oroszlánszívű egyik legnagyobb gyengéje az volt, hogy 
gyakran akkor is kockára tette életét, amikor erre semmi 
szükség nem volt. 

Az öreg király ezúttal megmenekült, de a romló egész- 
ség elől már nem volt menekvés. Tudta, hogy haldoklik, s 
talán éppen ezért tért meg Chinonba, ősei kastélyába. 
Ellenségei feldúlták földjeit, s ő tehetetlen volt. Tours váro- 
sának elvesztése után Henrik a harc befejezésére szólított 
fel. Nagy fájdalmak közepette nyeregbe szállt, és ellovagolt 
Ballonba, hogy Richárddal és Fülöppel találkozzék. Az öreg 
király megadta magát; húszezer márkát fizetett a francia 
királynak, és hozzájárult, hogy Richárd, miután hazatér a 
keresztes háborúból, feleségül vegye Aliz hercegnőt. Meg- 
állapodás született arról is, hogy Henrik összes alattvalója, 
franciák és angolok egyaránt, felesküdnek Richárdra mint 
az öreg király utódjára. Henriknek békecsókot kellett adnia 

fiának, ám ahogy a krónikások előszeretettel tálalják: a 
király csak színlelte a csókot, s helyette ezt suttogta fia 
fülébe: ,Isten segedelmével addig nem halok meg, amíg 
bosszút nem állok rajtad. Ezzel elváltak egymástól, és 
Richárd többé nem látta élve apját. Henrik utolsó óráit 
még jobban megkeserítette a hír, hogy kedvenc fia, János 
cserbenhagyta, és csatlakozott Richárd és Fülöp hadsere- 
géhez. 1189. július 6-án II. Henrik, Anglia királya meghalt. 
Trónja fiára, Richárdra, Poitou grófjára szállt, akit hamaro- 
san I. Richárdként koronáztak meg. 


38 


MÁSODIK FEJEZET 


Angliai Richárd, 1189-1190 


ichárd valószínűleg Tours-ban tartózkodott, amikor 

William Marshal meghozta apja halálhírét. Azonnal 

nyeregbe szállt, és július 7-én Chinonba ért, az apát- 
sági templomba, ahol éjszakai őrség virrasztott a holttest 
mellett. Ahogy Richárd életének minden fontos eseményét, 
úgy az apjától vett végső búcsúját is legendák övezik. Állító- 
lag, amikor Richárd a holttest felé közelített, a két király — az 
egyik holtában és hidegen, a másik ifjan és élettel telve — 
mintha köszöntötte volna egymást. Richárd akaratlanul 
megborzongott: apja halott arca láttán talán saját halandó- 
ságára eszmélt. A halott férfi orrlyukából hirtelen vér szivár- 
gott, azt sugallva a jelenlevőknek, hogy áruló fia láttán az 
öreg király vére felforrt. Richárd pillanatnyi tétovázás után 
térdre borult, és rövid imát mondott. Majd távozni készült, 
amikor észrevette, hogy az őrt álló két lovag az elhunyt király 
két hű követője: Craoni Móric és William Marshal. Richárd 
nem állta meg, hogy ne említse a legutóbbi incidenst. Állító- 
lag e szavakat intézte tekintélyes ellenfeléhez: , Sir Marshal, a 
minap az életemre törtél! És meg is öltél volna, ha karom 
erejével nem térítem el gyilkos lándzsádat! Hitvány cseleke- 
det lett volna!" William lovagi büszkeségét mélyen sértette a 
megjegyzés, és azzal vágott vissza, hogy ha meg akarta 
volna ölni Richárdot, meg is tette volna, és ezt senki nem 

tudta volna megakadályozni. Az öntudatos válasz kichárdot, 
meglepő módon, nem bószítette fel, éppen ellenkezőleg. 
Legrokonszenvesebb jellemvonásáról tanúságot téve, Így 
reagált: ,Marshal, nincs harag a szívemben; megbocsátok 
neked." Richárd helyesen ismerte fel, hogy William lojalitása 
nagy kincs lehet számára. A lovag később valóban ugyan- 
olyan odaadással szolgálta, mint korábban az öreg királyt. 
Az Oroszlánszívű is ugyanolyan nagylelkű és nagyvonalú volt 
hozzá, mint annak idején Henrik, de William nem tartott 
a pénzre igényt, mert írországi (Leinster) birtokából, a 
pembroke-i grófságból és Clare-i Izabella kezének elnyeré- 
sével az örökösnő gazdagságából jócskán futotta mindenre. 
William állítólag oly nagy hévvel vetette magát a gazdag, 
szép és fiatal lady után, hogy Dieppe-nél roppant sietségé- 
ben leesett a hajóhídról, és szégyenszemre a La Manche 
csatorna hideg vize hűtötte le tüzes szenvedélyét. Ahogy 
azonban Londonba ért, nem vesztegette idejét, és azonnal 
oltárhoz vezette szíve választottját. William Marshal királyi 
üzenetet is vitt magával Angliába: Richárd elrendelte anyjá- 
nak azonnali szabadon bocsátását, és arra kérte a királynét, 
hogy személyes megérkezéséig járjon el a nevében az állam- 
ügyek intézésében. 

Richárd végre birtokba vehette örökségét. Az Anjou-biro- 
dalom uralkodójaként Angliában és francia földön bőkezű 
adományokkal fejezte ki nyilvánvaló megkönnyebbülését 
afölött, hogy megszabadult az apai irányítástól. Új területei- 
nek bejárását Normandia földjén kezdte, ahol Rouen és 
Canterbury érsekei a pápai legátus felhatalmazásával élve 
érvénytelenítették a keresztes hadjárat előkészületei során 
elrendelt kiátkozást. Ezt követően Richárdot Normandia her- 
cegévé iktatták be a roueni katedrálisban, ahol fogadta a 
vazallusok hűbéresküjét. Innen Gisors-ba tartott, hogy 
Fülöp Ágosttal találkozzék. A francia krónikások feljegyzései 

szerint itt két kisebb incidens történt: amikor Richárd belo- 
vagolt a városba, tűz ütött ki; másnap pedig, amikor kifelé 
lovagolt, a fahíd összeroskadt alatta, s Richárd a lovával 
együtt az árokba zuhant. Mindenesetre a találkozón a két 
király, Richárd és Fülöp megállapodott abban, hogy egyez- 
tetik a keresztes hadjárat előkészületeit, és az indulás 
Vézelay-ból lesz 1190-ben. 

Richárd átkelt a csatornán, és nyomban anyjához sietett, 
majd összehívta királysága notabilitásait Winchesterbe. 
A protokoll szerint a canterburyi érsek rangban megelőzte 
Normandia királyát, így az előbbi készen állhatott a koroná- 
zásra a westminsteri apátságban. Richárd azonban nem sie- 
tett a koronázással, először inkább megpróbálta kárpótolni 
és lecsillapítani az apja uralma alatt sokat szenvedett angol 
népet. Meghirdette az ilyenkor szokásos általános amnesz- 
tiát, sőt kissé túl is lőtt a célon, s ez nem bizonyult bölcs 
dolognak. A korabeli történész, Newburghi Vilmos így írt 
erről: ,A tömlöcök ez idő tájt zsúfolásig voltak tömve elíté- 
lésre vagy büntetésük letöltésére váró gazfickókkal, Richárd 
könyörülete azonban kiengedte ezt a dögvészt a börtönök- 
ből, amitől a tolvajok még inkább felbátorodtak." 

Richárd megkoronázása 1189. szeptember 3-án a közép- 
kor talán egyik legnagyobb ünnepi eseménye volt. Howdeni 
Roger krónikás igen alapos beszámolót készített a szertartás- 
ról, s ennek köszönhetően az esemény mintául szolgált a 
jövőbeni koronázásokhoz. Emlékeztetnünk kell rá, hogy a 
királyok koronázása ebben az időben még mindig nagyon 
hangsúlyozottan egyházi eseménynek számított: az uralkodó 
felkenése szenteltvízzel megelőzte a tulajdonképpeni koroná- 
zási szertartást, amely pusztán a király földi hatalmát szimbo- 
lizálta. A 12. században a felkenési ceremónia mentes volt a 
földi hívságoktól: az uralkodó nem gazdagon díszített kön- 
töst, hanem csak egy ágyékkötőt és hosszú inget viselt. 

A ceremóniát Balduin canterburyi érsek - aki egyébként 
hamarosan a királlyal együtt a Szentföldre indult — vezette, 
és Gottfried, York érseke, Richárd féltestvére segédkezett. 
A westminsteri apátságba vonuló menet élén Lucyi Codfrey 
haladt, párnán hozva a királyi süveget. Őt követte a többi 
méltóság, szintén párnákon hordozva a király aranysarkan- 
tyúit, a királyi jogart, tetején az aranykereszttel, valamint egy 
galambmotívummal díszített másik jogart. Aztán János her- 
ceg következett, Huntingdon és Leicester grófjaival az olda- 
lán, díszkardokkal, majd hat báró és hat gróf cipelte az egy- 
másra rakott királyi díszruhákat. Őket követte Aumale 
grófja, aki a koronát hozta. És ezután jött a selyembalda- 
chin, amelyet négy báró tartott Richárd feje fölé, kétoldalt 
pedig Durham és Bath püspöke haladt. 

Richárd az oltár elé állva felesküdött az egyházi dekrétu- 
mok betartására, arra, hogy alattvalóinak igazságot szolgál- 
tat, és megtartja a királyság törvényeit és szokásait. Majd 
levette ingét, s magára öltötte a királyi díszruhát. Ezután jött 
a koronázás, a trónra lépés, és végül az ünnepi mise. 

Apja nyers és bárdolatlan udvari magatartásával szem- 
ben Richárd kétségkívül anyja kifinomult stílusát követte. 
Eleonóra poitoui udvarának művészi és irodalmi légkörében 
nevelkedett, és volt benne egy nagy adag magamutogatási 
hajlam, magánéletében és a nyilvánosság előtt egyaránt. 
A koronázást követő ünnepségek és fényes lakomák három 
napon át tartottak. 1770 kancsót, 900 serleget és 5050 
tányért készítettek az alkalomra. Sajnos azonban az ünnep- 
ségek a középkori szellemnek egy jóval sötétebb oldalát is 
feltárták: az antiszemitizmust. Nők és zsidók nem vehettek 
részt az eseményen, és amikor néhány zsidó megpróbált 
koronázási ajándékot vinni az új uralkodónak, megtámadták 
és kirabolták őket. Kezdetben pusztán a szokásos ellensé- 
geskedésnek tűnt az incidens, de hamarosan veszedelmes 

pogromba torkollottak az események. Antiszemita hullám 
söpört végig Londonon, zsidók százait mészárolták le, ott- 
honaikat kifosztották. A keresztes idők szelleme olajat öntött 
a tűzre, s a szokásos előítélet mellé a papok prédikációja is 
társult, amely gyakran összekapcsolta Krisztus kereszthalá- 
lát a zsidók szerepével. A közhangulat Jeruzsálem eleste 
miatt bosszúszomjas volt, de miután a muszlimok, akik a 
szent várost elfoglalták, nem voltak kéznél, a gyűlölet a 
közelebbi és védtelenebb áldozatok ellen fordult. Richárd 
komolyan megdöbbent, amikor látta, hogy milyen gyorsan 
kicsúsznak az események az irányítása alól. Rendeleteket 
bocsátott ki, hogy a zsidókat nem szabad bántani, de már 
túl késő volt. A sors iróniája, hogy az atrocitások miatt 
utóbb mindössze három embert akasztottak fel, ráadásul 
olyanokat, akik tévedésből keresztények ellen követték el 
bűntetteiket. A koronázás pompáját beárnyékoló tragikus 
eseménysor leleplezi a mai olvasó előtt a középkori Anglia 
barbár természetét. 

A keresztes hadjárat előkészítésekor Richárd pontosan 
tudta, hogy a keresztény reményeket igazából egy dolog 
hiúsíthatja meg, mégpedig a pénz hiánya. Jeruzsálemben az 
Anjou-ház egy fiatal ága uralkodott, Lusignani Guido fele- 
sége, Szibilla királynő, és húga, Izabella személyében. 
Hűbéri értelemben Richárd az 1190-es keresztes hadjáratot 
kötelességteljesítésnek tekintette: helyre kell állítania Jeru- 
zsálemben az AÁnjou-uralmat, amelyet Szaladin elbitorolt. 
Szibilla halála után Richárd Izabellát tekintette az Anjou-di- 
nasztia jeruzsálemi letéteményesének, aki utóbb Cham- 
pagne-i Herrik felesége lett, és így foglalta el a trónt. Anglia 
királyaként Richárd volt a feje a jeruzsálemi királyi ház 
másik, idősebb ágának, és mint ilyen, a küszöbönálló 
keresztes hadjáratot kifejezetten saját ügyének tekintette. És 
azzal is tökéletesen tisztában volt, hogy a hadjárat anyagi 

terhei végső soron rá hárulnak. Ebből a szempontból 
Richárd nem tévedett: kiapadhatatlan pénzes erszénye nél- 
kül a harmadik keresztes hadjárat nem tartott volna ennyi 
ideig, és még mérsékelt sikert sem hozott volna. A pénzügyi 
háttér megteremtésénél Richárd mindenesetre olyan lélek- 
tani ismeretekről tett tanúságot, amelyek cáfolják azokat a 
rosszindulatú megjegyzéseket, miszerint több volt benne a 
bátorság, mint az intelligencia. Tudta, hogy a legtöbb 
ember tömegben erősnek érzi magát, egyedül azonban 
gyenge, és azt is tudta, hogy senki nem akar kilógni a sor- 
ból, amikor a papi imádság végén felhangzik a tömegben a 
mennydörgő , Deus le volt" kiáltás. Temérdek angol férfiú 
— és nyilván a franciák, németek, itáliaiak is így voltak ezzel — 
a pillanat hevében esküdött fel a keresztre, és a bizonytalan- 
ság, a családi kötöttségek, vagy éppenséggel egy házsártos 
asszony elől menekülve vállalkozott a hosszú és veszélyes 
szentföldi kalandra. Időközben azonban sokan rájöttek, 
hogy nagy árat kell fizetniük elhamarkodott döntésükért. 
Mennyivel könnyebb lett volna otthon maradni, őrizni a 
házat, miközben a fiatalabbak és rátermettebbek, akiknek 
kevesebb volt a vesztenivalójuk, vívták volna meg a harcot 
a hitetlenekkel. Richárd pontosan érzékelte a helyzetet, 
és úgy döntött, hasznot húz belőle. Rávette III. Kelemen 
pápát egy szabadalomlevél kibocsátására, amelynek értel- 
mében esküjük alól mentességet kaphattak mindazok, akik 
meghatározott összeget fizettek a helyükre lépő keresztes 
vitézeknek. 

A , nyúlszívűek adója" mellé Richárd talált egy még ennél 
is jövedelmezőbb pénzforrást: megcsapolta a hivatalokat. 
Abból a megfontolásból kiindulva, hogy a közhivatalnokok 
nem pusztán a korona iránti kötelességtudattól vezérelve, 
sokkal inkább saját személyes hasznukra tevékenykednek, 
úgy döntött, hogy csaknem mindet kirúgja, és aki akarja, 

visszavásárolhatja a hivatalát. Sokféle vádaskodást zúdított 
ezzel a nyakába, de a keresztes hadjárat gondolata teljes- 
séggel lefoglalta, s mindent ennek a célnak rendelt alá. 
A pénzbehajtást a politikai leszámolások jól bevált módsze- 
rével is összekapcsolta. A Glanvilles család például igencsak 
meggazdagodott Henrik uralkodása idején, s Richárd elér- 
kezettnek látta az időt, hogy visszanyesegesse túlzott politi- 
kai befolyásukat. Az exfőbíró Glanville-i Ranulfot megfosz- 
totta yorkshire-i főhivatalától, és 15 000 fontos borsos 
büntetést rótt ki rá, míg Glanville-i Reinert 1000 márkára 
büntette. A Glanville-ek helyébe saját embereit ültette 
William Marshal és Longchamp-i Vilmos személyében. 
Richárdot azzal vádolták, hogy ezekkel a személyi döntések- 
kel gyengítette az ország kormányzását, valójában azonban 
nincs bizonyíték arra, hogy az új emberek bármilyen szem- 
pontból is gyengébb teljesítményt nyújtottak volna, mint 
Henrik kinevezettjei. Ahogy Howdeni Roger fogalmazott: , a 
király mindenét eladásra kínálta. Egy ízben maga Richárd is 
elismerte: , Londont is eladom, ha találok rá vevőt." A főhi- 
vatalnokok számára nem volt szokatlan az ilyenfajta bánás- 
mód, és kevesen tiltakoztak. Pontosan tudták, mikor kell 
hallgatni, és ahogy a király kitette a lábát az országból, 
máris behajtották veszteségeiket az alsóbb osztályokon. 
Saját helyettesítésére, vagyis arra, hogy távollétében ki 
kormányozza az országot, Richárd két főhivatalnokot jelölt 
ki, Mandeville-i Vilmost, egyik leghűségesebb tisztjét, vala- 
mint a rendkívül gazdag durhami püspököt, Hugót, aki pén- 
zen mentesítette magát a keresztes hadjárati kötelezettség 
alól, hogy eleget tehessen kormányzati megbizatásának. 
kichárd betöltötte a megüresedett egyházi helyeket is; fél- 
testvérét, CGottfriedet, aki addig kancellár volt, a yorki érseki 
székbe ültette. Ezzel két legyet ütött egy csapásra. Egyfelől 
egyszer s mindenkorra véget vetett Gottfried további trónkö- 

vetelési ambícióinak; másfelől! azzal, hogy a kancellári posz- 
tot felszabadította, a leggazdagabbak körében versengést 
indíthatott el a magas méltóságért. Nem jelentett akadályt, 
hogy Gottfriedtől mi sem állt távolabb, mint a papi hivatás; 
a lovak, a kutyák sokkal inkább érdekelték, mint a lélek 
üdvössége. A klérus kifogásait, miszerint Gottfried , házas- 
ságtörést követett el", továbbá , véreskezű ember" hírében 
áll, a király lesöpörte az asztalról, s az érsekválasztás végül is 
részét képezte a westminsteri apátságban lezajlott koroná- 
zási szertartásnak. 

Másik testvérével, Jánossal kapcsolatban, Richárd merő- 
ben más taktikát választott. Talán az apjával szemben érzett 
lelkiismeret-furdalása miatt mindent megtett annak érdeké- 
ben, hogy a néhai király Jánossal kapcsolatos terveit végre- 
hajtsa. Normandia hercegeként Mortain grófságát biztosí- 
totta , Földnélküliként" emlegetett öccse számára, míg 
Angliában, rendkívüli bőkezűségről téve tanúbizonyságot, a 
néhai gloucesteri gróf birtokait, továbbá hat további grófsá- 
got adományozott neki, mindazon bevételekkel együtt, 
amelyek egyébként a koronát illették volna meg. Meglepő 
megnyilvánulása volt ez a testvéri szeretetnek — vagy az 
imént említett rossz lelkiismeretnek -—, annyi mindenesetre 
bizonyos, hogy ez a fajta meggondolatlanság már-már a 
felelőtlenség határát súrolta. Fivére semmivel sem volt lojá- 
lisabb természet, mint ő, s az elkövetkező években Richárd- 
nak igen nagy árat kellett fizetnie fura nagyvonalúságáért. 
Hatalmat adott öccsének, felelősség nélkül, s az ilyesmi 
mindig veszedelmes kombináció. János esetében is azzá 
vált, és ezt Richárdnak utóbb kemény leckék árán kellett 
megtanulnia. 

1189 novemberében francia földről hírnök érkezett 
Richárdhoz azzal a hírrel, hogy Fülöp Ágost nemesei esküt 
tettek rá: 1990. április 1-jén Vézelay-nél lesznek, hogy a 

keresztes hadjáratot megkezdjék, és arra kérték az angol 
királyt, csatlakozzon hozzájuk. Megjegyzendő, hogy Barba- 
rossa Frigyes német kereszteseinek a tervek szerint erre az 
időpontra, már a Boszporuszon átkelve, jócskán Anatólia 
földjét kellett volna koptatniuk. Richárdot és Fülöpöt a 
késés szégyenétől a német uralkodó tragikus, mégis bohó- 
zatba illő fulladásos halála mentette meg. Az angol-francia 
haderő indulását stratégiailag 1190 húsvétjára időzítette. 
kichárd a karácsonyt Normandiában töltötte, és ott értesült 
a hírről, hogy idősebb főkormányzója, Mandeville-i Vilmos 
elhalálozott. A megüresedett helyre a király Ely püspökét 
nevezte ki. Februárban Richárd Normandiába rendelte any- 
ját, testvéreit és főkormányzóit, hogy ismertesse, a távollé- 
tében hogyan kormányozzanak Andliában. Longchamp-i 
Vilmos és Ely püspöke kapta a főkormányzói teendőket, és 
Hugó durhami püspöknek jutott a feladat, hogy a Humber 
folyótól északra segédkezzen a kormányzásban. Richárd 
megeskette fivéreit, Jánost és Gottfriedet, hogy az elkövet- 
kező három évben engedélye nélkül nem lépnek Andglia 
földjére. Longchamp azonnal visszaindult Angliába, hogy 
, előkészítsen dolgokat, amelyek szükségesek a király utazá- 
sához" . 

A keresztes hadjárathoz a pénzen kívül főként hajókra és 
lovakra volt szükség, s Richárdot az elkövetkező hónapok- 
ban ezek beszerzése foglalta le. Százával, sőt valószínűleg 
ezrével szállították a lovakat a Richárdhoz csatlakozó lova- 
gok és nemesek számára Vézelay-be, ahonnan aztán a fran- 
cia kontingenssel együtt a szállítmányok délnek, Marseille 
felé vették útjukat. Itt várakozott az angol flotta, a haderő 
ellátmányával feltöltve. A lovaknál is fontosabb volt azonban 
a hajók készenlétbe helyezése: Anglia, Normandia és 
Nyugat-Franciaország összes kikötője köteles volt hajókról 
gondoskodni. A király fizette minden egyes hajó költségé- 

nek a kétharmadát, akárcsak a legénység zsoldját. A statisz- 
tikák szerint Kichárdnak több mint ötezer fontjába került a 
flotta felszerelése. Egyes angol főnemesek, például a néhai 
király főkormányzója, Clanville-i Rajnulf vagy Balduin can- 
terburyi érsek külön utaztak, és kíséretükkel együtt hét 
hónappal Kichárd király előtt értek a Szentföldre. 

Richárd hadseregéről és tengerészetéről nincsenek pon- 
tos számadataink. A számok széles skálán mozognak, a haj- 
dani krónikások szertelenül túlzó adataitól a modern törté- 
nészek becsléseiig — utóbbiak nyilvánvalóan megbízhatóbb 
módszerekkel dolgoznak, mint középkori kollégáik, akiknek 
térképeit még sárkányok és szörnyek népesítették be. 
Barbarossa Frigyes hatszázezerre becsült hadseregétől az 
Anjouk modern értékelés szerinti hatezer fős seregéig a tör- 
ténészeknek valahol a két véglet között kell megtalálniuk a 
helyes arányokat. Alighanem közelebb járunk az igazsághoz, 
ha az alacsonyabb értékhatárhoz közelítünk, mint ha a bib- 
liai felső arányokat vesszük alapul. Afelől semmi kétség, 
hogy Richárd Anjou-hadereje az adott korhoz képest hatal- 
masnak számított, és a Devizes-i Richárd krónikás által emlí- 
tett 17 ezer katona és tengerész alighanem reális adat. 
A minőség természetesen sokkal fontosabb, mint a mennyi- 
ség, és szemben az első keresztes hadjárattal, amelyben 
rengeteg nincstelen zarándok vett részt, a harmadik hadjá- 
rat már többnyire hivatásos katonákat — gyalogságot és 
lovasságot -— sorakoztatott fel. Ezek a katonák az utazás 
folyamán képesek voltak saját magukat finanszírozni. Nem 
könnyű felbecsülni a királyokkal utazó lovagok számát sem, 
de nagyjából tudható, hogy Richárdnak mintegy négyezer 
fős angol és francia földről toborzott elitalakulata lehetett. 
Richárd Marseille-ből induló flottája mintegy 8750 katonát 
és tengerészt szállíthatott, de hozzá kell számítani ehhez azt 
a hatezer fős szárazföldi haderőt is, amely elegendő súiyt 

képviselt ahhoz, hogy Lyonnál a Rhőne folyón átívelő híd 
összeroppanjon alattuk. Ez a hadsereg Marseille-nél kétfelé 
oszlott; az egyik fele ment tovább CGlanville-i Rajnulffal, 
Hubert Valterrel és Balduin érsekkel, míg a másik fele 
Richárd mellett maradt, és Messinánál hajóra szállt. 

A keresztes hadjáratban angol részről sokkal inkább a 
főnemesség, mint a köznép vett részt. A főnemesség buz- 
galma olyan méreteket öltött, hogy Richárdnak végül 
is sokakat arról kellett meggyőznie, hogy ne vallásos elkö- 
telezettségüket, hanem az ország érdekeit helyezzék 
előbbre, másként ugyanis túl kevés alkalmas ember 
maradt volna otthon az ország politikai és adminisztratív 
ügyeinek intézésére. Így is érték bírálatok Richárdot, hogy 
aláaknázza az apja által kiépített erős kormányzati admi- 
nisztrációt, ez azonban nem volt igaz. Az út a tengeren 
Anglia és a Szentföld között mindössze két hónapig tar- 
tott, és a király éppen elég egyházi és világi vezetőt tudha- 
tott maga körül ahhoz, hogy közben ellenőrzése alatt 
tudja tartani az otthoni ügyeket, és ne alakuljon ki olyan 
helyzet, amely a Robin Hood-féle legendák alapjául szol- 
gálhatott volna. 

A canterburyi érsek és a Glanville-klán által vezetett elő- 
őrs 1190 augusztusában érte el Akkon kikötőjét, abban a 
tudatban, hogy a király a fő hadsereggel hamarosan követi 
őket. Richárd azonban nem volt teljesen őszinte hozzájuk. 
Szicíliában tanúsított magatartása arra enged következtetni, 
hogy egyáltalán nem érezte égető szükségét annak, hogy 
sietve támogassa őket. Majdnem biztos, hogy Balduin érse- 
ket használta jelképes hatalomként Akkonban, miközben ő 
maga Szicíliából irányította az ügyeket. Jó oka volt arra, 
hogy így cselekedjék. Ekkorra már nyilvánvalóvá vált, hogy 
Montferrati Konrád elszánta magát arra, hogy elorozza 
a megüresedett jeruzsálemi trónt Richárd vazallusától, 

Lusignani Guidótól. Richárd éppen azt várta Balduin érsek- 
től, hogy ezt megakadályozza, és konszolidálja a helyzetet, 
mire ő maga a Szentföldre megérkezik. A sors iróniája, hogy 
az általa korábban oly sokat támadott GClanville-klán volt az, 
amely most az érsek segítségére sietett. Richárdot nem 
vakították el annyira a régi keletű ellenséges érzelmek, hogy 
ne honorálja a klán szolgálatait, így aztán a patriarkális 
Rajnulfot felváltó ifjabb Glanville-i Roger meglehetősen jól 
került ki a keresztes hadjáratból. Rajnulf unokaöccse, 
Salisbury újonnan kinevezett érseke pedig alighanem a har- 
madik keresztes hadjárat legsikeresebb alakjának tekint- 
hető: canterburyi érsekségig vitte és Anglia egyik legkivá- 
lóbb minisztere vált belőle. 

Shakespeare élvezetét lelte volna az Anjou-hadsereg 
angol kontingensének leírásában; püspököktől a mágnáso- 
kig, a Falstaff-szerű haramiáktól a legkülönbözőbb kétes 
figurákig volt itt mindenféle népség. Olyan nemzeti előkelő- 
ségek utaztak együtt Richárddal, mint Robert de Beaumont, 
Leicester grófja, Chauvignyi András, és a királyi udvarnagy, 
William Fitzáldelin. Voltak aztán egyházi emberek, például 
a yorkshire-i East Ridingból, és más csapatok Lincolnshire- 
ből, valamint Londonból , Ötvös" Geoffrey és William 
FitzOsbert vezetésével. És persze akadtak egészen alulról 
jött jómadarak, mint a , gyilkos" íjászok St. Clearból, és más 
hírhedett bűnözők skból, ahogy CGiraldus Cambrensis 
beszámolt róluk. Mindent összevetve azonban igen pro- 
fesszionális haderő állt össze, jól felszerelt, jól képzett kato- 
nákból, akik a legjobb fegyverekkel és páncélzatokkal voltak 
ellátva. Még az egyházi személyek is megfelelő fegyverekkel 
rendelkeztek, és számosan közülük kiváló harcosnak bizo- 
nyultak, mint például Hubert Valter, Colchester főesperese, 
aki 1190 júniusában a törökök ellen vezette harcba a keresz- 
teseket, és aratott dicsőséget. 

A flotta felszerelése volt a keresztes hadjárat előkészítésé- 
nek utolsó szakasza, és Richárd itt is megcsillogtatta szerve- 
zőképességét. Azt a tényt, hogy egy ilyen bonyolult száraz- 
földi-vízi hadműveletet sok ezer kilométeres távolságra 
képes volt elindítani, semmiképpen sem szabad alábecsülni. 
Richárd kritikusai fontolóra vehetnék, mennyivel hatéko- 
nyabban tervezte meg és hajtotta végre ezt a nagyszabású 
hadműveletet az Anjou-uralkodó, mint Capet-házból való 
szövetségese, Fülöp Ágost. Fülöp , olcsó" megoldásra töre- 
kedett, amikor itáliai hajókat bérelt csapatszállításra, s 
néhány hajót megpróbált Richárdtól kölcsönkérni Genová- 
ban, remélve, hogy váltságdíjakból és rabló hadjáratokból 
finanszírozni tudja majd a keresztes háborút. Richárd ezzel 
szemben mindent előre megtervezett, mi több, anyagi tarta- 
lékokat is biztosított vészhelyzetekre, amelyek a keresztes 
háborúk során gyakorta előfordulnak. Semmit nem bízott 
a véletlenre, és volt valami nagyon modern abban a pro- 
fesszionális hatékonyságban, ahogyan az Anjou keresztes 
hadjáratot előkészítette. Keményen kézben tartotta a gyep- 
lőt, és admirálisai nem tették zsebre azt a fejmosást, amit 
a flotta pár napos marseille-i késéséért kaptak. Nem vélet- 
len, hogy amire a király elérte Itália , nagylábujját", a flotta 
teljességgel készen állt a behajózásra Messina kikötőjében, 
olyan pompával, amelyet bármely 20. századi uralkodó 
megirigyelhetne. 

A flotta előkészítése nem pusztán a legénység toborzásá- 
ból és zsoldjának kifizetéséből állt. Egy ilyen expedíció 
élelemellátása hatalmas feladat, hiszen Richárd vállalta a 
felelősséget minden egyes ember étkeztetéséért. Rengeteg 
élelmet gyűjtöttek össze és szállítottak Angliából a déli kikö- 
tőkbe. Északról, Lincolnshire-ből 14 ezer disznóból pácolt 
hússzállítmány érkezett, Hampshire-ből több tonna sajt jött, 
Kent és Essex tartományokból hatalmas babszállítmányokat 

indítottak útnak. Az élelmezés mellett Richárd 4000 lovag 
teljes felfegyverzéséért is vállalta a felelősséget. Külön teher- 
hajókon 40 harci mén, valamint negyven lovag számára 
páncélzat és fegyverzet érkezett. A lovagoknak az utazás 
költségeit saját maguknak kellett fedezniük, és a fegyverzet- 
hez csak Akkonba érkezésük után juthattak hozzá. Hatvan- 
ezer lópatkót küldtek Forest of Deanból, milliónyi nyíl- 
vesszővel és íjpuskához való nyíllal együtt. 

Amikor a keresztes hadjárat előkészületei majdnem befe- 
jeződtek, Richárd utoljára ellátogatott Tours-ba, ahol a 
zarándokkeresztesek hagyományos jelképeit, a pásztorbotot 
és az erszényt Bartolomeo érsektől átvette. Ám Howdeni 
Roger arról számol be, hogy amikor Richárd teljes súlyával 
ránehezedett a botra, az Összetört alatta. A mai olvasó talán 
fel sem tudja fogni, micsoda ómen lehetett ez az adott kor- 
ban. Richárd mindenesetre nem jött zavarba: a fura kis epi- 
zódban azt az üzenetet vélte felfedezni, hogy Isten akarata 
szerint ő mint világi lovag vezeti a keresztes hadjáratot, 
a részt vevő zarándokok pedig az ő alárendeltjei. Richárd 
hódítóként ment keletre, s ezt a szándékot Szicília és Ciprus 
lakóinak is hamarosan tudomásul kellett venniük. Saját 
magát szent hódítónak tekintette, aki Hérakleiosz bizánci 
császár hagyományait folytatja. Hérakleiosz annak idején 
a perzsáktól hódította vissza a szent keresztet, tizenhárom 
évvel azt követően, hogy a perzsák 614-ben elfoglalták és 
kifosztották Jeruzsálemet. Semmi kétség, Richárd nagy 
álma is az volt, hogy a keresztényeknek visszaszolgáltassa 
a szent keresztet, és mélyen vallásos ember lévén Isten szol- 
gálatának egyetlen módját abban látta, hogy lesújtson 
a hitetlenekre. 

HARMADIK FEJEZET 


Szaladin, a tanítvány, 1138-1174 


z 1138-as esztendő egyik éjszakáján lepelbe bugyo- 
A lált alakok egy csoportja gyülekezett a Tigris folyó 

menti Takrit városának főkapujánál, Moszul és Bag- 
dad között. Gyermeksírás törte meg a csendet, ahogy 
az őrség felé közelítettek. Fojtott hangok hallatszottak, 
amint az őrök sietve kaput nyitottak, s a kis lovascsapat 
vágtázva elhagyta a várost. Az újszülött, akit magukkal 
vittek, Szaladin volt. A csapat élén lovagolt az apa, Najm 
ad-Dín Ajjúb, és fivére, Sírkúh. A két kurd testvér a jelen 
veszélye elől menekült a jövő felé, amely számukra dicsősé- 
get, a magukkal vitt csecsemőnek pedig halhatatlanságot 
tartogatott. 

Ajjúb és Sírkúh tehetséges és törtető emberek voltak, 
akik megküzdöttek a kurdokkal szembeni hagyományos 
török előítéletekkel, és magas rangra emelkedtek az 
Aleppó és Moszul atabégie, Zangi által a 12. század első 
felében létrehozott államban. A kevés rendelkezésre álló 
forrás arra utal, hogy Szaladin apja és nagybátyja az 
örményországi Dvinból jött, és először mindketten a szel- 
dzsuk szultán szolgálatába álltak, ahol is Ajjúb Takrit város 
várnagyává emelkedett. A család szerencséjét Ajjúb ala- 
pozta meg 1132-ben, egy emlékezetes haditettel. Egy 
napon Takrit bástyáiról letekintve azt látta, hogy a folyó túl- 

partján az ifjú Zangi életéért küzdve menekül ellenségei 
elől. Ajjúb csónakot küldött a segítségére. Zangi soha nem 
felejtette el az életmentő jó szolgálatot. Hat évvel később 
úgy hozta a sors, hogy Ajjúbnak és családjának kellett 
menekülnie Takritból, miután Sírkúh egy elmérgesedett 
vitában megölt valakit. Zangi befogadta őket, és Ajjúbot — 
az egykori jótett jutalmaként — kinevezte Baalbek város 
parancsnokává. 

Sírkúh mindeközben Zangi fiával, Núr ad-Dínnel társult, 
és amikor Zangít 1146-ban meggyilkolták, Sírkúh lett az új 
uralkodó jobbkeze Aleppóban. Núr ad-Dínnek, Szíria erós 
emberének Ajjúb, aki ekkor már Damaszkusz kormányzója 
volt, és Sírkúh két nagyon erős támaszt jelentett. Az ifjú 
Szaladin Damaszkuszban nőtt fel, apja mellett. Komoly fiú 
volt, sokat olvasott. Ahogy a társadalmi osztályához tartozó 
ifjak, ő is hagyományos neveltetésben részesült; kívülről 
mányozta az arab nép történetét. Magas szintű, kifinomult 
műveltségének fontos részét képezték a teológiai tanulmá- 
nyok, amelyek iránt különösen nagy érdeklődést tanúsított. 
Zsenge tinédzserként már katonai szolgálatba lépett, és 
elhagyta Damaszkuszt, hogy nagybátyja oldalán, Aleppóban 
tevékenykedjen, ahol katonai hűbérbirtokot, ügynevezett 
iktát kapott. Nagybátyja kiváló katona volt, és mindent 
megtett unokaöccse katonai karrierjének előmozdításáért. 
1149-ben a törpe növésű, de hatalmas erejű Sírkúh nagy 
hírnévre tett szert, amikor az inabi csatában egyetlen táma- 
dással legyőzte és megölte Ántiókhiai II. Rajmundot. Amikor 
aztán Núr ad-Dín 1157-ben megbetegedett, Sírkúhot 
nevezte ki helyettesének; teljhatalommal ruházta fel, hogy 
megvédje országait a keresztények támadásaitól. Ilyen 
hatalmas támogatóval a háta mögött Szaladin biztosnak 
tudhatta karrierjét: tizennyolc éves korára már INúr ad-Dín 

összekötő tisztje volt, s el nem mozdult ura mellől, sem az 
udvarban, sem a hadjáratoknál. 

1096 és 1099 között az első keresztes hadjárat újraraj- 
zolta a Közel-Kelet térképét. A laza szerkezetű szeldzsuk álla- 
mot feldarabolták a keresztesek, akik Antiókhiától Egyipto- 
mig a teljes földközi-tengeri partvidék fölötti ellenőrzést 
megszerezték. Négy külön keresztes államot alapítottak: a 
legnagyobb a Jeruzsálemi Királyság volt délen, amely az 
egyiptomi határ menti Darumtáól észak felé egészen Bejrútig 
terjedt. E fölött terült el a Tripoliszi Grófság és az Antiókhiai 
Fejedelemség, míg Antiókhiától keletre, a szárazföld belse- 
jében az Edesszai Grófság húzódott. Ezt a nyugati térséget 
hívták egységesen Outremernek, amely elválasztotta az 
egyiptomi fátimidákat legközelebbi muszlim szomszédjuk- 
tól, Szíriától. A 12. század során, Zangi és Núr ad-Dín ural- 
kodása idején új politikai erő kovácsolódott. A nagy szír 
városok, Damaszkusz, Aleppó és Moszul háromszögére 
támaszkodva a Zangiík és későbbi védencük, Szaladin a 
szent háború eszközével próbálták az outremeri, szentföldi 
keresztényeket a tengerbe szorítani. Amíg Egyiptomot és 
Szíriát politikai és vallási ellentétek szabdalták, addig a 
muszlimok nem erősödhettek meg annyira, hogy legyőzzék 
a keresztes államokat, ám egy alkalmas uralkodó - Núr 
ad-Dín vagy Szaladin — az iszlám egyesítésével esélyt teremt- 
hetett erre. 

Az alkalmat, amelynek kiaknázására Sírkúh olyannyira 
várt, az egyiptomi események nyitották meg. Egyiptom 
fátimida uralkodói már nem rendelkeztek olyan hatalom- 
mal, mint egykoron, amikor ők voltak az iszlám világ vezetői 
és sakkban tarthatták bagdadi abbászida riválisaikat. Aho- 
gyan katonai és diplomáciai erejük csökkent, mesés gaz- 
dagságuk egyre vonzóbbá vált a szomszédok szemében, lett 
légyen azok keresztények vagy muszlimok. 1160-ban egy 

al-Ádid nevű tizenegy éves fiút ültettek a kairói kalifátus 
trónjára, amely inkább számított egyházi, semmint világi 
hatalomnak. (Az iszlámon belüli hitszakadást jól tükrözte, 
hogy a síita muszlimok a kairói fátimida kalifátust ismerték 
el, míg a szunnita muszlimok a bagdadi abbászida kalifá- 
tust.) Al-Ádid a vezírére hagyta az ügyek irányítását. Három 
évvel később az utódlás körül rivalizálás alakult ki két emír, 
Dirgam és Savar között. Ez a meglehetősen belterjes tor- 
zsalkodás hamarosan nemzetközi szintre emelkedett, ami- 
kor is a vesztes Savar Damaszkuszba utazott, hogy MNúr 
ad-Díntól kérjen segítséget. Egyiptomban Dirgam olyan 
módon erősítette meg helyzetét, hogy megtisztította a had- 
sereg tisztikarát, ám ezzel meggyengítette az egyiptomi had- 
sereget, és óhatatlanul is a fenyegető szomszédok malmára 
hajtotta a vizet. Közülük is az új keresztény király, a dinami- 
kus I. Amalrik látszott a legveszélyesebbnek, aki Egyiptom 
lerohanását tervezte, miután Dirgam ostoba módon vissza- 
tartotta a keresztény Jeruzsálemi Királyságnak fizetendő 
éves hűbért. Mindeközben Savar Damaszkuszban fÍNúr 
ad-Dín segítségéért könyörgött. Így Egyiptomot egyszerre 
két oldalról fenyegette invázió. 

Az ország szövevényes ügyei közepette lépett színre az az 
ember, aki, mint Nagy Sándor a gordiuszi csomót, egy csa- 
pásra megoldotta az ügyet. Ő volt Sírkúh, Ajjúb fivére, s 
egyben Szaladin nagybátyja. 1164 áprilisában Sírkúh veze- 
tésével megindult az első szír hadjárat Egyiptom ellen, 
amelynek eredményeként Savart beiktatták vezírnek. Csak- 
nem biztos, hogy Szaladin a nagybátyjával tartott. Huszon- 
hat éves volt, és valószínűleg parancsnokként vett részt a 
hadjáratban, noha további részleteket nem tudunk itteni 
szerepléséről. Savar úgy találta, hogy Sírkúh, mint afféle 
, nemkívánatos albérlő", nem igazán siet új otthont találni 
magának. Éppen ezért Savar úgy döntött, hogy megpróbál 

egy olyan ellenséget kijátszani a ,baráttal" szemben, 
aki éppenséggel maga is könnyen ellenséggé válhatott. 
Hogy megszabaduljon Sírkúhtól, megkörnyékezte jeruzsá- 
lemi Amalrikot, aki nyomban rá is tört Egyiptomra, és 
Sírkúhot csapdába ejtette Bilbeisz erődjében. Sírkúh csak 
úgy menekült meg, hogy közben hűbérura, Núr ad-Dín 
Antiókhia közelében nagy győzelmet aratott a kereszténye- 
ken: arra kényszerítette Amalrikot, hogy vonja vissza seregét 
Egyiptomból és hanyatt-homlok vonuljon északra, ha meg 
akarja védeni határait INNúr ad-Dínnal szemben. 

Sírkúh visszament Damaszkuszba, feltehetően Szaladin- 
nal együtt, és azt tervezte, hogy visszatér Egyiptomba, 
ahogy Núr ad-Dínt meg tudja győzni az újabb hadjárat 
szükségességéről. Ahogy Szíriába visszaért, Sírkúh hozzá- 
látott, hogy meggyőzze a bagdadi szunnita kalifátust az 
egyiptomi síiták elleni dzsihád, azaz szent háború meghir- 
detésének fontosságáról. Sikerült újra egy kétezer fős 
szír elit alakulatot felállítania. 1167 januárjában átkelt 
a Sínai-sivatagon, és Ahnumein közelében legyőzte a 
francia-fátimida haderőt. INyilvánvalóan Szaladin vezé- 
nyelte a muszlim csapat fő hadoszlopát, és nem vitás, hogy 
derekasan kitett magáért. Totális háború vette kezdetét, 
amelynek során a Sírkúh által vezetett mozgékony szír had- 
sereg kijátszotta az ellenséget. Amíg nagybátyja a francia 
és fátimida sereget , táncoltatta meg", addig Szaladinnak 
egy kevésbé látványos, ám annál nehezebb feladat jutott: 
Alexandriát kellett megvédenie egy mindössze ezer főt 
számláló szír haderővel. Szaladin három hónapon át tar- 
totta a nagy kikötővárost a sokszoros francia túlerővel 
szemben, s ezalatt bátorságával és kitartásával nemcsak 
nagybátyja, de számos emírje nagyrabecsülését is kivívta. 
Ezzel együtt nagyon közel került az összeomláshoz, ám 
Amalrik váratlanul felhagyott az ostrommal. 

Ahogy sok más esetben, most is az történt, hogy mialatt 
Szaladin Egyiptomban harcolt, Núr ad-Dín sietett a segít- 
ségére Szíriából. Valahányszor ugyanis Damaszkusz felől 
támadást intézett a latin királyság ellen, a keresztények 
kénytelenek voltak felfüggeszteni egyiptomi inváziójukat, 
hogy saját országuk védelmére siessenek. Egyszerű, de 
hatékony stratégiának bizonyult ez, amelyet Szaladin a 
mesterétől tanult, hogy évekkel később maga is alkal- 
mazza. Ahogy Amalrik értesült róla, hogy Núr ad-Dín moz- 
golódik a határainál, azonnal fegyverszünetet kötött Egyip- 
tomban, és visszavonult északra. Mindeközben Sírkúh túl 
nagy dicsőséget nem aratott, legfeljebb azt bizonyította, 
hogy egyedül képtelen Egyiptomot meghódítani. Csakis 
INNúr ad-Dín galileai fellépése mentette meg őt és Szaladint 
a megsemmisítő vereségtől. Ám éppen a viszonylag rövid 
egyiptomi háborút lezáró tárgyalások voltak azok, amelyek 
során Szaladin belépett a keresztes háborúk történetébe. 
A legenda kétes hitelességű, de az a hír járta, hogy Toroni 
Onífroi keresztény lovag Szaladint lovaggá ütötte. Tegyük 
hozzá, nem volt ismeretlen az efféle gyakorlat, hiszen 
Szaladin egyik unokaöccsét maga Oroszlánszívű Richárd 
ütötte lovaggá. A keresztény és muszlim lovagok közötti 
testvéri kapcsolat korántsem volt ritka ez idő tájt. Toroni 
Onfroi-ról számos muszlim szerző az egyik legnagyobb 
és legnemesebb keresztény harcosként írt: halálakor, 
1179-ben a lovag saját testével védte IV. Balduint 
a muszlim nyilaktól. Mártírhalála legendás hőssé avatta. 
A páratlan lovag és a nemes pogány találkozása meghozta 
a krónikások meseírói étvágyát, mind keresztény, mind 
muszlim oldalon. 

A diplomáciai események Sírkúh számára szerencsés for- 
dulatot hoztak. Savar arra kényszerült, hogy végre változtas- 
son szövetségi politikáján. Túl sokáig próbálta kijátszani 

egymás ellen lehetséges ellenségeit, és amikor Jeruzsálemi 
Amalrik feleségül vette Komnénosz Máriát, Komnénosz 
Manuel bizánci császár unokahúgát, Savar erős keresztény 
szövetséggel találta szembe magát, amely Egyiptom felé 
tekintett. Nem volt más választása, korábbi ellenségéhez, 
Núr ad-Dínhoz kellett segítségért fordulnia. De majdnem 
elkésett. 1168 októberében Amalrik visszatért Egyiptomba, 
ezúttal azonban nem Savar szövetségeseként, hanem hódítí- 
tóként; halált és pusztulást hozott magával. A frankok Kairó 
felé nyomultak, s csapást mértek az egyiptomi hadseregre. 
Az országot csak al-Ádid Damaszkuszból küldött kétség- 
beesett üzenete mentette meg: Egyiptom gazdagságának 
egyharmadát ígérte oda Núr ad-Dínnak, ha megmenti az 
országot. Sírkúh el volt ragadtatva, hogy visszatérhet Egyip- 
tomba. Szaladin azonban vonakodott vele tartani, és csak 
Núr ad-Dín nyomására csatlakozott hozzá. Szaladin utóbb 
így magyarázta a krónikásnak, ibn al-Athirnak, miként vették 
rá az utazásra. 


Azt feleltem, hogy még nem készültem fel rá, hogy 
elfelejtsem az Alexandriában kiállt szenvedéseket. 
Nagybátyám erre ezt mondta IYúr ad-Dínnek: , Fel- 
tétlenül szükséges, hogy Juszúf velem jöjjön." És 
Núr ad-Dín megismételte parancsát. Próbáltam 
kibúvót keresni az anyagi helyzetemre hivatkozva. 
Ő azonban azt parancsolta, hogy adjanak nekem 
pénzt, így aztán mennem kellett, mint amikor vala- 
kit a halálba vezetnek. 


Néhány napon belül Sírkúh már dél felé vágtázott nyolcez- 
res szír elit alakulata élén, s a vonakodó Szaladinnal az olda- 
lán. Szaladin aligha sejtette, hogy olyan dicsőség vár rá, 
amelyről addig talán álmodni sem mert. 

Amalrik megpróbálta feltartóztatni Sírkúh előrenyomulá- 
sát, de a tapasztalt, öreg harcosok túljártak az eszén: hamar 
csatlakoztak Savar erőihez, s így jelentős létszámfölénybe 
kerültek a keresztényekkel szemben. A katonai kudarc mel- 
lett Amalrik politikai vereséget is szenvedett. Savart ugyanis 
Sírkúh és a szírek táborába kergette. Így az addig megosz- 
tott iszlám világ óhatatlanul is az egyesülés felé haladt, még- 
pedig Núr ad-Dín vagy utódja jövőbeni vezetése alatt. Sírkúh 
kezdetben hajlandónak mutatkozott megosztani a hatalmat 
Savarral, annak ellenére, hogy utóbbi többször is elárulta a 
múltban. Szaladin tanácsára azonban Sírkúh végül belátta, 
hogy mindaddig nem lehet biztonságban, amíg Savar élet- 
ben van. Szaladin ekkor olyan kíméletlenségről tett tanúbi- 
zonyságot, hogy későbbi tanítványai aligha ismertek volna 
rá. Akcióba lépett a vezír ellen. Savar kétségkívül merényle- 
tet tervezett Sírkúh ellen, így ami történt, tulajdonképpen 
elkerülhetetlen volt. Amikor Savar egy reggelen a mecsetbe 
indult, Kairó külvárosa felé, Szaladin és néhány szír katona 
elfogta. Szaladin sátrába vitték, és lefejezték. Mindez nyilván- 
valóan al-Ádid parancsára történt, aki nyomban ezután 
Sírkúht nevezte ki új vezírré. 

A hírre Núr ad-Dín Damaszkuszban dührohamot kapott, 
mert azt hitte, hogy Sírkúh elárulta. De a bagdadi abbászida 
kalifátus sem volt sokkal jobb kedvű. Az egyiptomi eretne- 
kek uralmának megdöntésére irányuló szent háború azzal 
végződött, hogy Sírkúh, Núr ad-Dín katonáit felhasználva, 
magához ragadta a hatalmat, és tette ezt egy síita kalifátus 
égisze alatt. Azt, hogy maga Sírkúh hogyan élte meg hirte- 
len felemelkedését, már soha nem fogjuk megtudni, hiszen 
a történtek után már csak rövid ideig élt, így hatalmát nem 
élvezhette. 1169. március 23-án meghalt, minden bizonnyal 
túlette magát. A szír katonák, akik vele jöttek Egyiptomba, 
Szaladint is beleértve, nehéz helyzetbe kerültek. Al-Ádidnak, 

Kairó fátimida kalifájának egyiptomi miniszterei azt taná- 
csolták, hogy új vezírré Szaladint nevezze ki, mivel ő a ,leg- 
gyengébb és legtapasztalatlanabb szír", és így őt lehet majd 
a legkönnyebben pórázon tartani. Szaladint a kalifa palotá- 
jába rendelték. Az alkalomra Szaladin arannyal hímzett fehér 
turbánt és bíbor szegélyű köntöst vett, pej csődörön lova- 
golt, aranyos nyeregben, és aranykardot kötött az oldalára. 
Ám ha az egyiptomi főurak arra gondoltak, hogy Sírkúh 
halála után most itt az alkalom hatalmuk visszaszerzésére, 
akkor nagyot tévedtek. Szaladin fejében már készen állt a 
terv a régi fátimida rezsim felszámolására, először azonban 
a csökönyös szír katonákat kellett megreguláznia, akik 
Damaszkuszból jöttek vele. 

Parancsnokuk nélkül a szírek azzal a valós veszéllyel néz- 
tek szembe, hogy színre lép egy erős egyiptomi vezető, aki 
elragadja tőlük a hatalmat és kiszolgáltatja őket a felkorbá- 
csolt nemzeti érzelmeknek. Új parancsnokra volt szükségük, 
méghozzá gyorsan. De kit válasszanak? Núr ad-Dín Egyip- 
tomba küldött elit hadserege sokfajta nemzetiségű katoná- 
ból állt: volt köztük szír, kurd, török, és mindeddig jórészt a 
parancsnokuk, Sírkúh tekintélye tartotta őket össze. Ebből 
következően az utódlást illetően elképzelhetetlen volt a köz- 
megegyezés. Szaladint a nagybátyja választotta ki a posztra, 
de a INúr ad-Dínhoz hű törökök aligha támogatták volna egy 
újabb kurd kinevezését. Szaladinnak azonban akadtak szír 
barátai, akik közül Isa al-Hahári ügyesen szervezkedett mel- 
lette. INNoha számos szír katona elállt mellőle, és visszatért 
Szíriába, még így is maradt elég, aki a sikeres és békés 
utódlást biztosította számára. 

Szaladin vezíri beiktatása Sírkúh halála után három nap- 
pal az első puhatolózó lépés volt politikai felernelkedése 
útján. Semmi időelőttiség nem volt ebben, semmi lka- 
rosz-szárnyaláshoz hasonló túl magasra emelkedés. A rang 

tökéletesen megfelelt képességeinek, és életkorának is. Egy 
harminchárom éves ember a korszak mércéje szerint már 
középkorúnak számított, s Szaladin mind katonai, mind dip- 
lomáciai téren eleget tanult apjától és nagybátyjától. Valójá- 
ban nagyon elővigyázatosan viselkedett; pontosan tudta, 
hogy egy kurdnak a törökök által uralt területen folytonosan 
számolnia kell az orgyilkos tőrével vagy a merénylő kardjá- 
val. Semmi nem garantálta, hogy megőrizheti vezíri pozíció- 
ját, ha nem teremti meg Egyiptomban saját biztonságát, s 
ehhez mindenekelőtt egy ajjúbida hatalmi bázist kellett létre- 
hoznia. Ám emiatt nemcsak a helyi egyiptomi vezető réteg 
ellenkezésével kellett számolnia, amely joggal tekintette ide- 
gen betolakodónak, hanem azokkal a szír katonákkal is, 
akik továbbra is Núr ad-Dínhoz voltak hűségesek. Bonyolí- 
totta a helyzetét, hogy szunnita muszlimként hűséggel tarto- 
zott a bagdadi abbászida kalifátusnak, miközben egyiptomi 
vezírként a kairói iszmáili fátimida kalifa hatáskörében kor- 
mányzott. Politikai aknamező volt ez a javából, amelyen 
Szaladin bravúrosan manőverezett. 

Nyomban azzal a problémával szembesült, hogy nagy- 
bátyja, Sírkúh, minimális katonai erővel vette át a hatalmat 
Egyiptomban; csapata főként saját személyes követőiből állt 
és azokból, akiket Núr ad-Dín kölcsönzött neki. A fátimida 
fegyveres erők csupán Kairóban negyvenezer fős lovasság- 
gal és harmincezer fős ,fekete" (szudáni) gyalogsággal 
rendelkeztek. Szaladin ezért először is hozzálátott saját fegy- 
veres ereje felállításához. Így jött létre a Szalahíjja, amely 
csakis hozzá volt hűséges. Amíg ő saját pozíciójának 
megerősítésével volt elfoglalva, az ellenzék egy fekete 
eunuch, bizonyos Mutamin al-Hilafa körül kezdett tömö- 
rülni. Mutamin felvette a kapcsolatot a jeruzsálemi latin 
keresztényekkel, és felkelést szított a fekete katonák között 
az új vezír ellen. Szaladin kíméletlenül elfojtotta a lázadást, 

elfogta és megölte Mutamin al-Hilafát, és szétkergette a 
fekete katonákat, akik közül sokan Felső-Egyiptomban 
kerestek menedéket. 

INúr ad-Dín ekkor meglehetősen nagy politikai baklövést 
követett el: engedélyezte Szaladin fivérének, hogy Egyip- 
tomba utazzon, és csatlakozzon bátyjához. Valójában 
Turansáh, Szaladin öccse volt az, aki kulcsszerepet játszott a 
vezír elleni lázadás elfojtásában. INúr ad-Dínnak tudnia 
kellett, hogy kockázatot vállal, ha Ajjúb kisebbik fiának en- 
gedélyezi, hogy csatlakozzék bátyjához. Ismerte az új vezír 
ambícióit, és valószínűleg arra gondolt, hogy öccse érke- 
zése azonnal nyílt lázadásba kergeti Szaladint, ha valóban 
ilyesmit forgat a fejében. Csakhogy ez eléggé veszélyes játék 
volt. Núr ad-Dín elismerte Szaladin képességeit, Szaladin 
pedig az öreg mestere iránti hűség, illetve saját családi 
becsvágya között őrlődött. Ilyen helyzetben, amikor két 
vezető ennyire ellentmondásos gondolatokkal küzd, a leg- 
jobb cselekvés alighanem a nem cselekvés. Núr ad-Dínt 
minden bizonnyal bántotta a gondolat, hogy ifjú pártfogoltja 
árulásra készül. Végül arra a döntésre jutott, hogy amennyi- 
ben az ifjabb fivér jelenléte feltüzelné Szaladin ambícióit, ak- 
kor az apa jelenléte minden bizonnyal kioltja a tüzet. Ezért 
arra kérte az idősebb Ajjúbot, hogy látogassa meg fiát Kai- 
róban. Mesteri húzás volt ez, amellyel kétségkívül sikerült 
megelőzni a kenyértörést Szaladin és Núr ad-Dín között. 
Valójában azonban nem volt ez más, mint a probléma szó- 
nyeg alá söprése. A Kairó és Damaszkusz közötti nyílt szakí- 
tás elkerülésének az volt az ára, hogy INúr ad-Dín tulajdon- 
képpen gondoskodott arról, hogy az utolsó építőkocka is 
helyére kerüljön Szaladin egyiptomi ajjúbida hatalmi bázisá- 
nak építményében. Apjával és fivérével megtámogatva 
Szaladin igazán Egyiptom urának érezhette magát, de facto 
és alighanem de jure egyaránt. Apja megérkezésekor 

Szaladin felajánlotta a vezírség átadását, az öreg azonban 
elég bölcs volt ahhoz, hogy visszautasítsa az ajánlatot, 
mondván, fiát Isten választotta ki erre a magas posztra, már- 
pedig halandó ember ne akarjon Isten akaratába beavat- 
kozni. Helyette a kincstárnoki állást fogadta el. 

A fátimida kalifátus végnapjai megmutattak valamit 
Szaladin később legendássá vált nagylelkűségéből. A fekete 
katonaság leverése és a Szaladinhoz hű mamlúkokkal való 
helyettesítése megérlelte a helyzetet a vallási forradalomhoz, 
amelyre Núr ad-Dín oly régóta várt. Nyomást gyakorolt 
Szaladinra, hogy Egyiptomot térítse meg a szunnita gyüle- 
kezet ügyéhez, és rendelje el, hogy a fátimida kalifátus nevét 
a hutbaként ismert imádságban abbászida kalifátusként 
említsék. Amikor Szaladin hozzákezdett ezen alapvető vál- 
toztatás előkészítéséhez, a fátimida kalifa, al-Ádid halálos 
betegséggel ágynak esett. 1171 szeptemberében megtör- 
tént a változás, és abban a pillanatban, amikor Kairó nagy 
mecsetjében a Moszulból érkezett pap szunnita imádságba 
kezdett, Egyiptom népe a síita vallásról áttért a szunnitára. 
Amikor mindez lezajlott, al-ádid már a halálos ágyán feküdt. 
Szaladin megparancsolta, hogy különös gonddal ügyeljenek 
rá, nehogy a haldokló kalifa megtudja, mi történt: , Ha meg- 
gyógyul, akkor amúgy is hamarosan megtudja. Ha pedig 
meg kell halnia, hagyjuk őt békében távozni." Ebben a gesz- 
tusban egyértelműen megmutatkozott Szaladin későbbi 
nagylelkűsége. 

Erről az időszakról írják a krónikások, hogy Szaladin fel- 
adta ifjúkori érdeklődését a földi örömök iránt, és , vallásos 
köntöst öltött". Ettől kezdve minden alkalmat megragadott 
arra, hogy tájékoztassa a bagdadi kalifát a vallás és a szent 
háború iránti mély elkötelezettségéről, mintha csak cáfolni 
akarná azokat a szóbeszédeket, amelyek azt híresztelték 
róla, hogy az élvezeteknek adta át magát Egyiptomban. 

Senki nem vethette volna a szemére, ha némi földi örömök- 
kel kényezteti magát (ahogy sikeres férfiaknál az ilyesmi elég 
gyakori), ám a jelek szerint Szaladin valóban nagy változá- 
son ment keresztül. Biztosította azt a bázist, ahonnan a rég- 
óta tervezett szent háborút elindíthatja. Először Egyiptom- 
ban kellett megteremtenie a szilárd alapokat és beszereznie 
a megfelelő eszközöket — pénz, katonák -— az iszlám orszá- 
gok egyesítéséhez, a Jeruzsálemet uraló keresztények elleni 
támadáshoz. 

Hogy vajon INúr ad-Dín felisrmmerte-e, hogy ez volt 
Szaladin választott útja, vagy, mint sokan mások, pusztán az 
ambiciózus hódítót látta benne - ez a kérdés megválaszolat- 
lanul marad. 1171 és 1174 között azonban Egyiptom és 
Szíria egyre közelebb sodródott a háborúhoz, amelyről 
mindkét államférfi tudta, hogy elkerülhetetlen, mégis mind- 
ketten szerették volna elkerülni. Szaladin nem szívesen 
árulta volna el öreg mesterét, akiről persze tudta, hogy nem 
mestere többé. Damaszkuszból kapott utasításra együttmű- 
ködött egy egyesített hadművelet előkészítésében a Jordá- 
non túli várak, Kerak és Savbak ellen, de az utolsó pillanat- 
ban visszavonult, azzal az ürüggyel, hogy Kairóba kell 
sietnie, ahol lázadás fenyeget. Átlátszó kifogás volt ez, és 
Núr ad-Dín nagyon feldühödött. Szaladin nem szerette 
volna, ha ezek a jelentős erődök Núr ad-Dín kezére kerül- 
nek, hiszen ezeken keresztül Szíria szoros ellenőrzést gyako- 
rolhatott volna Egyiptom, és ezáltal az ő tevékenysége fölött. 
Amikor két évvel később ugyanezen célpontok ellen a 
második hadjáratot sem sikerült elindítani, Núr ad-Dín szá- 
mára nyilvánvalóvá vált, hogy pártfogoltja szándékosan 
bújik ki a feladat alól, és szigorúbb ellenőrzést kell gyako- 
rolni fölötte. Kincstári hivatalnokokat küldött Damaszkusz- 
ból az egyiptomi pénzügyek ellenőrzésére, és magas éves 
hűbéradót rótt ki Szaladinra. A hadsereget közben készen- 

létbe helyezte, hiszen arra a legkevésbé sem számított, hogy 
Szaladin szó nélkül fizetni fog. 

Az igazsághoz hozzátartozik, hogy Szaladin családi taná- 
csot hívott össze a helyes stratégia megválasztásához. A fia- 
tal, forrófejű Takí ad-Dín, Szaladin unokaöccse a Szíria 
elleni háború mellett voksolt, de a patriarchális Ajjúb helyre 
tette. Pontosan tudta, hogy kémein keresztül Núr ad-Dín 
hatja a későbbi döntéseket. Ajjúb kijelentette: , Tudd, hogy 
én és a nagybátyád mindenkor készen állunk leborulni 
előtte és megcsókolni a földet a lábánál. Ha azt paran- 
csolná, hogy vegyük el az életedet, még azt is megtennénk. 
És ha mi így cselekednénk, mit gondolsz, mások mit tenné- 
nek? Hiszen az egész hadsereg és az egész államtanács 
hódolattal tartozik Núr ad-Dínnak. Ez az ő országa, és ha 
úgy döntene, hogy megfoszt téged a tróntól, azonnal enge- 
delmeskednénk neki. Mindannyian INúr ad-Dín mamlúkjai 
és rabszolgái vagyunk, és azt tesz velünk, amit akar." Ajjúb 
ezután azt tanácsolta fiának, hogy békéljen meg Núr 
ad-Dínnel, és hódoljon meg előtte ezzel az üzenettel: , Hírét 
vettük, (ram, hogy hadjáratot szándékozol indítani Egyip- 
tom ellen; de mi szükség erre? Ha Iramnak szüksége van 
rám, küldjön futárt egy tevével, és vezettessen vissza engem 
Szíriába egy turbán szövetével a nyakamon - egyetlen 
emberem sem fog ellenkezni akaratával." 

A találkozót követően Ajjúb megnyugtatta Szaladint, 
hogy ez a fajta beszéd, amelyet az államtanács előtt tartott, 
nem kerül semmibe. Ha egy potenciálisan nagyobb hata- 
lom fenyegetésével kell szembenézni, nem szabad olyan 
provokatív megjegyzéseket tenni, mint ahogyan azt Taki 
ad-Dín meggondolatlanul tette. Ha Núr ad-Dínt pusztán 
szavakkal meg lehet békíteni, akkor annál jobb, de - és ezt 
hangsúlyozta Ajjúb - ha a szírek Egyiptomba jönnének, ő, 

Ajjúb, utolsó leheletéig harcolna, hogy egyetlen nádszállal 
se csorbíthassák fia gazdagságát. Ezek a szavak megnyug- 
tatták Szaladint, és önbizalmat öntöttek belé nagy pártfogó- 
jával, Núr ad-Dínnel szemben. Végül a két nagy vezéregyéni- 
ségnek sikerült elkerülnie az összecsapást. Nem sokkal 
ezután, 1174. május 15-én Núr ad-Dín váratlanul meghalt. 

Núr ad-Dín lelépését a politika porondjáról hamarosan 
újabb haláleset követte; a jeruzsálemi király, Amalrik is eltá- 
vozott az élők sorából, s így mind keresztény, mind muszlim 
oldalon jelentős hatalmi vákuum keletkezett. Amennyiben 
Amalrikot ÍV. Balduin személyében nem egy szánandó lep- 
rás király követte volna a trónon, hanem egy erős személyi- 
ség, akkor a dolgok minden bizonnyal másként alakulnak. 
Így azonban Szaladin előtt kétféle előretörési lehetőség is 
kitárult: az egyik Szíriában, ahol hajdani mesterének halála, 
másik a keresztények földjén, ahol Amalrik halála nyitotta 
meg előtte az utat. 

Az a tudat, hogy az új király nem fog sokáig élni, és nem 
tud gyermeket nemzeni, Jeruzsálemben kiélezte az utódlás 
körüli vitákat. Két csoport versengett a hatalomért, veszélye- 
sen megosztva a keresztény királyság erejét, éppen akkor, 
amikor Szaladin nagy erőkkel látott hozzá az iszlám egyesí- 
téséhez, hogy szent háborút indítson a keresztények ellen. 
Az egyik keresztény érdekcsoportot Tripoliszi III. Rajmund 
vezette, aki ÍV. Balduin trónra lépéséig régensként uralko- 
dott. Rajmundot a helyi bárók támogatták, akik másod-har- 
madgenerációs telepesek voltak, s akiknek nagyapái ott 
voltak azok között, akik az első keresztes hadjárat betetőzé- 
seként 1099. július 15-én Jeruzsálemet meghódították. 
Közöttük volt Ibelini Balduin, Ramla ura és lIbelini Balian, 
valamint az ispotályos lovagok. E csoport tagjai inkább 
, keleti , semmint , nyugati" beállítottságúak voltak, és igye- 
keztek jó kapcsolatokat ápolni muszlim szomszédjaikkal. 

Gyakorta keveredtek muszlim politikai vitákba, egyik vagy 
másik oldallal szövetséget kötöttek, és a békés egymás mel- 
lett élést pártolták a területi expanzióval szemben. A másik 
érdekcsoportba azok a lovagok tartoztak, akik a második 
keresztes hadjárattal, 1147-1149-ben érkeztek, ellensége- 
sek voltak a muszlimokkal, és alig várták a keresztény előre- 
nyomulást délen, Egyiptom felé. Kezdetben Courtenay-i 
Joscelin vezette ezt a csoportot, akinek apja, Chátilloni 
Rajnald annak idején Edesszát védte, de elvesztette. Miután 
azonban Rajnaldot 1176-ban kiengedték egy muszlim bör- 
tönből, elvette Milly Stefániát, és ő lett az ellenzék vezetője 
Tripoliszi Rajmunddal szemben. Kerak haduraként Rajnald 
szálka volt Szaladin szemében, és hamarosan ő testesített 
meg minden rosszat, amit a muszlimok a keresztény király- 
ságról elképzelni tudtak. De számolni kellett mellette egy 
másik emberrel is, akinek vérmes temperamentuma vészes 
tendenciákat sejtetett: ő volt az ispotályos lovagok nagy- 
mestere, Ridforti Gérard. 

NEGYEDIK FEJEZET 


Egyesült iszlám, 1174-1184 


úr ad-Dín halála vízválasztó volt Szaladin személyes 
íN sorsában és a keresztes hadjáratok történetében, s 

időben egybeesett Szaladin apjának, Ajjúbnak a 
halálával. Az atabég egyértelműen korlátozta Szaladin ambí- 
cióit, más szempontból azonban alapvető befolyást gyako- 
rolt a fiatalember politikai fejlődésére. Núr ad-Dínhoz 
hasonlóan Szaladin is elfogadta a dzsihádot életcélként, és 
a vallási propagandát ugyanolyan fegyverként használta, 
mint magát a hadsereget. Apja halála után Szaladin lett 
az Ajjúbid család vezetője, s egyúttal rá hárult a felelősség is 
fivérei és nővérei további sorsáért. Most, hogy többé -— sem 
katonai, sem pénzügyi szempontból — nem volt Szíria lekö- 
telezettje, hozzáláthatott, hogy egy új ÁAjjúbida-dinasztiát 
építsen ki Egyiptomban. 

Núr ad-Dín halála után az események gyorsan követték 
egymást. A hadsereg főtisztjei azonnal megpróbálták ellen- 
őrzésük alá vonni az atabég tizenegy éves fiát, al-Malik 
asz-Szálihot. Mindeközben Núr ad-Dín unokaöccsei, főleg 
Ima ad-Dín Zangi és Szajf ad-Dín Gázi, Szindzsár és Moszul 
hercegei éhes szemekkel méregették asz-Szálihot Szíriában. 
Azonnal megakadályozták, hogy Szaladin bármilyen szere- 
pet játszhasson a szír ügyekben. Szicília királya ugyanis 
haditengerészetével támadást indított Alexandria ellen, és ez 

teljességgel lefoglalta Szaladint, hiszen meg kellett küzdenie 
a meghódított egyiptomi területek megtartásáért. INúr 
ad-Dín iránti tisztelete jeléül Szaladin hűbérurának ismerte 
el asz-Szálihot. Minden bizonnyal elhamarkodott döntés lett 
volna, ha nyomban NNúr ad-Dín halála után megtámadja Szí- 
riát. Másoknak azonban nem voltak fenntartásai. Szajf 
ad-Dín Gázi megtámadta és elfoglalta asz-Szálih területeit 
az Eufráteszen túli al-Dzsazírában, miközben 1174 augusz- 
tusában az eunuch CGümüstekin ellenőrzése alá vonta 
asz-Szálihot, és Aleppóban magához ragadta a hatalmat, 
miután börtönbe vetette Núr ad-Dín tisztjeit. Az iszlám 
egység súlyos veszélybe került, és csak I. Amalrik hirtelen 
bekövetkezett halála akadályozta meg a franciákat abban, 
hogy kiaknázzák a helyzetet. Az atabég családjából senki 
nem akadt, akiben medglettek volna az utódláshoz szükséges 
képességek, s jóllehet Szaladin rendelkezett ezen adottsá- 
gokkal, őt a család nem fogadta el. Kívülállóként és kurd- 
ként óhatatlanul is szembe kellett néznie a törvényes örökö- 
sök ellenkezésével, akik már akkor árulónak tartották, 
amikor Egyiptomban elkezdte ténykedését. Szaladinban a 
, gazdáját megugató ebet" látták, aki Núr ad-Dínnak köszön- 
hetett mindent, s azzal hálálta meg mestere jóságát, hogy 
ellopta földjeit és vagyonát. 

Szaladin nehéz helyzetbe került. Egyiptom de facto ural- 
kodójaként egyértelműen nagyobb források és haderő fölött 
rendelkezett, mint bármelyik zangída uralkodó, ám Núr 
ad-Dín, illetve most már az atabég fia vazallusaként nehezen 
magyarázhatott volna meg egy Szíria elleni beavatkozást, 
hacsak az ifjú uralkodó képviselői nem hívják be az 
országba, illetve az elszabaduló anarchia nem szolgál kellő 
okként egy ilyen lépéshez. A logika kétségkívül azt diktálta 
volna, hogy a zangída államokat beolvassza a nagyobb 
ajjúbida birodalomba. Volt azonban egy másik lehetősége 

is, nevezetesen egy új politikai struktúra kiépítése, amely 
erkölcsi alapokon nyugszik, és elkötelezett a szent háború 
ügye mellett. Ezzel a politikával meggyőzhette volna a 
zangída hercegeket, hogy csatlakozzanak hozzá. Ha az 
utóbbit választja, azzal a belső meggyőződéssel cselekedhet, 
hogy Isten akaratát teljesíti, és a nyilvános elismerést ez 
esetben a bagdadi kalifa garantálja. Tizenkét hosszú évébe 
került Szaladinnak, hogy megoldja ezt a dilemmát. 

1174 októberében Szaladin átlépte saját Rubiconját, 
amikor is hétszáz katona élén kilovagolt Kairóból, és elindult 
Damaszkusz felé. Minden, ami az elmúlt néhány hónapban 
történt, mint hithű muszlimot arról győzhette meg, hogy 
Isten úgy rendezte el a dolgokat, hogy Núr ad-Dín halála 
után ő vegye kezébe a gyeplőt, és ő álljon a szent háború 
élére. A történések azonban tele voltak ellentmondással: 
vajon Szaladin új hűbérura, asz-Szálih megsegítésére 
indult-e, hogy kiszabadítsa Gümüstekin fogságából, vagy 
pedig, ahogy a többség hitte, azért, hogy megtegye az első 
lépést Szíria meghódítására? Egy szempontból a dolgok 
leegyszerűsödtek: Damaszkusz emírjei, miután Szajf ad-Dín 
Gázitól nem kaptak segítséget, Szaladinhoz fordultak, hogy 
Gümüstekin ellen támogatást kapjanak. Ez bizonyos mérté- 
kig indokolta Szaladin küldetését, és lehetővé tette, hogy 
Szíria felé tartva törökökkel, kurdokkal és beduinokkal erő- 
sítse meg csapatát, olyanokkal, akik mind hűségesek voltak 
INNúr ad-Dínhez, és abban a meggyőződésben csatlakoztak 
hozzá, hogy a néhai atabég fiának megsegítésére mennek. 
Ahogy Szaladin Damaszkusz felé közeledett, a damaszkuszi 
hadsereg felsorakozott vele szemben. A parancsnokok 
azonban nem harcra készültek, hanem azon nyomban csat- 
lakoztak Szaladinhoz, ahogy tőle magától hallották küldeté- 
sének célját. Valójában persze nem annyira a szavak, sokkal 
inkább Egyiptom gazdagsága volt az, ami Szíriát meghódí- 

totta. Szaladin ismerte már a pénz értékét, és tudta, hogy 
pénzzel nemcsak katonai hadjáratokat lehet indítani, de 
adott esetben el is lehet kerülni a harcot általa. Damasz- 
kuszt Szaladin vér nélkül foglalta el: övé lett az általa legjob- 
ban szeretett város, ,a világ kertje", ahogy az arab költők 
nevezték. A város stratégiai támaszpontként is szolgált szá- 
mára a latin keresztények elleni későbbi harcokhoz. E pilla- 
natban azonban kisebb gondja is nagyobb volt annál, sem- 
hogy a szent háború részletein törje a fejét. 

Szaladin damaszkuszi jelenlétét mindenekelőtt az iga- 
zolta, hogy azért jött, hogy visszahelyezze Núr ad-Dín törvé- 
nyes fiát, asz-Szálihot a hatalomba. Szaladinnak éppen ezért 
ki kellett szabadítani a fiút Gümüstekin aleppói börtönéből. 
Miközben Gümüstekinről várt híreket, Szaladin vitriolos 
üzenetet kapott Aleppó, Moszul és Szindzsár zangída herce- 
geitől, akik megkérdőjelezték szíriai tartózkodásának állítóla- 
gos motívumait: ,A királyságot magadnak akarod; menj 
vissza oda, ahonnan jöttél." Szaladin színlelése — hiszen mi 
más volt ez, ha nem színlelés, asz-Szálih törvényes jogainak 
, védelmezőjeként" fellépni — nem győzte meg a hercegeket, 
akik saját magukból kiindulva meg voltak győződve róla, 
hogy magukhoz hasonló haszonlesővel van dolguk, akit 
csak a mohóság és a becsvágy hajt. Üzenetük aligha lep- 
hette meg Szaladint, aki legalább most egyértelműen lát- 
hatta, hogy a zangída Szíria többi állama nem fog úgy a 
lábai elé omlani, mint Damaszkusz. Hadat kell viselnie 
szomszédjaival ahhoz, hogy hosszú távú célját, az iszlám 
egyesítését és al-Kudsz avagy Jeruzsálem visszaszerzését 
megvalósíthassa. Márpedig ez a hadjárat az egységért leg- 
alább annyi ellenségeskedést hoz majd neki a hitsorsosai 
oldaláról, mint amennyi köszönetet. A következő tizenkét 
évben Szaladin még ontott muszlim vért, amikor kereszté- 
nyekkel kötött szövetséget a végső nagy cél, a szent háború- 

ban aratott győzelem érdekében. Szaladin elég bölcs volt 
ahhoz, hogy színtiszta dinasztikus csetepatékba ne hagyja 
magát belerángatni, de nem lehetett annyira vak, hogy ne 
lássa: a muszlim egyesülés csakis az ő irányítása alatt mehet 
végbe, és inkább ezt fogják alapvető céljának tekinteni, 
semmint az általa hirdetett szent háborút. Meglehetősen 
zavarta ez a tény, és jócskán megkeserítette az 1187-ben 
aratott győzelem ízét. 

Szaladin hétezer emberrel indult Aleppó ellen, s közben 
Damaszkuszt öccsére, Tügtekinre bízta. Eddigi szíriai had- 
járata során a legnagyobb erősítést akkor kapta, amikor 
1174 decemberében megérkezett Humszba, és csatlakozott 
hozzá INúr ad-Dín hadseregparancsnoka, Fahr ad-Dín ibn al- 
Zafarani. Folytatta útját, és az év utolsó napján ért Aleppóba. 
Nyomban felszólította Gümüstekint, hogy engedje el asz- 
Szálihot önjelölt gyámkodása alól. Csakhogy amíg Damasz- 
kusz érett gyümölcsként hullott az ölébe, addig Aleppó még 
távolról sem érett meg a szüretre. A várost a világ egyik leg- 
szilárdabb erődje védte, és nehéz ostromfegyverek nélkül 
Szaladinnak nem sok esélye volt a város, különösképp a fel- 
legvár bevételére, ahol Gümüstekin asz-Szálihot őrizte. 
káadásul, míg Damaszkusz emírjei üdvözölték Szaladint, 
addig Aleppó teljességgel visszautasította a fennhatóságát. 
A zangida hercegek kétségbe vonták szándékait, és a 
gyermek asz-Szálih éppen azokhoz a síitákhoz fordult, 
akiknek a privilégiumait néhai apja vonta meg egykor. 
Gümüstekin nyilvánvalóan teljes elszántsággal védte saját 
magát és asz-Szálihot Szaladinnal szemben. Az eunuch még 
Tripoliszi Rajmunddal, IV. Balduin, a leprás király régensével 
is aláírt egy egyezményt, hogy Humsznál támadást indítanak 
Szaladin ellen, és kiszorítják Aleppó közeléből. Végül gyilkos- 
sággal is megpróbálkoztak: az aleppóiak lefizették Rasíd 
ad-Dín Szinánt, a , Hegyek Öregjét", hogy küldjön merénylő- 

ket Szaladin megölésére. Szinán tizenhárom embere beszi- 
várgott az Aleppó melletti táborba. Szaladin életét az men- 
tette meg, hogy felfedezték a merénylőket, és egytő! egyig 
lemészárolták őket; egyiküket egy emír fejezte le, éppen 
akkor, amikor Szaladin sátrában lecsapni készült. A szent 
háború gondolata igen messzire került, amikor Szaladin 
kénytelen volt közelről, csaknem a saját bőrén megtapasz- 
talni a muszlim táboron belüli ellenségeskedést. 

Minden oldalról ellenségekkel találta magát szemben. 
Míg nyugatról Tripoliszi Rajmund jelentett fenyegetést, 
addig a moszuli hadsereg Izz ad-Dín Maszúdnak, Szajf 
ad-Dín Gázi öccsének vezetése alatt Aleppó megsegítésére 
indult kelet felől. Szaladin szerencséjére a zangidák nem 
tudták egységbe rendezni soraikat, és Imád ad-Dín Zangi 
nem sietett fivérei segítségére akkor, amikor Szaladin külö- 
nösen sebezhető volt. Szaladin addig húzta az ellenségeivel 
folytatott tárgyalásokat, amíg Egyiptomból megérkezett az 
erősítés. Ezután már ő kezdeményezte a csatát Hamánál, 
1175. április 13-án. Mintegy húszezer muszlim lovas, 
zangidák és ajjúbidák, első ízben ütköztek meg a csatatéren, 
és Szaladin nyomban igazolta, hogy igencsak képes helyt- 
állni az ostoba, de vakmerő Ízz ad-Dín Maszúddal szemben. 
Az Egyiptomból érkezett katonák között voltak olyanok, akik 
annak idején még Szaladin nagybátyjával és Szaladinnal 
masíroztak át Damaszkuszból Kairóba, és ezek a harcedzett 
veteránok túl félelmetesek voltak a zöldfülű moszuli katonák 
szemében. Szaladin valójában arra törekedett, hogy szét- 
szórja az ellenséget, nem pedig arra, hogy megsemmisítse 
őket, felismerve, hogy a vérontás utóbb csak bosszút szül- 
het. Nem akart ebbe az ördögi csapdába belemenni, hiszen 
pontosan tudta, hogy azok az emberek, akik most menekül- 
nek előle, egy napon a szent háborúban az ő hadseregét 

fogják erősíteni. 

Szaladin visszatért Aleppóba, és nem meglepő, hogy 
Gümüstekint tárgyalásra kész hangulatban találta. Tekintve 
hogy asz-Szálih csak névlegesen tartotta meg ellenőrzését 
Aleppó fölött, Szaladin viszont továbbra is uralma alatt tar- 
totta a meghódított észak-szíriai területeket, joggal számol- 
hatott az aleppói katonákkal a jeruzsálemi latin keresztények 
elleni jövőbeni szent háborúhoz. A bagdadi kalifátus elis- 
merte Szaladin jogosultságait Egyiptomban, Szíriában és 
Jemenben, de figyelmeztették, hogy ne vessen szemet 
asz-Szálih területeire, különösen ne Aleppóra. A kalifa bizo- 
nyos feltételeket szabott tehát Szaladinnak, ám arról nem 
tudta meggyőzni a zangídákat, hogy a béke fenntartható 
lenne az iszlám országaiban. 1176 tavaszán Szajf ad-Dín 
Gázi megállapodott Gümüstekinnel és asz-Száhiddal, egye- 
sítették az aleppói és moszuli haderőt, és megütköztek 
Szaladin seregével Tell asz-Szultánnál. Az ütközetben Szala- 
din megint csak igyekezett kíméletesen bánni ellenfeleivel, 
miközben egyértelműen érzékeltette fölényét. Amikor a 
legyőzött zangídák menekülőre fogták, Szaladin utasította 
parancsnokait, hogy ne vigyék túlzásba az üldözésüket, és 
ha foglyokat ejtenek, bánjanak velük úgy, mint testvéreikkel. 
A csata után Szaladin az összes hadifoglyot szabadon 
engedte, sőt sokat közülük besorozott saját seregébe. 
A zsákmányolt kincseket — jó borokat, hangszereket, kalic- 
kába zárt galambokat, fülemüléket, papagájokat, valamint 
az énekes- és táncoslányokat — kellő iróniával visszaszállít- 
tatta Szajf ad-Dín Gázi sátraiba. Ahogy Oliver Cromwell tette 
pár száz évvel később, Szaladin is szigorúan katonái értésére 
adta az efféle földi hívságok hiábavalóságát. 

Szaladin felülkerekedett ugyan az aleppói, moszuli, 
szindzsári seregen, de meggyűlt a baja a , Hegyek Öregje" 
követőivel. Amikor Aleppóba visszatért, azt remélve, hogy 
Gümüstekinnel sikerül rendeznie az ügyeket, újabb merény- 

letet kíséreltek meg ellene. Azáz erődjének ostroma alatt 
négy merénylő lopakodott be a táborába. Egyikük be is 
jutott Szaladin sátrába, és fején és nyakán megsebesítette, 
mielőtt lekaszabolták. A vezír életét csak az mentette meg, 
hogy a turbánja alatt láncszemekből készült sisakot viselt. 
Feldúltan tántorgott ki a sátrából, arca vérzett, ruhája cafa- 
tokban lógott. Soha még nem volt ilyen közel a halálhoz. 
A krónikák feljegyzik, hogy ettől kezdve rendkívül rossz ideg- 
állapotba került, és minden idegenre gyanakodva nézett, aki 
kést hordott magánál. Krétaport és hamut hintetett a sátra 
köré, hogy azonosítani lehessen a gyanús lábnyomokat. 
A személye elleni támadás miatt megszakította Azáz ostro- 
mát, és közben lezajlott egy újabb epizód, amely jól mutatja, 
hogy Szinán emberei milyen jól értettek az emberi lélekhez. 
Egyik éjjel Szaladin arra ébredt, hogy egy sötét figura lopó- 
zik ki a sátrából. A egyik asztalon egy tálca forró lepény 
gőzölgött. A merénylők ezzel azt akarták érzékeltetni, milyen 
otthonosan mozognak a hadvezér közvetlen közelében, és 
ha eddig nem ölték meg, az nem az alkalom hiányán 
múlott. A lepények mellett üzenet hevert: , Tudatjuk veled, 
hogy kezünkben vagy, és addig nem engedünk ki a mar- 
kunkból, amíg a számládat ki nem egyenlíted." Az üzenet 
elérte a célját. Szaladin azonnal felfüggesztette az ostromot, 
és Aleppóba utazott, ahol békemegállapodást írt alá zangida 
ellenségeivel. Aztán visszatért Damaszkuszba, és feleségül 
vette INNúr ad-Dín özvegyét, Iszmát ad-Dín Katuntuszt, újabb 
igazolást teremtve ahhoz, hogy őt tekintsék Iúr ad-Dín ter- 
mészetes utódjának. 

Ez az újabb megerősítés Szíriában meghozta számára 
a békét zangída riválisaival, legalábbis időlegesen, ugyanak- 
kor közelebb jutott a Jeruzsálemi Latin Királyság határaihoz, 
jóval hamarabb, mint ahogy a szent háborúra készen állott 
volna. Éppen ezért, akárcsak Núr ad-Dín, Szaladin is 

stratégiai , fegyverszünetre" hagyatkozott, hogy a folytonos 
háború helyett biztosítsa a békés egymás mellett élést. 
A szokásos menetrend az volt, hogy amikor egy magasabb 
rangú, tehetősebb keresztes vitéz saját katonáival nyugatról 
megérkezett, akkor Jeruzsálem királya kötelességszerűen 
elindított egy kis hadjáratot a muszlimok ellen, valahogy 
úgy, ahogy más korokban szertartásos vadászattal illett 
várni a jövevényt. Amikor aztán a nyugati vitéz eleget tett 
egyházi kötelezettségeinek, szépen hazament, és az idősza- 
kosan felfüggesztett fegyverszünet újra helyreállt Szíria 
keresztényei és muszlimjai között. Szaladin kissé mesterkélt- 
nek találta ugyan ezt a forgatókönyvet, de kényelmesnek. 
E nélkül ellehetetlenült volna Szíria lakosainak élete, ahogy 
az meg is történt a harmadik keresztes hadjárat idején, ami- 
kor a vallási polgárháborúban a versengő hadak küzdöttek 
egymással a földeken és a legelőkön, módszeresen elpusz- 
títva a termést és legyilkolva a jószágállományt. 

1177-ben azonban Szaladinnak is meg kellett tapasztal- 
nia első kicsi keresztes hadjáratát, amikor Fülöp, Flandria 
grófja erős haditengerészeti és szárazföldi kontingenssel 
Palesztinába érkezett. Fülöpnek megvolt a saját haditerve, 
amelyet nem osztott meg a helyi főurakkal, akik azt remél- 
ték, hogy ő is részt vesz az Egyiptom elleni újabb támadás- 
ban. Amikor ez lehetetlennek bizonyult, Fülöp csatlakozott 
ÁAntiókhiai III. Boemundhoz és Tripoliszi III. Rajmundhoz, és 
északon megtámadták Hamá és Harenc városait. Szaladin 
ezúttal súlyosan elszámolta magát, és ezzel kis híján egy 
csapásra véget vetett saját karrierjének és a szent háborúba 
vetett iszlám reményeknek is. Abban bízva, hogy a keresz- 
tény királyságot legyengíti az északon folyó két ostrom, 
Dél-Palesztinában, az egyiptomi határ közelében megtá- 
madta Gázát és Aszkalont. Ő is és a többnyire egyiptomiak- 
ból álló seregei is túl nagy önbizalommal és túl fegyelmezet- 

lenül mentek a harctérre. Itt, teljesen váratlanul ÍV. Balduin 
Montaisard-nál megtámadta őket, és 1177. november 
25-én súlyos vereséget mért rájuk. A harcban Szaladin kis 
híján életét vesztette: három francia lovag körülvette, és 
testőre segítségével csak hajszál híján menekült meg a 
haláltól. Pályafutása legsúlyosabb vereségét szenvedte el, 
s jobban kétségbeesett, mint tizennégy évvel később 
Arszufnál. Egy fontos leckét azonban megtanult: a franciá- 
kat nem szabad alábecsülni. A lovasságuk ugyanis félelme- 
tes ütőerőt képviselt, azonkívül, noha számbelileg nem 
tudtak versenyre kelni az iszlám haderővel, lovagjaik szinte 
sebezhetetlenek voltak; mint megannyi erőd, a gyalogság 
köréjük csoportosult, s ilyen módon képesek voltak feltar- 
tóztatni a jóval nagyobb létszámú muszlim csapatokat. 
A királyság lovagjainak legyőzéséhez Egyiptom, Szíria és 
Mezopotámia egyesített erejére lett volna szükség, s e pilla- 
natban Szaladin a hercegek és emírek legfeljebb felének 
támogatását élvezhette. 

A montagisardt-i sikeren felbuzdulva IV. Balduin, a máltai 
lovagok támogatásával, még erőszakosabb politikával for- 
dult szomszédjai ellen. A király nagykorú lett, és úgy dön- 
tött, hogy okos, megfontolt régensét, Tripoliszi Rajmundot 
olyan tanácsadókra cseréli le, mint Saint-Amand-i Odo, az 
ispotályosok mestere, és Chátilloni Rajnald, aki ez idő 
szerint a Jordánon túli területek ura volt. Balduin erős várat 
emeltetett Bajt al-Ahzannál, ahonnan ellenőrizhette a da- 
maszkuszi utat, és mindössze egynapi járóföldre volt 
Szaladin fővárosától. A térség életbe vágóan fontos volt; 
muszlim Szíriának, Damaszkusz , éléskamrájának is nevez- 
ték, rizs- és gyapotföldek terültek el itt, és bő termésű cit- 
romligetek. Békeidőben keresztény és muszlim telepesek 
osztoztak rajta, és a határvonalat pusztán egyetlen tölgyfa 
jelölte. Nyájak legelésztek békésen, egymás szomszédságá- 

ban, és a köznép mit sem törődött hűbérurai torzsalkodásai- 
val. Mindazonáltal Szaladin Balduin döntésében, hogy kas- 
télyt emelt a térség közepére, nem látott mást, mint arcátlan 
provokációt, amelyre válaszolnia kellett. 

Szaladin először megpróbálta lefizetni Balduint, hogy áll- 
jon le az építkezéssel. Először hatvanezer, majd százezer ara- 
nyat ajánlott, de amikor ajánlatait elutasították, nem maradt 
más választása, mint az erőd lerombolása. Rövid határvil- 
longás tört ki a Golán-fennsíkon, amelynek során Szaladin 
két csapást is mért a keresztényekre. Az első ütközetnél 
meghalt Toroni Oníroi, akit muszlim nyílvesszők lőttek szi- 
tává, miközben testével a királyt próbálta védeni. A második 
csatában, amelyet Mardzs Ajjúnnál vívtak, IV. Balduin jócs- 
kán alábecsülte Szaladin erejét. A serege csapdába került 
egy domboldalon, 270 lovag volt kénytelen megadni magát. 
Két híres harcos is a nap veszteséglistájára került, hiányuk 
nagy csapást jelentett a királyság jövőjére nézve. Az első 
kRamlai Balduin, akit egy kurd törzsfőnök, Dzsamál ad-Dín 
Kustarin puszta kézzel fogott el. Az idő távolából visszanézve 
ez az esemény fordulópontot jelentett a királyság és a ke- 
resztes háború egész történetében. Balduinnak küszöbön 
állt a házassága Szibillával, a leprás király húgával, s a há- 
zasság részét képezte volna a trónöröklésnek, miután a ki- 
rály szörnyű betegségében elhalálozik. Balduin azonban a 
muszlimok börtönébe került, s közben Szibilla szerelmes lett 
az ifjú Lusignani Guidóba, aki ekkortájt érkezett a király- 
ságba. Azzal, hogy Guido feleségül vette Szibillát, megnyílt 
előtte az út a trónörökléshez, s ezzel kiütötte a nyeregből 
Balduint. A másik fontos rab, akit Mardzs Ajjúnnál fogtak el, 
a templomosok nagymestere, Saint-Amand-i Odo volt. 
Szaladin felajánlotta ugyan, hogy Odót váltságdíj ellenében 
szabadon engedi, Odo azonban közölte, hogy templomos 
lovagok soha nem fizetnek váltságdíjat. A nyakas lovag vé- 

gül muszlim börtönben halt meg, és helyébe egy még meg- 
gondolatlanabb, még arrogánsabb férfiú került, Ridforti 
Céérard, aki katasztrófát hozott a királyságra Hattínnál. 
Szaladin mindenesetre akár isteni jeladásként is felfoghatta 
a két híres lovag elfogását. 

Szaladin hadserege ezután bekerítette Bajt al-Ahzánt. 
A keresztények számára két katasztrofális kimenetelű táma- 
dás után a vár rövid ostrom után elesett. Hétszáz helyőrségi 
katona élte túl az ostromot, és adta meg magát. Szaladin- 
nak elege volt már az örökös hadviselésből, és dühében úgy 
rendelkezett, hogy a kastélyban talált muszlim renegátokat 
az elfogott keresztény íjászokkal együtt végezzék ki. A holt- 
testeket a vár kútjába dobták, amelyet aztán földdel és 
mésszel betemettek. A tikkasztóan forró szíriai nyárban 
azonnal bomlásnak induló tetemek azonban halálos kórt 
terjesztettek, méghozzá olyan gyorsan, hogy a helyőrség ka- 
tonái halálukban aratták le azt a győzelmet, amelyet az élet 
megtagadott tőlük. Szaladin katonáinak százai haltak meg a 
járványban, közöttük több tucat emír. Szaladin unokaöccse, 
egyben parancsnoka, Taki ad-Dín is elkapta a kórt. 

Bajt al-Ahzán erődjét tehát lerombolták, de mindkét fél 
nagy árat fizetett érte. Szaladinnak tudomásul kellett vennie, 
hogy reménye sincs a keresztény királyság megdöntésére, 
ha nem szerzi meg Moszul és Aleppó teljes katonai támoga- 
tását. A keresztény terület tele volt erős várakkal; ha mind- 
egyikért ekkora árat kell fizetni, mint Bajt al-Ahzánért, akkor 
nincs az az idő és energiaforrás, amely elegendő lenne 
a megdöntésükre. Közben az a veszély is fenyegetett, 
hogy a keresztény parancsnokok átszervezik a királyságot, 
és a tönkretett várat feltöltik francia lovagokkal. 

1180. június 29-én Szaladin engesztelhetetlen ellensége, 
Szajf ad-Dín Gázi meghalt Moszulban. Helyére fivére, Izz 
ad-Dín lépett, aki nem vesztegette az időt, s azonnal felszólí- 

totta Szaladint, hogy ismerje el hűbéri hatalmát a mezopo- 
támiai városok fölött, amelyeket egyébiránt a bagdadi kalifa 
garantált neki. Szaladin felháborodottan utasította el a 
követelést, s ezzel ismét kezdetét vették a belviszályok. Ízz 
ad-Dín hatalma hirtelen megerősödött, amikor asz-Szálih 
1181. december 4-én meghalt. Vagy bélgörcs vagy mérge- 
zés végzett vele, attól függően, hogy melyik krónikás 
hogyan magyarázza. Halálos ágyán a tizenkilenc éves ifjú 
megparancsolta emírjeinek, hogy kössenek szövetséget Ízz 
ad-Dínnel, mint az egyetlen megmaradt zangída herceggel, 
aki ellenállhat Szaladinnak. Magának Szaladinnak nincs 
megbocsátás az árulásért, amelyet annak idején az őt 
magasba emelő dinasztia ellen elkövetett. 

Hirtelen mintha minden összeesküdött volna Szaladin 
ellen. Egyiptomban tartózkodott, amikor értesült asz-Szálih 
haláláról, és nem tudott azonnal cselekedni. Ehelyett futárt 
menesztett öccséhez, Fárúksáhhoz Damaszkuszba, és uno- 
kaöccséhez, Taki ad-Dínhez Hamába, hogy megakadályozza, 
hogy a moszuliak átkeljenek az Eufráteszen, és Aleppó ellen 
meneteljenek. Terveit azonban — ezúttal első ízben, de ko- 
rántsem utoljára — keresztezte az az ember, akit a muszlimok 
a megtestesült ördögként tartottak számon, ,Brinsz ÁArnat", 
vagy ahogy a keresztények ismerték: Chátilloni Rajnald, 
Kerak hűbérura. Rajnald Arábia megszállására indult sivatagi 
erődjéből, Kerak várából, és Fárúksáh minden erővel meg- 
próbálta visszatartani előrenyomulását. Ebből következően 
azonban nem akadályozhatta meg, hogy Izz ad-Dín elérje 
Aleppót, kifossza a kincstárat és a fegyverraktárt, majd a 
várost Imád ad-Dín kezére adja. Szaladin tehetetlenségében 
megírta a kalifának, hogy Izz ad-Dín illetéktelenül foglalt terü- 
leteket, és a szent háborút veszélyezteti. Még levélírás közben 
is eszébe juthatott, mennyire erőtlenül hangozhatnak ezek a 
szavak Bagdadban, különösen azok után, hogy a törvényes 

király, asz-Szálih halálos ágyán Izz ad-Dínt jelölte meg utód- 
jául. Szaladin emlékeztette a kalifát, hogy fivére, Fárúksáh 
Arábia kapuját védelmezi, miközben a moszuliak Aleppót 
fosztogatják és foglalják el. Lelke mélyén azonban tudta, 
hogy igénye Aleppóra valójában csak azon alapul, hogy 
saját magát tekinti az iszlám első számú védelmezőjének. 
Izz ad-Dín törvényesen tarthatott igényt Aleppó kormányzá- 
sára, még akkor is, ha követelésével kárt okozhatott Szaladin 
szent háborús célkitűzéseinek. 

Szaladin rájött: tettekre és nem szavakra van szükség, ha 
a zangídákat ki akarja űzni Aleppóból, ezért 1182 májusá- 
ban ötezer katona élén észak felé indult. Elhagyta Egyipto- 
mot, ahogy utóbb kiderült, utoljára. Illúziói nem lehettek 
afelől, hogy Aleppó erős fellegvárát sikerül bevennie, de 
valahogyan választ kellett adnia a tekintélyét csorbító kihí- 
vásra. Mielőtt azonban Aleppóhoz ért volna, az események 
reményteljes fordulatot vettek. Harránhoz közelítve elébe 
jött a város kormányzója, Muzaffar ad-Dín Kukburi, aki 
korábban a zangídákat támogatta. Azt tanácsolta neki, hogy 
keljen át az Eufráteszen, és Moszul felé folytassa útját, ahe- 
lyett, hogy észak felé menne tovább, Aleppó ellen. Szaladin 
megfogadta a tanácsot. Ez a hirtelen irányváltás meglepte a 
zangídákat, ráadásul az Izz ad-Dín seregében kitört lázadás 
is a vezír malmára hajtotta a vizet. Végül a kalifa rávette a 
harcoló feleket, hogy kössenek fegyverszünetet. Szaladint 
azonban az Eufráteszen túli területeken szinte felszabadító- 
ként üdvözölték az utált zangída uralom alatt senyvedők. 
Tudta jól, nem köthet kompromisszumot a moszuliakkal, 
csakis annak árán, hogy elveszíti azok támogatását, akiknek 
szent háborúbeli segítségében reménykedett. Ezért meg- 
szakította a tárgyalásokat a moszuliakkal, megtámadta 
Szindzsárt, rövid ostrom után elfoglalta a várost, majd Dara 
felé indult. Izz ad-Dín segítséget kért a szövetségeseitől, de 

amikor Szaladin az unokaöccséhez, Taki ad-Dínhoz fordult, 
a zangída herceg összeomlott. Szaladin ettől kezdve győzel- 
met győzelemre halmozott, s folyamatosan tájékoztatta a 
kalifát minden egyes lépéséről, amelyet a szent háború felé 
megtett. 

1183 májusában Szaladin letáborozott Aleppó tiltott falai- 
nál, pontosan tudva: a várost csak vérfürdő árán veheti be. 
Azt is tudta, hogy a fellegvárat Núr ad-Dín elit alakulata őrzi, 
öreg, kipróbált katonák, akiket fiatal korukból ismert, és 
akiknek a szolgálatára nagy szüksége lett volna az előtte álló 
harcokban. Nehéz szívvel gondolt mindarra a szenvedésre, 
amelyet népére hozott. Tábora tele volt ifjú hívőkkel és fana- 
tikusokkal, akiknek nem voltak emlékeik a régi időkből, és 
nem éreztek bajtársiasságot azok iránt, akik Aleppót védték. 
Ezek az ifjak a szent háborúra esküdtek fel, felvértezték ma- 
gukat a dzsihád eszméjével, feltétlen engedelmességgel és a 
hit ellenzőinek fanatikus gyűlöletével. És most ezt a rettene- 
tes fegyvert kellett szabadjára engednie azok ellen, akik hű- 
ségesek maradtak Núr ad-Dínhoz, a hozzá hasonló nagy 
muszlimhoz, akinek alakja pusztán már csak emlék. 
Szaladin gyűlölte a muszlim vérontásnak még csak a gon- 
dolatát is, de ez a legkevésbé sem zavarta ifjú fanatikusait, 
akik a frontvonalban harcolva eszelősen vágytak a mártí- 
romságra, függetlenül attól, hogy hitetlenek vagy saját hit- 
sorsosaik vérét ontják. Szaladinnak végig kellett néznie saját 
fivére, Tádzs al-Mulk Buri halálát, akit megöltek a harcban. 
Ez a személyes tragédia vette rá arra, hogy lefújja a táma- 
dást, és visszavonuljon Aleppó falaitól. Erődöt emeltetett, 
ahol tárt karokkal fogadta mindazokat, akik hajlandónak 
mutatkoztak a feltételekről tárgyalni. Aleppói hűbérbirtoko- 
kat adományozott főtisztjeinek, mintha már övé lenne a vá- 
ros, és remélte, hogy Imád ad-Dín, a város parancsnoka 
idővel feladja a harcot. Imád ad-Dín valóban nem az a fajta 

volt, aki mártírsorsra vágyik, és igencsak kereste az alkal- 
mat, hogy valamiképpen mentse a bőrét. Semmi mást nem 
akart, csak kijutni Aleppóból, ahol kétségkívül közutálatnak 
örvendett, és minden vágya az volt, hogy visszakerülhessen 
szeretett városába, Szindzsárba. Titokban felvette a kapcso- 
latot Szaladinnal, és felajánlotta a városcserét, ami Szaladin- 
nak nagyon is ínyére volt. Engedélyezte Imád ad-Dínnek a 
távozást, mi több, még azt is, hogy a fellegvárban felhalmo- 
zott kincseket is magával viheti. Az aleppóiak gúnykacajok 
közepette korona helyett mosóteknőt ajánlottak fel a szé- 
gyenszemre távozó parancsnoknak. Szaladint nem érde- 
kelte, mit visz magával Imád ad-Dín, mindaddig, amíg 
, Aleppó köveit" otthagyja. 1183. június 13-án Szaladin ha- 
talmas sárga zászlaja kibomlott Aleppó bástyáin, és hívei ál- 
talános örömujjongás közepette elözönlötték a várost. Akik 
eddig küzdöttek, azok is belátták, hogy nincs értelme a to- 
vábbi ellenállásnak. Núr ad-Dín testőrei, a núrijáhok, egy 
emberként csatlakoztak, és Szaladin tárt karokkal fogadta 
őket. 

Szaladin egy évig volt Szíriában. Egyiptomból való távol- 
léte alatt történt valami, ami a korszakra igen, rá azonban 
legkevésbé sem jellemző kegyetlenségre ragadtatta. Chátilloni 
Rajnald a keresztes háborúk korában példa nélküli támadást 
intézett az iszlám ellen. Kalózakciót hajtott végre a Vörös- 
tengeren, Mekka közelében bukkant elő, és azt tervezte, 
hogy elrabolja a próféta testét, keraki várába viszi, és csak 
váltságdíj ellenében adja vissza. A sokkhatástól az iszlám 
világ egy időre valósággal megbénult. Amikor Szaladin érte- 
sült a történtekről, csak a szakállát tépkedte, és átkokat 
szórt a hitetlenre. Szerencsére fivére, al-Ádil ennél hatéko- 
nyabban reagált. 

Chátilloni Rajnald volt a keresztes hadjáratok korának 
enfant terrible-ie; rettenthetetlen bátorsága démoni kegyet- 

lenséggel és teljes gátlástalansággal társult. Ő volt Outremer 
válasza Monferrati Konrádra, és mindenkinek szálka volt a 
szemében. Szaladin személyében érezte sértve magát, és 
megesküdött rá, hogy saját kezével öli meg. Sokat elárul ez 
Szaladinról, aki ritkán veszítette el önuralmát, és soha nem 
engedte meg magának, hogy elvakítsa az ellenség gyűlö- 
lete. Ezúttal azonban úgy érezte, hogy hite gyökereit érte 
támadás, s tehetetlen dühében bosszút esküdött kihívója 
ellen. 

Chátilloni Rajnald 1147-ben érkezett a Szentföldre, 
VII. Lajos keresztes vitézeként. Távolról sem a keresztes lova- 
gok vallási buzgalma, sokkal inkább a szerzésvágy, az otthoni 
körülmények között, francia földön elérhetetlen lehetőségek 
ígérete hajtotta. CGottfriednek, CGien grófjának, Chatillon- 
sur-Loing hűbérurának a legkisebb fia volt. Mindazt, amit 
pénzben és lehetőségekben nélkülözött, elszántságával 
pótolta. Jeruzsálemi III. Balduin szolgálatába állt, és a király 
1151-es antiókhiai látogatása hozta meg számára a nagy 
alkalmat, amelyre nyomban le is csapott. A frissen megözve- 
gyült Antiókhiai Konstancia hercegnő, az ország leggazda- 
gabb örökösnője vetett szemet az ifjú lovagra. Szerelemre 
lobbantak egymás iránt, és az erős akaratú hercegnő úgy 
döntött, hogy özvegységében Rajnalddal fog vigasztalódni. 
Néhány előkelő származású kérőt kikosarazott már, akiket 
maga Komnénosz Manuél császár ajánlott, most azonban 
II. Balduinhoz fordult, hogy engedélyezze a házasságát 
Rajnalddal. Balduin hozzájárulását adta a frigyhez, és a szerel- 
mesek 1153 tavaszán összeházasodtak. Gyakran előfordult, 
hogy idősebb nemesemberek fiatalabb feleségei olyan élet- 
korban özvegyültek meg, amikor második házasságukhoz 
férfiasabb partnerre vágytak. Hogy IKonstancia elégedett 
volt-e ifjú szeretőjével, nem tudjuk, a népet mindenesetre fel- 
háborította az alacsony származású betolakodó magatartása. 

Rajnald arcátlanul dörgölőzött uralkodókhoz, királyokhoz, és 
ugyanolyan gátlástalanul zsarnokoskodott, ha a helyzet 
éppen úgy kívánta. Anyagilag nem állt túl jól, ami arra sar- 
kallta, hogy kalóztámadást indítson a bizánci sziget, Ciprus 
ellen. Emberei vadállati módon viselkedtek, apácákat erősza- 
koltak meg, gyermekeket gyilkoltak, papok orrát, fülét vágták 
le. Amikor Antiókhia patriarchája panaszt tett e szörnyűségek 
miatt, Rajnald megkorbácsoltatta az idős papot, testét mézbe 
forgatta, és meztelenül egy hordóhoz láncoltatta, hogy a per- 
zselő déli hőségben rovarokkal kínoztassa félholtra. Rajnald 
üstökösszerű felemelkedése legalább olyan látványos bukás- 
sal ért véget. 1160 novemberében elfogta Aleppó kormány- 
zója, börtönbe vetette, ahol tizenhat évet töltött, teljesen elfe- 
ledve. 1176-ban Gümüstekin, aki nem győzött hálálkodni 
a keresztényeknek, amiért segítették Szaladin ellen, kien- 
gedte Rajnaldot, persze egy addigra teljesen megváltozott 
világba. Rajnald felesége időközben meghalt, Antiókhiát 
pedig a néhai hercegnő első házasságából származó fia, 
III. Boemund kormányozta. Rajnald ekkor bebizonyította, 
hogy e vert helyzetből is képes újra talpra állni. Néhány hóna- 
pon belül elnyerte egy másik gazdag örökösnő, Milly Stefánia 
kezét, s ezzel ellenőrzése alá vonhatta a Jordánon túli térsé- 
get, valamint Saubak és Kerak várát. Ezekről a jól védett 
magaslati pontokról ellenőrizhette a Kairó és Damaszkusz 
között haladó karavánokat, eldönthette, hogy a kereskedők, 
pásztorok, zarándokok közül kiket enged át, és kiket vet a 
tömlöceibe. IWKerak komor, vörös-fekete téglás várában 
Rajnald saját ura volt, és a muszlimok meglátása szerint 
megszűnt hús-vér ember lenni, ehelyett átalakult , Brinsz 
Arnattá", a sötétség hercegévé, a Sátán földi helytartójává. 

A jeruzsálemi hatalmi központban IV. Balduin gyengélke- 
dett. Rajnaldot ez felbátorította arra, hogy kénye-kedve 
szerint figyelmen kívül hagyja az uralkodó által képviselt 

politikát. A négyéves fegyverszünet, amelyről 1180-ban 
a keresztények Szaladinnal megállapodtak, nem tartott egy 
évnél tovább, Rajnald ugyanis a legbrutálisabb módon fel- 
rúgta. Bosszantotta, hogy a muszlim karavánokat háborítat- 
lanul át kell engednie erődjei alatt. Ezért arra a pótcselek- 
vésre ragadtatta magát, hogy csapataival Taimánál a 
Damaszkuszból Mekkába vezető sivatagi úton, az oázishoz 
közel rátámadt egy békés karavánra. Ez csak a kezdete volt 
azon tervének, amelybe beletartozott Medina elfoglalása is. 
Szaladin fivére, Fárúksáh azonban gyorsan reagált, meg- 
szállta a Jordánon túli térséget, feldúlta Rajnald földjeit, és 
arra kényszerítette a keresztényeket, hogy fejezzék be hadjá- 
ratukat, s térjenek vissza otthonaik védelmére. Szaladin 
megalázva érezte magát, amikor Rajnald egyértelműen 
megkérdőjelezte azon képességét, hogy a muszlim szent 
helyeket megvédje. Panaszt tett ÍV. Balduinnál, hogy egyik 
alattvalója megsértette a fegyverszünetet, de túlzottan nem 
lepődött meg, amikor látta, hogy a király nem képes megfe- 
gyelmezni Kerak hírhedett urát, és nem tudja elérni, hogy a 
muszlim karavánokból megszerzett foglyokat szabadon 
engedjék. Szaladin nem tehetett mást, mint hogy a szemet 
szemért elv alapján az egyiptomi partoknál hajótörést szen- 
vedett keresztény zarándokokat vetett börtönbe. 

A megszegett tűzszünet miatt Szaladin úgy döntött, hogy 
elözönli a keresztény királyságot. Délról észak felé haladva 
rabló hadjáratot indított; gyakorlatilag akadálytalanul nyo- 
mult előre, mivel a királyi hadsereg, Rajnald tanácsára, 
éppen Petrában állomásozott. A muszlimok feldúlták a 
keresztény településeket, ezrével ejtettek foglyokat, s hatal- 
mas mennyiségű állatot zsákmányoltak. Amikor azonban 
Szaladin Galileán át visszafelé indult, a keresztények már 
vártak rá, és Belvoir közelében ütközetre kényszerítették. 
A két hadsereg egy elviselhetetlenüi forró napon csapott 

össze, s habár a küzdelem döntetlen maradt, a hőguta 
mindkét félnek súlyos károkat okozott. Szaladin több mint 
ezer embert veszített, és vissza kellett vonnia seregét a pesti- 
ses területről, amely tele volt békákkal és mérges kígyókkal. 

Kerak lordja a Jeruzsálemi Királyság történetének talán 
legérdekesebb figurája. A harmadik keresztes hadjárat törté- 
netében nincs még egy keresztény harcos - talán Oroszlán- 
szívű Richárd kivételével —, aki ekkora dühöt váltott volna ki 
a muszlimokból. Szaladin szívből gyűlölte, s ez az elkövetett 
gaztettek alapján érthető, de volt ebben az utálatban bizo- 
nyos félelem is, amit az iszlám vezér nem szívesen ismert 
volna el. Rajnald ugyanis, a keresztesekre jellemző vakmerő 
brutalitás mellett, stratégiai éleslátással is rendelkezett, 
amelyet csak mostanában kezdenek elismerni a történé- 
szek. Felismerte, hogy a latin királyság jövőjét végzetes 
veszélybe sodorhatja a Szaladin által szorgalmazott egyip- 
tomi-szíriai egyesülés. Rajnaldot az, hogy a Jordánon túl 
táborozott, képessé tette arra, hogy feltartóztasson csapato- 
kat és szállítmányokat Kairó és Damaszkusz között. Modern 
szemmel nézve Saubak és Kerak várai fontos stratégiai pon- 
toknak számítottak a keresztes háború térképén. Amíg ezek 
az erődök keresztény kézen voltak, addig a muszlimok soha 
nem érezhették magukat biztonságban. 

Az igaz, hogy a muszlim börtönben töltött tizenhat év 
iehűtötte Rajnald ifjonti hevét, de nem csillapította lázas tett- 
rekészségét. 1176-ban szabadult a börtönből, jócskán túl 
volt már élete delén, viszont a börtönévek alatt megtanult 
arabul és törökül, és folyékonyan beszélte a Jordánon túli és 
a hidzsázi sivatagban lakó beduinok nyelvét. Lefizette a 
nomádokat, hogy kémkedjenek a városi muszlimokról, akik 
Szaladin fő erejét alkották. Rajnaldnak az volt a stratégiája, 
hogy a keresztény állam frontvonalát mélyen betolja 
a Sínai-félszigetre és Arábiába, egyfajta cordon sanitaré-t 


88 


hozva létre a keresztény és muszlim területek között. Hogy 
megregulázza a térséget, úgy tervezte, hogy a sivatagban 
megerősített posztokat hoz létre, amelyek egymással kap- 
csolatban állva, a beduin törzsek tagjainak segítségével, 
folyamatosan híreket szállítanak neki a muszlimok katonai 
mozgásairól. 1177-től kezdve számos felderítő akciót hajtott 
végre. Némelyik portyázó rajtaütéssel mélyen behatolt 
egyiptomi területre, és eljutott egészen a Nílus keleti part- 
jáig. Rajnald felismerte, hogy a térségben a víz a legfőbb 
stratégiai kényszerítő erő, ezért hozzákezdett azoknak 
az oázisoknak a megszerzéséhez, amelyeken keresztül a 
muszlimok karavánútjai vezettek. 1182-ben lerombolta 
al-Aris városát, elfoglalta az oázist, és elűzte a muszlim 
lakosságot: kivágta a datolyapálmákat. Nem rejtette véka 
alá a politikáját, és az egész Sínai-félszigetet a Jeruzsálemi 
Királyságnak akarta megszerezni. Seregével megindult, 
hogy visszafoglalja a vörös-tengeri kikötőt, Ailát, amelyet 
Szaladin 1171-ben hódított el a keresztesektől. 

Mindezt figyelembe véve nem nehéz megérteni Szaladin 
Rajnalddal szembeni gyűlöletét, hiszen IWKerak hűbérura 
nemcsak a szent háború tervébe avatkozott bele, hanem 
visszájára fordította a folyamatot, és Szaladint most már 
saját hátországában provokálta. Mivel Szaladin távol volt, és 
nem tudta megvédeni az iszlám szent helyeket, nem büsz- 
kélkedhetett azzal, hogy ő az egyesült iszlám első embere. 
1182-ben Rajnald azzal toldotta meg korábbi terveit, hogy 
tengeri hadjáratot indított a Vörös-tengeren, amivel annyira 
zavarba hozta Szaladint, hogy ettől kezdve szó sem lehetett 
békéről, amíg kettejük közül az egyik az élők sorában volt. 

A keresztes hadjáratok egész korszakának legvakmerőbb 
terve is Kajnald nevéhez fűződik: nem kevesebbet forgatott 
a fejében, mint hogy elrabolja Mohamed próféta holttestét, 
és keraki várába viteti, ahol vagy váltságdíjat követel érte, 

vagy zarándokoknak mutogatja, pénzért. Az előző két évben 
hajókat építtetett a földközi-tengeri Aszkalon kikötőjében. 
A hajókat ,lapra szerelve", teveháton a vörös-tengeri 
Akabai-öbölhöz szállíttatta. Kalózokat, banditákat, útonálló- 
kat toborzott legénységnek, és azzal indította őket útnak, 
hogy a Vörös-tengeren, az iszlám kereskedelem legfonto- 
sabb ütőerén, egyben az Észak-Afrikából jövő zarándokút 
kellős közepén kalóztámadásokat hajtsanak végre. Az iszlám 
szempontjából életbe vágóbb térséget nem is választhatott 
volna. Aila elfoglalásával a maga részéről be is fejezte , kül- 
detését , s visszatért Kerakba, ám ekkor öt hajón kétszáz 
viking indult útnak. A hajókat feketére festve álcázták, s helyi 
kormányosok segítségével az afrikai partokhoz hajóztak. 
(gyanolyan kegyetlen támadásokat hajtottak végre, mint 
Ciprusnál, jóllehet Rajnald személyesen nem volt jelen, hogy 
a maga , védjegyével" hozzájáruljon a rettenethez. Miután 
mind az afrikai, mind az arábiai partok mentén városokat 
romboltak le, kajnald emberei lovakat vásároltak beduinok- 
tól, és karavánokat fosztogatva Medina felé vették az irányt. 
Hat héten át tartott a keresztény kalózok ámokfutása az isz- 
lám szívében, mire al-Ádilnak végül sikerült hadihajókat 
átszállíttatni a Földközi-tengerról a Vörös-tengerre. Ezután 
már csak idő kérdése volt, hogy véget vessenek a rombolás- 
nak. Végül Huszám ad-Dín Lúlú egyiptomi tengernagy 
vadászta le a kalózokat, de nem úgy, ahogy elképzelnénk, 
vagyis nem a tengeren, hanem a szárazföldön, ahol a derék 
tengerészek a sivatag hajóin, vagyis tevéken vették üldözőbe 
a fosztogatókat. Szaladin csalódottan követte az eseménye- 
ket, azzal a tudattal, hogy a maga részéről semmit sem 
tudott segíteni. Rettentő haragra gerjedt azonban, amikor 
megtudta, hogy al-Ádil kegyelmet ígért a keresztényeknek. 
Jogos felháborodása mellé olaj volt a tűzre sértett hiúsága. 
Azonnal elrendelte, hogy a százhetven keresztény foglyot 

nyilvánosan végezzék ki Alexandriában, Kairóban, Mekká- 
ban és Medinában. A szerencsétlen rabokat tevékre kötözték 
— szégyenszemre háttal ülve -, és így gyilkolták le őket arra 
felkent muszlim egyházi emberek. A kivégzés elsősorban 
propagandacélokat szolgált, és al-Ádil ezért valószínűleg 
soha nem bocsátott meg a bátyjának. Szavát adta a rabok- 
nak, hogy életben hagyja őket, és fivére megszegte az ígére- 
tet. Szaladin azzal magyarázta döntését, hogy fontosabb 
dolgok . forogtak kockán, mint ezeknek az embereknek az 
élete; nevezetesen a muszlim szent helyek sérthetetlensége. 
Ha egyetlen keresztény is megmenekül, az a muszlimok 
gyengeségét jelzi, és még nagyobb veszedelmet zúdít az 
iszlámra, érvelt Szaladin, hozzátéve, hogy , Keleten és 
Nyugaton is minket hibáztatnának . 

Jóllehet Rajnald vörös-tengeri hadjárata kudarccal vég- 
ződött, tagadhatatlanul nagy hatással volt az iszlám világra. 
Chátilloni Rajnald személye sokkal mélyebben bevésődött 
Szaladin gondolataiba, mint bármely más keresztény har- 
cosé, és ez jól megmutatkozott Szaladin két soron követ- 
kező hadműveletében, 1183-ban és 1184-ben. Jól tudta, 
hogy bármilyen jól őrzött muszlim karaván halad is el Kerak 
erődje mellett, bittonságban soha nem érezheti magát. Így 
amikor átszervezte birodalma adminisztrációját, és unoka- 
öccsét, Takí ad-Dínt Egyiptomból Hamába helyezte át, igen 
jelentős erőket kellett mozgósítania a karaván kíséretéhez. 

1183 októberében Szaladin Damaszkusztól dél felé 
vonult, és úgy intézte, hogy Kerak váránál találkozzék az 
Egyiptom felől közelítő al-Ádillal. Úgy esett, hogy Szaladin 
éppen egy esküvő hívatlan vendégeként érkezett a félelme- 
tes hírű vár alá. Ostroma egybeesett Rajnald mostoha- 
fiának, Toroni Onfroi-nak az esküvőjével, aki Izabellát, 
IV. Balduin mostohahúgát, és Ibelini Balian mostohalányát 
vette feleségül. A fiatal pár egybekelése a haldokló király 

utolsó kísérlete volt a kettészakított királyság egyesítésére. 
INlem vitás, már az nagy teljesítménynek számított, hogy 
sikerült Rajnaldot és Baliant, illetve feleségeiket, Milly Stefá- 
niát és Komnéné Mária császárnét egy asztalhoz ültetni. Ép- 
pen elég ellenségeskedés volt a vendégek között ahhoz, 
hogy Szaladin megérkezése már csak , hab legyen a tortán  . 
Mindazonáltal Szaladin és al-Ádil elszánt erőfeszítéseket tet- 
tek arra, hogy végre elfoglalják a nagy várat, és arra kény- 
szerítsék Rajnaldot és embereit, hogy a várost elhagyva 
felkapaszkodjanak a meredek hegyoldalon, és visszahúzód- 
janak a fellegvárba. A muszlimoknak kis híján sikerült betör- 
niük a várba, de egy magányos lovag, Iven, útjukat állta, és 
addig tartotta a sáncárok fölötti felvonóhidat, amíg bajtársai- 
nak sikerült az egész szerkezetet levágni alatta. Az utolsó pil- 
lanatban, mielőtt a híd összeroskadt, Iven nyilakkal átlőtt 
testét felkapták és kimenekítették az ellenség orra elől. 
kajnald emberei odafentről szemlélték, hogyan lepik el a 
várost Szaladin katonái, és hogyan fosztják ki a házakat és a 
boltokat. Közben azt is látniuk kellett, hogy a muszlim utá- 
szok nyolc kőhajító ágyút állítanak fel, amelyek hamarosan 
hatalmas köveket zúdítottak a falakra. 

A Kerak várában tartott lakodalomhoz fogható szürreális 
eseményt aligha örökítettek meg krónikák valaha is. Balian 
fegyvernöke, Ernoul jegyezte fel a történteket. Miközben a 
vendégek táncoltak, és szólt a zene, kövek zúdultak a külső 
falakra, s az egész vár remegett. A vendégek nevetgéltek, 
tréfálkoztak, s a vidám lárma összevegyült a bástyákon 
küzdő ostromlott katonák fájdalmas kiáltásaival és dühödt 
ordításaival. Éjszakai alvásról szó sem lehetett. A Szaladinnal 
kapcsolatos egyik legragyogóbb történet éppen ehhez az 
ostromhoz fűződik. A vőlegény anyja, Milly Stefánia éppen 
az esküvői fogásokat felügyelte, amikor úgy döntött, hogy 
külön tálat készíttet Szaladinnak, amit aztán személyesen 

át is adott neki. A merész nagyvonalúságtól elképedve 
Szaladin azzal válaszolt, hogy megtudakolta, melyik torony- 
ba vonult vissza az itjúű pár. Amikor megkapta a választ, 
Szaladin parancsot adott az utászainak, hogy a várnak azt a 
részét ne bombázzák, mert ezzel zavarnák az ifjú házasok 
nyugalmát. Hasonló történet a középkor bármely más alak- 
jával kapcsolatban teljességgel hiteltelen lenne. Szaladin 
esetében azonban természetéből fakadó nagyvonalúságá- 
nak ez a példája, tucatnyi más hasonló történettel együtt, 
meglehetősen nagy biztonsággal igaznak fogadható el. 
Miközben a bombázás folytatódott, a muszlimok elkezd- 
ték feltölteni a sáncárkot, hogy közel juthassanak a vár- 
falakhoz. Az idő azonban ellenük dolgozott. Alighogy a 
muszlimok körbezárták a várost, a védők a legmagasabb 
tornyon segélykérő jelzőfényt gyújtottak. Hasonló jelzőfé- 
nyek láncolata közvetítette az üzenetet Jeruzsálembe, és 
néhány órán belül a Dávid-toronyból megérkezett a válasz 
Rajnaldnak: jön a felmentő sereg. IV. Balduin, a leprás 
király, aki ekkor már csak hordszéken szállított élőhalott 
volt, súlyos állapota ellenére úgy döntött, hogy személyesen 
indul seregével vazallusai megmentésére. A parancsnoksá- 
got Tripoliszi Rajmundra bízta, de ő maga is végig ott volt a 
sereggel. Végül diadalmenetben vitték be a várba, a helyőr- 
ség és az ünnepi vendégek sorfala között. Ahogy Szaladin 
megtudta, hogy közelít a keresztes hadsereg, lefújta az ost- 
romot, visszavonta seregét, és ostromágyúit felgyújtotta. 
Szaladin a következő nyáron unokaöccse, Taki ad-Dín 
segédletével újra megostromolta Kerakot. Mivel egyszer már 
megtapasztalta, mennyire ellenállók a vár falai az ostromgé- 
pek lövedékeivel szemben, ezúttal abban bízott, hogy a 
sáncárkot sikerül betemetnie, s így a kőhajító ágyúkat köze- 
lebb viheti a falakhoz. Kajnald azonban kiüríttette a vár alatti 
települést, és a lakókat bemenekítette a vár falai közé, mi- 

előtt még a muszlimok megérkeztek. A sáncárok beteme- 
tése kemény feladatnak bizonyult, hiszen közben folyamato- 
san zúdult az ostromlók nyakába a keresztény védők , égi 
áldása". Kövek, sziklák, nafta, égő olaj, égő rőzsenyaláb és 
, görögtűz" (naftaalapú vegyület katapultokból kilőve) ömlött 
a sáncárkoknál serénykedők fejére. Minél több rőzsenyalá- 
bot hordtak oda a muszlimok, annál többet gyújtottak fel a 
keresztények odafentről. Az egyik krónikás így számol be 
egy görögtüzes éjszakáról: , Mennydörgéssel jött [a görög- 
tűz] odafentről. Mintha sárkány ereszkedett volna alá a leve- 
gőből. A tűztől akkora fényesség támadt, hogy tisztán lát- 
szott a tábor, mintha nappali világosság lett volna." 

Rajnald — akárcsak 1183-ban — most is meggyújtotta a jel- 
zőtüzet, és jött is a válasz, hogy Tripoliszi Rajmund útnak indult 
a felmentő sereggel. A muszlimok, akárcsak az előző évben, 
most is lefújták az ostromot, ám Szaladin ezúttal felkészült rá, 
hogy megütközzék a közelgő keresztesekkel. Tripoliszi Raj- 
mund azonban az éj leple alatt kicselezte Szaladint, és diadal- 
masan bevonult Kerakba. Szaladin fájdalmát, hogy Kerak ost- 
romával másodszor is kudarcot vallott, valamelyest enyhítette 
az a tény, hogy muszlim rablóhadak átkeltek a Jordán folyón, 
és őrizetlen városokat rohantak le, Nábluszt, Szebaszteiát és 
Dzsenint. Ezzel sikerült végsőkig feszíteni a királyság védelmi 
erejét. A kereszteseknek Jeruzsálemben el kellett dönteniük, 
megéri-e más nagyobb városokat folyamatosan kockára ten- 
niük annak fejében, hogy Kerakot és a hozzá hasonló végvára- 
kat megvédjék, noha az utóbbiak stratégiailag kétségkívül fon- 
tos szerepet töltöttek be. Szaladinnak mindenesetre észre 
kellett vennie, milyen könnyű a keresztények fő hadtestét a 
királyság központjából kimozdítani, és olyan térségbe vonni, 
ahol ő diktálhat. Kerak két elvetélt ostroma elültette Szaladin 
fejében egy gondolat magját, amely aztán három évvel később 
Tibériásnál szökkent szárba. 

ÖTÖDIK FEJEZET 


A szent háború előkészítése, 1184-1187 


zaladin a felkészülés utolsó szakaszához érkezett, és 

hamarosan készen állt arra, hogy Núr ad-Dín orszá- 

gait egyesítve megindíthassa a franciák elleni szent 
háborút. Izz ad-Dín azonban még mindig nem fogadta el 
Núr ad-Dín utódjaként, és olyan távoli országokban keresett 
szövetségeseket, mint Perzsia és Azerbajdzsán. 1185 máju- 
sában Szaladin elérkezettnek látta az időt, hogy leüljön 
Moszulnál Izz ad-Dínnel, és megvitassa a dolgokat. Tripoliszi 
III. Rajmund, a franciák közül az egyetlen, akivel Szaladin 
még hajlandó volt tárgyalni, újra régens lett, ezúttal 
IV. Balduin unokaöccse és utódja, V. Balduin mellett. Szíriát 
súlyos aszály sújtotta, mind a keresztény, mind a muszlim 
területeket, és senkinek sem állt érdekében a határ menti 
háborúskodás. Így aztán Rajmund és Szaladin négyéves 
fegyverszüneti megállapodást írt alá, s ez lehetővé tette 
Szaladinnak, hogy Moszullal, és ne a franciákkal foglalkoz- 
zék. A városhoz vonult, bekerítette, és hét hónapon át idóőról 
időre megostromolta, meggyőző fölény azonban egyik olda- 
lon sem alakult ki. Izz ad-Dín próbálta meglágyítani Szaladin 
szívét azzal, hogy különböző zangida hercegnőket küldött 
hozzá, akik azért könyörögtek, hogy hagyjon fel Moszul ost- 
romával. Szaladin kezdetben mélyen megvetette a diplomá- 
ciának ezt a formáját, és visszaküldte a fiatal nőket, anélkül, 

hogy csábos vonzerejük hatást tett volna rá. Ám amikor 
váratlanul súlyosan megbetegedett, hirtelen pálfordulás 
következett be nála, és azon kezdett töprengeni, vajon nem 
Isten büntetése-e a sikertelen ostrom, amiért ilyen szívtele- 
nül bánik muszlim testvéreivel. Felgyógyulása után vissza- 
vonta csapatait, és küldötteket menesztett Moszulba, hogy 
tárgyaljanak Izz ad-Dínnel. A zangida herceg pontosan erre 
várt. Abban reménykedett, hogy sikerül megvédenie becsü- 
letét és területeit, ha megígéri Szaladinnak a katonai támo- 
gatást a jövőbeni szent háborúhoz. Szaladin ezt elfogadta. 
Soha nem önmagáért akart területeket szerezni, hanem az 
ott élő emberekért, hiszen a keresztények elleni küzdelem- 
hez emberek kellettek. Moszul megszerzésével Szaladin 
egyesíthette Egyiptomot INúr ad-Dín országaival, és végre 
készen állt arra, hogy elindítsa a szent háborút a Jeruzsálemi 
Királyság ellen. Hosszú küzdelemnek nézett elébe, de azzal 
erősítette lelkét, hogy Isten akaratát teljesíti. És amit Isten 
akaratának feltételezett, vagyis az iszlám egyesítését, azt 
sikerült a lehető legkisebb muszlim véráldozat árán elérnie. 
Felülkerekedett benne a testvéri szeretet és a nagylelkűség, 
s ezzel jóval több barátot szerzett magának, mint a puszta 
bátorsággal, amellyel legfeljebb csak győzelmet arathatott. 
Szaladin, az Oroszlánszívű, tehát készen állt arra, amit 
elsődleges élethivatásának tekintett. 
Szaladin számára végül a latin királyság belső ellentétei 
hozták meg a várva várt alkalmat. A hatalmi harc a helyi her- 
cegek és az újonnan érkezettek között, a nyugatiak és a 
keletiek között, az agresszív, terjeszkedő politika és a békés 
egymás mellett élés hívei között IV. Balduin utolsó éveiben 
felerősödött. A beteg király képtelen volt kibékíteni a szem- 
ben álló érdekcsoportokat. A leprás király 1185-ben bekö- 
vetkezett halála után az utód, az ugyancsak betegeskedő fiú 
király, V. Balduin is egy éven belül követte apját a másvi- 

lágra, s a trón megüresedése a keményvonalas Courtenay-i 
Joscelin által vezetett csoportosulás malmára hajtotta a 
vizet. Courtenay úgy ítélte meg, itt a lehetőség arra, hogy 
Tripoliszi Rajmundot elmozdítsák a régensi székből, és 
a színfalak mögött, főként Szibilla hercegnő megkoronázása 
után, ő lett a hatalom erős embere. Szibilla azon nyomban 
felajánlotta a koronát férjének, Lusignani  Guidónak. 
Joscelin úgy játszotta ki a helyi bárókat, hogy megkérte 
Rajmundot, hívja össze a főurakat Tibériásba, és amikor 
valamennyien elhagyták a fővárost, Joscelin , palotaforradal- 
mat" robbantott ki. Guidót és Szibillát meggyőzte, hogy 
Jeruzsálemben ragadják magukhoz a hatalmat, és készítsék 
elő saját koronázásukat. A puccshoz Heraclius pátriárka, 
kidforti Gérard, az ispotályosok új nagymestere, és termé- 
szetesen a legerősebb keresztes, Chátilloni Rajnald is csatla- 
kozott, aki azonnal ott termett Kerakból. A puccsisták 
ezután felszólították a Tibériásban összegyűlt bárókat, hogy 
térjenek vissza Jeruzsálembe, Guido és Szibilla koronázási 
ünnepségére. 

Mindeközben Tripoliszi Rajmund felkérte szövetségeseit, 
hogy csatlakozzanak hozzá Náblusznál. Ibelini Balian és Vil- 
mos montferrati őrgróf, a néhai király nagyapja, és a félel- 
metes Konrád apja csatlakozott Rajmundhoz, és együttesen 
tagadták meg a koronázási ünnepen való részvételt. Polgár- 
háború fenyegetett. Joscelin egy ciszterci szerzetest küldött, 
hogy figyelmeztesse Rajmundot, hogy az államcsínyt 
tekintse fait accomplinek, tehát minden további ellenállás 
fölösleges. Igazából Joscelinnek igaza volt. Azok közül, akik 
Jeruzsálemben voltak, csak az ispotályosok nagymestere, 
Les Moulins-i Roger nem fogadta el a puccsot. Mivel nála 
volt a három kulcs egyike, amellyel a koronákhoz és a koro- 
názási jelvényekhez hozzá lehetett férni, ezért az összeeskü- 
vők részéről óriási nyomás nehezedett rá, egészen addig, 

amíg Roger megelégelte az egész hercehurcát, a kulcsot 
kihajította az ablakon, és a maga részéről mosta kezeit. 
A kulcsot persze megtalálták, és Szibillát Heraclius hamaro- 
san Jeruzsálem királynőjévé koronázta, Szibilla pedig ezt 
követően az eléje térdeplő Guidót Jeruzsálem királyává. Az 
egybegyűlt bárókhoz Chátilloni Rajnald szólt, aki meggyőző 
beszédben ecsetelte, hogy Szibilla trónra lépése teljességgel 
törvényes, hiszen az új királynő a néhai ÍV. Balduin húga és 
V. Balduin anyja. Ez kétségkívül így is volt. Az egyetlen 
dolog, ami a bárókat némi aggodalommal töltötte el, hogy 
vajon a hat évvel ezelőtt választott férjet kiütheti-e a nyereg- 
ből a gyengének vélt Lusignani Guido. 

Amikor Rajmund és Balian meghallották, hogy az ispotá- 
lyosok bezárták Jeruzsálem kapuit, egy szerzetesnek álcá- 
zott katonát küldtek a városba, hogy szimatolja ki a helyze- 
tet. A kém a koronázás hírével tért vissza Nábluszba, és a 
helyi bárók vezetői kénytelenek voltak belátni, hogy csúnyán 
rászedték őket. Ramlai Balduinnak jó oka volt rá, hogy gyű- 
lölje az új királyt, aki elrabolta tőle a szeretett asszonyt, és 
most azzal tetézte bűnét, hogy a koronát is kisajátította, ami 
pedig őt illette volna. Balduin ezt mondta fivérének és Raj- 
mundnak: , Fogadok, hogy egy éven belül nem lesz király. 
Uraim, tegyétek, amit jónak láttok; az ország elveszett, és én 
most elhagyom az országot, mivel nem akarok senkinek 
szemrehányást tenni, vagy bárkit is hibáztatni a történtekért. 
Tudom, hogy a jelenlegi király ostoba és gonosz ember, és 
úgyse fogadna meg semmit a tanácsainkból. Ezen okoknál 
fogva én most eltávozom az országból." Tripoliszi Rajmund 
viszont nem adta ilyen könnyedén. Ellenpuccsot próbált 
szervezni egy ellenkirályság felállításával, amelynek élére Szi- 
billa királynő húgát, Izabellát, és ifjú férjét, Toroni Onfroi-t 
szemelte ki. Ők voltak azok, akiknek a házasságát Szaladin 
Keraknál hívatlan vendégként megzavarta. Onfroi azonban 

amolyan tudósféle volt, nem katonaember, és nagyon meg- 
ijedt attól, hogy egy Chátilloni Rajnald vagy egy Ridforti 
Gérard akaratával szembeszegüljön. Az éj leple alatt Jeru- 
zsálembe szökött Nábluszból, és elárulta Rajmund terveit 
Szibillának, amiért cserébe teljes kegyelmet kapott. 

Tervei összeomlása után Rajmund követte Ramlai 
Balduint a száműzetésbe. A többi báró, köztük lbelini 
Balian, lenyelték büszkeségüket, visszatértek Jeruzsálembe, 
és elismerték Guidót királyuknak. Rajmund visszavonult 
felesége városába, Tibériásba, s nem volt hajlandó feles- 
küdni az új királyi párra. Ridforti Gérard tanácsára Guido 
megpróbált erőszakot alkalmazni a királyság törvényes 
régense ellen. Szaladin mindeközben csodálkozva szemlélte 
a keresztény királyságban zajló eseményeket. Rajmund volt 
a legbölcsebb lovag a keresztények között, s lám, most 
száműzetésbe kényszerült. Ramlai Balduin volt a legna- 
gyobb lovag, és őt is száműzték. Hogyan válnának erősebbé 
a keresztények, ha ilyen embereket elveszítenek? Minden- 
esetre, ha polgárháború törne ki közöttük, azt célszerű lesz a 
saját javára kiaknázni. 

A Jeruzsálemi Királyság bukása egy kétségkívül nagy 
ember tragikus bukásának a története. Ha Chátilloni 
Rajnald Szaladin legádázabb ellensége volt, akkor Tripoliszi 
kajmund lehetett volna az a személy a keresztények közül, 
aki a legközelebb állt ahhoz, hogy barátjának tekintse. Ám 
lojalitás és barátság két külön fogalomnak számított Raj- 
mund helyzetében. Rajmundot nem kötötte hűség a trónbi- 
torló Guidóhoz, viszont hűséggel tartozott a királyságnak, 
amelynek még mindig ő volt a törvényes uralkodója. Vajon 
az a tény, hogy a bárók elfogadták Guidót királyuknak, vál- 
toztatott-e a saját törvényes hatalmán? És ha nem, felhasz- 
nálhatja-e a hatalmát arra, hogy CGuidót megdöntse, akár 
még polgárháború árán is? Ha ezt teszi, a muszlimok, akik 

éppen ezekben a napokban egyesültek egy nagy hatalmú 
herceg vezetése alatt, kihasználhatják a megosztottságot, és 
akár meg is dönthetik a királyságot. Ibelini Balian, életre 
szóló barátja és szövetségese, a gyakorlatias megoldást 
választotta. Elfogadta, hogy a helyzeten nem lenet változ- 
tatni, csak túlzottan nagy áldozatok árán. Rajmund más 
véleményen volt. Negyedik generációs szentföldiként a 
muszlim-keresztény kérdést már nem feketén fehéren ítélte 
meg. A királyság régenseként 1176-ban Gümüstekinnel 
Szaladin ellen szövetségre lépett, és gyakran tárgyalt fegy- 
verszünetekről a muszlimokkal, amikor elviselhetetlenül 
nehéz időket kellett elszenvedniük a parasztoknak a szíriai 
határ mindkét oldalán. Most, hogy Lusignani Guido és hívei 
részéről komoly veszély leselkedett rá, úgy érezte, nincs rnás 
választása, mint hogy Szaladinhoz forduljon segítségért. 
(Itólag visszatekintve kétségkívül lehet kárhoztatni Rajmun- 
dot amiatt, hogy árulást követett el, mivel szabad utat nyitott 
a muszlimoknak a királyság felé. Másfelől azonban, ha elte- 
kintünk a vallási ügyektől, Szaladin pusztán egy készséges 
szomszéd volt, aki segített Rajmundnak visszaszerezni az 
ellenségei által elbitorolt javakat. Más kérdés, hogy a szent 
háború szilárd elkötelezettjeként Szaladin soha nem elége- 
dett volna meg azzal, hogy egyszerűen helyreállítja Rajmund 
hatalmát a királyságban. Az ár, amit Szaladin a segítségért 
kért, jóval nagyobb volt, mint amekkorára bármely keresz- 
tény számított. 

Rajmund Damaszkuszban vette fel a kapcsolatot Szala- 
dinnal, és feltárta előtte szorult helyzetét. A mindig nagy- 
lelkű Szaladinnak minden bizonnyal megbocsátható, ha az 
adott helyzetben valami ilyesmit érzett: , Akit az istenek el 
akarnak kárhoztatni, azt előbb megbolondítják." A hitetle- 
nek olyannyira meghasonlottak önmagukkal, hogy már a 
legelszántabb ellenségüktóől várnak megváltást. Isten jól 

érzékelhetően a szent háborús győzelemhez készíti elő az 
utat. Szaladin gyorsan reagált, azonnal katonákat küldött 
Tibériásba, és kiengedte Rajmund összes lovagját, akit 
muszlim börtönökben tartottak fogva. Szóban megígérte, 
hogy ha Rajmundot támadás érné, muszlim csapataival órá- 
kon belül ott terem. De vajon Rajmund valóban készen állt-e 
arra, hogy muszlim katonákkai harcoljon keresztény testvé- 
rei és az olyan barátok ellen, mint Ibelini Balian, vagy pusz- 
tán fenyegetésnek szánta a dolgot, hogy elijessze CGuido 
király zabolátlan tanácsadóit, Rajnaldot és Gérard-t? Tény, 
hogy a fegyverszüneti megállapodás érvényben volt a Jeru- 
zsálemi Királyság és Szaladin között. Semmi ok nem volt az 
ellenségeskedésre, hacsak Guido erőszakkal nem fordul 
Rajmund ellen, ebben az esetben viszont Tripolisz grófja 
számára rendelkezésre állt a törvényes út, hogy megvédje 
magát. Szaladin természetesen alig várta, hogy segítsen a 
keresztény királyság bomlasztásában, különösen ha az 
lényegében semmibe sem került neki. 

Jeruzsálemben lbelini Balian, aki ügyes diplomata volt, 
megpróbálta elsimítani az ügyet Guido királlyal, hogy meg- 
előzzön egy elhamarkodott támadást Tibériás ellen. Azzal 
érvelt, hogy a keresztények belháborújából kizárólag Szala- 
din húzna hasznot. Ha a király hazaküldené a hadsereget, ő, 
Balian megpróbálná rávenni Rajmundot az új rend elfoga- 
dására. Mielőtt azonban a diplomáciai erőfeszítések gyümöl- 
csöt hozhattak volna, Chátilloni Rajnald újra rivaldafénybe 
került azzal, hogy megszegte a Szaladinnal kötött fegyver- 
szüneti megállapodást. 

Különösebb értelme nincs azon tűnődni, vajon Rajnald 
miért éppen azt a pillanatot választotta a fegyverszünet meg- 
szegésére, amikor a keresztények a legszétziláltabb állapot- 
ban voltak ahhoz, hogy a muszlimokat megtámadják. 
Rajnald öntörvényű ember volt, és az a tény, hogy egy gyen- 

gekezű mamlaszt ültettek a trónra Cuido személyében, 
aligha erősítette a zabolátlan lovag hűbéri kötelességérzetét. 
Javában építette már a Jordánon túli külön birodalmát, 
afféle államot az államban, és csak idő kérdése volt, hogy 
— Tripolisz vagy Antiókhia példáját követve — mikor szakad 
el Jeruzsálemtől. Csakhogy Tripoliszi Rajmunddal és 
Antiókhiai Boemunddal ellentétben Rajnald nem tekintette 
magát , keletinek", aki békés egymás mellett élést óhajtana 
a muszlim államokkal. Agresszív terjeszkedő politikát folyta- 
tott, és puszta létezése fenyegetést jelentett a Szaladin által 
szorgalmazott egyesült ajjúbida államra nézve. A sors pedig 
úgy rendelte, hogy ez a rendkívül dinamikus és veszedelmes 
keresztes lovag éppen a szír—-egyiptomi államalakulat leg- 
gyengébb, legsebezhetőbb pontjára kerüljön. Szaladin pon- 
tosan tudta, hogy Rajnald megdöntése legalább olyan 
életbe vágóan fontos lépés a szent háborúban, mint a 
keresztes várak elfoglalása. 

1187 elején Rajnald Kerak közelében megtámadott egy 
muszlim karavánt. Azok a híresztelések, amelyek arról szól- 
tak, hogy Szaladin húga is velük utazott, pontatlannak bizo- 
nyultak, de valószínűleg részét képezték Rajnald lépre csalá- 
sának. Amikor Szaladin értesült a támadásról, nyomban 
Guido királyhoz fordult, és elégtételt követelt. Cuido valós 
tekintélyének ez volt az első igazi próbaköve, és ő azonnal be 
is bizonyította, hogy tényleges hatalma a nullával egyenlő. 
Rajnald közölte Guidóval, hogy saját földjén Kerak hadura- 
ként legalább annyira ő az úr, mint amennyire a király a neki 
rendelt országrészekben. Ez a függetlenségi nyilatkozatnak 
beillő kijelentés, ahogy a későbbiek igazolták, a keresztes 
állam felbomlásának kiindulópontjává vált. Szaladinnak nem 
is kellett ennél több, hogy igazolva lássa: eljött az idő, amikor 
véget vethet a francia uralomnak Jeruzsálemben. Megkezdte 
előkészületeit a latin királyság elleni támadásra. 

A keresztényeket megosztó másik konfliktusban, amely 
Guido király és Rajmund gróf között még mindig fennállt, 
Ibelini Balian felajánlotta a királynak, hogy egy jószolgálati 
küldöttség élén útnak indul, és megpróbálja elrendezni az 
ügyet. Ridforti Gérard és Les Moulins-i Roger ex officio vele 
tartottak, és ez végzetes hibának bizonyult. A békeküldött- 
ség Tibériás felé vette az irányt. Ott tartózkodott Rajmund 
a feleségével, Tibériási Eschivával és mostohafiával. De 
mintha minden összeesküdött volna ellenük. A rendkívüli 
eseményekről Balian fegyvernöke, Ernoul jegyezte fel az 
egyetlen beszámolót. A Tibériás felé vezető úton a békekül- 
döttség Balian nábluszi kastélyában pihent meg éjszakára, 
ám másnap reggel Balian úgy döntött, hogy egy napot még 
felesége társaságában tölt, és majd később éri be a többie- 
ket. Ennek folytán Gérard és Roger egy teljes napra kettes- 
ben maradtak, és ez nem sok jót ígért. 

Rajmund a segítségkérése fejében lekötelezettjévé vált 
Szaladinnak, és amikor al-Afdal, Szaladin legidősebb fia 
engedélyt kért, hogy egy felderítő akció keretében átvonul- 
hasson Rajmund területein, a gróf kutyaszorítóba került, 
hogyan utasítsa vissza szövetségese méltányos kérését. 
A királyság főuraként árulással vádolhatják, ha engedélyezi a 
muszlimoknak, hogy katonai felvonulási terepnek használ- 
ják a földjeit. Másrészről viszont, ha visszautasítja a kérést, 
vajon Guido király megvédi-e őt Szaladin haragjától? Súlyos 
dilemma volt ez, és Rajmund azt tette, amit tehetett. Enge- 
délyezte al-Afdalnak az áthaladást, azzal a feltétellel, hogy 
keresztény településekben nem okozhatnak kárt. Sót azt is 
kikötötte, hogy a muszlimoknak napnyugta után kell átkel- 
niük a Jordánon, és még napkelte előtt el kell hagyniuk a 
területet. Bármiféle katonai incidenst elkerülendő, kihir- 
dette, hogy a muszlimokat nem szabad provokálni vagy 
megtámadni. Az utolsó pillanatban azonban hírét vette, 

hogy a királyi delegáció Tibériás felé közeledik, és küldötte- 
ket menesztett, hogy tájékoztassa őket a helyzetről. 
Május elsejének hajnalán Rajmund Tibériás ormairól 
figyelte, ahogy Kukburíi és al-Afdal hatalmas mamlúk 
lovassereget vezet át a területén Kresszon felé. Meg sem 
fordult a fejében, hogy ez a hadsereg fogja előkészíteni a 
Jeruzsálemi Királyság bukását, hogy ők derítik fel a terepet 
a később sorra kerülő hattíni döntő ütközethez. Rajmund 
feltehetően arra gondolt, hogy a közeledő királyi delegációt 
barátja, Balian vezeti, és a keresztények, ahogy kérte, 
békén hagyják az átvonuló muszlimokat, s folytatják útju- 
kat Tibériásba. Rajmund nem tudhatta, hogy Balian nincs 
a küldöttséggel, és hogy a delegációt a vérmes Ridforti 
Gérard vezeti. Amikor Rajmund futárja megérkezett a hírrel 
a muszlimok átvonulásáról, Gérard valósággal szétrobbant 
a dühtől. Hallani sem akart róla, hogy akár egyetlen 
muszlim katona is keresztény földre lépjen, és azonnali 
ütközetre határozta el magát. A közeli La Féve várába ren- 
delte a templomosokat, köztük a marsallt, Maillyi Jakabot, 
kilencven lovaggal. Negyven világi lovag is csatlakozott 
hozzájuk Názáretnél, és a háromszáz-négyszáz gyalogossal 
kiegészített haderőt Gérard azonnal a kresszoni források 
felé vezette, ahol Kukburi katonái éppen lovaikat itatták. 
A hatalmas muszlim haderő láttán Les Moulins-i Roger és 
Maillyi Jakab okkal javasolták, hogy inkább vonuljanak 
vissza, hiszen hússzoros vagy harmincszoros túlerővel néz- 
tek szembe. Gérard és Jakab között heves vita robbant ki. 
Gérard azzal sértegette tábornagyát, hogy , túlságosan fél- 
ted a szőke fejedet, hogy elveszíted". A megjegyzés mélyen 
sértette a lovagi büszkeséget, nem csoda, hogy Jakab 
megsarkantyúzta lovát, és gondolkodás nélkül a muszlim 
haderő közepébe vágtázott. Nyomban meg is ölték. Ernoul 
krónikája szerint, mielőtt lován elviharzott, prófétai előrelá- 

tásról téve tanúbizonyságot, kijelentette, hogy ő legalább 
harcban fog meghalni, míg Gérard árulóként fogja men- 
teni az irháját. Ahogy Jakab elesett, a muszlimok azonnal 
támadást indítottak, és pillanatok alatt felőrölték a keresz- 
tény sereget. Mészárlás volt ez inkább, mint csata. A temp- 
lomosok mind odavesztek, Gérard és két másik lovag 
kivételével, akiknek valahogy sikerült elmenekülniük. 
A józanabb gondolkodású Les Moulins-i Roger halála 
újabb csapás volt a keresztényekre, annál is inkább, mert 
ezzel Ridforti Gérard egymaga maradt a ringben, s így ő 
lett a katonai rend egyedüli erős embere. 

Ibelini Balian akkor értesült a katasztrófa híréről, amikor 
Ernoul társaságában INázáret felé tartott, és találkozott az 
ellenkező irányból jövő Gérarddal és két társával. Tripoliszi 
Rajmund viszont már jóval dd$7ámaibb körülmények között 
értesült az ütközetről. Ahogy a nap lebukott a galileai 
hegyek mögött, újra láthatta Kukburí mamlúkseregét, 
amint visszafelé masíroztak a Jordán folyó felé, ezúttal 
azonban gyászos és véres trófeákat vittek lándzsáik 
hegyén: templomos lovagok fejét, és ott csillogtak Maillyi 
Jakab arany hajfürtjei is. Rajmund azonnal küldöncöt 
menesztett, hogy megtudakolja, vajon barátja, Balian is a 
halottak között van-e. Megkönnyebbülve értesült, hogy 
ő nem volt ott az ütközetnél. Ám így is elképedt a történte- 
ken. A kresszoni katasztrófa Cérard meggondolatlanságá- 
nak a következménye volt, de Rajmund lelke mélyén tudta, 
hogy igazából mindez az ő hibájából következett be. Akhil- 
leuszként visszavonult sátrába, és próbálta elemezni a 
történteket, hogyan fordulhatott elő, hogy Courtenay-i 
Joscelin és emberei így túljártak az eszén. Nyakassága 
hozta a bajt a királyságra. És ha most sem békél meg 
Guido királlyal, Szaladin megdönti a megosztott királysá- 
got, és a Szentföld a hitetlenek kezére kerül. 

Rajmund először is elbocsátotta Szaladin katonáit, akiket 
Tibériás megvédésére küldött a muszlim vezér, és Baliannal 
együtt visszaindult, hogy Guido királlyal találkozzék. Az ispo- 
tályosok Szent Jób-várában Rajmund és Guido megölelte 
egymást, és együtt tértek vissza Jeruzsálembe, ahol 
Rajmund hivatalosan is tisztelgett Guido és Szibilla színe 
előtt, törvényes uralkodóiknak ismerve el őket. Ám hogy 
mennyire felszínes volt ez a megbékélés, jól mutatja, hogy 
sem Chátilloni Rajnald, sem Ridforti Gérard nem bocsátott 
meg soha Tripolisz grófjának. Ők irányították a királyt, s ez 
azt jelentette, hogy Rajmund tanácsai soha nem juthattak 
érvényre, még a legdöntőbb pillanatokban sem. 

Szaladin kellő felháborodást tanúsított Rajmunddal 
szemben a paktum megszegése miatt, ám ez inkább csak 
afféle színjáték volt, ami a nyilvánosságnak szólt. Igazából 
soha nem számított arra, hogy Tripolisz grófja olyan mérték- 
ben megfeledkezne hovatartozásáról, hogy megtagadná 
hitét, és keresztény testvérei ellen fordulna. Szaladin tökéle- 
tesen meg volt elégedve azzal, hogy kihasználhatta az alkal- 
mat a Tibériástól nyugatra eső területek felderítésére, és fel- 
mérhette a terepet az elkövetkező hónapokra tervezett 
hadjáratához. Most már csak az volt hátra, hogy a szent 
háborúhoz összetoborozza az iszlám seregeket. 1187. már- 
cius 13-án kivonult Damaszkuszból, hogy tábort verjen Rász 
al-Ma mellett, ahol szemlét tartott az északi és keleti terüle- 
teiről érkező csapatoknál. S ha már egyszer rászánta magát, 
kardját nem is óhajtotta visszadugni hüvelyébe mindaddig, 
amíg a döntő ütközetet a franciák ellen meg nem vívja. 

A Rász al-Ma-i tábort fiára, al-Afdalra hagyva, Szaladin dél 
felé indult, Boszrába, hogy védelmet nyújtson a Mekkából 
Damaszkusz felé tartó karavánoknak, amelyek kénytelenek 
voltak Kerak vára közelében elhaladni. Az egyik ilyen kara- 
vánnal valóban együtt utazott Szaladin húga és húgának a 

fia. Miután Rajnald korábban ténylegesen azzal a szándékkal 
támadott meg egy karavánt, hogy elfogja Szaladin hozzátar- 
tozóit, a szultán nem akart kockáztatni. De ha már délre uta- 
zott, összegyűjtötte mamlúk regimentjeit és núbiai katonáit 
Egyiptomból, akik aztán vele tartottak északra, hogy megüt- 
közzenek a franciákkal. 

Mindeközben özönlöttek a katonák a Közel-Kelet minden 
tájáról a Rász al-Ma-i táborba. Az Eufrátesztől keletre fekvő 
térségből al-dzsazírai csapatok jöttek Kukburí parancsnok- 
sága alatt. Északról a damaszkuszi erőket a mamlúk emír, 
Szarim ad-Dín Kajmász vezényelte, miközben még északabb- 
ról egy aleppói kontingens érkezett Badr ad-Dín Dildirim 
vezetésével. Szaladin legtehetségesebb parancsnoka, Taki 
ad-Dín mindeközben fegyverszüneti tárgyalásokat folytatott 
Ántiókhiai III. Boemunddal, lehetővé téve, hogy saját újoncai- 
val és a Mardinból toborzott haderővel dél felé masírozhas- 
son, hogy aztán a Fahr ad-Dín ibn al-Zafarani által vezényelt 
moszuli erőkkel egyesüljön. Szindzsár, Niszibin, Amid, Írbil és 
Dijarbakir kisebb kontingenseket küldött, s már csak Szaladin 
fő hadereje hiányzott Egyiptomból. Ez volt az egyik legna- 
gyobb és legpompásabb hadsereg, amelyet muszlim vezető 
valaha is toborzott, jóllehet korántsem volt olyan egységes, 
mint ahogyan azt a közös hit alapján feltételezni lehetett 
volna. Szaladin hadserege rendkívül összetett alakulat volt: 
különböző fajú, nemzetiségű, bőrszínű, nyelvű és más-más 
katonai hagyományokkal rendelkező katonák összessége. 
Olyan emberek, akik nemrég még egymás ellenségei voltak, 
hirtelen egy csapatban találták magukat, egyetlen vezér 
irányítása alatt, azzal a közös céllal, hogy al-Kudszot vissza- 
szerezzék, és a keresztény betolakodókat a tengerbe szorít- 
sák. Mindannyian Szaladint tekintették vezérüknek. Csak ő 
teremthette meg az egységet, és ily módon nélküle elképzel- 
hetetlen lett volna a győzelem. 

Mivel a muszlim és keresztény csapatok a Jordán két 
oldalán sorakoztak fel, nagyon valószínűnek látszott, hogy a 
döntő ütközetre Tibériási Eschiva felségterületén kerül majd 
sor. Ez kedvezett volna Szaladinnak, aki mielőbb meg akart 
ütközni, hiszen semmi biztosíték nem volt arra, hogy még 
egyszer ekkora hadsereget össze tud toborozni. Ha a keresz- 
tények tartják hagyományos pozíciójukat Szefória várában, 
a buja, jól öntözött ligetek közepén, legyőzhetik Szaladint, 
anélkül, hogy kockáztatnák az ütközetet Galilea kiszáradt 
vidékein, a tengerpart és a Tibériás-tó között. Szaladin 
viszont éppen ezen a területen tudja csapdába ejteni ellenfe- 
leit, de hogyan lehet odacsalogatni olyan tapasztalt hadve- 
zéreket, mint Tripoliszi Rajmund vagy lbelini Balian? Pedig 
ha erre képes lenne, azzal nyert ügye van. Csakhogy 
Szaladin azt is tudta, ehhez a másik oldalon igen nagy osto- 
baságot kell elkövetni. 

A háborús fenyegetettségében Rajmund gróf Jeruzsá- 
lemből Tibériásba sietett, hogy feleségével együtt előké- 
szítse a város védelmét. Feltételezte, hogy Tibériás lesz 
a harcok középpontja. Minden bizonnyal figyelmeztette 
Eschivát a veszélyre, és könyörgött neki, hogy hagyja el ott- 
honát, Akkont javasolva menedékül. Felesége azonban 
maradt, sőt még ahhoz is hozzájárult, hogy Rajmund a hely- 
őrség nagy részét kivonja, és magával vigye négy fiát a kirá- 
lyi sereghez. Eschiva hozzáállása jól mutatja, mennyire 
bíztak a keresztények Szaladin nagyvonalúságában és lova- 
giasságában, vagyis abban, hogy hölgyet a szultán soha 
nem bántalmazna. Rajmund mindenesetre azt tanácsolta 
Eschivának, ha mégis megtámadnák, vonuljon vissza a fel- 
legvárba, vagy ha azt sem látja biztonságosnak, induljon el a 
folyón csónakkal a tó felé, ahol majd várnak rá. 

Szaladin a seregszemle végeztével a Tibériás-tó déli 
partján indult meg, és Kafr Szebt magaslatán vetette meg 

a lábát, félúton Tibériás és Szefória, azaz a keresztesek 
tábora között. Erről a magaslatról jól áttekinthette a síksá- 
got, ahol tervei szerint csapdába csalta és megsemmisí- 
tette volna a francia sereget. Először azonban ki kell őket 
csalogatni Szefória várából. Ehhez nagy segítséget jelentett 
számára a békekötések és háborúk sok-sok éve alatt szer- 
zett gazdag tapasztalat. Kémei naprakész információkkal 
szolgáltak a latin királyság belső viszályairól, és Szaladin 
pontosan tudta, mire számíthat az olyan emberektől, mint 
Tripoliszi Rajmund vagy éppenséggel a tőle nagyon is 
különböző Rajnald. Guido király azonban sötét ló volt. 
Vajon ezek a kemény lovagok valóban elfogadnak egy ilyen 
puhány, erélytelen embert királyukként és főparancsno- 
kukként? Minden, amit Lusignani Guidóról megtudott, azt 
támasztotta alá, hogy ez az ember tényleg olyan erélytelen, 
mint amilyennek mondják, és hogy a vazallusai fölött gya- 
korolt hatalma meglehetősen korlátozott. Következéskép- 
pen azok, akik e pillanatban politikailag , erős fiúk", tehát 
Rajnald és valószínűleg Ridforti Gérard, minden bizonnyal 
nagyobb befolyást gyakorolnak a királyra, mint a bölcsebb 
és megfontoltabb Rajmund és Balian. A keresztesek egy 
évszázad alatt kialakult taktikája, amely azon az elven ala- 
pult, hogy nem szívesen mozdulnak el , víztól és falaktól", 
nem jelenti feltétlenül azt, hogy Guido királyt ne lehetne 
kicsalogatni, ha a csábítás elég erős, és a tanácsadók kellő- 
képpen csapnivalóak. Szaladin úgy gondolkodott, hogy 
Eschiva, Tibériás úrnője megfelelő csalétek ahhoz, hogy 
a lovagiasságra oly sokat adó nyugati kereszteseket, élü- 
kön Lusignani Guidóval, kimozdíthassa az erődítményeik- 
ból. Meghozta tehát a döntést: megostromolja Tibériást, 
és várja, hogy a keresztények Eschiva segítségére siesse- 
nek, ahogy ezt többször is megtették Rajnald esetében 
Keraknál. 


109 


A fő hadtestet Kafr Szebtnél Taki ad-Dínra és Kukburíra 
bízva, Szaladin személyesen vezette csapatát Tibériás ellen. 
Ahogy a város falaihoz ért, a helyiek megpróbálták arannyal 
megvásárolni a jóindulatát, Szaladin azonban engesztelhe- 
tetlen volt. Az ostrom szinte azonnal eredményes volt. Tüzé- 
rei ledöntötték a város egyik tornyát, majd hamarosan rést 
ütöttek a falon, s így a katonák elözönölhették a várost. 
A városlakókat lemészárolták vagy elhurcolták rabszolgá- 
nak. Eschiva és kis létszámú helyőrsége a fellegvárba mene- 
kült, amelyet egy sáncárok védett és erős falak vettek körül. 
A várúrnő egy ideig biztonságban volt, mert Szefóriából erő- 
sítés érkezett. Eschiva azonban váratlanul úgy döntött, hogy 
futárokat meneszt Guido királyhoz. Szaladinnak természete- 
sen esze ágában sem volt megakadályozni ebben. A kétség- 
beesett hírvivők nekivágtak a lubiehi sivatagnak, és Szaladin 
remélte, hogy hamarosan az egész keresztény hadsereggel 
térnek vissza. 

Guido király kémei folyamatosan nyomon követték a 
Tibériásnál zajló eseményeket, és időben jelentették, hogy a 
város valószínűleg nem képes megvédeni magát. Július 
2-ának ködös reggelén Eschiva hírnökei a segélykérő üze- 
nettel elérték Guido táborát, és a király azonnal összehívta 
főtanácsosait. A királyság egyik alapvető törvénye kimondta, 
hogy muszlim támadás esetén a király köteles megvédeni 
vazallusait. Alapvető szabály volt ez, azt is lehet mondani, 
hogy az egész állam sarokköve. Hogyan is tudhatott volna 
egy keresztény mag a muszlim világ kellős közepén, ellensé- 
ges szomszédokkal körülvéve túlélésre berendezkedni, ha az 
olyan végvárak lakói, mint Tibériás és Kerak, nem fordulhat- 
tak volna teljes bizalommal királyukhoz, és nem érezhették 
volna, hogy baj esetén a királyság egésze siet a segítsé- 
gükre? Guidónak ezúttal mégis súlyos dilemmával kellett 
szembesülnie: a katonai célszerűség ütközött a hűbéri köte- 

lezettséggel. A király tudta, ha alattvalóját nem képes meg- 
védeni a bajban, azzal hűbérúri tekintélyét teszi kockára. 
Vagyis Eschiva cserbenhagyásával a királyság valamennyi 
alattvalójának iránta való hűségét veszítheti el. Márpedig 
királyként neki ebben az esetben befellegzett. 

A tanácskozáson Rajmund érvelt a legszenvedélyeseb- 
ben. Végtére is Eschiva az ő felesége volt, Tibériás az ő 
városa. Pattanásig feszültek az idegek. Mindenki pontosan 
tudta, mi a tét: nem kevesebb, mint a királyság sorsa, az ott- 
honuk, a családjuk, sőt az életük forgott kockán. Ám sokuk 
számára talán még ennél is többet jelentett az a tény, hogy 
ők voltak a szent helyek, Jeruzsálem, Názáret, Betlehem, a 
szent sír, a Szent Kereszt őrzői. Több százan tolongtak a 
király sátrában, ahol fáklyák lobogtak, és a sokféle nyelv 
bábeli hangzavara még tovább növelte a káoszt. 

Rajmund intette csendre az egybegyűlteket, és egyre 
magabiztosabban zengett a hangja, ahogy ráérzett, hogy 
senki nem hibáztatja a kresszoni tragédiáért és a sok-sok 
kiváló vitéz haláláért. Tapasztalt katonaként és a királyság 
legnagyobb földesuraként olyan tekintéllyel szólhatott, 
mint senki más. Okosan elmagyarázta, hogy a muszlimok 
tibériási támadása csalétek, és ilyen módon próbálják 
csapdába csalni a királyi sereget. Azt is hozzátette, hogy 
Szaladin jellemét jól ismerve biztos benne, hogy a szultán 
soha nem bántaná Eschivát. Ha nem hagyják magukat 
kicsalni Szefóriából, Szaladin végül kénytelen lesz feladni 
Tibériást, és nem tehet mást, vissza kell vonulnia saját 
területeire. Ha az ellenkezője történik, vagyis a királyság 
teljes katonai ereje felvonul a vízlelőhely nélküli kopár fenn- 
síkra, azzal hatalmas vereséget kockáztatnak, amellyel az 
elmúlt száz év szentföldi hódításait tehetik semmissé, és 
ami ennél is szégyenteljesebb, meggyalázzák az első 
keresztes hadjárat mártírjainak emlékét. 

Rajmund nagy hatású beszédét néma csend követte. 
Senki nem akart elsőként szembeszállni vele, jóllehet 
Ridforti Gérard remegett a dühtől, mert a szónokot gyává- 
nak és árulónak tartotta. , Farkasbőrbe bújt" — morogta az 
orra alatt Gérard, de amikor felszólították, hogy fejtse ki, 
mire gondol, inkább visszavonult, látva, hogy kisebbségben 
maradt. Guido királyt viszont teljességgel meggyőzte Raj- 
mund érvelése, és úgy döntött, hogy nem mennek 
Tibériásba. A királyi hadsereg ehelyett védelemre rendezke- 
dik be Szefóriánál, illetve szükség esetére Akkon falainál, 
jelentette ki a király. Szaladin soha nem merné megostro- 
molni a királyság első számú erődjét, mert a teljes vereséget 
kockáztatná, ha adott esetben vissza kellene vonulnia a víz- 
lelőhely nélküli területen a Jordán felé. 

Ehhez nem volt mit hozzátenni, és ahogy beköszöntött az 
éjszaka, a keresztesek visszavonultak sátraikba, egyedül 
hagyva a királyt sátrában, kései vacsorájával. A jelenet szinte 
shakespeare-i volt: drámai katasztrófa vetette árnyait a 
királyság fölé. Guido csak lassan ébredt rá, hogy egyedül 
maradt sátrában. A sarok homályában azonban megmoz- 
dult valaki, s ahogy a fáklyák fénye rávetült, a templomosok 
nagymesterének, Ridforti Gérard-nak az alakja bontakozott 
ki a félhomályból. A helyzet a következő volt: ha a király 
most sarkára áll, és tartja magát az előbb hozott döntéshez, 
Szaladinnak saját kárán kell megtanulnia, hogy Lusignani 
Guido távolról sem az a gyáva, pipogya alak, akinek lefestik! 
Másfelől azonban Guidónak mégiscsak számolnia kell két 
félelmetes alattvalójával, Rajnalddal és Gérard-ral, akiknek 
tulajdonképpen a koronát köszönheti. Az igazság az, hogy 
bizony nem tudott szembeszállni velük, még akkor sem, ha 
tudta, hogy rosszat tanácsolnak. 

Gérard, a kresszoni katasztrófa óta, amelyért egyértel- 
műen Rajmundot hibáztatta, ha lehet, még elszántabban 

gyűlölte Tripolisz grófját, s igyekezett minden úton-módon 
rossz hírét kelteni, azt terjesztve, hogy áruló, aki lepaktált 
Szaladinnal. Gérard talán el is hitte saját hazugságát. Raj- 
mund beszédét úgy értelmezte, mintha a gróf ily módon 
akarná kiszolgáltatni a királyságot a szultánnak. Gérard min- 
denesetre megértő fülre talált a királynál, aki még mindig 
eléggé bizalmatlan volt Rajmunddal, és hajlott rá, hogy 
elhiggye: a gróf azért flörtöl a muszlimokkal, hogy vissza- 
nyerje korábbi helyzetét a királyságban. De hát mitől is bízik 
Rajmund olyannyira a szultánban, hogy csak úgy kiszolgál- 
tatja a saját feleségét Szaladinnak, ha nem azért, mert már 
lepaktált a muszlim vezérrel? — tette fel a kérdést Gérard. És 
milyen hatása lesz a nép körében, ha kiderül, hogy az új 
király teljes hadseregével tétlenül várakozik, miközben tíz 
kilométerre innen a királyság egyik városát porig rombolják, 
lakóit lemészárolják, vagy elhurcolják rabszolgának? — így 
Gérard. Érvei kezdték lehengerelni a tétova Guidót, ám a 
kegyelemdöfés, Ernoul feljegyzése szerint, csak most követ- 
kezett. A templomosok nagymestere azzal hozakodott elő, 
hogy ismeri lovagjai álláspontját, s biztosan állíthatja, ha a 
király Szefóriában marad, ahelyett, hogy felvenné a harcot a 
muszlimokkal, mindannyian megvonják tőle a támogatásu- 
kat. Guido kénytelen volt ismét felidézni magában azt a 
korántsem mellékes körülményt, hogy soha nem kerülhe- 
tett volna trónra, ha Cérard és templomos lovagjai nem tor- 
laszolják e! Jeruzsálem kapuit Rajmund és Balian előtt. S ha 
Gérard most ellene fordul, azzal neki, királyként befellegzett. 
Következésképpen, bármilyen meggyőzően hangoztak is 
Rajmund érvei, neki mégiscsak azt kell tennie, amit Gérard 
mond. Nincs mese, hajnalban, ahogy a nap első sugara 
előbukkan a horizonton, a hadsereg elindul Tibériásba! 
A kürtösök máris loholtak szerteszét a táborban, hogy kihir- 
dessék az új parancsot. 


115 


Elgyötört, álomittas emberek ébredeztek a fegyverbe 
hívó szóra, és senki nem értette, hogy a király miért változ- 
tatta meg a döntését. Alig pár órával korábban a túlnyomó 
többség támogatásával született meg a határozat a királyi 
tanács jelenlétében. Most pedig hatalmas zűrzavar köze- 
pette kászálódtak ki az emberek a sátrakból, s nehezen fog- 
ták fel, hogy a sereg mégiscsak útra kel. A bárók és lovagok 
csoportokba verődve vitatkoztak. Egy vízlelőhely nélküli siva- 
tagnak nekivágni a nyár kellős közepén -— teljes őrültség! 
Mindenki tudta, hogy csapdáról van szó, és hogy Szaladin 
már elfoglalta a stratégiailag fontos helyeket az útvonal 
mentén. És mennyi remény van arra, hogy Tibériást meg- 
mentsék? A város már csak füstölgő romhalmaz! Akik vala- 
hogy a király közelébe férkőztek, próbálták megtudakolni a 
döntés okait, de a király, szinte szégyenkezve saját cseleke- 
dete miatt, rájuk rivallt, és megparancsolta nekik, hogy hajt- 
sák végre a parancsot. 

A katonák morgolódva és szitkozódva szedelőzködtek, 
ami már önmagában is elég baljós előjel volt egy hadjárat 
indulásához. Ráadásul a lelki vigasz is késlekedni látszott. 
Heraclius pátriárka elhozta ugyan a Szent Keresztet 
Szefóriába, de nem volt hajlandó a hadsereggel tovább- 
menni, a szent ereklyét inkább átadta Lüdda és Akkon püs- 
pökeinek, hogy ők vigyék tovább a csatába. Ez a gesztus — 
ahogyan Heraclius szó szerint , lepasszolta" a felbecsülhe- 
tetlen értékű ereklyét — bizonyos értelemben szimbolikus 
jelentőségű volt. Krisztus keresztre feszítésének szent 
emléktárgyát Hérakleiosz bizánci császár szerezte vissza a 
perzsáktól még 627-ben Ninivénél, a , tűzimádók" fölött 
aratott nagy keresztény győzelemmel. Most pedig egy 
másik Hérakleiosz (Heraclius) adta ki a kezéből, akiből 
hiányzott nagy névrokona bátorsága, hogy életét hitéért 
kockára tegye. 


114 


Az 1187. július 2-áról 3-ára virradó éjszaka Szaladin 
kémei éberen figyeltek a Szefória környéki dombokról, és a 
hajnalhasadás előtti óra megjutalmazta őket azzal, amire 
olyannyira vártak. Az alvó tábor egyszerre életre kelt, és az 
iménti csendet lázas készülődés váltotta fel. Ez pedig egyet- 
len dolgot jelenthetett csak: az ellenség útra kel. A leggyor- 
sabb futárok vitték a hírt Szaladinnak Tibériásba: alighanem 
felvirradt a szent háború győztes napja. 

HATODIK FEJEZET 


A hattíni csata, 1187 


zaladint Tibériás lerombolt falainál, reggeli imádsága 
közben érte a várva várt hír: a franciák útnak indul- 
tak. Ebben reménykedett, noha talán maga sem 
hitte igazán, hogy Guido király rászánja magát erre a kétség- 
beesett lépésre. Izgatottan, de felelőssége teljes tudatában 
ült fel hadi ménje nyergébe, és elvágtatott a tíz kilométerre 
levő Kafr Szebtbe, ahol főhadiszállását felállította. Itt arról 
értesült, hogy kiváló parancsnokai, Takí ad-Dín és Kukburíi 
máris kisebb erőket menesztettek a franciák zaklatására, de 
nem akkora létszámú csapatot, amely esetleg eltérítené 
Guido királyt attól, hogy besétáljon a számára előkészített 
csapdába. A lubiehi síkságot Szefória és Tibériás között 
Szaladin kémei eddigre alaposan felderítették. A szultán 
pontosan tudta, hogy a terep minden természet adta előnyt 
biztosít számára a lassúbb és nehézkesebb francia lovasság- 
gal szemben. 
Kafr Szebt magaslatáról Szaladin szemmel tarthatta 
a keresztény sereg vonulását, amelyből egyelőre csak egy 
hosszan elnyúló porfelleg látszott. Parancsnokai felé fordult, 
és zord mosollyal emlékeztette őket arra, hogy a szent 
háború végkimenetele ezen a napon dőlhet el. Közvetlenül 
mellette állt tizenhét éves fia, al-Afdal és életrajzírója, Badr 
ad-Dín; "mindketten részletes feljegyzéseket készítettek 

Szaladin észrevételeiről ezen a nagy jelentőségű napon. 
Mindezzel együtt Szaladin egyelőre nem tehetett mást, mint 
várt, ezért ennél a pontnál célszerű a nap drámáját a francia 
hadsereg oldaláról nyomon követni. 

A keresztény hadsereg, a Jeruzsálemi Királyság történe- 
tének valaha látott legnagyobb hadereje, akkorára duzzadt, 
hogy nem egy, hanem három hadoszlopban menetelt. Mivel 
lényegét tekintve feudális hadseregről volt szó, a szokásnak 
megfelelően az előhadat az a hűbérúr vezette, akinek a terü- 
letén a sereg éppen átvonult. Ennek megfelelően Tripoliszi 
Rajmund gróf lovagolt elöl, személyes lovagi kontingense 
kíséretében. Mögötte, a hadsereg közepe táján, maga 
Guido király haladt, Akkon és Lüdda püspökeivel, akik a 
szent keresztet vitték. Az utóhadat, amely a legveszélyesebb 
pozícióban volt, Ibelini Balian vezette, s ebben a hadoszlop- 
ban vonultak a templomosok és az ispotályosok is. A siva- 
tagi harcászat hosszú évtizedei megtanították a nyugati had- 
viselő féllel, hogy muszlim ellenfeleik rendszerint igyekeznek 
elvágni az utóvédet a hadsereg többi részétól, hogy elkülö- 
nítve végezhessenek vele. Ennek a hadosztálynak tehát 
rendkívüli fegyelmezettséget kellett tanúsítania. Ahogyan 
Richárd király Arszufnál négy évvel később bizonyította, az 
egész ütközet végső kimenetele függhet az utóvéd lélekje- 
lenlétén, márpedig Hattínnál a katonai rendek parancsnok- 
sága nem működött együtt megfelelően Guido királlyal. 

A keresztény hadoszlopokat úgy állították fel, hogy első- 
sorban a lovagok harci ménjeit védjék. Magukat a páncélos 
lovagokat a muszlimok csaknem elpusztíthatatlannak vél- 
ték. A lovas íjászok ezért főként arra törekedtek, hogy a lova- 
kat kilőjék a keresztény harcosok alól, hogy aztán a nehéz 
páncélzatban csaknem mozgásképtelen lovagot puszta lét- 
számfölénnyel harcképtelenné tegyék. Ennek kivédésére a 
franciák szoros együttműködést alakítottak ki a lovasság és 

a gyalogság között. Menetelésnél a lovagok fő védelmét a 
köréjük csoportosuló gyalogosok adták, akik a lovakat saját 
testükkel védték. Természetesen saját íjaikkal, nyilaikkal, 
nyílpuskáikkal igyekeztek minél távolabb, hatótávolságon 
kívül tartani a muszlim lovas íjászokat. Ez a stratégia persze 
jelentősen csökkentette a katonai egységek haladási sebes- 
ségét, úgyhogy amit a gyalogsági emberpajzzsal nyertek, azt 
a hadoszlop nehézkes mozgásával könnyen elveszíthették. 
Katonai értelemben tehát megfelelő egyensúlyt kellett 
teremteni súly és mobilitás, sebesség és erő között. Az ütkö- 
zetek végső kimenetele minden egyes esetben attól függött, 
melyik parancsnok mennyire sikeresen alkalmazza a saját 
maga által választott stratégiai rendszert. Hattínnál Guido 
olyan sok lendületet veszített a menetelésnél, hogy veszíte- 
nie kellett a jobban taktikázó Szaladinnal szemben, míg 
Arszufnál maga Szaladin volt az, akinek kicsúszott a kezéből 
saját lovasainak az irányítása, és kénytelen volt meghajolni 
Angliai Richárd ügyesebben alkalmazott stratégiája előtt. 

A keresztes had a hajnali óra előtti hűvösben indult 
útnak, és ahogy a nap kúszott felfelé az égbolton, a katonák 
egyre nehezebben viselték a perzselő hőséget. A helyi lova- 
gok, az úgynevezett keletiek, megtanulták már muszlim 
ellenfeleiktől, hogy a páncélra köpönyeget célszerű venni, 
ám a legtöbb , nyugati" lovag nem jutott el eddig a felisme- 
résig, következésképpen kegyetlenül izzadt páncélinge alatt. 
A helyieket a jellegzetesen kozmopolita keresztes had vette 
körül. Százféle nyelv és európai dialektus töltötte meg a 
levegőt, nyugati zarándokok együtt masíroztak szíriai és 
görög hittestvéreikkel, és vállvetve követték a bőrpajzsos, 
páncélinges, hivatásos íjászokat, akik Pisából meg Genová- 
ból jöttek a Szentföldre. 

Jóllehet muszlim előórsök szinte az útra kelés pillanatától 
kezdve folyamatosan zaklatták a keresztény hadsereget, 

Szaladin ügyelt arra, hogy a fő haderőt sértetlenül készenlét- 
ben tartsa addig, amíg a Íranciák elérik a vízlelőhely nélküli 
perzselő lubiehi síkságot. Arra számított, hogy a nap heve itt 
majd elvégzi munkája felét. Pedig azt nem is tudhatta, hogy 
a kétségbeesetten kapkodó Guido király vizesszekerek nél- 
kül vág neki a menetelésnek, és minden egyes ember csak 
a saját bőrkulacsára hagyatkozhat. Ha ezt tudja, akkor nyil- 
ván rájön, hogy Isten valósággal tálcán kínálja neki az ellen- 
séget, hiszen a franciáknak esélyük sem volt arra, hogy a 
muszlim seregen át utat vágjanak a vízlelőhelyekhez, márpe- 
dig órákon belül erre életbe vágóan nagy szükségük volt. 
Szaladin közben alig észrevehetően, de egyre jobban felerő- 
sítette saját lovasait, úgyhogy miközben a hőség és a türk 
előőrsök folyamatos zaklatásai miatt a franciák egyre elcsi- 
gázottabban meneteltek, addig a muszlim sereg percről 
percre ütőképesebbé vált. 

Vad csatakiáltásoktól és muszlim dobpergéstől visszhan- 
goztak a hegyek. Újabb és újabb lovasszázadok özönlöttek 
alá a fennsíkról, és vágtáztak a keresztény hadoszlopok felé, 
s a hangzavar egyre elviselhetetlenebb kakofóniába csapott 
át. A csata túlélői utóbb legfőképpen a zajra emlékeztek, 
különösen a nakkara, vagyis az üstdobok szüntelen lármá- 
jára. Minden egyes tulb, azaz muszlim lovasszázad előtt 
kereplőkkel, gongokkal, cintányérokkal, kézi dobokkal és 
más hangszerekkel felszerelkezett emberek lovagoltak, míg 
mások egyszerűen csak trombitákat fújtak, hogy minél job- 
ban idegesítsék az ellenséget, s közben saját harcosaikat 
ösztökéljék. 

Szaladin magaslati pontjáról nézve mindez úgy tűnhetett, 
mintha hatalmas sáfrányszínű sávot festettek volna a síkság 
fölé, amely egyenesen a keresztény sorok felé tart. Közvetle- 
nül alatta, a parancsára támadásba lendülő lovasszázadok 
között az egyiptomi mamlúkok sárga zászlói lobogtak, 

mindegyiken a saját parancsnokok fegyvernemének jelzése. 
A mögöttük nyomuló ezred ugyancsak meglehetősen szín- 
pompás képet mutatott: vörös és jázminszínű, rózsákkal, 
madarakkal, geometriai mintákkal díszített zászlók lobogtak 
a szélben. A zászlók mögött lovas íjászok vonultak, páncél- 
zatuk fölött tündöklő tunikákban. Pártus elődjeik módjára, 
előre-hátra száguldozva, folyamatosan lőtték nyilaikat a 
keresztény harcosokra. A franciák azonban rendületlenül 
vonultak tovább, pajzsaikkal, erős páncélzatukkal képesek 
voltak kivédeni a szakadatlan nyílzáport. Ezt látva, a 
muszlimok a lovagok harci ménjeit vették célba, amelyek 
nélkül a ,vasemberek" gyakorlatilag harcképtelenné váltak. 
A bábeli hangzavart csak fokozta a lovak fájdalmas nyerítése 
és halálhörgése. 

A keresztény gyalogság rettenetes kihívást jelentett a 
muszlim könnyűlovasságnak. A nagy hatóerejű íjpuskákból 
kilőtt nyílvesszók könnyedén áthatoltak a törökök rétegezett. 
páncélzatán. Kizárólag az íjpuskák újratöltésének lassúságán 
múlott, hogy ez a fegyver nem a keresztények javára döntötte 
el az ütközetet Hattínnál. Richárd király utóbb Jaffánál bebi- 
zonyította, mit ér valójában az íjpuska egy jó stratéga kezé- 
ben; hogyan lehet egy nyilvánvalóan létszámfölényben levő 
török lovas íjász hadsereget egy kicsiny íjpuskás osztaggal 
térdre kényszeríteni. Hattínnál azonban a keresztény gyalog- 
ság morálját jelentősen rontotta a rossz katonai vezetés és 
persze a vízhiány, ezért a királyi hadsereg távolról sem tudta 
azt nyújtani, amire valójában képes lett volna. Mindazonáltal 
Guido király serege a háborúnak ezt a szakaszát viszonylag 
csekély veszteséggel úszta meg, kivéve azt a kárt, ami a lóál- 
lományban keletkezett. Szaladin ugyanakkor nem tágított; 
hagyta, hogy a perzselő nap elvégezze munkáját, hiszen 
tudta, hogy a kimerültség és a szomjúság legalább olyan 
könyörtelen pusztítást végezhet, mint lovasainak nyílzápora. 

A délelőtt közepére a francia hadsereg már öt- vagy hat- 
órányi menetelést tudhatott maga mögött, s a katonák 
egyre jobban szenvedtek a kimerültségtől és a szomjúság- 
tól. A víztartalékaik ekkor már fogytán voltak. Kelet felé for- 
dultak Vádi Rúmána felé, és közel jártak a Turán hegyhez, 
ahol életet adó vízlelőhelyek voltak. Feltehetően mindenki 
arra számított, hogy megállnak, és feltöltik palackjaikat. 
Ezért nem is takarékoskodtak meglevő csekély vízkészletük- 
kel, hiszen meg sem fordult a fejükben, hogy újratöltés nél- 
kül kell megtenniük az egész utat a Tibériás-tóig. Pedig ez 
történt. Guido király példátlanul ostoba döntésére, hogy a 
kínálkozó alkalmat nem használta fel a sereg felfrissítésére, 
hanem megszakítás nélküli menetelést rendelt el, semmiféle 
magyarázat nincs. A muszlimok szárnytámadásai kétségkí- 
vül sok kellemetlenséget okoztak a vonuló seregnek, de 
semmi olyan nem történt, amire ne lehetett volna előre 
számítani. A harci morál a királyi seregben nem volt túl 
magas, de ezen aligha javított az a parancs, amely a szom- 
jazó katonákat víz nélküli további menetelésre utasította a 
perzselő sivatagi katlanban. Tény, hogy mire a nap delelőre 
fordult és a hőség elviselhetetlenné vált, Tripoliszi Rajmund 
az előőrssel mintegy tizennyolc kilométernyi távolságra 
került Szefóriától. 

Rajmund tapasztalt parancsnok volt, aki egész életét 
ilyen körülmények között töltötte. (Igyanolyan ,keleti volt 
már, mint maga Szaladin, és pontosan tudta: minél 
hosszabban időzik a sereg a sivár pusztaságban, annál bizo- 
nyosabban bekövetkezik a katasztrófa. E pillanatban az idő 
volt számára a legnagyobb ellenfél, s úgy vélte, folytatni kell 
a menetelést, hogy a hadsereg mielőbb elérje Tibériást. 
Katonailag valószínűleg ez volt a legbölcsebb döntés, ám 
gyakorlatilag ez azt jelentette, hogy a lovagoknak meg kel- 
lett sarkantyúzni ménjeiket, s a gyalogságot hátra kellett 


121 


hagyniuk. A királyság túlélése szempontjából a lovas hadse- 
reg megmenekülése lehetett az egyetlen garancia, még ha 
az utóhad ez esetben óhatatlanul leszakad is. A gyalogságot 
a döntés egyszerűen ,leírta , középkori felfogás szerint 
azonban az ilyen katonákat könnyen lehetett pótolni. Azok, 
akik az utóvédhez tartoztak, most jó pár kilométert visszafelé 
meneteltek, s habár a homokos, sziklás talajon feltört a 
lábuk, s elcsigázta őket az ellenség folyamatos támadása, 
ezúttal mégiscsak ők voltak a , frontvonal" a muszlim táma- 
dókkal szemben. Amíg Rajmund a hadsereg élén arra a 
következtetésre jutott, hogy a túlélést csakis egy erőltetett 
előremenekülés biztosíthatja, addig lbelini Balian és Ridforti 
Gérard az utóvéddel éppen ellenkező döntést hozott. Mivel 
nagyon sok emberük kidőlt a hőség miatt, futárt küldtek 
Guido királyhoz azzal a kéréssel, hogy ne menjenek tovább, 
hanem tegyék lehetővé a lovagok számára, hogy felvegyék a 
harcot. Szaladin pontosan ebben bízott: a forró sivatag 
közepén víz nélkül rostokolni a franciák számára egyet jelen- 
tett a biztos halállal. 

Guido király úgy érezte, nincs más választása, teljesítenie 
kell az utóvéd kívánságát, s ennek megfelelően általános 
pihenőt rendelt el. Rajmund, amikor megtudta a király 
parancsát, minden önuralmát elveszítette. Megőrült ez az 
ember? A királyság egész hadserege csapdába került a siva- 
tag közepén, körülvéve Szaladin túlerőben levő harcosaival. 
Ennél reménytelenebb helyzetet elképzelni sem lehetett 
volna, és aligha hibáztatható Rajmund, ha ebben a pillanat- 
ban jobban érdekelte saját és lovagjai élete, mint az, hogy 
mi lesz a hadsereg többi részével. Amikor a királytól megér- 
kezett a hír, az előőrs a Meszkene és a Lubieh felé vezető 
utak kereszteződésének közelében tartózkodott. Csakis egy 
azonnali irányváltás és egy vízlelőhely felkutatása menthette 
volna meg a sereget, mivel a Tibériás-tó túl messze volt 

még, nem beszélve arról, hogy a tó eléréséhez át kellett 
volna törni az egész török seregen, amely eltorlaszolta az 
odavezető utat. Ehelyett Rajmund úgy döntött, hogy észak 
felé indul a fennsíkon át a Kafr Hattín közelében levő forrá- 
sok felé, ahol a hadsereg megpihenhet és felfrissülhet, mi- 
előtt másnap folytatja a menetelést. Rajmundtól a hattíni 
források mindössze öt vagy hat kilométerre voltak. A leg- 
alább másfél kilométerrel hátrébb levő utóvéd elcsigázott, 
agyongyötört katonái számára azonban a források elérhetet- 
lennek tűntek. 

Megtörtént tehát az északkeleti irányváltás, de igen nagy 
kavarodás közepette. Általában véve a keresztes hadosz- 
lopok fegyelmezett és zárt egységekben mozogtak, az adott 
helyzetben azonban a szomjas katonák fejvesztetten, egy- 
mást taposva próbáltak utat törni maguknak a vízlelőhely 
felé. A lovagok megsarkantyúzták lovaikat, és maguk 
mögött hagyták a védelmet nyújtó gyalogságot, közülük jó 
néhányan egyenesen a törökök közé rohantak, a gyors 
halált választva a lassan ölő szomjhalál kínjai helyett. 

Szaladin számára eljött a döntő pillanat. Mindeddig elég 
volt félgőzzel támadgatni az ellenfelet, és várni, hogy 
a hőség és a szomjúság megtegye a hatását, most azonban 
teljes erővel lecsapott a lovagokra, hogy megakadályozza 
a hattíni vízforrások elérését. Amennyiben nem sikerül feltar- 
tóztatni őket, a keresztények megvethetik lábukat Tibériástól 
alig pár kilométerre, s másnap az egész hadjáratot saját 
javukra fordíthatják. Szaladin azonnal lovasokat menesztett 
Kukburíhoz és Taki ad-Dínhez. Ütasította őket, hogy kerít- 
sék be a keresztény hadsereget, és akadályozzák meg, hogy 
elérjék a hattíni forrásokat. Amíg ő maga egyiptomi katonái- 
val Kafr Szebtnél védte a fennsíkot, addig a török hadsereg 
két szárnya alázúdult a síkságra, s hátulról, illetve oldalról 
intézett támadást a keresztes had ellen. Mamlúkok regi- 

mentjei, szír lándzsások és török lovas íjászok száguldottak 
lefelé a lejtőkön színes zászlaikkal, csillogó fegyvereikkel. 
Úgy tűnt, se szeri, se száma a muszlim harcosoknak, s a túl- 
élők utóbb beismerték, hogy alábecsülték Szaladin erejét. 
Amíg Kukburí emberei a hadoszloppal voltak elfoglalva, 
addig Takí ad-Dín jobbszárnya elvágta Rajmund Hattínba 
vezető útját. 

Rajmund alighanem meglepődött az ellenség létszámán, 
arra azonban semmiképpen nem számított, hogy eltorla- 
szolják előle a vízlelőhelyekhez vezető utat. Rádöbbent, 
nincs más választása: vagy áttöri a blokádot, vagy meghal. 
Márpedig ha a hadsereg itt pusztul a sivatagban, azzal a 
királyságnak is vége. Nem maradt más tehát, mint a kitörés, 
bármenyire kockázatos is. Mielőtt azonban kiadta volna a 
támadási parancsot, futár érkezett a fő hadoszloptól a király 
üzenetével, miszerint meg kell állnia, és tábort kell ütnie. Az 
utóvédet megint megállásra kényszerítették, és a király, ahe- 
lyett, hogy a fő hadoszloppal tovább menetelt volna — az 
adott helyzetben valószínűleg ez lett volna az egyetlen bölcs 
döntés -, inkább úgy döntött, hogy az egész hadseregnek 
pihenőt rendel el, s csak másnap hajnalban indulnak 
tovább. A törökök közben megállás nélkül támadtak, egé- 
szen sötétedésig, Guido király ennek ellenére tábort vert 
Meszkene közelében. Akadtak krónikások, aki igyekeztek 
Guido ostoba döntése után nyomon követni Rajmund gróf 
reakcióját, s efféléket jegyeztek fel: , Úristen, vége a háború- 
nak! Mind halottak vagyunk, a királyság elveszett!" Lehet, 
hogy elhangzott ilyesmi, de az is lehet, hogy csak utólag 
adták a gróf szájába ezeket a szavakat, Rajmund minden- 
esetre korábban már, amikor a tibériási hadjáratról folyt a 
vita, megjósolta a közelgő katasztrófát, és aligha lepte meg 
az események ilyetén alakulása. A keresztény hadsereg szá- 
mára az egyetlen reményt az jelenthette, ha továbbmenetel- 

nek, bármi áron is, hogy elérjék a hattíni forrásokat, tekintet 
nélkül a veszteségekre. Szaladin tudta ezt, és rá is vette Taki 
ad-Dínt a megfelelő lépésre. Más kérdés, hogy Guido, talán 
a kimerültségtől is, képtelen volt tisztán látni a helyzetet, és 
nem tudott felnőni Szaladin és Rajmund gróf stratégiai gon- 
dolkodásának szintjére. 

Szaladin felismerte, hogy feladatának első részét teljesí- 
tette azzal, hogy a kereszteseket a sivatag közepén megállí- 
totta. Mivel a tábor Meszkene közelében állomásozott, a szul- 
tán mindent megtett azért, hogy bizonyos pszichológiai 
hadviselést is bevetve, másnapra meggyöngítse a keresztesek 
ellenállását. Először is a saját táborát Kafr Szebtból áthelyezte 
Kafr Lubiehbe, s ezzel teljesen bekerítette a keresztény tábort. 
A krónikások későbbi beszámolói szerint a muszlim gyűrű 
olyan szorosan zárt a keresztesek körül, hogy egy macska 
sem tudott volna átosonni rajta. Ahogy az est leszállt, s a 
sötétség jótékony fátylat borított a két seregre, a keresztények 
tisztán hallhatták az ellenség táborából átszűrődő beszélge- 
tést, noha a tartalmát nyilván nem értették. A muszlimok a 
sötétben is zúdították a másik táborra a halálos esőt, a nyilak 
megállás nélkül zuhogtak a fedetlen fővel pihenéshez készü- 
lődő keresztény katonákra. Ahogy 1191-ben Arszufnál egy 
későbbi keresztes hadsereg is kénytelen volt megtapasztalni, 
a szabadban töltött éjszaka odakint másfajta hívatlan vendé- 
gekkel is szolgált: skorpiók és hatalmas tarantellák másztak 
rá a katonákra, s fájdalmas és életveszélyes csípésekkel 
kínozták őket. De még ez a kellemetlenség sem tudta elvonni 
a keresztény katonák figyelmét a vízhiányról, ami aztán vég- 
képp lehetetlenné tette számukra az éjszakai pihenést. 
A muszlimok mindeközben, Szaladin külön utasítására, vígan 
dőzsöltek tábortüzeik körül, és hivalkodva vizet locsoltak a 
homokba. Közben egész éjszaka visszhangzott az ,Állah 
akbar" és a ,La ilaha illa Allah". 

A győzelem mámora már most hatalmába kerítette a 
muszlim katonákat, főként hogy jól érzékelték a másik 
tábor nyomorúságos kiszolgáltatottságát. Szaladin azonban 
óvatosabb és tapasztaltabb hadvezér volt annál, semhogy 
átadja magát az idő előtti ünneplésnek. Sok-sok hadjáratot 
vezetett ahhoz az elmúlt években, hogy pontosan tudja: 
milyen forgandó a hadiszerencse, különösen ha az ember- 
nek franciákkal van dolga. Elég egy apró hiba a hadvezetés- 
ben, s a ,vasharcosok" máris kihasználják a helyzetet. 
A muszlim sereg mögött húzódó sziklás hegyek egy esetle- 
ges keresztény ellentámadásnál csapdába kergethették a 
török katonákat, ahonnan aztán nem volt menekvés. A leg- 
veszélyesebb feladattal Takí ad-Dínnek kellett megbirkóznia 
másnap Hattínnál. A lovagok előőrsének nem volt más 
lehetősége: támadniuk kellett, és ha sikerül áttörniük a víz- 
források felé, akkor Szaladin győzelme kétessé válhatott 
volna. 

Szaladin tudta, hogy a látszat néha csal. Kevés francia 
lovag halt meg, habár sok alól a muszlim íjászok kilőtték a 
lovat, ám ezek most a gyalogsággal együtt masíroznak, és 
bármikor újra lóra ülhetnek. Győzelemről csak akkor lehe- 
tett beszélni, ha ezek a félelmetes lovagok halottak vagy 
rabok. Azonkívül a keresztény vezetőket nem volt könnyű 
megvesztegetni. Elejét kellett venni, hogy az olyan egyénisé- 
gek, mint Ibelini Balian vagy Tripoliszi Rajmund újraszervez- 
hessék a francia haderőt. És ami a legfontosabb: amíg a 
muszlimok ördögi ellensége, Kerak hadura, Rajnald az élők 
sorában volt, addig nem lehetett béke és biztonság a király- 
ságban. 

Július harmadikáról negyedikére virradó éjszaka Szaladin 
személyesen intézkedett számos olyan ügyben, amely 
egyébként nem az ő feladata volt, de talán így próbálta 
megnyugtatni zaklatott idegeit, vagy éppenséggel attól tar- 

tott, hogy alárendeltjei hibáznak az apróbb, de fontos dol- 
goknál. Így hát személyesen intézkedett a víztartalékok és a 
nyílvesszők ügyében. Az éj leple alatt tevékkel folyamatosan 
szállították a kecskebőr tömlőkbe töltött vizet a Tibériás- 
tóból, és öntötték bele a sebtében ásott ciszternákba. Annyi 
bizonyosnak látszott, hogy a muszlim katonáknak nem kell 
majd szomjazniuk. Ezenkívül Kafr Szebtből tevekaravánok 
szállították a nyílvesszők tömegeit, és a muníciót nyomban 
szét is osztották a keresztény tábor körül portyázók között, 
illetve tartalékot képeztek Taki ad-Dín hattíni jobbszárnya 
számára. A nyílzápor egy percre sem hagyott alább. 
A muszlimok attól tartottak, hogy a francia lovagok azonnal 
kihasználnák a tűzszünetet, kitörnének a fő hadoszlopbáól, és 
ellentámadásba lendülnének. 

A keresztény tábor sem pihent, ám itt merőben más han- 
gulat uralkodott. Kölcsönös vádaskodásokkal illették egy- 
mást a lovagok, akik jól tudták, hogy számukra a következő 
nap nagy valószínűséggel halált vagy rabságot hoz. Ám az is 
bizonyos, hogy sokuknak nagy erőt adott szilárd hitük. 
Vigaszt találtak a Szent Keresztben, amely azt a hitet táplálta 
bennük, hogy Isten akaratát teljesítik, s ezért az Űr mindvégig 
velük lesz szenvedéseikben. A lovagok sátraitól távolabb a 
közkatonák már nem vigasztalódhattak efféle magasztos 
elmélkedésekkel. A sivatagi hadviseléssel együtt járó kényel- 
metlenségek és a szomjúság mellett az a gondolat is gyötörte 
őket, hogy viszontlátják-e majd valaha is otthonukat. Ezek a 
többnyire tengerparti városokból toborzott emberek nagyon 
nehezen viselték a sivatagot. Vezetőiket okolták, amiért ilyen 
elviselhetetlenül nyomorúságos sorsra kárhoztatták őket, és 
nem sok harci szellem maradt bennük a hajnalban induló 
ütközethez. Csakis az itáliai kereskedők professzionalizmusa 
és a nyugati zarándokok hitbéli meggyőződése tartotta fenn 
az erkölcsöt ebben a vert hadseregben. 

A hajnal lassanként felderengő fényeit nem fogadták túl 
nagy örömmel a keresztény táborban. A muszlim sereg Zajai 
egyértelműen azt üzenték a franciáknak, hogy az ellenség 
készen áll a harc folytatására. Guido király az előző napi 
hadrendet állíttatta fel, és újra Rajmund gróf vezette az elő- 
őrsöt. Vele lovagolt négy mostohafia, felesége, Tibériási 
Eschiva fiai, valamint Antiókhiai Rajmund és az északról jött 
lovagok. Az utóvédet most is a templomosok és az ispotá- 
lyosok alkották, és a hadosztályt ezúttal is Ibelini Balian 
vezette. Guido király, rettenthetetlen Keraki Rajnalddal és a 
királyság nemeseinek derékhadával, középen haladt, mel- 
lette a püspökök és a Szent Kereszt. A hadsereg vakító 
ellenfényben menetelt. Szaladin egy ideig nem Zzargatta 
őket; hagyta, hogy a hőség megint elszívja erejüket. Mind- 
azonáltal rendszeres időközönként baljós előjelek kísérték a 
menetet. Katonák és lovak dőltek ki a sorból időről időre, az 
üldöző törökök nyomban ott termettek és kíméletlenül 
lemészárolták őket. Ám ennél is lélekrombolóbb volt, hogy 
jó néhány lovag kitört a menetoszlopbáól, és a törökök felé 
vágtázott, azt üvöltve, hogy menedékjogot kérnek és felve- 
szik a muszlim hitet. Mindenek között talán ez volt a leg- 
megrázóbb látvány a keresztények számára. 

Szaladin most is a keresztény utócsapatra összpontosí- 
totta támadását, remélve, hogy a fő hadoszlopról leszakít- 
hatja és megsemmisítheti az utóvédet. Ebben a hadosztály- 
ban masíroztak legádázabb ellenségei, a fehér köntöst 
viselő templomosok és a feketébe öltözött, komor ispotályo- 
sok. Szaladin tudta, hogy a szent háborút csakis e két 
katonai rend lovagjainak legyőzésével nyerheti meg. Meg- 
vesztegetésról szó sem lehet; ez az ellenfél megvetően 
visszautasította az ilyenfajta közeledési kísérletet, és még 
elszántabban küzdött. Ez a harc győztesnek és áldozatnak 
egyaránt csakis bánatot hozhatott. A krónikások beszámol- 

tak róla, milyen búskomorságba esett Szaladin, amikor érte- 
sült kedvenc mamlúkja, Mangurász haláláról, aki egyedül 
vetette magát a keresztények sorai közé, és mártírhalált halt 
a túlerővel szemben. 

Miközben a franciák Hattín felé igyekeztek, újabb kelle- 
metlenséggel kellett szembenézniük. A muszlim szabadcsa- 
patok felgyújtottak egy cserjést, és a Bét-IÍNetofá felől fújó 
nyugati szél a szomjúságtól amúgy is halálra gyötört keresz- 
tesek arcába sodorta a forró füstöt. Ráadásul a gomolygó 
füst leple alatt a muszlim lovasok észrevétlenül még köze- 
lebb lopózhattak a franciákhoz. Nagy kavarodás támadt a 
franciák soraiban, a fegyelem kezdett felbomlani, pedig 
éppen ez lett volna utolsó mentsváruk. Végül a gyalogság 
harci morálja teljesen összeomlott: a katonák egyenként, 
majd tömegesen szakadtak el a hadoszloptól. Egyre többen 
lepték el a hattíni lejtőket, s a kimerült, kétségbeesett kato- 
nák fejvesztetten menekültek a szélrózsa minden irányába. 
Guido király a hadsereg teljes összeomlását valószínűleg 
azzal akadályozhatta volna meg, ha sorsára hagyja a gyalog- 
ságot, és a lovagok megmentésére siet, ám ehelyett még 
egyszer — és utoljára — megállította az egész hadoszlopot, 
sátrat vert, amelyet egyúttal gyülekezési helynek jelölt ki. 
Lovasok kapaszkodtak fel a hegyoldalra, vadul ordítoztak a 
gyalogos katonákkal, hogy forduljanak vissza, és teljesítsék 
kötelességüket, de senki nem hallgatott rájuk. Még a Szent 
Keresztet vivő püspökök sem tudták jobb belátásra bírni a 
katonákat. . 

A írancia hadsereg hárorn elkülönült részre szakadt. 
A nemesek és lovagok zöme Guido király sátra körül gyüleke- 
zett. Az arcvonalról Rajmund gróf jól látta, hogy a helyzet 
visszafordíthatatlan, és semmi értelme az egy helyben állás- 
nak, hiszen az egyenlő a halállal vagy a hadsereg zömének 
foglyul ejtésével. Éppen ezért parancsot adott — s meggyőző- 

dése szerint már az előző napon az összes lovagnak ezt kellett 
volna tennie — lovasainak, hogy Szidón és Antiókhia lovagjai- 
val együtt koncentrált és ellenállhatatlan egységbe tömörülve 
törjenek rá Taki ad-Dín csapatára, amely eltorlaszolta az utat. 
Taki tapasztalt parancsnok lévén felismerte, hogy ezt a táma- 
dást nagy valószínűséggel nem tudja elhárítani, és olyan vesz- 
teséget szenvedhet, amely az egész ütközet sorsát megfordít- 
hatja. Látta, hogy mivel Rajmund fölülről támad, a lejtő adta 
előny és a kétségbeesett elszántság alighanem feltartóztatha- 
tatlanná tenné a rohamot. Taki tehát úgy döntött, hogy áten- 
gedi a keresztény lovagokat, s ezzel még jobban biztosítja a 
végső győzelmet Guido király ellen. Legalábbis így magya- 
rázta utólag Szaladinnak. (Itóbb sokan gyávasággal vádolták, 
hogy hagyta Rajmundot elmenekülni. Mások, emlékezve a 
Szaladin és Rajmund közötti korábbi jó kapcsolatra, árulást 
sejtettek a dolog mögött. Igazság szerint sem Takínak, sem 
Rajmundnak nem volt más választása, és az adott körülmé- 
nyek között mindketten az egyetlen értelmes dolgot tették. 
Amint Rajmund lovagjai elmenekültek észak felé, Taki ad-Dín 
azonnal összezárta sorait. A keresztes hadsereg többi részé- 
nek nem volt menekvés, még ha elszigetelt csoportok meg- 
próbálták is követni Rajmund példáját. Ibelini Baliannak sike- 
rült ugyan kereket oldania az utóvédcsapattól, de hogy ez 
miként történt, azt nem tudjuk. Annyi bizonyos, hogy a temp- 
lomosok és az ispotályosok többsége, közöttük a templomo- 
sok nagymestere, Ridforti Gérard, a csata végére fogságba 
került. 

A keresztény lovagokról csak a küzdelem végső pillanatai- 
ban derült ki, milyen fából faragták őket. Felismerve, hogy 
menekvésre nincs remény, megpróbálták magát Szaladint 
megölni. Miközben gyalogságuk a hegyoldalon botladozott 
a muszlim íjászok folyamatos nyílzáporának kitéve, addig a 
lovagok minderre elszántan félelmetes támadást indítottak, 

és egészen Szaladin sátorának közelébe jutottak. Al-Afdal 
jegyezte le apja reagálását: Szaladin halottsápadt lett, és 
kétségbeesetten tépdeste a szakállát. Nem számított erre. 
Az első támadást sikerült ugyan visszaverni, de a lovagok 
Guido király sátránál újra csatasorba rendeződtek, majd 
ismét megindultak Szaladin felé. A szultán kénytelen volt 
maga is kardot rántani, és érezve, hogy harcosai lankadnak, 
üvöltve közéjük vágtázott, ezt ismételgetve: , Öld meg a 
sátánt!" Kisvártatva a törökök túljutottak a krízishelyzeten, a 
lovagok pedig visszahúzódtak a vörös sátor irányába, amely 
ellenállásuk jelképévé vált. 

Neem messze innen másik küzdelem folyt, hasonlókép- 
pen jelképes: Takí ad-Dín és lovagjai körülvették Lüdda és 
Akkon püspökeit, akik a Szent Keresztet őrizték. A szent 
ereklye körül támadt rettenetes zűrzavarban megölték 
Akkon püspökét, a másik püspök azonban kardot rántott, 
és vitéz lovag módjára, ő is halálra szántan küzdött hitéért. 
Taki parancsot adott bennszülött íjászainak, hogy tegyék le 
íjaikat, és kardjaikkal és buzogányaikkal vessék magukat a 
harcba. Az így keletkezett létszámfölény hamar megmutat- 
kozott: a relikviát őrző harcosok kezdtek fogyatkozni. Hirte- 
len aztán maga Taki is cselekvésre szánta el magát, áttört a 
védőgyűrűn, elragadta a szent ereklyét a püspöktől, és vad 
üvöltéssel elvágtázott a csatatérről. Sok keresztény számára 
ez volt a végső csapás. Úgy érezték, az Űr cserbenhagyta 
őket. A Szent Kereszt 1099 óta ott volt a királyság történel- 
mének minden fontos ütközeténél. Ez volt a keresztény hit- 
vallás legszentebb relikviája, keresztesek ezrei haltak érte 
mártírhalált. Elrablása mindennél drámaibb hatást keltett: 
semmi más nem jelképezhette volna egyértelműbben a 
királyság bukását. 

EI lehet képzelni, milyen izgalom kerítette hatalmába az 
ifjú al-Afdalt, aki e sorsfordító történelmi ütközetnél ott áll- 


131 . 


hatott dicső apja oldalán. A herceg nehezen fékezte érzel- 
meit, amikor látta, hogy a franciák ereje fogytán. Ahogy 
a második francia roham megtört, s a lovagok visszafordul- 
tak, a herceg izgalmában odakiáltott apjának: Győztünk! 
Szaladin atyai szigorral korholta meg fiát az elhamarkodott 
kijelentésért: a győzelem csak akkor biztos, ha a király vörös 
sátra összedől! Ebben a pillanatban — al-Afdal legalábbis így 
emlékezik — valaki elvágta a tartóköteleket, és a sátor való- 
ban összeomlott. Jelképes pillanat volt ez is. Szaladin leszállt 
lováról, arcra borult, és megcsókolta a földet. Nem messze 
tőle Guido király is földre ereszkedett, eldobta kardját, és 
arcát kezébe temette. 

Szaladin parancsnoki teendője ezzel véget ért. A szultán 
lassan visszalovagolt táborába, hogy előkészítse a foglyok 
fogadását. A csatamezőn a tábornokokra már csak az a fel- 
adat maradt, hogy a keresztény túlélőket elhajtsák rabszol- 
gának. A hadoszlop középpontjában rekedt Guido királynak 
és nemeseinek esélyük sem volt menekülésre, igaz, erejük, 
energiájuk sem lett volna hozzá. A katasztrófa iszonyata oly- 
annyira lesújtotta őket, hogy szinte észre sem vették az értük 
jövő törököket. Keresztény gyalogos katonák ezreit vezették 
el rabláncon. Száz év óta a szentföldi keresztény hódítók 
fölött aratott legnagyobb győzelme volt ez az iszlámnak. 
Annyi foglyot ejtettek, hogy a rabszolgapiacon már egy pár 
szandálért lehetett embert kapni. Az előkelő rabok listáin ott 
szerepelt a királyság valamennyi jelentősebb emberének 
neve. Szaladin foglyai között voltak Guido király mellett a 
király fivérei, Lusignani Gottfried és Amalrik, az idősebb 
Vilmos, montferrati őrgróf, Keraki Rajnald, Courtenay-i 
Joscelin, Toroni Onfroi, Ridforti Gérard, Lüdda püspöke, az 
ispotályosok nagymestere és több száz kisebb rendű-rangú 
keresztes vitéz. Igazság szerint a lovagok közül viszonylag 
kevesen sérültek meg a muszlimok nyilaitól. Akkon püspöke 

volt a legismertebb név a veszteséglistán. Anná! nagyobb 
volt viszont az utóvédet képező katonai rendek vesztesége — 
ahogy az általában lenni szokott. A második napon ezek a 
bátor harcosok egyik támadást a másik után hajtották 
végre, hogy megpróbálják áttörni a török gyűrűt, és így 
lehetővé tegyék a fő hadoszlop számára a gyorsabb előreha- 
ladást a hattíni vízleiőhelyek felé. 

A győzelem mámorában Szaladin nem feledkezhetett 
meg a foglyokkal kapcsolatos igazságtételról. A legelőke- 
lőbb foglyokat sátrába kísérték, és méltányos bánásmódban 
részesítették. A legnagyobb gondot az jelentette számára, 
miként kezelje Guido királyt, főként a királyhoz túlságosan is 
közel álló Keraki Rajnald miatt. Az élet-halál küzdelem nyil- 
ván Szaladin idegeit is megviselte, viszont éppen ezért annál 
többet elárul jelleméről az a tény, hogy még ilyen körülmé- 
nyek között is megőrizte higgadtságát, s a lehető legnagyvo- 
nalúbban bánt hitbéli ellenfeleivel. A szultán a színtiszta lova- 
giasság szellemében személyesen szolgált fel egy serleg 
jeges vizet Guido királynak, s ez a gesztus muszlim hagyo- 
mányok szerint annyit jelentett, hogy a fogoly élete bizton- 
ságban van. A király ivott, és továbbadta a serleget a szultán 
gyűlölt ellenségének, Rajnaldnak. Ez bizony nagy hiba volt. 
Szaladin elkomorult, és azonnal jelezte, hogy Guido adott 
inni Rajnaldnak, nem ő. A nagyvonalú szultáni gesztussal 
járó személyes biztonság ígérete tehát innentől kezdve nem 
volt érvényes. Szaladin korábban megesküdött rá, hogy 
saját kezével öli meg Rajnaldot, ha egyszer úgy hozza a sors. 
Rajnald olyan bűnöket követett el az iszlám ellen, hogy 
aligha számíthatott kedvező elbánásra. A lovag azonban 
meg sem próbálta kiengesztelni hatalmas ellenfelét, és ami- 
kor Szaladin hozzá intézte szavait, Rajnald gőgösen vála- 
szolt. Soha életében nem ismert el maga fölött semmiféle 
felsőbbséget, és ezen a szokásán öreg fejjel sem óhajt vál- 

toztatni — jelentette ki a szultánnak. Amikor Szaladin a fejére 
olvasta, hogy esküszegő, Rajnald dölyfösen így felelt: , Azt 
tettem csupán, ami a hercegek szokása. Kitaposott ösvényt 
követtem." Szaladin nem hagyta magát provokálni, s egy 
időre elhagyta a sátrat. Amikor visszatért, még udvariasabb 
volt, és felkínálta Rajnaldnak az iszlámra való áttérést. 
A veterán keresztes vitéz ezt személyes sértésnek vette. Az 
újabb durva visszautasítás hallatán Szaladin a kardjával 
Rajnald vállára sújtott. A lovag térdre rogyott, majd egy őr 
fejezte be a kivégzést, kardjával lesuhintva Rajnald fejét. 
Guido király nem volt jelen a véres jelenetnél, és csak annyit 
látott utóbb, hogy a lovag fejetlen tetemét elvonszolják. 
A borzalmas látványtól a király remegni kezdett. Szaladin 
nyomban biztosította a megrettent Guidót, hogy az ő élete 
nem forog veszélyben, hiszen király nem öl meg királyt. 
Rajnald azonban nem érdemelt kegyelmet, tette hozzá a 
szultán. Szíve mélyén alighanem Guido is tudta ezt. 
Történészberkekben Szaladin bánásmódja a foglyokkal 
szenvedélyes viták tárgyát képezi. A templomosok és ispotá- 
lyosok legyilkolása és Rajnald kivégzése nem illik abba 
a képbe, amelyet a gyengékkel és elesettekkel könyörületes 
uralkodóról festettek. Másfelől azonban, ha a történéseket a 
12. század és a szent háború kontextusában vizsgáljuk, 
akkor sok mindenre magyarázatot kapunk. Ezek az embe- 
rek, akiket lemészárolt, ellenségei voltak, méghozzá nem is 
akármilyenek. Ha szabadon engedi őket, az annyit jelentett 
volna, hogy előbb-utóbb ismét szembetalálkozik velük a 
harcmezőn. Ráadásul az efféle fanatikusok annál jobban tar- 
tanak tőle, minél kevésbé könyörületes velük szemben. Az a 
mészárlás, amelyet később Andliai Richárd Akkonban vég- 
hezvitt, más körülmények között zajlott ugyan, de neki sem 
okozott lelkiismeret-furdalást a muszlimok legyilkolása. 
Richárd védelmezői arra hivatkoznak, hogy Szaladin négy 

évvel Akkon előtt legyilkolta a templomosokat és ispotályo- 
sokat. A sors iróniája, hogy Ridforti Gérard, a szent lovagok 
között is a legfanatikusabb, Szaladin vendégszeretetét élvez- 
hette egy gazdag lakomán, mintha nemesi származása leg- 
alábbis fölébe emelte volna azoknak a közrangú kereszte- 
seknek, akiket a vezír lemészároltatott. Azok a muszlim 
harcosok, akik a harcoló rendek szerzeteseit elfogták, és 
váltságdíjban reménykedtek, ötven dínárt kaptak minden 
egyes rabért, csak azért, hogy a szultán maga végeztesse ki 
őket, és biztos lehessen benne, hogy írmagjuk sem marad. 
Szaladin életrajzírója idézi, hogyan indokolta a szultán a 
döntését: ,Meg kívánom tisztítani az országot ettől a két 
gyalázatos rendtől, akiknek semmi hasznát nem venni, akik 
soha nem hagynak fel ellenségeskedésükkel, akik rabszol- 
gának sem használhatók, viszont ennek a hitetlen fajnak is 
a leghitványabbjai." A tapasztalat azt mutatta, hogy ezek a 
lovagok többnyire megvetették a váltságdíjat, így aztán 
Szaladin túl nagy kísértést nem érezhetett, hogy életben 
hagyja őket. Miután egyenként mindegyiküknek felajánlot- 
ták az iszlámra való áttérést, és ahogy várható volt, mind- 
egyikük visszautasította az ajánlatot, Szaladin kétszáz- 
harminc lovagot adott szúfi hóhérjai kezére. 

HETEDIK FEJEZET 


Jeruzsálem eleste, 1187 


attínnál Szaladin olyan csúcsra érkezett, amelyre 
muszlim vezető évszázadok óta nem tudott feljutni. 
Félelmetes hírnévre tett szert, a muszlim világon 
belül és kívül egyaránt. Ám ez a győzelem sok szempontból 
illuzórikusnak bizonyult. Az mindenképpen kiderült a musz- 
limok számára, hogy az egyesült iszlám, a keresztény szétta- 
goltságnak köszönhetően, képes legyőzni a betolakodókat, 
akik évszázadok óta uralmuk alatt tartják Jeruzsálemet és 
Palesztinát. Csakhogy Szaladin, gondatlan háztulajdonos 
módjára, túlságosan is bízott tulajdona sérthetetlenségében, 
és nyitva hagyott egy ajtót, amelyen keresztül a legveszélye- 
sebb ellenség akadálytalanul belopakodhatott. Rajnald meg- 
ölése után Szaladin alighanem fellélegzett, hogy megszaba- 
dult legádázabb ellenségétől. Azzal azonban, hogy Montferrati 
Konrád számára lehetővé tette, hogy elfoglalja Türosz váro- 
sát, rettenetes háborúba taszította saját magát és népét, és 
jókora szégyenfoltot hagyott saját történelmi megítélésén. 
Montferrati Konrád nélkül nincs harmadik keresztes hadjárat, 
nincs Oroszlánszívű Richárd, nincs Akkon, nincs ÁArszuf és 
nincs keresztény restauráció azon a földön, amelyet Szaladin 
visszahódított a hattíni győzelem utáni hónapokban. 
Szaladin hattíni győzelme nem volt lezárt ügy. Sokan sze- 
rették volna annak látni, utolsó lépésnek a királyság meghó- 

dításához, ám ezt a sürgető igényt kész tényként elfogadni a 
szultán részéről végzetes hiba volt. Guido király az összes 
várban és erődben gyakorlatilag leszerelte a helyőrségeit, 
hogy hadseregét felszerelhesse, és most Szaladinnak egy- 
szerűen csak be kellett volna vonulnia ezekbe a nyitott erő- 
dökbe, hogy feltegye az i-re a pontot, és hódítását befejezze. 
Amúgy hozzá is látott, hogy ezt megtegye. De szervezett 
ellenzék híján nem mutatkozott sürgető igény e folyamat fel- 
gyorsítására, ezért a kényelmes tempó és a sok halogatás 
esélyt adott a keresztényeknek, hogy megvessék lábukat 
addigi hadállásaikban, és okkal rernénykedjenek a Nyugat- 
ról várható segítségben. Szaladint kétségkívül megtévesz- 
tette az adott időszak hangulata. Katonáit a királyságban 
fogva tartott muszlim rabszolgák mindenütt felszabadítók- 
ként üdvözölték. Ám ami ennél sokkal meglepőbb: a szíriai 
keresztények, akik nem kedvelték túlságosan arrogáns latin 
hittestvéreiket, ugyancsak lelkesen fogadták Szaladint; hír- 
neve alapján ugyanis a nagylelkű és igazságos uralkodót lát- 
ták benne. Szaladinnak azonban tudnia kellett volna, 
mennyire ingatag az efféle népszerűség. A hódítókat a meg- 
hódítottak általában nagy ovációval fogadják, legalábbis 
kezdetben, s csak később fordul át a közhangulat gyanak- 
vásba és gyűlöletbe. 

A hattíni győzelem utáni napokban Szaladin nehéz 
választás elé került. A kérdés az volt, vajon a tengerparti 
városokra összpontosítson-e, ahol a francia keresztények fő 
erőiket összpontosítják, és ahol a Nyugat-Európából várható 
felmentő seregek partot érnek, vagy inkább a szárazföld bel- 
seje felé forduljon, hogy a helyőrség nélkül maradt erődöket 
megtisztítsa, és Jeruzsálemet — a szimbolikus célpontot, 
amelyért valójában az egész háború folyik — végre elfoglalja? 
Esze azt diktálta, hogy a legfontosabb stratégiai városok, így 
Akkon, Türosz és Szidón elfoglalása lenne az elsődleges fel- 

adat, szíve azonban azt súgta, hogy a muszlimok Jeruzsá- 
lem bevételét várják tőle. Ha most nem Jeruzsálemet 
választja — az iszlám harmadik legszentebb helyét, amelyet 
a próféta eredetileg lelki fővárosának kiszemelt -, akkor a 
harcosok, akik mindvégig követték a szent háborúban, 
könnyen kétségbe vonhatják őszinteségét. A ,kurd jött- 
ment" - ahogyan sokan, akik nem tudták megemészteni 
gyors felemelkedését, a háta mögött emlegették - lám, csu- 
pán a saját karrierjéhez használta a szent háborút, s nem az 
iszlám ügyéért! Hattín előtt ellenségei gyakran illették azzal a 
váddal, hogy a muszlimok feláldozásával aratja győzelmeit. 
A hadsereg egységének fenntartása érdekében tehát Szala- 
dinnak nem volt más választása, mint Jeruzsálem. 

A hattíni csatamezőt elhagyva Szaladin a királyság legna- 
gyobb városa, Akkon felé menetelt. Meglepetésére a várfala- 
kon keresztény katonákat látott, és a bástyákon, kihívó 
módon, hadizászlókat lengetett a szél. Hatásos erőde- 
monstráció volt ez, de valójában nem több egy bizonytalan 
időszak jelképes megnyilvánulásánál. Akkon lakói fontosnak 
tartották jelezni, hogy végső esetben készen állnak felvenni 
a harcot, ha Szaladin erre kényszeríti őket. Igazából azonban 
nagyon is vágytak a békekötésre, hogy életüket mentsék és 
a várost megóvják a rombolástól. Szaladin jelképesen felvo- 
nultatta seregét, erre a főkapu megnyílt, s küldöttek jöttek a 
városból, hogy a megadás feltételeiről tárgyaljanak. Néhány 
órán belül Szaladin már a felszabadított nagy mecsetben 
imádkozott, amelyet kilencven éven át keresztény templom- 
nak használtak. Hatalmas üdvrivalgás közepette Szaladin 
négyezer muszlim rabszolgát szabadított fel, lefoglalta a 
város kincseit — ez kapóra jött a következő hadjárata finan- 
szírozásához, és katonái bőkezű megjutalmazásához. Ezen a 
napon Szaladin el nem tudta volna képzelni, hogy néhány év 
múlva ugyanebben a városban tehetetlenül végig kell néz- 

nie, hogy egy keresztény király lemészárolja a muszlim 
helyőrséget, s ő maga a kisujját sem mozdíthatja a védel- 
mükben, mert egyszerűen nem lesz rá pénze. A város 
parancsnokságát ezúttal Karakuszra bízta, kedvenc építé- 
szére és hadmérnökére, aki Kairó új védelmi rendszerét 
megtervezte, és aki Akkont hamarosan Szaladin hadsere- 
gének fegyvertárává fejlesztette. 

Annak érdekében, hogy hozzákezdhessen a királyság 
egészének meghódításához, Szaladin úgy döntött, meg- 
osztja hadseregét. Úgy festett, ütőképes keresztény száraz- 
földi haderővel nem kell számolnia, legalábbis belátható 
ideig nem, ezért parancsnokait szétküldte a szélrózsa min- 
den irányába, hogy az iszlám uralmat Palesztinában visszaál- 
lítsák. Kukburií INázáret, La Féve, Daburiya, Tábor és Zarin 
erődjeit foglalta el, és jelentős készleteket fedezett fel a 
franciák táboránál, Szefóriánál. Huszán ad-Dín Mohamed 
Szebasztea és INáblusz ellen indult, míg Badr ad-Dín 
Dildirim Haifát, Arszufot, majd heves csata után az egész 
ország egyik legerősebb várát, Kaiszareia erődjét foglalta el. 
Szaladin fivére, al-Ádil, Egyiptomból indulva Majdál Jaba 
várát kerítette hatalmába, majd egy véres ostrom után Jaffa 
városát. Ám északon követte el Szaladin egész pályafutása 
alighanem legnagyobb hibáját. Elküldte Taki ad-Dínt, hogy 
foglalja el Türoszt és Tibnint (Toront). Takí hozzákezdett a 
kicsiny és viszonylag jelentéktelen tibnini erőd ostromához, 
de hamar megtapasztalta, hogy ,hitükben szenvedélyes 
hősök" védik a várat. Olyan erővel védekeztek, hogy Taki 
kénytelen volt Szaladintól erősítést kérni. Miközben ennek a 
kis erődnek az ostroma zajlott, a hattíni túlélők, akárcsak a 
többi elfoglalt város és erőd lakói, beözönlöttek Türosz kikö- 
tőjébe, és feltöltötték a helyőrséget. Ráadásul, amikor végül 
Tibnin kínkeserves küzdelem után elesett, Szaladin elké- 
pesztő nagyvonalúságot tanúsított: öt napot adott a helyőr- 

ség katonáinak, hogy ingóságaikat összeszedjék, és átvo- 
nulhassanak Türoszba. 

Nehezen érthető, miért követett el Szaladin ilyen hihetet- 
len stratégiai hibát. Hiszen egész pályafutása a szinte folyto- 
nos háborúskodás jegyében telt, de ő ennek ellenére intelli- 
gens és igazságos ember volt, aki jól látta, milyen 
következményekkel jár a harc barátra, ellenségre egyaránt. 
Jobban szerette a békés megoldásokat, és hitt abban, hogy 
hattíni győzelme — élete során először — meghozza számára 
a békés kormányzás lehetőségét. Súlyos stratégiai tévedése 
tehát talán azzal magyarázható, hogy azt hitte, elérkezett a 
béke. Azt hitte, Hattín egy háború záróaktusa volt, nem 
pedig egy még ádázabb küzdelem első összecsapása. 

Szaladint kortársai és a későbbi történészek is erélytelen- 
séggel vádolták. Miután felismerte, hogy Türosz bevétele 
csak kitartó, elszánt ostrom árán lehetséges, elvonult sere- 
gével a város mellett, és északnak indult a jóval könnyebb 
célpontnak ígérkező Szidón és Bejrút felé. Miután pedig 
elfoglalta ezt a két várost, ismét dél felé vette az irányt, de 
Türoszt ezúttal is elkerülte. Röpke tíz nap alatt 240 kilomé- 
tert tett meg, hogy elfoglalja a hatalmas aszkaloni erődít- 
ményt. Nyilvánvaló, hogy Türosz ostromát pillanatnyilag túl 
nehéz feladatnak ítélte. Az bizonyos, hogy katonái fáradtak 
voltak, és sokan elégedetlenkedtek a szüntelen hadakozás 
miatt. Az is lehet, hogy Szaladin attól félt, vereséget szenved 
egy olyan pillanatban, amikor pedig minden az ő szája íze 
szerint alakul. Nem mert belekezdeni egy véres, elhúzódó 
ostromba éppen akkor, amikor karnyújtásnyira volt Jeruzsá- 
lem visszahódításától. Hiszen Türoszt a vereségtől elkesere- 
dett katonák védték, akik nagyon drágán adták volna az éle- 
tüket. Nem tudhatta, nem hiúsítja-e meg végleg egy több 
hónapig tartó ostrom (amilyen később Akkon ostroma volt) 
Jeruzsálem bevételét és a szent háború megnyerését. 

Legközelebbi tanácsadói, köztük Egyiptomban tartózkodó 
fivére, al-Ádil, sűrűn emlékeztették Szaladint arra, hogy ő is 
csak közönséges halandó. Az Egyiptomból érkező futárok 
egyre olyan üzeneteket hoztak, amelyek hangsúlyozták, 
hogy Jeruzsálem elfoglalása a legsürgetőbb teendő. AI-Ádil 
testvéri kötelességének tekintette, hogy figyelmeztesse 
Szaladint: bármikor elviheti egy egyszerű bélgörcs vagy egy 
kóbor nyílvessző, márpedig ha ő meghal, elképzelhető, 
hogy a muszlimok egysége megbomlik, és nem tudják befe- 
jezni a művét. A családon belülről érkező lelki nyomást bizo- 
nyára nem volt könnyű figyelmen kívül hagyni. Szaladin 
tehát a tengerpartot elhagyva Jeruzsálemet vette célba. 
Előbb azonban még rendeznie kellett Aszkalon, illetve 
legfontosabb foglya, Guido király sorsát. Guidót, akit a 
hattíni harcmezőról egyenesen Damaszkuszba vittek, most 
Ridforti Gérard-ral, a templomosok nagymesterével együtt 
Szaladin Aszkalon melletti táborába hozták. Mindkettőjük- 
nek felkínálták a szabad elvonulást, annak fejében, hogy 
meggyőzik a helyőrség katonáit: adják fel az erődítményt. 
Guido belement az alkuba, és levelet küldött a helyőrségbe. 
A kemény, szívós harcosok azonban nem engedelmesked- 
tek, mert arra gyanakodtak, hogy Guido kényszer hatására 
írta a levelet. Szaladin csalódottan vette tudomásul, hogy 
komoly ostrorn vár rá. A kezdeti támadások során több 
vezető emírjét is megölték. Dühödten követelte, hogy Guido 
parancsoljon rá az embereire. Guidónak azonban már nem 
volt tekintélye a katonák előtt, akik kinevették, szitkokat 
zúdítottak rá és gyávának nevezték. Rendkívül kínos pillanat 
volt, amely után Guido esélye, hogy nyugati segítséggel 
visszaszerezze hatalmát Jeruzsálem fölött, minimálisra csök- 
kent. A helyőrség vitézül küzdött, de végül megadta magát. 
Szaladin tisztességgel bánt velük. A hadvezér, miután elju- 
tott hozzá a hír, hogy tábornokai bevették Gázát és Daront, 

és Türosz kivételével az egész tengerpartot ellenőrzésük alatt 
tartják, a szárazföld belseje, pontosabban Jeruzsálem felé 
vette az irányt. Guido, miután képtelen volt Szaladin kezére 
adni Aszkalont, egy évig még Nábluszban raboskodott, 
később pedig Latakiában. Ridforti Gérard a templomosok 
latruni vára árán váltotta meg szabadságát. 

Szaladin a hattíni csata előtt már egy emberöltő óta 
ismerte és tisztelte a keresztény királyság több vezéralakját, 
különösen Tripoliszi Rajmundot, Ramlai Balduint és fivérét, 
Íbelini Baliant, akik valamennyien a Szentföldön születtek. 
Ezeket a keleti keresztényeket sokkal jobban megértette, 
mint az újonnan jötteket, például Lusignani Ciuidót vagy 
Chátilloni Rajnaldot, akiket mohó, fosztogató barbároknak 
tartott. Rajmund és Balian viszont művelt, kulturált emberek 
voltak, akik átvették a keleti szokásokat és még arabul is 
tudtak. Mindketten túlélték a hattíni összeomlást, és nehéz 
jövő várt rájuk, akár a hódító Szaladin, akár az erőszakos, 
számukra idegen nyugat-európai keresztesek kezébe kerül a 
hatalom. Az utóbbiak nem sokra tartották az ,elpuhult" 
keleti keresztényeket, akik hagyták, hogy a muszlimok elve- 
gyék tólük a Szentföldet. 

Balian, miután Hattínnál megszökött a keresztény sereg 
utóvédjéból, Türoszba ment, ahol a csata túlélőinek több- 
sége gyülekezett. Tudta, hogy birtokai elvesztek, ezért fele- 
sége, Komnéné Mária királyné és gyermekeik biztonságba 
helyezésére összpontosított. A rettenthetetlen királyné, aki 
fiatalkorában I. Amalrik jeruzsálemi király felesége volt, 
megszökött Nábluszból, mielőtt a muszlimok körbezárták 
volna a várost, és Jeruzsálembe vitte a gyerekeket. Balian 
viszont úgy gondolta, Mária nem lesz biztonságban a szent 
városban, amelyet Szaladin minden bizonnyal elfoglal, ezért 
úgy döntött, kiszabadítja, és magával viszi Türoszba. Tudta 
- immár hosszú évek óta -, hogy Szaladin a becsületre 

sokat adó, szavatartó ember hírében áll, ezért kérelmet inté- 
zett a szultánhoz, hogy adjon neki engedélyt a muszlim 
vonalakon való áthaladáshoz, mert el akarja hozni a felesé- 
gét Jeruzsálemből, mielőtt a várost ostrom alá helyeznék. 
Szaladin igazolta hírét: kíséretet adott Balian mellé, hogy 
biztonságban legyen, de kikötötte, hogy csak egy éjszakát 
tölthet Jeruzsálemben, és soha többé nem foghat ellene 
fegyvert. Balian megesküdött, hogy betartja ezeket a feltéte- 
leket, és fegyvernöke, Ernoul társaságában útnak indult a 
főváros felé. A királyságban zajló eseményekről Ernoul kró- 
nikája számol be a legrészletesebben. 

Bírálói szerint Szaladin a nagyvonalú gesztussal újabb 
hibát követett el. Jeruzsálem védőinek ugyanis így maga az 
ostromra készülő ellenség küldött egy kipróbált parancsno- 
kot, aki akár meg is fordíthatta a háború kimenetelét. Annyi 
bizonyos, hogy a szultán méltányos eljárása inkább nemes 
lélekról, mintsem józan észről tanúskodott. Természetesen 
nem mindenki volt képes Szaladin erkölcsi magaslataira 
emelkedni, és Balian nem tudott észrevétlenül bejutni Jeru- 
zsálembe, ahogy tervezte. Valóságos hisztéria tört ki az érke- 
zésére, az új Messiást látták benne. A logika mit sem számí- 
tott: senki sem mérte fel, hogy egyetlen ember, bármilyen 
híres-neves harcos, csak jelkép, és semmiképpen nem azo- 
nos a város lakói által napról napra epedve várt felmentő 
sereggel. Heraclius pátriárka, valamint a Templom és a kór- 
ház vezetői szabályosan , rávetették magukat  Balianra, 
magyarázkodását, hogy esküt tett Szaladinnak, nem fogad- 
ták el. Ragaszkodtak hozzá, hogy vegye át a helyőrség 
parancsnokságát, és készítse fel a várost a minden pillanat- 
ban várható ostromra. Balian rendkívül kínos helyzetbe 
került. Hattínnál, az utóvédben szemtanúja volt a keresztény 
sereg vereségének, most pedig, Jeruzsálemben viszont 
szembesülnie kellett azzal, hogy a háborúnak még nincs 

vége. Keresztényi kötelessége volt harcolni a szent városért 
és védtelen lakóiért a hitük ellenségeivel szemben, és ezt az 
ellenségnek tett eskü sem érvényteleníthette. Heraclius is 
amellett kardoskodott, hogy a hitetlen által kizsarolt esküt 
nem kell betartani; a pátriárka szavai minden bizonnyal az 
őszülő harcos önérzetébe tapostak: , Tudd, hogy súlyosabb 
bűn, ha megtartod esküdet, mint ha megszeged. Szégye- 
ned örököseidet is elkíséri majd, ha a vész óráiban elhagyod 
a várost, és a becsületedet már sehol sem szerezheted 
vissza." 

Balian túl tapasztalt ember volt ahhoz, hogy a pátriárka 
zengzetes szavai teljes mértékben meggyőzzék. Hiába men- 
tette fel esküje alól az egyház, tudatta a szultánnal is, milyen 
dilemma előtt áll. Szaladin újabb nagylelkű gesztusa a maga 
korában legendává vált: mentesítette Baliant esküje alól, és 
védőőrizet mellett Tripoliszba vitette Komnéné Mária király- 
nét, a gyerekeket és Balian unokaöccsét, az ifjú Ibelini 
Tamást is. Mielőtt útnak indultak volna, saját sátrában látta 
vendégül a családot, drága ruhákkal, ékszerekkel ajándé- 
kozta meg a gyerekeket, és megsiratta a patinás múltú csa- 
lád hanyatlását. A történelem folyamán nemigen jegyeztek 
fel más esetet, amikor valaki a vele vallási alapon szemben 
álló ellenséggel ilyen nagyvonalúan bánt volna. 

Szaladin azonban nemcsak a szent háború hőse, hanem 
a történelem foglya is volt. Amikor Jeruzsálem az első 
keresztes hadjáratban Bouilloni Gottfried és a franciák 
kezére került, a városban élő muszlimok és zsidók a keresz- 
tes háborúk egyik legszörnyűbb tömegmészárlásának lettek 
áldozatai. A borzalmak egy évszázad alatt sem törlődtek ki a 
muszlimok emlékezetéből. Szaladin vállát tehát nem csupán 
a szent város visszafoglalásának felelőssége nyomta, hanem 
a muszlim történelem egy teljes fejezetét kellett lezárnia. 
Bizonyára sokat őrlődött a saját vágyai és a rá nehezedő 

nyomás között. Ő ugyanis természetéből adódóan a lehető 
legkevesebb vérontással szerette volna elérni célját, a tábor- 
nokok, vallási vezetők viszont keresztény vérrel kívánták tisz- 
tára mosni Jeruzsálemet. 

Szaladin egyértelműen kinyilvánította, hogy nem akar 
vérontást, különösen a csapatai által már korábban meghó- 
dított várakból, városokból odasereglett menekültektól 
hemzsegő Jeruzsálemben. Ezt mondta a keresztényeknek: 
,Hiszem, ahogy ti is hiszitek, hogy Jeruzsálem Isten háza, és 
én nem szívesen ostromlom vagy támadom meg Isten 
házát. Ezért magához hívatott a szent városból egy keresz- 
tény küldöttséget, és ismertette velük a város békés átadá- 
sára vonatkozó feltételeit. Engedékenysége sok fanatikus 
katonáját felbőszítette. Felajánlotta, hogy Jeruzsálem lakói 
megerősíthetik a várost, és húsz kilométeres körzetben sza- 
badon művelhetik a földeket. Még pénzzel és ellátmánnyal is 
hajlandónak mutatkozott támogatni őket. (gyanakkor kikö- 
tötte, hogy ha a pünkösdi ünnepig nem érkezik felmentő 
sereg, a védők ellenállás nélkül kötelesek feladni a várost, és 
ő biztonságban eljuttatja Jeruzsálem keresztény lakóit 
keresztény területre. Még azt is megígérte, hogy tiszteletben 
tartja a keresztény imahelyeket, és a keresztény zarándokok 
is háborítatlanul látogathatják majd a város szent helyeit. 
Bármilyen hihetetlen, a keresztény küldöttség elutasította 
Szaladin példátlanul nagyvonalú ajánlatát. Dacos makacs- 
ságuk talán dicséretes lett volna, ha nem olyan esztelenül 
logikátlan. Kijelentették: ,A mi becsületünk, a mi üdvössé- 
günk elválaszthatatlan a város sorsától. Ha elhagyjuk Jeru- 
zsálemet, teljes joggal sütik majd ránk a szégyen és a meg- 
vetés bélyegét, hiszen ez a mi Megváltónk megfeszítésének 
helye. CIrunk sírját védve halunk meg, hiszen mi mást tehet- 
nénk?" E szavak emlékeztették Szaladint a szent háborúval 
járó kötelezettségeire, és a szultán, akit a keresztényeknél 

nem kevésbé fanatikus muszlim harcostársai is erre ösztö- 
nöztek, esküvel megfogadta, hogy ostrommal veszi be a 
várost, ahogy egy évszázaddal azelőtt Bouilloni Gottfried 
tette. 

Az elkövetkező napokban lbelini Balian kénytelen volt 
rádöbbenni, hogy ha tetszik, ha nem, nagy ember lett. Több 
ezer kétségbeesett keresztény vágyálmait testesítette meg, 
aligha hibáztatható tehát azért, hogy nála is a hit vette át a 
rá egyébként igencsak jellemző józan ész helyét. A város 
csodáért imádkozó lakói között igen kényelmetlen helyzetbe 
került: tőle várták irreális reményeik valóra váltását. Balian 
tapasztalt harcosként nyilván jól tudta, hogy a helyőrség 
nem állja ki a törökök tartós ostromát, de azt is tudta, hogy 
keresztény lovagként köteles megkísérelni a lehetetlent, 
akár az élete árán is. Ezért bevehetetlen erőddé próbálta 
átalakítani a szent várost, mielőtt még Szaladin elvágta 
volna azt a külvilágtól. Hattínnál ezerötszáz lovag is kevés- 
nek bizonyult a szultán haderejével szemben, most pedig 
Jeruzsálemben Balianon kívül mindössze két lovag volt. 
Balian ezért lovaggá ütött minden tizenöt évnél idősebb 
nemesifjút és a város negyven polgárát is. Azokat a harci 
képességeket azonban, amelyeket az igazi lovagok egy éle- 
ten át csiszolgattak, nem tudta átadni nekik, így a sihederek 
és kereskedők nemigen tudták pótolni a Hattínnál elesett 
katonákat. 

Baliannak szembe kellett néznie egy ennél súlyosabb 
problémával is: nem tudhatta, mennyire hűségesek hozzá 
Jeruzsálem lakói. Nem minden ottani keresztény harcolt 
volna ugyanis elszántan Szaladin ellen ÍII. Kelemen római 
pápa nevében. A többezernyi melkita, azaz görög ortodox 
keresztény, valamint a szír és örmény keresztények ugyanis 
egyenesen felszabadítóként üdvözölték volna a szultánt. Ez 
történt a királyság többi, Szaladin tábornokai által elfoglalt 

városában is, és nem lehetett másra számítani Jeruzsálem- 
ben sem, ahol a helybeli keresztények a latin keresztények 
uralma alatt soha nem részesültek olyan kegyes bánásmód- 
ban, amilyenre egy Szaladinhoz hasonló, toleráns muszlim 
vezetőtől számíthattak. 1099-ben, amikor a franciák elfog- 
lalták a várost, mindössze két évre volt szükségük ahhoz, 
hogy kiűzzék a keleti keresztényeket a Szentsír-templombáól. 
Ennek köszönhetően, attól kezdve húsvét estéjén nem égett 
többé a , szent tűz", amelyről a gyertyákat hagyományosan 
meggyújtották. A tűz titkát ugyanis a jelek szerint csak a 
helyi papság ismerte, így a latin hódítóknak nem volt más 
választásuk, mint visszahelyezni őket a hivatalukba. Az 
örrnény, a görög és a szír keresztény egyház azonban így 
sem virágzott igazán a latin uralom évszázada alatt. Így 
aztán híveik körében süket fülekre talált Balian felhívása, 
hogy védjék meg hitüket a muszlimokkal szemben. 

Míg Türosznál Montferrati Konrádnak a királyság szinte 
teljes hadereje a rendelkezésére állt, hiszen Hattínból a csa- 
patok oda menekültek, Jeruzsálemben Baliannak maroknyi 
katonával és jobbára civil menekültekkel kellett beérnie. 
A Türoszba menekülők a város vastag védfalaiban bíztak, 
Jeruzsálembe viszont azért mentek az emberek, mert szent 
hely volt. Balian helyőrségében így igen magas volt a papok 
számaránya, akiknek katonai szempontból vajmi kevés 
hasznát lehetett venni, viszont fenn tudták tartani azt a hisz- 
térikus lelkiállapotot, amelyben minden lehetségesnek tűnt, 
még a győzelem is. Mire Szaladin serege körülvette Jeruzsá- 
lemet, a város lakossága vagy hatvanezerre duzzadt. Közü- 
lük talán húszezer volt a kardforgatásra alkalmas férfi, és 
hatezer az igazán hasznavehető, kiképzett katona. Hatezer 
fanatikus azonban félelmetes erőt képvisel, ha kőfalaktól 
védve küzd, abban a hiszemben, hogy szentek és angyalok a 
harcostársai. Sokan annyira a fellegekben jártak, hogy arra 

próbálták rávenni Baliant, törjenek ki a várból, amint 
Szaladin odaér, és harcoljanak az utolsó csepp vérükig. 
Baliannak a többségüket sikerült lecsitítania, néhányan 
azonban valóban kinyitották a város kapuit, és szinte 
Szaladin orra előtt rontottak rá az ostromló seregre. A hón 
áhított vértanúság rövid csetepaté után valamennyiüknek 
osztályrészül jutott, bátorságuk azonban mély benyomást 
tett a törökökre, bármennyire hiábavalónak bizonyult is. 

Baliannak sok egyéb gondja mellett még a háromszoro- 
sára duzzadt lélekszámú helyőrség élelmezéséről is gondos- 
kodnia kellett. Az ostromgyűrű bezárulása előtti napokban 
kiküldte embereit a környező falvakba, hogy hozzák el az 
összes fellelhető vizet és élelmet. A várfalak védelméhez 
szükséges ,talpasok megfizetésére pedig elrendelte, hogy 
szedjék le a város templomtetőinek arany- és ezüstbevona- 
tát. Az így nyert nemesfémet a királyi pénzverdében beol- 
vasztották, és érméket készítettek belőle. A városban nap 
mint nap újabb és újabb pletykák terjengtek Szaladin 
tengerparti előrehaladásáról, amikor pedig visszatért Aszka- 
lonból a keresztény küldöttség, nyilvánvalóvá vált, hogy itt az 
idő, Jeruzsálemen a sor. 

Az Aszkalonból érkező Szaladin szeptember 20-án tábort 
vert Jeruzsálem mellett. Hadereje nagy részét magával 
hozta, és harcra készült, de talán még mindig abban 
reménykedett, hogy a jeruzsálemi helyőrség jobb belátásra 
tér, és nem kényszeríti a város megtámadására. Elég volt 
azonban egyetlen pillantást vetnie a várfal katonáktól hem- 
zsegő lőréses oromzatára, amelyen dacosan lengedeztek a 
kitűzött zászlók, hogy felhagyjon az álmodozással. Szaladin 
látott már hasonlót Akkonban is, de itt, Jeruzsálemben a 
várvédők valóban készen álltak arra, hogy életüket áldozzák 
a hitükért. Míg csapatai szétszóródtak a város nyugati falai 
mentén, Szaladin a gyenge pontokat kereste. Az első napot 

hadmérnökei és vezető tanácsadói társaságában az ostrom 
megtervezésével töltötte, de — kiváló hadvezéri képességei 
és hatalmas tapasztalata dacára — ugyanazt a hibát követte 
el, mint száz évvel korábban a franciák. Ő is abból indult ki, 
hogy a jeruzsálemi fellegvár oda került erősítésként, ahol a 
fal a leggyengébb. Ezért a nyugati várfal ellen rendelt el 
támadást. Katonái öt napon át küzdöttek a meredek emel- 
kedővel, a nehéz tereppel. Emiatt a törökök, hiába voltak 
minden szempontból fölényben, nem jutottak egyről a ket- 
tőre. A Dávid- és a Tankréd-toronyból ugvanis, ahova a 
muszlimok támadásai összpontosultak, a gyakorlatlan, 
kiképzetlen várvédők könnyen zúdíthattak tüzet a legjobb 
harcosokra is. Balian a két magas toronyban kőhajító ágyú- 
kat helyeztetett el, amelyek tűz alá vették a lőtávolba hozott 
ostromfegyvereket. Szaladin hadmérnökei így nem tudták a 
szokásos módon megközelíteni a várfalakat, hiszen gépeiket 
azonnali megsemmisülés, ostromalagútjaikat pedig beom- 
lás fenyegette volna. Szaladin legjobb ostromgépeiben 
komoly kárt tettek a keresztények kőhajító ágyúi, amelyek- 
nek a magas tornyoknak köszönhetően megnőtt a hatótá- 
volsága. 

Balian, alighanem az egész helyőrségből egyedül, meg- 
értette, hogy addigi sikereik Szaladin számára mindössze 
némi késedelmet és jelképes vérveszteséget jelentenek. 
A várvédők többsége azonban komolyan hinni kezdett 
abban, hogy kivívható a győzelem. A sokat magasztalt 
muszlim hadsereg ötnapi harc után nem keltett bennük 
félelmetes benyomást. Szaladin azonban inkább bosszús 
volt, mintsem nyugtalan. Nyilvánosan bejelentette, hogy ő 
nem az összes keresztény ellen vívja háborúját, hanem kizá- 
rólag a latin franciák ellen, akik hódítóként uralkodni akar- 
nak a királyságban. A keleti keresztényeket ugyanolyan szí- 
vesen látja a birodalomban, mint addig, és Jeruzsálemben 

garantálja számukra a szabad vallásgyakorlást. Ezek után a 
keletiekre, akiknek nemigen volt félnivalójuk Szaladintól, 
nem lehetett számítani a hitért folytatott harcban. Baliannak 
nem volt más választása, mint megvásárolni a szolgálatai- 
kat. A keleti keresztények tehát, akik közül korábban sokan 
a francia hadsereg gyalogosezredeiben harcoltak, fizetség 
fejében védték tovább a várost. 

Az első öt nap eseményei elégedettséggel tölthették 
el Baliant. Egy alkalommal meglepetésszerű lovasrohamot 
indítottak a város falai közül, és megfutamítottak egy 
meglepett muszlim hadoszlopot. Egyébként jobbára a nagy 
hatótávolságú fegyverekkel vívták az ütközetet, és a musz- 
limok nem tudtak a falak közelébe jutni, mert a magas tor- 
nyokból és a lőréses oromzatról pusztító kőzápor zúdult 
rájuk. Mintha még a természet erői is Szaladin ellen fordul- 
tak volna, hiszen Balian ki tudta használni a vakító napsü- 
tést, és minden reggel támadást intézett a nyugat felől 
érkező ostromlók ellen. Délutánra természetesen megcseré- 
lődtek a szerepek, és a keresztények védőállást vettek fel. 
Szaladin nem akarta átengedni a kezdeményezést a keresz- 
tényeknek, és megparancsolta hadmérnökeinek, hogy hasz- 
nálják ki a nyugati szelet. A muszlimok homokkal és porral 
töltötték meg ostromgépeiket, és szabályos homokviharral 
vakították el a város védőit. 

Meg kell jegyeznünk, hogy igen hosszú időbe telt, mire 
Szaladin felismerte, hogy rossz irányból támadja a várost. 
Egy tapasztalt ,ostromspecialista", mint amilyen Andgliai 
Richárd is volt, bizonyára néhány óra leforgása alatt korri- 
gálta volna a hibáját. Lehet, hogy Szaladin úgy érezte, nem 
sürgeti az idő. Tudta, idővel úgyis megtörik a várvédők 
ellenállása, keresztény felmentő sereg érkezésétől pedig 
nem kell tartani. Ha valóban ezt gondolta Szaladin, akkor 
súlyosan tévedett. Hiszen minden egyes, Jeruzsálemnél 

elvesztegetett nap Montferrati Konrád malmára hajtotta a 
vizet, aki bevehetetlen erőddé alakította Türosz városát. 
Ráadásul Szaladin katonáinak türelme sem volt végtelen. 
Emírjeinek és harcosainak minden egyes kudarc — bármic- 
lyen apró bosszúságnak tűnt is Szaladin szemében — komoly 
csalódást okozott, hiszen már igen régóta voltak távol a csa- 
ládjuktól. Amikor decemberben az ítéletidő miatt fel kellett 
hagynia Türosz ostromával, a szultán bizonyára sajnálta a 
Jeruzsálemnél eltékozolt értékes hetet. 

Szeptember 25-én arra az elhatározásra jutott, hogy 
tábort bont, és egész seregével észak felé vonul. Jeruzsálem 
keresztény védői néhány boldog óráig azt hitték, Szaladin 
felhagy az ostrommal. Baliannal azonban aligha járatta a 
bolondját a szultán. Ő nyilván tisztában volt vele, hogy a 
muszlimok korántsem szenvedtek akkora vérveszteséget, 
ami indokolná az elvonulást. Tudta, hogy Szaladin csak a 
hibáját korrigálja, olyan betörési pontot keres, ahol a keresz- 
tények nem tudják távol tartani seregét a vártól. Egyedül 
Balian értette meg, hogy ha a muszlimok észak felől támad- 
nak, hamarosan közelharcra kényszeríthetik a várvédőket, 
és létszámfölényük miatt csak idő kérdése a város eleste. 

Szaladin serege a lepratelep közelében lévő Lázár-várfo- 
lyosó és a Magdolna-várfolyosó között verte fel új tábor- 
helyét. A szultán, a várost 1099-ben meghódító keresztesek 
példáját követve, végre rájött, hogy az áttörés a legnagyobb 
valószínűséggel a Magdolna-várfolyosó és az őrtorony 
között sikerülhet, pontosan ott, ahol annak idején Bouilloni 
Ciottíried is behatolt Jeruzsálembe. A keresztények világra- 
szóló diadaluk emlékére hatalmas keresztet állítottak itt 
-— a sors iróniája, hogy ez a kereszt most messziről jelezte 
a muszlimoknak, hol érdemes próbálkozniuk. Szaladin 
fokozta az ostrom erejét. Hamarosan nem kevesebb mint 
negyven ostromgép hajigált köveket és görögtüzeket a 

város falaira. Ezzel — most először — szinte megoldhatatlan 
feladat elé állították a várvédőket. A nyugati oldalon pedig 
aleppói és horászáni utászok százai kezdték meg a támadó- 
kat az első héten akadályozó sáncárok feltöltését. Az előttük 
haladó, magukat pajzzsal védő katonák fedezékében elérték 
a város falait, és munkához láttak. Köveket rángattak ki a 
falból, csákányokkal, emelőrudakkal medglazították a habar- 
csot, majd járatokat kezdtek ásni a fal alatt, és fagerendák- 
kal támasztották alá az alapot. Végül sikerült harminc méter 
hosszú alagutat ásniuk az őrtorony alatt, és amikor elkészül- 
tek vele, meggyújtották a falat tartó támfákat. A középkor- 
ban ez volt az erődítmények , aláaknázásának" bevett mód- 
szere, amely ezúttal is bevált. A falszakasz recsegve-ropogva 
összeomlott, és mélybe zuhant a Bouilloni Gottfried diadalát 
hirdető hatalmas kereszt is. Az iszlám győzelmét ennél ékes- 
szólóbban semmi sem fejezhette volna ki. Arra az esetre 
pedig, ha a helyőrség kétségbeesett kitörésre szánná 
el magát, Szaladin mintegy tízezer lovas katonát állított 
csatasorba. Lehet, hogy ágyúval lőtt verébre, de a célját 
elérte: Jeruzsálem kapui megnyíltak a muszlimok előtt. 
Szaladinnak egy szavába került volna, hogy a várost megtá- 
madják és kifosszák. Ez esetben elkerülhetetlen lett volna a 
tömegmészárlás. 

A helyőrség számára végképp lejárt a hősies ellenállás 
ideje. A jeruzsálemi ,polgárőrségnek , amely a várfal fedezé- 
kében vitézül küzdött, most nyílt sisakos harcban kellett 
volna szembeszállnia a hivatásos muszlim harcosokkal. 
Inukba is szállt a bátorságuk, senki nem akadt, aki védeni 
próbálta volna a falon ütött lyukat. Pedig a városatyák 
mesés jutalommal kecsegtették azt, aki erre hajlandó. 
A papok úgy érezték, elérkezett az ő idejük. A muszlimok 
nyílzáporával dacolva végigjárták az oromzatot, próbálták 
fenntartani a vert sereg harci szellemét, és a szentek, angya- 


152 


lok seregét is segítségül hívták. A fanatikusok pedig arra 
igyekeztek rávenni Baliant, hogy ne várják tétlenül a várfalak 
között, amíg lemészárolják őket, inkább vezesse őket 
rohamra a törökök ellen. Némi lázas kutakodás után előke- 
rült a szír keresztények birtokában lévő Szent Kereszt. A szír 
keresztények kénytelenek voltak engedni, hogy az ereklyét a 
zsoltárokat éneklő, imákat kántáló szerzetesek körbehordoz- 
zák. Azzal az ígérettel próbálták harcra bírni az embereket, 
hogy aki itt elesik, az feloldozást nyer minden bűne alól, és 
biztosan üdvözül. 

Balian a Jeruzsálemben uralkodó káosz és hisztérikus 
vallási őrület légkörében igyekezett tiszta fejjel gondolkodni. 
Tudta, hogy a helyőrség katonáira biztos mártírhalál vár, a 
nem harcolók sorsáért viszont továbbra is felelősséggel 
tartozott. Hiszen egy esetleges támadás esetén a békés 
lakosságot is legyilkolhatják, megerőszakolhatják, rabszol- 
gasorba vethetik. Csak abban reménykedhettek, hogy 
Balian sikeresen tárgyal Szaladinnal, és talán túl is jár 
nemes ellenfele eszén. Balian Heraclius pátriárka segítségé- 
vel el is hallgattatta a kardcsörtető fanatikusokat, és meg- 
győzte Jeruzsálem lakóit arról, hogy jobb, ha tárgyalni pró- 
bál a törökökkel. 

Közben a harc egy pillanatig sem szünetelt, így Balian 
és Heraclius nem tudott kellőképpen felkészülni a tárgya- 
lásra. Miközben Balian heves tusakodás árán közeledett a 
Kedron-patak völgye felé, ahol Szaladin tábort vert, a 
muszlimok behatoltak az északi falon ütött lyukon, de a vár- 
védők egyelőre visszaverték őket. Szaladin úgy gondolta, 
karnyújtásnyira van a szent város bevételétől. Amikor szolgái 
jelentették neki, hogy Ibelini Balian a várfalon kívül van, és 
ót akarja látni, kétszer is elutasította a találkozót, mondván, 
hogy erővel elfoglalta a várost, tehát nincs miről beszélniük. 
A szultán, rá nem jellemző módon, magánkívül volt a düh- 

től, amiért a helyőrség ilyen kemény ellenállást fejtett ki. 
Arra számított, hogy Jeruzsálem ostroma jóformán csak for- 
malitás lesz, de csalatkoznia kellett. Az ostrom a legkemé- 
nyebb, legvéresebb csatának bizonyult, amelyben valaha 
része volt, és seregét akkora veszteségek érték, hogy kárpót- 
lásul keresztény vért akart látni. A harmadik megkeresésre 
végül szóba állt Baliannal, de miközben tárgyaltak, a 
muszlim táborban üdvrivalgás tört ki, mert zászlóik megje- 
lentek a vár oromzatán. Szaladin erre a keresztény parancs- 
nokhoz fordult, és megkérdezte tőle, miért akarja feladni a 
várat, amikor az már muszlim kézre került. Hozzátette, hogy 
mivel katonái ostrommal vették be Jeruzsálemet, nem lehet 
megtagadni tőlük a hagyományos jutalmat: az erőszaktételt 
és a fosztogatást. Mielőtt Balian válaszolhatott volna, 
Szaladin arcáról lefagyott a mosoly, mert a keresztény várvé- 
dők újra visszaverték a muszlimokat a betörési pontról, és 
ledobálták a vár fokára kitűzött zászlóikat is. A szultán ismét 
Szaladinhoz fordult, és elismerte, hogy Allah útjai kifürkész- 
hetetlenek. Lehet, hogy a városnak nem az a sorsa, hogy 
kard által vesszen el. Arra kérte a keresztény parancsnokot, 
jöjjön vissza hozzá másnap, hogy megbeszélhessék a város 
feladásának feltételeit. Balian tehát nyert egy nap haladékot, 
és megkönnyebbülhetett: a lelki teher most már Szaladin 
vállát nyomta. 

Szaladin szavatartó ember hírében állt, és azt a fogadal- 
mát is megtartotta, hogy Chátilloni Rajnaldot saját kezűleg 
öli meg. Amikor aszkaloni táborában a keresztény küldöttek 
dölyfösen elutasították a feltételeit, nem tudott uralkodni 
magán, és dühében megesküdött, hogy fegyverrel veszi be 
a várost. Lehetséges azonban, hogy ezúttal is kiutat keresett 
a súlyos dilemmából. Hiszen az esküvés a muszlimok életé- 
nek fontos része volt, minden igazhitű ember hitbéli kérdés- 
nek tekintette a fogadalmak betartását. A szultán azonban 

azon tűnődött, vajon mennyire szolgálná az iszlám érdekeit 
egy véres mészárlás, amely mind barátai, mind ellenségei 
szemében bemocskolná a nevét? Emífrjeihez fordult taná- 
csért, és kiderült, hogy ők is ellenzik a vérontást. Hiszen a 
hadviselés drága mulatság, és ők az élő foglyokért kapott 
váltságdíjból reméltek hasznot húzni, nem a holtak véréből. 
Ráadásul Szaladin kincstára üres volt, hiszen Akkon kincseit 
katonái megjutalmazására herdálta el. Tudta, hogy ezek a 
harcosok, ha harcban veszik be Jeruzsálemet, elvárják, 
hogy ki is foszthassák. Ha viszont békés úton kerül 
a kezükre a város, a váltságdíjak fölött a szultán hivatalnokai 
rendelkeznek, így nemcsak a közkatonák, hanem az állam- 
kincstár is hasznot húz a diadalból. Szaladin józanabb 
tanácsadóitól ilyen véleményeket hallott, és ez megerősí- 
tette a saját érzéseiben. Úgy okoskodott, hogy a katonaként 
és muszlimként adott szavának értéke nem mérhető ugyan 
pénzben, de a kiontott vérrel sem. A háború - különösen a 
szent háború -— nem csupán a királyok és szultánok szóra- 
koztatását szolgálja. Az al-Kudsz visszahódításáért vívott 
,igazságos" háború már addig is rengeteg szenvedést Zúdí- 
tott a civil lakosságra, ezért Szaladin úgy érezte, hogy most, 
amikor minden jel szerint közel áll a befejezéshez, az előke- 
lőségekre az a kötelesség hárul, hogy gyorsan és embersé- 
gesen zárják le a konfliktust. 

Jeruzsálem lakói viszont tisztában voltak vele, hogy sor- 
suk immár nem csupán a saját kezükben van. Tudták, hogy 
az ők és gyermekeik élete az ellenség, a muszlim szultán 
döntésén múlik. És Szaladin igazságos ember hírében 
állt ugyan, de mégiscsak háborút viselt a hitük és annak 
követői ellen. A Jeruzsálemet egy évszázadon át uralmuk 
alatt tartó keresztények pedig nem sok megértést tanúsítot- 
tak muszlim rabszolgáikkal szemben, vagy az iszlám szent 
helyei, így a Sziklaszentély vagy az al-Aksza-mecset iránt. 

Most, hogy fordult a kocka, vajon várhatnak-e szánalmat 
azoktól, akikkel oly csúnyán bántak, és akiknek mecsetjeit 
megszentségtelenítették? 

A szent város utcáit egész éjszaka ima és jajveszékelés 
töltötte be, az ostromlók táborából pedig a muszlim nők 
szintén jajgatást idéző éneke és a müezzinek kiáltásai hallat- 
szottak. A Szentsír-templomba sorban vitték lányaikat az 
asszonyok, hogy meztelenül megfürdessék őket és levágják 
a hajukat. Az utóbbi azt a célt szolgálta, hogy kevésbé legye- 
nek vonzók a muszlim katonák szemében, ha ostromra 
kerülne sor. Más lányok fiúruhába öltöztek, hátha úgy meg- 
úszhatják az erőszaktételt. A városon vallási hisztéria hul- 
láma söpört végig. A bűnbánat jeleként több ezer nő követte 
mezítláb, kopaszra nyírva a Krisztus testét és a Szent Keresz- 
tet körbehordozó szerzeteseket, papokat. Amikor pedig 
északon és keleten megpillantották a muszlim tábortüzek 
sok-sok pislákoló csillagát, még hangosabb jajveszékelésbe 
kezdtek. A fanatikusoknak látomásaik is voltak, és lép- 
ten-nyomon lIsten és angyalai segítségét kérő hangok hallat- 
szottak. 

Csak sejthetjük, milyen lelkiállapotban lehetett Ibelini 
Balian. Hiszen eredetileg csupán egyetlen éjszakára érkezett 
Jeruzsálembe, hogy elvigye feleségét és gyerekeit. Isten 
azonban új feladatot ruházott rá, amely akkora felelősséggel 
járt, amekkorát korábban elképzelni sem tudott. A lehető 
legjobban szervezte meg a város védelmét, most mégis csu- 
pán éles eszére számíthatott Szaladin túlerejével szemben. 
És még azzal is számolnia kellett, hogy az utókor a Jeruzsá- 
lem keresztény lakóinak lemészárlásáért felelős hadurat látja 
majd benne. 

Másnap reggel a várfal oromzatát ellepő katonák és pol- 
gárok egymást taposva, tülekedve próbáltak legalább egy 
pillantást vetni Balianra, aki a Szaladinnal esedékes tárgya- 

lásra lovagolt ki. A parancsnok nehezebben vergődött át a 
város zsúfolt utcáin, mint a muszlim Írontvonalon, amely 
harcra kész volt, de csöndes. Szaladin táborába érve beve- 
zették a szultán sátrába. Az ostromló sereg vezére komoran, 
de illendően köszöntötte. Balian egyből látta, hogy Szaladint 
súlyos gondok gyötrik. A szultán kezdetnek szemére hányta 
a küldöttek viselkedését, akikkel Aszkalonban tárgyalt. Fel- 
hánytorgatta, hogy példátlanul nagylelkű feltételeket kínált 
nekik, de ők gőgösen elutasították az ajánlatát. INos, hol 
vannak most ezek a küldöttek? Szaladin hozzátette, hogy 
kedvező ajánlata miatt a saját embereitől csak szidalmat 
kapott, ezért megesküdött, hogy ostrommal beveszi Jeru- 
zsálemet. Most éppen erre készül, és ugyan miért hallgatná 
meg Balian magyarázkodását? A keresztény várparancsnok 
látta, hogy Szaladin igencsak felhergelte magát, így nagyon 
keményen, határozottan kell reagálnia, ha meg akarja men- 
teni a helyzetet. Azzal érvelt, hogy neki és a helyőrség kato- 
náinak már nem maradt egyebük, csak a puszta életük, 
amit harcosként kötelesek feláldozni. Támadólag lépett fel, 
és figyelmeztette Szaladint, hogy ha nem kínál tisztességes 
feltételeket a vár feladására, a várvédőknek nem marad 
semmi reménye. Ezért az utolsó csepp vérükig harcolnak 
majd, és óriási pusztítást végeznek a városban. Balian nagy 
hatású beszédét sok krónikás megénekelte, de a pontos 
szavait senki sem jegyezte fel. Mondandójának lényegét 
azonban Íbn al-ÁAszír muszlim krónikás alighanem pontosan 
foglalja össze. Szerinte Balian a következő szózatot intézte 
Szaladinhoz és emírjeihez: 


,Ó szultán, tudd, hogy mi, e város katonái, Isten 
tudja, hány olyan emberrel vagyunk körülvéve, 
akiknek harci buzgalma ellanyhul, mert arra számí- 
tanak, hogy ugyanolyan kegyesen bánsz majd 

velük is, mint a többi város lakóival. Ebben bíznak, 
mert irtóznak a haláltól, és élni vágynak. Mi, kato- 
nák azonban, ha úgy látjuk, hogy elkerülhetetlen a 
halál, Istenemre, lemészároljuk fiainkat, asszonyain- 
kat, felégetjük kincseinket, javainkat, és nemhogy 
aranyat, de egyetlen fabatkát sem hagyunk nektek 
zsákmányul, egyetlen rabszolgának való férfit vagy 
asszonyt sem találtok majd a városban. Amikor 
pedig ezzel végeztünk, leromboljuk a Sziklaszentélyt 
és az al-Aksza-mecsetet, meg a többi szent helyet, 
legyilkoljuk a muszlim rabszolgákat — van belőlük 
ötezer -, és leölünk minden egyes állatot, hátaslo- 
vat. Ezután pedig egy emberként kirontunk a város- 
ból, és harcolni fogunk az életünkért. Egyetlen kato- 
nám sem fog úgy elesni, hogy ne ölt volna meg 
valakit. Hősként halunk meg, vagy úriemberek 
módjára diadalmaskodunk." 


Szaladint a keresztény fanatizmusról szerzett addigi tapasz- 
talatai meggyőzték, hogy Balian szavait hiba lenne üres 
fenyegetőzésnek tekinteni. Tisztában volt azzal is, hogy ha 
csapatai betörnek is a városba, több óra kell ahhoz, hogy 
teljesen uralja Jeruzsálemet. Ez idő alatt pedig a kereszté- 
nyek bőven beválthatják fenyegetéseiket, különös tekintettel 
a muszlim szent helyek meggyalázására és a muszlim fog- 
lyok lemészárlására. Balian a száz évvel azelőttihez hasonló 
öldöklés képét vetítette Szaladin elé. 

Szaladin épp elég jól ismerte a keresztesek mentalitását 
ahhoz, hogy komolyan vegye Balian szavait. Az iszlám sere- 
geinek vezéreként pedig többel tartozott a vallása híveinek, 
mint hogy lerombolja azt, amit nem tud elfoglalni. Tudta, 
hogy az emíreknek nem kevés áldozatot kellett hozniuk 
azért, hogy vele tartsanak, és aligha tekintenék győzelemnek 

azt, ha egy romokban heverő szent várost hódítanának 
vissza, ahol szent helyeiket a földdel tette egyenlővé az ellen- 
ség. Sikerült elérnie, hogy a keresztény helyőrség megadja 
magát, de ha nem ajánl! fel nekik semmit, a vértanúk halá- 
luk előtt még annyi kárt okoznak, amennyit csak tudnak. 
A királyság más városaival nem így járt el, és azok a helyőr- 
ségek el is fogadták nagylelkű ajánlatát. INNem folyt muszlim 
vér, és az elfoglalt területek sem hevertek romokban. 
Szaladin kezében igen hatékony fegyver volt a nagyvonalú- 
ság, és ezzel a fegyverrel elődjei és kortársai közül csak 
nagyon kevesen tudtak bánni. Az erős uralkodók többsége a 
megfélemlítés eszközével gyakorolta hatalmát, Szaladin 
azonban megértette, hogy a kegyesség és az emberséges 
bánásmód időnként kapukat nyithat, és komoly véráldozat- 
tól kíméli meg hadseregét. Ha tehát irgalmas Jeruzsálem 
lakóihoz, azzal azt üzeni a világnak, hogy nemcsak a várat, 
hanem az emberek szívét is meghódította, és hogy senkinek 
sincs oka félni, akár keresztény, akár muszlim, ha egy ilyen 
ember uralma alá kerül. Meg aztán a halott emberért senki 
sem fizet váltságdíjat. Ha tehát a keresztények pénzzel 
megválthatják szabadságukat, azzal mindenki jól jár, és 
al-Kudsz is ugyanúgy az övé lesz. 

Szaladin kedvelte és tisztelte Baliant, és alighanem annak 
is örült, hogy nem szárad majd a lelkén vérfürdő. Elfogadta 
zott a keresztény parancsnokkal, hogy megállapítsák a vált- 
ságdíjak összegét. Végül abban maradtak, hogy a férfiakért 
fejenként tíz, a nőkért öt, a gyerekekért pedig egy dinárt kell 
fizetni. Megegyeztek abban is, hogy Jeruzsálem legalább 
hétezer szegény lakójának életét összesen harmincezer 
dinárért válthatja meg a város. Szaladin mindenkinek negy- 
ven napot adott, hogy előteremtse a váltságdíj összegét, 
kikötve, hogy akinek ez nem sikerül, arra rabszolgasors vár. 

A keresztények szabadon magukkal vihették ingóságaikat, 
de a legtöbben eladták azokat a muszlirn hódítóknak, hogy 
megválthassák rokonaik, barátaik szabadságát. 

Jeruzsálem muszlimok általi, 1187. évi bevétele éles 
kontrasztban állt azzal, amikor a keresztesek 1099-ben 
elfoglalták a várost. A győztesek ezúttal nem fosztották ki az 
épületeket, nem erőszakolták meg a nőket. Szaladin őröket 
állított az utcákra, nem is annyira a keresztények, mint 
inkább a saját katonái kordában tartására. Azt gondolhatná 
az ember, hogy ebben a válságos helyzetben a latin egyház 
segítette híveit, és szikla volt, amelyre építhetnek. Sajnálatos 
módon azonban Heraclius pátriárkát és papjait közöny és 
szűkmarkúság jellemezte. Heraclius egy vasat sem ajánlott 
fel az egyházi vagyonból a szegényebbek kiváltására, csak a 
saját tíz dinárját fizette ki. Még Szaladin is megdöbbent a 
viselkedésén, és ,istentelen embernek" nevezte. 

Sok szegény kereszténynek nem sikerült negyven nap 
alatt előteremtenie a váltságdíját. A korábbi hódítók, bármi- 
lyen vallásúak voltak is, nem vesztegették volna az időt, és 
elhurcolták volna őket rabszolgának, Szaladin azonban 
rugalmasan kezelte a saját maga által hozott szabályt, és 
igyekezett segíteni a szegényeken, különösen a Hattínnál 
elesettek özvegyein és árváin. Együtt érző magatartása szö- 
ges ellentétben állt a gazdag jeruzsálemiekével, akiket a 
jelek szerint kevésbé inspirált Megváltójuk tanítása, mint 
pátriárkájuk önzése. Heraclius ugyanis szekérkaravánon 
kivitette az egyházi javakat a városból. Az arany és ezüst 
dísztárgyakat, értékes szőtteseket, szőnyegeket a rabszolga- 
sággal fenyegetett szegények szeme láttára rakodták fel a 
szekerekre. Szaladin emírjeit is felbőszítette, hogy a keresz- 
tény egyházi méltóság valóságos diadalmenetben hagyja el 
a várost. Arra biztatták Szaladint, kobozza el a kapzsi 
Heraclius által kimenekített vagyont, hiszen a pátriárka a 

királyság végnapjaiban alábbvalónak bizonyult azoknái, akik 
az őket Istennel összefűző kapocsnak tekintették őt. A szul- 
tán azonban nem volt hajlandó megszegni Baliannak tett 
esküjét, amely szerint, aki megfizeti a váltságdíjat, az elme- 
het. Végül, bár a gazdag keresztényeknél volt annyi pénz, 
amennyiből mindenki szabadságát meg lehetett volna vál- 
tani, mintegy tizenötezer szegény jeruzsálemit menetoszlo- 
pokban a damaszkuszi rabszolgapiacra hajtottak. 

Balian következő feladata az volt, hogy menedéket keres- 
sen azoknak, akik kifizették a váltságdíjukat. Három menet- 
oszlop hagyta el a várost, az egyiket maga Balian vezette, a 
másik kettőt pedig a templomosok, illetve az ispotályos 
lovagrend. Mindhárom oszlopot muszlim katonák kísérték, 
hogy megvédjék őket a sivatagi beduin törzsektől, amelyek- 
től most, hogy csillaguk leáldozott, nem számíthattak 
könyörületre. A sors iróniája, hogy a menekültekre végül 
nem az ellenséges muszlimok jelentették a legnagyobb 
veszélyt, hanem a saját keresztény hittestvéreik rabolták ki 
őket. 

Szaladinnak Jeruzsálem elfoglalása után rá kellett döb- 
bennie, hogy ellenségei nemhogy megfogyatkoztak volna, 
hanem megszaporodtak, mint a hidra fejei. A szent város 
ugyanis csupán jelképes központ volt, a keresztény vallás 
, Szíve" Türoszba helyeződött át. Szaladinnak tehát ahhoz, 
hogy lezárja a szent háborút, el kellett foglalnia ezt az utolsó 
keresztény szigetet is, szét kellett kergetnie a veszélyes 
méretűre duzzadt helyőrséget. A legveszélyesebb ellenséget 
utoljára hagyta, és ez azzal a kockázattal járt, hogy harcosait 
eltompítják, elbizakodottá teszik a könnyű győzelmek. 
Miközben Szaladin a váltságdíjak ügyét intézte Jeruzsálem- 
ben, előrelátóbb parancsnokai figyelmeztették, hogy hala- 
déktalanul támadja meg Türoszt, mivel az, ahogy mondták, 
,az utolsó nyílvessző a hitetlenek tegezében. De máris 

elkéstek: Szaladin végzete már július 14-én megérkezett 
Türoszba Montferrati Konrád személyében, aki Hosszúkardú 
Montferrati Vilmos hatalmas termetű, félelmetes fivére volt. 
Eredetileg Hosszúkardú Vilmos, Szibilla királyné első férje 
lett volna Jeruzsálem királya, de miután 1176-ban maláriá- 
ban meghalt, megnyílt az út a trónkövetelő, Lusignani 
Guido nevű kisnemes előtt. Konrádnak feltett szándéka volt, 
hogy megszerzi azt, amit a bátyja elmulasztott, és Guido 
Hattínnál elszenvedett veresége után erre, úgy tűnt, pompás 
alkalom kínálkozott. A királyságot azonban nem tőle, 
hanem Szaladintól kellett visszaszereznie. 

A krónikások eléggé szabadon kezelik Montferrati Konrád 
Türoszba való megérkezésének időpontját. Lehetséges, 
hogy a város védelme nagyrészt a hattíni csata egyik túlélő- 
jének, Szidóni Rajnaldnak köszönhető, aki ugyanúgy meg- 
szervezte Türosz védőit, ahogy lbelini Balian Jeruzsálemét. 
Rajnald azonban későbbi, Szaladinnal közös ügyei miatt 
gyanús alakká vált a nyugati krónikások szemében, akinek 
nem juthat túl sok dicséret. Konrád Türosz védelmében vál- 
lalt szerepét vizsgálva figyelembe kell venni azt a tényt, hogy 
a francia és a német uralkodó rokona volt, és ennek köszön- 
hetően haszonélvezője lehetett az uralkodóknak mindig ren- 
delkezésére álló propagandaeszközöknek. 

Konrád Montferrati Vilmos őrgrófnak, egy Genova és 
Milánó között elterülő kis itáliai hercegség urának harmadik 
fia volt. Apja később átköltözött a Szentföldre, és az ifjú 
Konrád olyan eredményesen szolgálta Angélosz Izsák 
bizánci császárt, hogy kiérdemelte a ,Caesar" titulust, 
és a császár lányának kezét is. Túlságosan heves és függet- 
len természetű volt azonban ahhoz, hogy kielégítse a bizánci 
udvar fényűzése. Kalandvágyból áthajózott a Szentföldre, 
és Akkonban akart kikötni, mert még nem tudott a hattíni 
katasztrófáról. Akkon azonban július 14-én már a muszli- 

mok kezén volt, és Konrád gályája a kikötőben egy muszlim 
őrhajóval találkozott. Egyszerű kereskedőnek mondta 
magát, és megtudta, hogy a Jeruzsálemi Királyságba betört 
a hódító sereg. Sietve elvitorlázott, mielőtt még marasztalni 
kezdték volna, és az onnan északra lévő Türoszban kötött ki. 
Itt Szidóni Rajnald már-már feladta a várost, sőt Szaladin 
lobogói is ott lengtek már a vár fokán, amikor Konrád partot 
ért. Türosz lakói úgy fogadták, mintha a megváltást hozta 
volna el a számukra, pedig csupán néhány láda kinccsel és 
egy kis csapatra való katonával érkezett. Konrád személye- 
sen mászott fel a vár fokára, és ledobta Szaladin zászlóit a 
mélyben tátongó sáncárokba. Ez volt a királyság visszahódfí- 
tása felé tett első lépés. A Türoszt védő bárók és lovagok 
egyhangúlag Konrádot választották vezérüknek arra az 
időre, amíg a nyugati királyok meg tudnak szervezni egy 
újabb keresztes hadjáratot. Szaladin talán fel sem fogta, 
hogy karnyújtásnyira volt a szent háború végleges megnye- 
résétől, mielőtt a leleményes és karizmatikus itáliai lovag 
kiénekelte volna a sajtot a szájából. 

A szultán már a város elfoglalására készült, és szóhoz 
sem jutott a jövevény arcátlansága láttán. Amikor meg- 
tudta, kicsoda a zászlóit a mélybe vető lovag, olyan fortély- 
hoz folyamodott, amit talán Oroszlánszívű kichárd is alkal- 
mazott volna, csak kíméletlenebbül. Konrád apja, az idős 
Montferrati Vilmos ugyanis Hattínnál fogságba esett. Szala- 
din előhozatta az öregembert, és figyelmeztette Konrádot, 
hogy amíg fel nem adja a várat, édesapja a tűzvonalban 
marad. A szultán azonban maga sem gondolhatta komo- 
lyan, hogy egy keresztény lovag enged az efféle zsarolásnak, 
különösen egy olyan szigorú, kemény ember, mint Konrád. 
Türosz új várparancsnoka megvetően azt felelte, hogy az 
apja már épp eleget élt, és akár saját kezűleg is végezne 
vele, ha azzal megvédhetné a várost. Szaladin átérezte Kon- 

rád gúnyos, lekicsinylő szavainak súlyát. Vilmost hamarosan 
biztonságos helyre vitték, és szabadon engedték. 

Amíg Szaladin az ország belső területeire vonult seregé- 
vel, és Jeruzsálem ostromával foglalatoskodott, Konrád 
nem vesztegette az időt: a tengerpartról a várhoz vezető töl- 
tésúton — amely Nagy Sándor ezerötszáz évvel azelőtt ott járt 
makedóniai seregének keze munkáját dicsérte — keresztben 
mély árkot ásatott. Türosz ilyenformán a szárazföldtől telje- 
sen elvágott sziget lett. Egy krónikás a tengeren fekvő, szét- 
terpesztett ujjú kézfejnez hasonlította, amelyet csak a 
vékony csukló köt össze a karral. Konrád arra alapozta 
védelmi tervét, hogy így Szaladin bármilyen népes sereggel 
érkezik, nehezen tudja majd koncentrálni erőit, és a kis- 
számú elszánt várvédővel is meggyűlik a baja. Ha pedig az 
itáliai tengerparti városok, így Genova és Pisa a segítségére 
sietnek, Türosz akár egy elhúzódó ostromot is kiállhat. 

Szaladin csak november 8-án tért vissza Türoszhoz. 
Jócskán elkésett, mert bármit gondolt is ő maga, parancs- 
nokai közül sokan úgy érezték, a város bevételének esélye 
elszállt. Hiszen, bár a királyságot elég könnyen meghódítot- 
ták, a közkatonák számára komoly igénybevételt jelentett a 
hadjárat, és a számos kisebb hadműveletben bevetett ost- 
romgépek is javításra vagy cserére szorultak. Ráadásul köze- 
ledett a tél, tehát a lehető legrosszabb időpontban veselked- 
tek neki az egyéves hadjárat legnagyobb próbatételének. 
És nem csupán a közkatonák zúgolódtak. Kukburi, aki 
Hattínnál Szaladin balszárnyát vezette, mekkai zarándoklatra 
készült, mások pedig, így Taki ad-Dín, úgy érezték, túl sok 
időt töltöttek már családjuktól, birtokuktól távol. Amikor 
Szaladin maga is megérkezett Türosz alá, igencsak lesúj- 
totta az ostromfelszerelés állapota. A kőhajító ágyúk jó része 
vagy nem volt elég nagy, vagy megrongálódott, és nem sok 
jóval kecsegtetett csapatai harci szelleme sem. A szultán 


164 


belevetette magát a hadművelet újraélesztésébe, és végül 
tizenhét, teljesen működőképes ostromgépet tudott csata- 
sorba állítani. Ezek az ágyúk hamarosan éjjel-nappal ontot- 
ták a köveket, de Türosz alighanem az egész királyság leg- 
erősebb erődítménye volt. A csaknem hat méter vastag falú 
várat az akkoninál is nehezebben lehetett bevenni, a törökök 
rendelkezésére álló kőhajító ágyúk erejét jócskán megha- 
ladta a feladat. Az ilyen középkori várak falát csak robbanó- 
anyaggal lehetett volna lerombolni. 

Miután Aleppóból az-Záhir parancsnoksága alatt Íriss 
erőkből álló segédcsapat érkezett, valamelyest javult a kato- 
nák hangulata. Szaladin odáig merészkedett, hogy rohamot 
indított a töltésúton, de katonáit szárazföldön és vízen is 
támadás érte. A pajzsokkal felszerelt francia hadihajók, a 
barbote-ok fedezékéből íjászok és íjpuskások lőtték a törö- 
köket. A hajók fel-le jártak a móló két oldalán, és mindig a 
törökök lőtávolán kívül maradtak. Szaladin látta, hogy 
ekkora vízi túlerő mellett Konrád könnyedén ellenőrzése 
alatt tartja a töltésutat, ezért ő is hadihajókat rendelt oda 
Dzsabailból és Bejrútból, hogy kergessék be a francia hajó- 
kat a kikötőbe. Szaladin tíz hajója egy darabig uralta is a 
tengert Türosz környékén, és Konrád kénytelen volt korláto- 
zott számú lovagját kockázatos kézitusába küldeni a töltés- 
úton. Az ostrom e szakaszában egy zöld páncélos spanyol 
lovag játszott kulcsszerepet, aki az áttörési kísérletek vissza- 
verésére kivezényelt lovagi különítményt vezette. A páncélja 
fölött zöld köpenyt viselő, kezében zöld pajzsot tartó lovag, 
akinek sisakját szarvasagancs díszítette, barátra és ellen- 
ségre egyaránt nagy hatást gyakorolt rettenthetetlen bátor- 
ságával. Maga Szaladin is kénytelen volt elismerni, hogy a 
zöld lovag oroszlánrészt vállalt a vár védelméből. 

December hava sem a helyőrség, sem az ostromló hadak 
számára nem hozott megkönnyebbülést. Szaladin segítsé- 

gére megérkezett Egyiptomból al-Ádil, a fivére és Akkonból 
al-Afdal, a fia, de az időjárás ekkor már ugyanolyan kemény 
ellenfél volt, mint Konrád és várvédő serege. Az ostromlók 
sátrait elárasztotta a szüntelen esőzés, a talaj sártengerré vál- 
tozott. Hó is szállingózott, a közeli hegyekben meg is maradt. 
És ami a legrosszabb, a muszlim táborban elharapóztak a 
betegségek, és ez sok katona harci szellemét teljesen aláásta. 

Szaladin most, amikor a leginkább szüksége lett volna a 
többi muszlim vezető támogatására, kénytelen volt rádöb- 
benni, hogy sokan a hitük érdekei elé helyezik a saját kicsi- 
nyes szempontjaikat. Hattínnál aratott nagy diadala, ame- 
lyet az egész muszlim világnak örömujjongással kellett volna 
fogadnia, Bagdadban mérsékelt lelkesedést váltott ki. Nem 
bíztak Szaladinban, győzelmét csupán öntömjénezése újabb 
jelének tekintették. An-NNászír bagdadi kalifa a szultán győ- 
zelmi jelentésére furcsa, kötekedő, ócsárló hangvételű levél- 
lel válaszolt. Az Abbászidák ugyanis nem igazán örültek a 
keresztes királyság bukásának, hiszen mindig hasznát vehet- 
ték a renitens muszlim vezetőkkel szemben. Most viszont a 
kalifa egy csapásra elvesztette ezt a politikai ellenlábasai 
sakkban tartására szolgáló eszközt. An-INászír attól tartha- 
tott, hogy Szaladin őt háttérbe szorító iszlám vezetővé növi 
ki magát, és úgy dönt, birodalmához csatolja egész Irakot. 
Hiszen ugyan ki állíthatná meg most, hogy a keresztények 
elbuktak? És ki akadályozhatja meg, hogy az uborkafára fel- 
kapaszkodott kurd — mert ez volt a véleményük Szaladinról — 
megdöntse az Abbászidák hatalmát? A kalifa, miután kézhez 
vette Szaladinnak a hattíni győzelemről és Jeruzsálem 
visszafoglalásáról szóló jelentéseit, úgy érezte, ki kell puha- 
tolnia a szultán szándékait. Ezért Ímád ad-Dín fivérét, Tádzs 
ad-Dínt küldte el a válasszal. 

Szaladint megdöbbentette és elszomorította a Bagdad- 
ból kapott levél, amely dicséret helyett tele volt kicsinyes 

bíráló megjegyzésekkel. Ígen sok szó esett például arról, 
hogy Szaladin jogtalanul bitorolja az an-INászír címet, mert 
azt csak a kalifa használhatja. Egyvalamiben viszont közel 
járt az igazsághoz a titulus jogos birtokosa: a Damaszkusz 
és Bagdad között zajló vita lényegére tapintott, amikor azzal 
vádolta Szaladint, hogy a kalifa iránti hűségük átgondolá- 
sára biztatja az Irak területén élő türkmén és kurd törzseket. 
Emlékeztette a szultánt arra, hogy bármekkora sikert ért el a 
keresztényekkel szemben, azzal nem teheti jóvá a muszlim 
világ megosztását, az igazhitűek egymás ellen uszítását. 

Türosz ostroma folytatódott. Szaladin vízi fölényének 
köszönhetően szorulni kezdett a hurok a város körül, és a 
muszlimok bízhattak benne, hogy megadásra tudják kény- 
szeríteni a védősereget. December 30-án azonban a fárad- 
hatatlan Konrád gyakorlatilag szétzúzta a szultán reményeit. 
Még virradat előtt felsorakoztatta teljes hajóhadát (ez mint- 
egy tizenhét gályából és tíz kisebb hajóból állt), hogy törje- 
nek ki a kikötőből, és lepjék meg a muszlim járőrhajókat. 
A muszlim tengernagy, Abd asz-Szálam al-Magribi, számí- 
tott egy hasonló akcióra, és fokozott éberséget rendelt el, de 
Konrád kiválóan időzítette a rohamot, és az ostromló csapa- 
tokon addigra vízen és szárazon egyaránt úrrá lett a letargia. 
A haditengerészeti helyzet perceken belül gyökeresen meg- 
változott. A muszlim harcosok közül sokan a vízbe vetették 
magukat, és kiúsztak a partra. Eluralkodott a káosz, a 
keresztények több muszlim hajót foglyul ejtettek, a flotta 
más hajói pedig a partra menekültek. Sorsdöntő ütközet 
volt: Szaladin elvesztette az uralmat a tenger fölött. Hattín 
óta most először talált legyőzőre. 

A szultán sztoikus nyugalommal fogadta a csapást. 
Elrendelte, hogy a parton megfeneklett hajókat törjék össze, 
nehogy az ellenség zsákmányul megszerezhesse őket, és 
ismét arra összpontosította figyelmét, amiben a leginkább 

otthon volt: a szárazföldi támadásra. Emírjei azonban a jelek 
szerint azt szűrték le az esetből, hogy soha nem fogják 
bevenni Türoszt, vagy legalábbis belátható időn belül nem. 
Emlékeztették hűbérurukat, Szaladint arra, hogy az év 
végéig elhúzódó hadjárat minden ésszerű határon túlmenő 
terheket ró rájuk. Szaladin kénytelen volt szembesülni azzal, 
hogy a szeme láttára kezd szétesni a hadserege. A hitükre 
próbált hivatkozni, és a kapzsiságukra apellálva pénzt is ígért 
nekik, de mindkét esetben figyelembe kellett vennie, milyen 
példátlanul sokat követel tőlük. A szultán végül úgy döntött, 
mindent egyetlen rohamra tesz fel, és megüzente parancs- 
nokainak, hogy ha ez a támadás nem jár sikerrel, felhagy az 
ostrommal, és feloszlatja a hadsereget. 

Türosz ostromára Szaladin nagy évének, az 1187-es esz- 
tendőnek legutolsó napján került sor. A törökök minden- 
nemű taktikai finomságot, újítást mellőzve egyszerűen özön- 
leni kezdtek a vár felé a töltésúton, ahogy azt már 
számtalanszor megtették. Konrád várvédői azonban meg- 
birkóztak a feladattal, és visszaverték őket. Szaladin másnap 
valóban feloszlatta a hadsereget, és elvonult Türosz alól. 

A szultán életének nagy része hadjáratok jegyében telt, és 
Szaladinnak mind a győzelmet, mind a vereséget volt 
alkalma megízlelni. Montgisard-nál ÍV. Balduin megfutamí- 
totta, de ó tanult abból a kudarcból, és soha többé nem 
követte el ugyanazt a hibát. Türosznál azonban csak 
árnyéka volt a nagy hattíni diadal kovácsának. Fizikailag 
és szellemileg is fáradtnak tűnt, nem állta a versenyt 
Montferrati Konráddal. Igazság szerint azonban már koráb- 
ban is kiderült róla, hogy hiányzik belőle a hosszan tartó ost- 
romokhoz szükséges állhatatosság. Saját barátai és pálya- 
társai is felismerték ezt a gyengéjét, és tény, hogy gyakran 
felhagyott az ostrommal, nem folytatta a harcot a végsőkig. 
Igaz, hogy 1187 decemberében fáradt, fegyelmezetlen kato- 

nák álltak a parancsnoksága alatt, akik inkább a zsákmány 
reményében harcoltak, mintsem a hitükért, de neki, mint az 
igazak parancsnokának, lelket kellett volna öntenie beléjük. 
Ő azonban a tél beköszöntével erre nem volt képes, csupán 
megvásárolta további szolgálataikat. És hogyan is remél- 
hette volna, hogy meg tudja tartani Jeruzsálemet, ha ott- 
hagyta Türoszt, amely kitárt kapuként szolgálhatott a nyu- 
gatról érkező keresztesek számára? Tudhatta, hogy ha nem 
sikerül teljesen ellenőrzése alá vonnia a partvonalat, folya- 
matosan újabb ellenségek özönlenek majd a Szentföldre, és 
hosszú, elhúzódó háborúra kényszerül. 

(Igyanakkor a Szaladint leginkább riasztó fejlemény, mint 
kiderült, valójában nem rejtett komoly veszélyt. Történt, 
hogy Barbarossa (Rőtszakállú) Frigyes, a hetvennégy éves 
német császár, a fiatalabb francia és angol királyt megszé- 
gyenítve, elsőként esküdött fel a keresztre, amikor eljutott 
hozzá Jeruzsálem elestének híre. Szaladin kapott egy leve- 
let, amelyet állítólag maga az idős uralkodó írt, és amelynek 
kardcsörtető stílusa azt jelezte, hogy Frigyes életerejét meg- 
sokszorozta a küszöbönálló szent háború. A császár kihívta 
Szaladint, hogy ütközzön meg vele a zoani, alighanem miti- 
kus harcmezőn, és ódákat zengett a német nép harci eré- 
nyeiről. Szaladin is ,handzsárcsörtető", dölyfös hangnem- 
ben válaszolt, de miközben levelét írta — ha ugyan nem bízta 
valamelyik, jobb képzelőerővel megáldott titkárára -—, aligha- 
nem erősen fohászkodott magában, hogy sikerüljön maga 
mellé állítania a muszlim uralkodókat. Nagy hatást gyako- 
rolt rá Barbarossa Frigyes ultimátuma, és egészségtelenül 
nagy érdeklődést tanúsított a közelgő , német áradat" iránt, 
amelyről azonban, mire Akkonhoz ért, kiderült, hogy csupán 
kisebb hullámverés. Nem sokszor fordult elő a történelem- 
ben, hogy egy csak képzeletben létező hadsereg akkora 
győzelmet arasson, mint Barbarossa Frigyesé 1189-ben. 

NYOLCADIK FEJEZET 


Akkon ostroma, 1188-1190 


ontferrati Konrád Türoszba való megérkezésével a 
M Szentföldön megjelent egy harmadik politikai erő. 

Szaladin 1187-es diadalait részben a keresztények 
megosztottságának köszönhette, fel kellett tehát ismernie, 
hogy a franciák egyfolytában földterületeken civódnak. Látni 
lehetett, hogy Montferrati Konrád és Lusignani Guido 
hamarosan úgy fognak viselkedni, mint a koncon mara- 
kodó kutyák. Ezért Szaladin, amikor szabadon engedte a 
foglyul ejtett Cuidót, arra számított, hogy a keresztény 
táborban felüti fejét a széthúzás. A saját kárán kellett azon- 
ban megtanulnia, hogy Guido ugyanolyan veszélyes ellenfél, 
mint Konrád, különösen azért, mert az angol király vazallu- 
saként számíthatott a csapataival érkező Richárd támogatá- 
sára. Guido ugyanakkor úgy döntött, hogy a királyság 
visszahódításához szüksége van egy bázisra, és ez a bázis 
Akkon, a legnagyobb és leggazdagabb város kell hogy 
legyen. 

Lusignani Guido úgy nyerte el szabadságát, hogy meges- 
küdött: nem fog fegyvert Szaladin ellen. Könnyedén talált 
azonban olyan papot, aki felmentette a hitetlennek tett foga- 
dalma alól. Szaladin állítólag dühbe gurult, amikor ez a 
fülébe jutott, pedig aligha okozhatott neki meglepetést a 
dolog. Ha pedig mégis csodálkozott rajta, az azt jelzi, hogy 

félreismerte a francia mentalitást. Guido kezdetben nem 
foglalkozott Szaladinnal, elsődleges célja az volt, hogy — fel- 
tehetően Konrád segítségével — új kormányt állítson fel 
Türoszban. Konrádnak azonban nem állt szándékában elis- 
merni Guidót uralkodójának, és becsukta előtte Türosz 
kapuit. Fontos, hogy a régi szentföldi családok tagjai, így 
Ibelini Balian és Szidóni Rajnald, akik 1186-ban szembe- 
szálltak Guidóval, és III. Tripoliszi Rajmund trónigényét 
támogatták, most Konrád mellé álltak. Konrád következete- 
sen azt állította, hogy ő csak megőrzésre vette át Türoszt, és 
a korona sorsát majd a nyugati királyok döntik el egymás 
között, ha megérkeznek. Guido, aki még bebocsátást sem 
nyert a sajátjának tekintett városba, hamvába holt ostromba 
fogott, de mivel neki sem volt könnyebb dolga Türosszal, 
mint Szaladinnak, hamar felhagyott vele, és Akkon ellen 
vonult. Így legalább egy muszlim kézen lévő célpont ellen 
egyesültek a keresztény erők. 

1188 nyarán kezdett szállingózni az erősítés, és Guido 
meggyőzte magát, hogy ekkora hadsereggel rnár megtá- 
madhatja Akkont. Támogatta a pisai és a szicíliai flotta is, 
amelyek itáliai önkénteseket hoztak. CGuido vállalkozása 
finoman szólva is vakmerő volt: csábította a lehetőség, és 
nem törődött azzal, mekkora árat fizethet a hadműveletért. 
Olyan helyőrség ellen vonult fel, amely eleve kétszeres lét- 
számfölényben volt az ő seregével szemben, és erősítést is 
hívhatott Szaladin szárazföldi alakulataiból. Guido azonban 
Konrád hajthatatlansága miatt nem látott más kiutat. 
(Ugyanolyan esztelen vakmerőségről tett tanúbizonyságot, 
mint Hattínnál, de ezúttal rámosolygott a szerencse. 

Szaladin hitetlenkedve fogadta a hírt, hogy Guido Akkon 
ellen vonul. A szultán még mindig a makacsul kitartó várak 
(például Beaufort, Szidóni Rajnald otthona) , begyűjtésével" 
foglalatoskodott, és nemigen tudta komolyan venni a fenye- 

getést. Arra a hírre azonban, hogy francia nemesek cso- 
portja érkezett a Szentföldre, soraiban a nevezetes lovaggal, 
Avesnes-i Jakabbal és más jeles harcosokkal, már megszó- 
lalt Szaladinban a vészcsengő. De mielőtt elindulhatott 
volna, hogy útját állja Guido seregének, Türingiai Lajos 
vezetésével behajózott Barbarossa Frigyes hadseregének 
előőrse, valamint az itáliai keresztesek is, a ravennai érsek és 
a veronai püspök vezetésével. Amikor Szaladin szeptember 
15-én megtámadta Guido táborát, megtapasztalhatta, hogy 
az igen erős. Rohamát a keresztesek visszaverték. 

Időközben a német keresztes sereg is megindult kelet 
felé. Útjuk története egyaránt tartalmaz tragikus és tragiko- 
mikus elemeket. Szaladin képzeletében hatalmas, győzhe- 
tetlen haderő élt, amely majd új frontot nyit ellenük észa- 
kon, pedig erről szó sem volt. A szultánra nagyobb hatással 
voltak a Barbarossa seregéről keringő pletykák, mint a valós 
veszélyek, például Oroszlánszívű Richárd érkezése. Úgy lát- 
szik, ha Barbarossa Frigyesre gondolt, az jobban megrémí- 
tette, mint a valóság. Talán az nyomasztotta, hogy az egész. 
keresztény világ rázúdul a félelmetes öregember vezérleté- 
vel, miközben ő gyakorlatilag magára maradt, mert a 
muszlim uralkodók nem támogatják a szent háború megví- 
vásában. Szaladin gondolatait 1189 nyarán végig a német 
veszély kötötte le, és az ebből fakadó pesszimista, védekező 
hozzáállása miatt a kereszteseknek bőven maradt idejük 
soraik rendezésére Akkonban. Táboruk a nyár végén már 
jószerével bevehetetlen volt. 

Amikor Németországba eljutott a hattíni katasztrofális 
vereségnek és Jeruzsálem elestének a híre, az ottani lovagok 
jóval gyorsabban reagáltak, mint az angolok és a franciák, 
akik, mint rendesen, most is egymással háborúskodtak. Az 
első német szentföldi zarándokok 1187 decemberében, a 
strassburgi birodalmi gyűlésen esküdtek fel a keresztre, de 

három hónappal később, 1188 márciusában, Mainzban 
követte őket maga a császár is. Barbarossa Frigyes parancs- 
nokai hamarosan belátták, hogy a türoszi püspök felhívására 
olyan sokan álltak csatasorba, hogy nincs akkora hajóflotta, 
amely el tudná szállítani őket. Ezért a hagyományos száraz- 
földi útvonalon, Magyarországon keresztül kell haladniuk. 
Diplomatákat küldtek előre, hogy tárgyaljanak a bizánci 
császárral és a szeldzsuk törökök szultánjával a sereg bizton- 
ságos áthaladásáról. Nemigen lehetett azonban arra számí- 
tani, hogy sikerrel járnak, mégpedig más-más okokból. 
Angélosz Izsák bizánci császár ellenségesen viseltetett a latin 
kereszténységgel, és máris szövetségre lépett Szaladinnal. 
A Konstantinápolyba érkező német követeket rövid úton 
tömlöcbe vetették. Kilidzs Arszlán szeldzsuk szultán ugyanak- 
kor muszlim létére nem mutatott érdeklődést Szaladin szent 
háborúja iránt, és átengedte volna területén a keresztes hada- 
kat. Csakhogy rajta már kiütköztek az öregkori elbutulás jelei, 
és a hatalom fia, Máliksáh kezébe került, aki Szaladin veje 
volt, és aki eltökélte, hogy meggátolja a németek áthaladá- 
sát. Barbarossa Frigyes tehát azok után, hogy kényszerűség- 
ből a szárazföldi útvonal mellett döntött, biztosra vehette, 
hogy katonái kemény harcok árán juthatnak csak el a Szent- 
földre. Persze, erős túlzással 260 000 fősnek mondott ármá- 
diájával aligha kellett tartania bármilyen földi ellenségtől. 
Tudnunk kell, hogy az efféle tódítás akkoriban mindennapos 
volt. Az, hogy a német hadakat maga a császár vezeti, aligha- 
nem megduplázta a létszámot, az pedig, hogy a muszlim 
világban nem sokat tudtak a németekről, szintén kétszeresére 
duzzaszthatta a sereget. És ki tudja, lehet, hogy az idős csá- 
szár rőt szakálla is hozzátett valamit... Az igazság már soha 
nem fog kiderülni, de valószínű, hogy 1189. május 11-én 
ötvenezernél is több harcos kelt útra Regensburgból, és ez a 
12. században valóban óriási haderőnek számított. 

A császárral tartott fia, Sváb Frigyes, a tarentaise-i 
érsek, Liége, Würzburg, Passau, Regensburg, Bázel, 
Meissen, Osnabrück és Toul püspöke, valamint három 
őrgróf és huszonkilenc gróf Németország legkülönbözőbb 
tájairól. Titáni vállalkozás volt, az angol és francia haderő 
ehhez képest jelentéktelennek hatott. Akik a tengeri uta- 
zást részesítették előnyben, azokat Türingiai Lajos tarto- 
mányaróf vezette, utána pedig hajókon indult útnak Auszt- 
riai Lipót serege is. A Magyarországon át vezető szárazföldi 
út során ezúttal nemigen került sor olyan szörnyű jelene- 
tekre, mint száz évvel korábban, az első keresztes hadjárat 
idején. Miután azonban a németek átlépték a bizánci 
határt, a császár kénytelen volt folyamatos harcba bocsát- 
kozni a görögökkel. Barbarossa Frigyes, aki semmiképpen 
nem akarta hagyni, hogy a törökök szövetségesei feltartóz- 
tassák, elfoglalta Filippopolisz (a mai Plovdiv) városát, és 
megfenyegette a bizánci uralkodót, hogy ha továbbra is 
ellenállásba ütközik, megtámadja Bizáncot, és egyszer s 
mindenkorra véget vet a Bizánci Birodalomnak. Angélosz 
Izsák, aki szóban erősebb volt, mint a harcmezőn, beadta 
a derekát, és a németek háborítatlanul randevúzhattak 
Konstantinápolyban a rájuk váró itáliai flottával. Rőt- 
szakállú Frigyes császár így szinte hiánytalanul vezethette 
át seregét Ázsiába — onnantól kezdve viszont szinte semmi 
sem sikerült neki. 

A szeldzsuk törökök területére érve rá kellett döbbennie, 
hogy a szultánnal kötött egyezsége mit sem ér. A szeldzsu- 
kok folyamatosan zaklatták a német kereszteseket, akik 
közül az Anatólián átvezető hosszú úton sokan mártírokká 
váltak. Éhség, szomjúság gyötörte őket, és a törökök rajta- 
ütésszerű támadásainak is sokan áldozatul estek. Ikónion 
közelében azonban Barbarossa megütközött Máliksáh sere- 
gével, és nagy győzelmet aratott a szultán fia fölött. Ez 

volt a német keresztes hadjárat fénypontja. A sereg 
megnövekedett önbizalommal masírozott át a Taurusz- 
hegységen, majd tovább az örmény tengerparton lévő 
Szeleukeia felé. Amikor azonban már-már úgy tűnt, vége a 
megpróbáltatásoknak, olyan csapás érte a német sereget, 
amelyet soha nem hevert ki. Barbarossa Frigyes ugyanis 
türelmetlenül át akart úszni páncélingben a Kalükadnosz 
(ma Gök-szu) folyón, pedig volt a közelben híd. Nem sike- 
rült, és mint kiderült, derékig érő vízbe fulladt bele. 
A rőtszakállú császár neve olyannyira összefonódott a német 
keresztes hadjárattal, hogy az mintha vele együtt meghalt 
volna. Fia, Sváb Frigyes, megtette ugyan, ami tőle telt, de 
nem volt meg a kellő tekintélye ahhoz, hogy ugyanolyan 
vasfegyelmet tartson, mint az apja, így a seregben széthúzás 
ütötte fel a fejét. A német nemesek közül sokan letettek 
róla, hogy valaha is elérik a Szentföldet, és visszahajóztak 
Európába. Mások Sváb Frigyessel tartottak Antiókhiába, ott 
azonban pestisjárvány tizedelte meg soraikat. Antiókhia 
csak egyetlen embernek hozott megnyugvást: a vízbe fúlt 
császárnak. Barbarossa Frigyes holttestét az ottani székes- 
egyházban helyezték örök nyugalomra, miután a csontjait 
kiszedték, hogy továbbvigyék Jeruzsálembe. De még ezt a 
tervüket sem sikerült valóra váltaniuk. Barbarossa Frigyes 
csontjai csak Türoszig jutottak, és az ottani katedrálisban 
temették el őket. Türingiai Lajos és Ausztriai Lipót tengeren 
érkezett csapatai keményen küzdöttek Akkon ostrománál, a 
Sváb Frigyes vezetésével 1189. október 7-én befutó száraz- 
földi sereg szánalmas maradéka azonban bízvást kacajra 
fakaszthatta Szaladint. A szultán emírjei viszont aligha nevet- 
tek, hiszen Szaladin e miatt a néhány ezer fős, szedett-vedett 
haderő miatt hagyta veszni a lehetőséget, hogy legyőzze 
Lusignani Guido Akkont ostromló seregét, és játszotta el 
Jeruzsálem visszafoglalásának esélyét. Az igazi veszélyt az 

angol és a francia király jelentette, akiknek érkezését a törö- 
kök nap mint nap várták. 

Történt egy jelentős diplomáciai fordulat is, és ez sem 
Szaladinnak kedvezett. Guido király és Montferrati Konrád 
ugyanis, akikről azt hitte, előbb-utóbb átharapják egymás 
torkát, Türingiai Lajos befolyására hirtelen összefogtak. 
A Türosznál partot ért tartománygróf rávette Konrádot, 
hogy tartson vele Akkonhoz. Konrád ezt azzal a feltétellel 
vállalta, hogy sem királyának, sem parancsnokának nem 
kell elismernie Guidót. Konrád goromba volt ugyan, mint a 
pokróc, de hadvezéri képességeinek Guido nagy hasznát 
vehette. 

Közben az Akkonnál összegyűlt királyi hadsereg már rég 
nem az a szedett-vedett társaság volt, amelyet Guido 
néhány hónappal korábban vezetett. Erősítésnek megér- 
keztek Konrád türoszi várvédői, Türingiai Lajos német 
katonái, a Ridforti Gérard vezette erős templomos kontin- 
gens, valamint több ezer francia és itáliai keresztes. Nem 
volt sokkal gyengébb hadsereg, mint amelyet Guido 
Hattínnál irányított, ezért a király úgy döntött, megkockáz- 
tat egy támadást Szaladin tábora ellen. A szultán serege 
ugyanis olyan közel állomásozott, hogy Guido joggal tar- 
tott tőle, hogy hátba támadhatja, miközben Akkont ostro- 
molja. A csata a keresztes hadjáratok történetének egyik 
legnagyobb, legöldöklőbb összecsapása volt, és egyenlő 
erők küzdelmét hozta. Szaladin aznap átélhette az érzel- 
mek teljes skáláját, hiszen seregét kezdetben meglegyin- 
tette a katasztrofális vereség szele, végül azonban totális 
diadalt aratott. A csata Szaladin legrosszabb hadvezéri tel- 
jesítményei közé tartozik, karizmatikus vezetőként azonban 
nagyot alkotott. A végső győzelem nagyrészt az ő szemé- 
lyes példamutatásának köszönhető, amellyel fellelkesítette 
már-már megfutamodó katonáit. 

Szaladin számított arra, hogy a keresztesek rnegtámad- 
ják, de amikor erre október 4-én sor került, mégis a megle- 
petés erejével hatott a számára, olyan gyorsan történt. 
A keresztesek Lusignani Gottíriedre bízták táboruk felügye- 
letét, és a szokásos formációban kivonultak. A templomo- 
sok haladtak az élen, a király pedig középen vonult az 
evangélium szaténpárnára helyezett szimbólumát őrizve. 
A muszlimok által Hattínnál elrabolt Szent Keresztet pótló 
ereklye fölé négy lovag emelt baldachint. Ridforti Gérard 
azonnal frontális támadásba lendült a muszlimok jobbszár- 
nya ellen, amelyet szokás szerint Szaladin unokaöccse, Taki 
ad-Dín vezetett. Taki ad-Dín hozzá volt szokva az efféle roha- 
mokhoz, és tudta, hogy kihívja maga ellen a sorsot, ha csa- 
tarendben állva várja a támadókat. Ezért menekülést 
színlelt, hogy akkor forduljon szembe az üldöző templomo- 
sokkal, amikor azok kezdeti lendülete már alábbhagyott. 
Szaladin furcsamód ezúttal is súlyos hibát követett el, pedig 
a jobbszárnyán a szokásos forgatókönyv szerint alakult a 
küzdelem. Ő azonban komolyan vette unokaöccse színlelt 
megfutamodását, erősítést küldött, és ezzel megbontotta az 
arcvonala közepét. Az egyensúly így felborult, és a keresz- 
tény középhad rárontott a muszlim sereg középső részére, 
amelyet akkor Isza al-Hahári, Jeruzsálem kormányzója irá- 
nyított. Szaladin pedig ahelyett, hogy a helvéről osztogatta 
volna higgadt parancsait, törzskara feladatát átvéve fel-alá 
rohangált a harcmezőn, és buzdította a katonákat, hogy 
Allah nevében tartsanak ki és harcoljanak. Ez azonban saj- 
nálatos módon kevésnek bizonyult, hiszen abban a korban a 
hadvezért nemcsak hallania, hanem látnia is kellett a kato- 
nának. A középkori harctereken, ahogy Hattínnál is, a király 
sátra vagy lobogója jelezte, hogy a sereggel minden rend- 
ben van. Ha a sátor összedőlt vagy elfoglalták, az a távoli 
szárnyakon küzdő katonák számára azt jelentette, hogy 


177 


vezérük elesett, a tábort elfoglalták, a csata elveszett. Ezért 
fennállt a veszély, hogy elinalnak a harcmezőról. Szaladin is 
ezt kockáztatta, amikor átvállalta szárnysegédei szerepét. Az 
volt a szerencséje, hogy Taki ad-Dín, aki kiváló jó katona 
volt, jobban kézben tartotta a jobbszárnyat, mint ő a hadse- 
reg egészét. 

Guido és Konrád harcosai rárontottak a dijarbakiri csa- 
patokra, és megfutamították őket. Szaladin arcvonala közé- 
pen összeomlott, a legtöbb török katona alighanem meg 
sem állt Damaszkuszig vagy Tibériásig. Az utóbbi város 
muszlim lakói ki is menekültek a Tibériás-tó környékére, 
abban a hitben, hogy a keresztények nagy győzelmet arat- 
tak, ami bizonyos fokig igaz is volt. Nyilván ugyanezt gon- 
dolták a keresztény középhad lovagjai is, mert miután 
szétkergették az ellenséges alakulatokat, teljesen fellazult 
körükben a fegyelem, és elkezdték fosztogatni Szaladin 
táborát. Legyilkolták a markotányosokat és a szolgákat, 
majd hozzáfogtak a szabad rabláshoz. Egy muszlim króni- 
kás később azt írta, hogy ebben a pillanatban Szaladin egész 
hadseregének sorsa egy hajszálon múlt. Ha a keresztesek 
ledöntik Szaladin sátrát, a muszlim harcosok szétszaladtak 
volna, gondolván, hogy a szultánt megölték vagy foglyul 
ejtették. A lovagok azonban ezt elmulasztották, és hamaro- 
san az a veszély fenyegette őket, hogy Taki ad-Dín vissza- 
térő jobbszárnya és a harci cselekményekbe addig be nem 
kapcsolódott muszlim balszárny elvágja az útjukat. 

A csatának ezen a pontján néhány véletlenszerű esemény 
megfordította a küzdelem sorsát. Az történt, hogy egy 
német katona lova ledobta gazdáját a hátáról, és nyargalni 
kezdett a keresztény arcvonal felé. Néhány gyalogos utána 
eredt. A keresztesek közül sokan azt hitték, menekülnek, és 
kétségbeesetten kiáltozni kezdtek. Erre a középhad egy 
része — köztük jeles lovagok, akiknek több eszük is lehetett 

volna — szintén futásnak eredt. Más krónikások szerint az 
akkoni muszlim helyőrség intézett kirohanást a keresztény 
tábor ellen, és a keresztesek azért siettek oda, hogy meg- 
védjék földi javaikat. Sokszor nehéz kideríteni, hogy egy-egy 
csatában mitől futamodnak meg a katonák, de az tény, 
hogy ha a harc menete egyszer fordulatot vesz, azt már nem 
lehet visszacsinálni. András, Brienne grófja megpróbálta 
utánozni Szaladint, és megfékezni az áradatot, de a mene- 
külő keresztesek egyszerűen lekaszabolták. Szaladin viszont 
rendkívüli akaraterőről tett tanúbizonyságot, és megállította 
a futásnak eredt középhadat. Összegyűjtött egy kicsi, de 
,tömör" alakulatot, amelynek ő maga állt az élére. Amikor 
meglátta a táboruk felé lovagló keresztény lovagokat, rájuk 
küldte a saját lovasszázadait, és megtámadta az utóvédjü- 
ket. A csata átalakult a keresztény tábor irányába tartó ádáz 
hajszává, amelynek során több száz, vagy talán több ezer 
keresztes lelte halálát Szaladin és Taki ad-Dín lovasainak 
csapásai alatt. Az utóbbi mindvégig jól irányította csapatait, 
és most ő adta meg a hanyatt-homlok menekülő kereszte- 
seknek a kegyelemdöfést. A szétzavart keresztes lovasság 
csakis Lusignani Gottfried rendkívüli vitézségének köszön- 
hette, hogy menedékre lelt a megerősített táborban. 

A hadtörténettel foglalkozók tisztában vannak ,a csata 
ködében kifejezés jelentőségével. Erre az ütközetre különö- 
sen jellemzők voltak a megmagyarázhatatlan történések, 
amelyek már-már megkérdőjelezik a hadvezéri képességek 
fontosságát. Szaladinnak a csata elején elkövetett hibája, úgy 
tűnt, vereséghez vezet, az azonban, ahogy utána fellelkesí- 
tette csapatait és helyreállította a megrendült harci szellemet, 
figyelemre méltó teljesítmény volt. Egyes katonái fejébe azon- 
ban még egy ilyen rendkívüli vezetői képességekkel megál- 
dott férfiú sem láthatott bele. Tömegben tudta ösztönözni 
őket, egyénileg azonban csak igen ritkán. Katonái a hitük 

védelmében és Szaladin iránti hűségüket kifejezésre juttatva 
harcoltak ugyan, de emellett mindenkinek megvoltak a maga 
sajátos szempontjai. Ez a többségnél önző személyes célokat 
jelentett. Ezzel magyarázható, hogy amikor a török lovasok 
között a győzelem pillanataiban elterjedt a hír, hogy nem a 
visszavonuló keresztények, hanem a saját hittestvéreik fosz- 
tották ki a táborukat, sokan visszafordították a lovukat, és a 
keresztények üldözésével felhagyva, egymást taposva rohan- 
tak, hogy megvédjék személyes tulajdonukat. Szaladinnak 
alighanem a szíve szakadt meg, hogy emberfölötti erőfeszíté- 
sei az emberi kapzsiság miatt kárba vesznek. 

A csata menete olyan hirtelen fordult meg, hogy a 
muszlim táborban maradt szolgák és más, mindenféle ren- 
dű-rangú népek tévesen azt hitték, hogy a muszlimok vere- 
séget szenvedtek. Nem hagyták hát, hogy a győzedelmes 
keresztesek fosszák ki a sátrakat, hanem megtették ezt ők 
maguk. Felpakoltak a málhás lovakra minden mozdíthatót, 
és elindultak kelet felé. Amikor aztán ismét fordult a kocka, 
a visszatérő török harcosok ellovagoló földi javaik láttán 
halálra váltak. Imád ad-Dín szavait idézve: , Megmenekültek 
a halál torkából, de máris újabb szerencsétlenség érte őket. 
A gazdagok egy csapásra nincstelenek lettek, és a legbát- 
rabbak is megtorpantak." Szinte hihetetlen, de Szaladint 
ebben a sorsfordító pillanatban, amikor a harctéren óriási 
szükség lett volna a főparancsnokra, panaszkodó harcosok 
vették körül. Kénytelen volt azzal foglalkozni, hogy hadse- 
rege egyik fele ne rabolja ki a másik felét, különben a kárval- 
lottak egyszerűen otthagytak volna csapot-papot, és ők 
maguk eredtek volna kincseik nyomába. Szaladin gyorsan 
üldöző csapatokat szervezett, hogy szerezzék vissza a tolva- 
joktól, amit lehet. 

Az akkoni csata gigászi küzdelem volt, amelynek első 
felében Szaladin hadvezéri pályája legsúlyosabb vereségét 

szenvedte el, súlyosabbat, mint Montgisard-nál vagy ÁArszuf- 
nál. A végén azonban a kereszteseknél fellazult a fegyelem, 
és komoly veszteségek érték őket. II. Erard, Brienne grófja, 
a menekülőket megfékezni próbáló András fivére, egészen 
Szaladin sátráig jutott, de a zsákmánynak már nem tudta 
hasznát venni, mert az ütközet végső szakaszában megüöl- 
ték. Ridforti Gérard, a templomosok nagymestere, akit a 
Kresszon-forrásnál és Hattínnál is pártfogásába vett a sze- 
rencse, most kiesett a sors kegyeiből. Fogságba esett, és 
miután felismerték, rövid úton kivégezték, mert megszegte 
esküjét, hogy nem fog fegyvert. A német keresztesek a zűr- 
zavarban pánikba estek, és ugyanolyan könnyen adták meg 
magukat muszlim ellenfeleiknek, mint az elkövetkező hóna- 
pokban Barbarossa Frigyes szárazföld belseje felé tartó 
főserege. A krónikák szerint a csata során Lusignani Guido 
megmentette Montferrati Konrád életét, de nem tudhatjuk 
biztosan, mi ebből az igazság. 

Szaladin végeredményben egyik legnagyobb diadalának 
tekinthette ezt a csatát. A krónikások arról számoltak be, 
hogy a szultán parancsára hétezer keresztény holttestet dob- 
tak a Belusz folyóba, hogy beszennyezzék a keresztesek víz- 
forrását. A hétezres szám jóval magasabbnak tűnik a való- 
ságnál. A muszlim áldozatok számáról nem maradt fenn 
feljegyzés, de bizonyára igen sokan estek el, hiszen kemény 
csata volt, amelynek jó részében a törökök álltak vesztésre. 

A legnagyobb hadvezérek mindig is tudták, hogy a csatát 
nem akkor nyeri meg az ember, amikor megvívja, hanem az 
utána következő napokban. Ebből a szempontból az akkoni 
győzelem ,pocsékba ment", hiszen Szaladin hadserege a 
keresztény katonák legyilkolásán kívül nemigen profitált az 
ütközetből, és nem is tett semmit annak érdekében, hogy 
kiaknázza a sikert. A keresztény erősítés heteken belül özön- 
leni kezdett Európa legkülönbözőbb tájairól, és a harcban 

elesettek helyébe új katonák léptek. A franciák a Lusignani 
Gottfried által hősiesen megvédett tábort is megerősítették, 
miközben Szaladin visszavonta seregét, és pihenőt adott 
katonáinak. Talán ez volt az a pillanat, amikor Szaladinról 
kiderült: túl jó ember ahhoz, hogy nagy vezér legyen. Hiány- 
zott belőle az a ,gyilkos ösztön", amelyről Oroszlánszívű 
Richárd tanúságot tett, amikor néhány hónap múlva megér- 
kezett a Szentföldre. Fontos mozzanat az is, hogy Szaladint 
néhány emírje igyekezett rábeszélni, hogy a hadsereg valaki 
más, például al-Ádil vezérletével menjen vissza, és ostro- 
molja meg a keresztény tábort, mielőtt az túlságosan meg- 
erősödne. Szaladin azonban fizikailag és szellemileg is túlsá- 
gosan kimerült volt egy ilyen döntés meghozatalához. Félt 
attól, hogy valaki másra bízza a sereget. Szavait idézve: , Ha 
nem vagyok ott, nem mennek semmire, és még az is lehet, 
hogy több lesz az egészből a kár, mint a haszon." 
A muszlimok így kénytelenek voltak megemészteni, hogy 
eltékozolták a nehezen kivívott győzelmet, amelyért legkivá- 
lóbb harcosaik közül oly sokan adták életüket. A franciák 
egy hét leforgása alatt megerősítették állásaikat: kezdetle- 
ges táborukból erődített várat csináltak, föld alatti kitörési 
nyílásokkal, várfolyosókkal, sáncárokkal, fallal. Ha tehát 
Szaladin meg akarta gátolni Akkon ostromát, először az ost- 
romlókat kellett volna megostromolnia. Ez akkoriban szinte 
példa nélküli eset volt. 

Szaladin egy-két napig a haditörvényszék felállításával 
foglalatoskodott: el akarta ítéltetni a saját katonái közül 
kikerült tolvajokat és visszajuttatni gazdáiknak az eltulajdoni- 
tott javakat. Ez a fáradságos és unalmas feladat bizonyára 
próbára tette a szultán türelmét, mégis , határozottan, nagy- 
lelkűen, mosolyogva és feddhetetlen tisztességgel" bonyolí- 
totta le ezt a piszkos ügyet. Megértette, hogy katonái a 
hitükért harcolnak ugyan, de sokan szegények, és létfenn- 

tartásukhoz szükségük van zsákmányra. Olyan igazságosan 
vezette a haditörvényszéket, hogy egyetlen panaszt, felleb- 
bezést sem örökítettek meg a krónikások. 

A nagy akkoni csata után jegyezték viszont fel a Szaladin 
emberségét példázó, szívet melengető történetek egy részét. 
A küzdelem kései szakaszában sok keresztest ejtettek fog- 
lyul. Ezek jó része a messzi Nyugat-Európából zarándokolt a 
Szentföldre, hogy harcoljon a vallásáért. Szaladin korábban 
nem találkozott ilyen emberekkel, különösen közkatonákkal 
nem, és igen ösztönzőnek találta a történeteiket. Az egy- 
szerű emberek fanatizmusa őt is megerősítette a hitében, 
hogy a szent háborút érdemes megvívni, még akkor is, ha 
egyes muszlim uralkodóknál süket fülekre talál a felhívása. 

Elfogtak például egy agg zarándokot, akinek már egyet- 
len foga sem volt, és a csúztól jóformán mozdulni sem 
tudott. Szaladin tolmács útján megkérdezte tőle, miért jött 
el ebben a korban ilyen messzire az otthonától. Az öregem- 
ber így felelt: , Az otthonom több hónapi járásra van innen. 
Csak azért jöttem el, hogy elzarándokoljak a Feltámadás 
templomához." Szaladint mélyen meghatotta az öregember 
hite, ezért úgy döntött, szabadon engedi. Még egy lovat is 
adott neki, hogy visszajusson a keresztény táborba. (Igyan- 
ezen a napon történt, hogy két gyermekkorú fia arra kérte 
Szaladint, hadd öljenek meg néhány foglyot. A szultán azon- 
ban határozottan megtagadta az engedélyt, mondván: 
,]"em szokhatnak hozzá ilyen fiatalon, hogy vért ontanak és 
nevetnek rajta, hiszen még nem tudnak különbséget tenni 
muszlimok és hitetlenek között." 

Ha azokra az emberekre gondolunk, akikkel Szaladin a 
csatákban szembekerült — Chátilloni Rajnaldtól Montferrati 
Konrádig -, csak ámulhatunk, hogyan tudott a szultán ilyen 
nagylelkű maradni. A jóságáról szóló egyik leghíresebb tör- 
ténetben az ókori Izrael nagy, igazságos királyára, Bölcs 

Salamonra emlékeztet. Egy felderítő járór zokogó, ruháját 
szaggató, mellét verő asszonyt hozott a színe elé. Keresztény 
nő volt, aki a keresztesek tábora előtt kószált. Szaladin meg- 
kérdezte tőle, miért olyan zaklatott, mire az asszony azt 
felelte, hogy muszlim tolvajok ellopták a sátrából csecsemő 
kislányát. Elmondta, hogy a keresztény uralkodók azt taná- 
csolták, forduljon a muszlimok királyához, aki kegyes, és 
segíteni fog neki. Megengedték, hogy elhagyja a kereszté- 
nyek arcvonalát. Bahá ad-Din szerint Szaladin könnyekre 
fakadt a történet hallatán, és futárokat küldött szét a táborá- 
ban, hogy keressék meg a gyermeket. Megígérte, hogy 
visszavásárolja, bárkinek a tulajdonába került is. Egy órán 
belül hozták is a kisbabát, mire az édesanyja hempergózni 
kezdett a porban, és olyan heves zokogásban tört ki, hogy 
senki sem állta meg könnyek nélkül, aki látta. Nem értették 
a szavait, de egyértelmű volt, hogy a szultánnak hálálkodik. 
Ő is kapott egy lovat, hogy azon menjen vissza a keresztény 
táborba. Szaladin nagyvonalúsága már az 1187-ben kezdő- 
dött szent háború előtt is közismert volt, és jó híre a sok 
megpróbáltatás, a Richárd királlyal folytatott küzdelem után 
is csorbítatlan maradt. Mindez érdekes összehasonlításra ad 
alkalmat a másik oroszlánszívűvel. . . 

A keresztény tábor közelében partra özönlő keresztesek 
és zarándokok látványa tovább fokozta Szaladin kiábrán- 
dultságát, amiért muszlim uralkodótársai és az emírek nem 
támogatják az ő szent háborúját. Tudta, hogy egyedül nem 
szállhat szembe a keresztény Európa fegyveres erőivel, ezért 
levelet küldött Bahá ad-Dínnel Szindzsár, Moszul és IÍrbil 
uralkodóinak, valamint a bagdadi kalifának. Arra kérte őket, 
hogy állítsanak csapatokat az iszlám védelmére, hiszen bár- 
melyik nap várható a mindent elsöprő német invázió. Leve- 
leiben keserűen hasonlította össze a muszlimok lanyhaságát 
az életüket sem sajnáló keresztények fanatizmusával. Ebben 

az időszakban Szaladint őszintén ámulatba ejtette a keresz- 
tesek hozzáállása. A foglyok elmesélték neki, mennyi szen- 
vedést, nélkülözést vállaltak a hitükért. Sokan mindenüket 
áruba bocsátották, hogy felszerelkezhessenek a szentföldi 
útra. A szultán kritikátlanul hitelt adott a keresztény papok 
által terjesztett, propagandacélú történeteknek is, amelyek 
szerint özvegyasszonyok adták el kis házukat, és álltak ki az 
utcára koldulni, hogy fiuk részt vehessen a hadjáraton. Arról 
is szólt a fáma, hogy egy haldokló asszony azt kérte, ne 
temessék el, hanem az Akkon falai előtt húzódó várárok fel- 
töltéséhez használják fel a holttestét, hogy ő is hozzájárul- 
hasson az ostrom sikeréhez. Szaladin viszont csak egy hely- 
ről remélhetett erősítést: Egyiptomból, ahonnan 1189 
novemberében megérkezett al-Ádil tízezer katonával, a híres 
Lúlú tengernagy ötven gályából álló flottájának kíséretében. 

vonalát, és elérte Akkon kikötőjét. Az efféle huszárvágások 
értékét azonban csökkentette, hogy az Irakból vagy még 
távolabbról érkezett muszlim katonák jó részét a télre haza- 
engedték. 

Az Akkonért folytatott küzdelem kicsúszott az eredeti 
főszereplők ellenőrzése alól. Guido hiába tartotta magát 
jeruzsálemi királynak, az újonnan érkezettek szemében -— 
akik közül sokan fölötte helyezkedtek el az európai feudális 
hierarchiában -— jelentéktelen poitoui kisnemes maradt. 
1190 júliusára Henrik, Champagne grófja lett az ostromló 
hadak parancsnoka. Henrik, akinek az angol és a francia 
király is a nagybátyja volt, hatalmas francia kontingens élén 
érkezett. Áz ostrom mögött egyre több katona és pénz állt, 
így az akkoni muszlim helyőrségre nehezedő nyomás erősö- 
dött. Miután Guido Szaladin elleni támadása elbukott, a 
keresztesek már körültekintőbben jártak el. A vár ostromára 
összpontosítottak, és nemigen kalandoztak el erődített 

táborukból. Türosz volt a bázisuk, ahonnan a part mentén 
ingajáratban közlekedő, az itáliai flotta által fedezett hajóik 
hatalmas mennyiségű száraz farönköt hordtak a táborba. 
Hadmérnökeik ebből a faanyagból három, csaknem har- 
minc méter magas, ötszintes ostromtornyot építettek, ame- 
lyek padlózatain több száz katona fért el. A felállított tornyok 
felső szintjéről be lehetett látni Akkon falai mögé, így az íjá- 
szok innen nyílzáport zúdíthattak a lőréses oromzatra és 
távol tarthatták a muszlimokat kőhajító ágyúiktól. Közben az 
alsóbb szinteken lévő katonák a várfalat lazították vagy a 
várárkot temették be. Szaladin a hatalmas ostromtornyok 
láttán tudta, hogy az akkoni helyőrség napjai meg vannak 
számlálva. A tornyokat még a várvédelem hagyományos 
fegyvere, a , görögtűz" sem tudta lerombolni. 

Az ostromlott várost védő katonákon és parancsnokai- 
kon úrrá lett a kétségbeesés. Az ostromtornyok ledönthetet- 
lennek látszottak, és segítségükkel a keresztesek egyre 
komolyabb pusztítást vittek véghez. Végül egy Damaszkusz- 
ból érkezett szír hadmérnök előállt egy ötlettel, amelyen már 
egy ideje dolgozott. Karakus emír végső kétségbeesésében 
átadta neki a várvédő fegyverek fölötti parancsnokságot. Az 
ostromgépek a szír hadmérnök utasítására benzinnel teli 
kannákat lövöldöztek a keresztények ostromtornyaira, de ez 
sem járt nagyobb eredménnyel, mint az addigi próbálkozá- 
sok. A krónikások szerint a franciák csúfondáros táncot lej- 
tettek a tornyok tetején. Ha ez igaz, akkor a táncuk halál- 
táncnak bizonyult, ugyanis a következő lövedékek már 
egészen más, alighanem könnyen robbanó anyagot tartal- 
maztak, és az első ostromtornyot a rajta álló katonákkal 
együtt máris elnyelte a lángtenger. A borzalmas látvány 
hatására a másik két torony legénysége hanyatt-homlok 
lemenekült a földre, és a várvédők hamarosan megsemmi- 
sítették ezeket a tornyokat is. A harci helyzet percek alatt 

gyökeresen megváltozott, hiszen a hatalmas építményekbe 
ölt több hónapos munka és tömérdek nyersanyag pillanatok 
alatt kárba veszett, és ez igencsak rossz hatással volt az ost- 
romlók harci szellemére. Akkon megmenekült - legalábbis 
ideig-óráig. Szaladin örömében felajánlotta a damaszkuszi 
feltalálónak, hogy kérjen jutalmul, amit csak akar. A férfi azt 
felelte, nem kell neki semmi más, csak Isten szeretete. Sza- 
vai hatására sokan elszégyellték magukat, köztük a szultán 
is, amiért a hit és az odaadás hiányával vádolta a 
muszlimokat, pedig íme, itt állt előtte egy ember, aki egy 
szekérderékra való aranyat is kérhetett volna, de beérte a 
hitével. 

Az Akkont védő Szaladin egyre a német keresztes hadat 
várta, azt tartotta a muszlimokat fenyegető legnagyobb 
veszélynek. Még nagyobb veszélyt jelentett azonban saját 
hadereje felbomlása. Emírjei ugyanis egymás után elégelték 
meg a keresztény táborra irányuló , ellenostrommal" járó 
rendkívüli erőfeszítéseket. Az újonnan érkezetteket, így Imád 
ad-Dínt, Szaladin királyi pompával fogadta: piros szőnyeget 
teríttetett eléjük, és fejedelmi lakomán vendégelte meg 
őket, amennyire ez tábori körülmények között lehetséges 
volt. A távozni készülők viszont Szaladin és Takí ad-Dín 
alig burkolt fenyegetéseit hallgathatták. Amikor például a 
dzsazírai Szandzsársáh dezertált csapataival, Szaladin üzene- 
tet küldött neki, amelyben emlékeztette arra, hogy egykor 
védelmet kért és kapott tőle. A levél e szavakkal zárult: 
, Keress valaki mást, aki megvédelmez. Szandzsársáh ügyet 
sem vetett a fenyegetésre, és elindult hazafelé, de összeta- 
lálkozott Taki ad-Dínnel, aki tömören ennyivel toldotta meg 
nagybátyja figyelmeztetését: , Menj vissza, ne várd meg, 
hogy kényszerítselek rá!" Szandzsársáh szót fogadott, így 
Szaladin táborának egysége - legalábbis néhány hétre — 
helyreállt. Legközelebb Imád ad-Dín lázadt fel, aki úgy 

találta, hogy az ostromzár lélekölően unalmas, és fölöslege- 
sen , koptatja" haderejét. A muszlim emírek többsége nem 
értette az efféle hadviseléssel járó idegőrlő állóháborút. Job- 
ban kedvelték a vérpezsdítő, dicsőséges lovas ütközeteket, 
amely bizonyos fokig hasonlított a valamennyiük által ked- 
velt lovaspólóhoz. A várostrom, amelyben a nyugatiak tűn- 
tek jobbnak, nem volt ínyükre. Szaladin emlékeztette Imád 
ad-Dínt, milyen sokat veszíthet azzal, ha eljátssza az ő jóin- 
dulatát, mire a szindzsári kontingens, legalábbis egy időre, 
újra beállt a sorba. A legnagyobb csapást az jelentette, ami- 
kor Taki ad-Dín is eljutott a tűréshatáráig, akire pedig 
Szaladin a legrázósabb helyzetekben mindig számíthatott. 

Ez a konfliktus inkább Taki ad-Dín becsvágyával, mint- 
sem a háborúskodás testi-lelki terheivel magyarázható. Taki 
ad-Dín ugyanis 1186-ban önálló hadjáratot akart vezetni a 
Magrib térség ellen. Felvetette a gondolatot Szaladinnak, aki 
nagy nehezen lebeszélte az Almohádok birodalmának meg- 
támadásáról. Tudta ugyanis, hogy ha az unokaöccse elviszi 
az egyiptomi hadsereget az észak-afrikai partvidékre, akkor 
az igencsak hiányozni fog Jeruzsálemnél, a keresztények 
elleni harcban. A szent háborúhoz szüksége volt az egyip- 
tomi katonákra és Taki ad-Dín hadvezéri képességeire is. 
Ezért azzal kecsegtette az unokaöccsét, hogy majd akkor 
függetlenítheti magát tőle, ha bevették Jeruzsálemet. Taki 
ad-Dín türelme azonban nem volt végtelen. Mint kiderült, 
Jeruzsálem visszahódítása közel sem jelentette a háború 
végét, és ő nem akart bizonytalan időre hűséget fogadni 
Szaladinnak. Az is szúrta a szemét, hogy Kukburi, a szultán 
veje, aki Hattínnál a balszárny parancsnoka volt, már 
elhagyta a tábort, és a Moszultól keletre fekvő gazdag város, 
Írbil parancsnoka lett. Szaladin, hogy lecsillapítsa forrófejű 
unokaöccsét, megjutalmazta azokkal a hűbérbirtokokkal, 
amelyekről Kukburí lemondott. Ezenkívül arra is engedélyt 

adott neki, hogy hétszáz elit gárdistából álló mamlúk ezre- 
dével elhagyja a tábort, hogy átszervezze új birtokait (Háma 
környékén már addig is voltak területei), és pénzt gyűjtsön a 
szent háborúra. A szultán azonban rosszul mérte fel a hely- 
zetet, hiszen Takí ad-Dín valóságos , időzített bomba" volt. 
Szaladin addig kordában tudta tartani, most viszont, hogy 
kiengedte védőszárnyai alól, a ,robbanásveszély" fokozó- 
dott. Taki ad-Dín hűséggel szolgálta nagybátyját, de már 
abba a korba lépett, amikor a saját családjára is gondolnia 
kellett. Ki akart hasítani magának és fiainak egy királyságot 
Dzsazíra és Örményország területén. Szaladin ugyanakkor 
már idős ember volt. Felmerült a kérdés, hogy ha meghal, 
vajon a fiai is ugyanolyan nagylelkűek lesznek, mint ő? 
Szaladin figyelmeztette ugyan Takí ad-Dínt, hogy útja során 
ne hadakozzon muszlim hittestvéreivel, de unokaöccse, a 
felügyelete alól kikerülve, a saját feje után ment. Végigsö- 
pört seregével Dzsazíra tartományon, és egyik várost a 
másik után foglalta el, hol a maga, hol Szaladin nevében. 
Megszállta Örményországot is, ahol — talán az afölötti lelki- 
furdalása enyhítésére, hogy , kiszállt" a szent háborúból — 
üldözni kezdte a keresztényeket. Olyan pusztítást vitt véghez, 
hogy a helyi uralkodók nem voltak többé hajlandók csapa- 
tokat küldeni a szent háborúba, mert otthon volt szükségük 
a katonáikra, hogy megvédjék magukat Taki ad-Díntól. 
Szaladin éktelen haragra gerjedt, és később unokaöccsét 
okolta Akkon elestéért. Taki ad-Dín portyáinak áldozatai 
panaszt emeltek a bagdadi kalifánál, aki azonnal magyará- 
zatot követelt Szaladintól. Al-Fádil, Szaladin legravaszabb 
tanácsadója, meggyőzte urát, hogy nincs más lehetősége, 
mint nyilvánosan megtagadni unokaöccsét. A szultán azon- 
ban végül megúszta ezt a megaláztatást, mert Taki ad-Dín 
megbetegedett, és 1191. október 10-én meghalt. A hír, 
annak ellenére, hogy az unokaöccse oly sok bajt okozott, 

mélyen felkavarta Szaladint. Annyit siratta Takí ad-Dínt, 
hogy Bahá ad-Dín végül megfeddte, és emlékeztette arra, 
hogy a családtagok túlzott mértékű gyászolása az Állah aka- 
rata elleni lázadásként is értelmezhető. 

Közben Akkon ostroma folytatódott. Sváb Frigyes vezeté- 
sével megérkezett a nagy német sereg nyomorúságos 
maradéka, de ez csak mérsékelt örömre adott okot a 
keresztény táborban. Egy hatalmas faltörő kost ugyan 
épségben elhoztak az újonnan érkezők, és ezt már a követ- 
kező támadásnál be is vetették, de a várt keresztes vitézek 
olyan kevesen voltak, hogy Szaladin örömujjongásban tört 
ki. Korai volt azonban az öröme, hiszen, bár a német veszély 
képzelgésnek bizonyult, 1190 októberében, röviddel a 
németek jövetele után, megérkezett az igazi veszedelem első 
hírnöke. Richárd hadseregének előőrsét, amelyet Balduin 
canterburyi érsek vezetett, a törökök szinte észre sem vették. 

Balduin érsek fizikailag és átvitt értelemben is mocskos- 
nak, a bűn fertőjének találta a keresztény tábort. A kereszté- 
nyek és a muszlimok közti barátkozás olyan méreteket 
öltött, hogy az már a keresztes hadjárat értelmét tette kétsé- 
gessé. Az újonnan érkezetteket megdöbbentette a tábor 
lakóinak züllött életvitele is. A muszlim krónikások szerint 
korábban egy hajó háromszáz ,csinos francia nőt" hozott, 
akik ,bűnre csábítva" kellették magukat. Az efféle romlott- 
ság nemcsak a muszlim krónikásokat háborította fel — akik 
arról számolnak be, hogy a kéjnők szolgálatait saját kato- 
náik is igénybe vették -, hanem az érseket is. A , hölgyek" 
állításuk szerint azzal szolgálták Istent, hogy , szent felaján- 
lásként megosztották a férfinéppel azt, ami a combjuk 
között van". 

A keresztény táborban annyira leromlottak az életkörül- 
mények, hogy egy betegség - alighanem a tífusz — járvány- 
szerűen elharapózott. A ragályos kór több emberéletet 


190 


követelt, mint a harc. A legelőkelőbb áldozat Szibilla 
királynő volt, akire Lusignani Guido a trónigényét alapozta. 
A Guido és Montferrati Konrád közötti vita ezután újult erő- 
vel lángolt fel. Konrád úgy látta, most megkaparinthatja a 
koronát, csak feleségül kell vennie Szibilla húgát, Izabellát, 
aki Toroni Onfroi hitvese volt. Onfroi-nak tehát félre kellett 
állnia. Már maga az ötlet is felháborítóan arcátlan volt, 
különösen annak fényében, hogy Konrád addigi feleségei 
közül ketten még éltek, és a lovag egyiküktől sem vált el. 
Igen jól jellemzi Konrádot, hogy így is sikerült nyélbe ütnie 
a dolgot. November 24-én megtartották a kézfogót, annak 
ellenére, hogy a canterburyi érsek, mint Richárd király kép- 
viselője, mindent megtett, hogy meggátolja a házasságot. 
Balduin kerek perec megtagadta Onfroi és Izabella házas- 
ságának érvénytelenítését, azzal a teljesen jogos indokkal, 
hogy Konrád már így is bigámiában él, ráadásul vérfertőző 
is lenne a frigy, mivel Izabella nővére Konrád fivérének a 
felesége volt. Konrádnak nem szegte kedvét az elutasító 
válasz: a szintén a helyszínen tartózkodó pisai érsekhez for- 
dult, aki — városa szentföldi kereskedelmi előjogainak kibő- 
vítése fejében — szinte bármit hajlandó lett volna érvényte- 
leníteni. Izabellát ezek után elrabolták a sátrából, és az 
anyja , meggyőzte arról, hogy már nem is akar Toroni 
Onífroi felesége lenni. A többi Konrád dolga volt. A boldog 
ifjú pár néhány nap múlva már a mézesheteit töltötte 
Türoszban. Guido azonban nem adta ilyen könnyen a 
trónt, így Konrád az egész telet Türoszban töltötte, meg- 
tagadva a keresztesektől mindennemű segítséget. Akkon- 
ban időközben éhínség tört ki. A tojás darabját hat dinárért 
árulták, a búzáért pedig egészen hihetetlen összeget kellett 
fizetni: száz aranypénzt zsákonként. Még a lovagoknak is 
alig volt mit enniük, sokan kénytelen-kelletlen leölték 
csatalovaikat. 

A várva várt német keresztes sereg nyomorúságos 
maradványának láttán sokak harci kedve jelentősen meg- 
csappant. Csak az angol és a francia király érkezésének ígé- 
rete tartotta bennük úgy-ahogy a lelket. A Földközi-tengeren 
hajózó csapatok közeledtéről minden egyes Akkonba érkező 
hajó legénysége beszámolt. Szaladin is kíváncsi volt a nyu- 
gati királyokra, és Bahá ad-Dín - nyilván kémjelentések 
alapján, vagy a muszlim katonákkal barátkozó franciák het- 
venkedésére alapozva - elmondta neki, hogy a francia király 
, az egyik leghatalmasabb uralkodójuk", az angol király 
viszont, bár rangban alatta áll, gazdagabb és bátrabb nála. 
Szaladin azt is megtudta, hogy Richárdot , nagyfokú vitézség 
és harci szellem jellemzi, és égő szenvedéllyel szereti a 
háborút". Mindezek tudatában az angol-francia haderő 
küszöbönálló érkezése , félelernmel töltötte el a muszlimok 
szívét . Hogy maga Szaladin is félt-e, azt nem tudhatjuk biz- 
tosan. A hírek, amelyek szerint Richárd elfoglalta Ciprust, és 
foglyul ejtette Szaladin szövetségesét, Komnénosz Ízsákot, 
azt igazolták, hogy az angol király valóban ,égő szenve- 
déllyel szereti a háborút". Csak az idő dönthette el, hogy ez 
a szenvedély erősebb-e Szaladin békeszereteténél. 


KILENCEDIK FEJEZET 


A keresztesek útra kelnek, 1190-1191 


z egyesített angol-francia erők a tervezettnél ponto- 
A san három hónappal később, 1190. július 1-jén 

találkoztak a vézelay-i nagy bencés apátságban. 
A két hadvezér, a Tours-ból érkező Richárd király és a 
Párizsból jövő Fülöp Ágost a monumentális épületben 
éjszakázott. Negyvenöt évvel korábban Richárd édesanyja, 
Franciaország királynéja itt, a vézelay-i apátságban hallgatta 
a második keresztes hadjáratot meghirdető Clairvaux-i Ber- 
nát felemelő szavait. Most pedig a fia indult újabb keresztes 
hadjáratra ugyanebből az épületből. A lelkesült, harcra kész 
Richárd bizonyára érzékelte a helyzet iróniáját. 

Az angol-francia keresztes hadsereg elindult dél felé, és 
1190. július 10-én elérte Lyont. Itt akartak átkelni a Rhőne 
folyón, hogy aztán annak bal partján folytassák útjukat a 
tenger felé. A tervek szerint a parton az angolok Marseille 
felé vették volna az irányt, ahol várta őket az angol flotta, a 
franciák pedig Genovába mentek volna, hogy a két kontin- 
gens a szicíliai Messinánál találkozzon újra. Először a két 
király és kíséretük haladt át a hídon, és tábort vertek két kis 
túlparti dombon, hogy ott várják be seregüket. Amikor úgy 
nézett ki, hogy mindenki készen áll az átkelésre, jelt adtak a 
katonáknak, akik megkezdték az átvonulást a fahídon. 
Néhányan már átjutottak, amikor megtörtént a baj: a híd 

összeomlott, és a harcosok a megduzzadt Khöne-ba 
potyogtak. Csak ketten fúltak vízbe, de több ezer katonának 
kellett teljes menetfelszerelésben átvergődnie a megáradt 
folyón, és ez újabb háromnapos késedelmet okozott. 
Richárd király kiváló műszaki érzékről tanúságot téve össze- 
kapcsolt csónakokból hidat építtetett, és végül mindenki 
átjutott a túlpartra. 

Richárd és Fülöp Ágost azért állapodtak meg a messinai 
randevúban, mert Szicília királya, II. Vilmos felajánlotta a 
kikötőt a kereszteseknek, hogy ott feltölthetik élelmiszer- 
készleteiket és kijavíthatják a megrongálódott hajókat. Mivel 
azonban Vilmos király néhány hónappal azelőtt elhunyt, 
Richárd mást is forgatott a fejében. Húga, Johanna ugyanis 
a néhai uralkodó felesége volt, és ő úgy gondolta, az új 
királyt, Leccei Tankrédot talán sikerül rávennie, hogy fizes- 
sen ki valamennyit a Vilmos végrendelete szerint Johanná- 
nak járó pénzből. Hogy Fülöp Ágost tudott-e erről, az kérdé- 
ses. Abba viszont készséggel beleegyezett, hogy Messináig 
különváljanak, mert nem volt valami jó tengerész, és szíve- 
sebben hajózott le seregével partközelben Genovából Szicíliá- 
ba, mint hogy Marseille felől közelítse meg Messinát. 

A 12. században teljesen kiszámíthatatlan volt az utazás, 
a kitűzött határidőket nemigen lehetett tartani. Ezért az 
olyan hosszú utakra, mint a kereszteseké, nem volt bölcs 
dolog szigorú útitervet készíteni. Richárd például egy tekin- 
télyes méretű flottára alapozta a sereg szállítását. A hajók- 
nak Marseille-ben kellett volna várniuk őket, de amikor július 
végén Richárd odaért haderejével, a flotta nem volt sehol. 
Vártak egy hetet, de még mindig nem érkezett meg egyet- 
len hajó sem. Kichárd elvesztette a türelmét, és kibérelt húsz 
gályát, valamint két nagy szállítóhajót, hogy legalább a kirá- 
lyi testőrség útnak indulhasson. Partközelben elhajóztak 
Genováig, remélve, hogy a flotta utoléri őket. De a flottát 

továbbra is hiába várták. Richárd kiment a partra, ahol talál- 
kozott a betegeskedő Fülöp Ágosttal. A két uralkodó között 
hamar kirobbant a veszekedés. A francia király arra kérte 
Richárdot, adjon neki kölcsön öt gályát, mire az angol ural- 
kodó azt felelte, csak hármat tud nélkülözni. Ezt a sértett 
Fülöp Ágost nem fogadta el. Ez a nézeteltérés még csak az 
első jele volt kettejük viszályának, amely miatt kis híján 
dugába dólt az egész keresztes hadjárat. 

Richárd kényelmes tempóban haladt tovább ltália partjai 
mentén. Róma közelében kikötött, de elutasította III. Kele- 
men pápa invitálását, és továbbhajózott. Szeptember 21-én 
érkezett meg a kalábriai Miletóba. Itt inkognitóban, egyetlen 
lovag kíséretében barangolt egy keveset a környéken. 
A Gioja nevű kisvároson átlovagolva egy parasztházból 
sólyom rikoltását hallotta. Pillanatnyi szeszélyből úgy dön- 
tött, muszáj megszereznie a madarat. Leszállt a lováról, 
berontott a házba, és elvette a háziaktól a sólymot. A tulaj- 
donos, akinek sejtelme sem volt róla, ki a betolakodó, segít- 
ségért kiáltott, és Richárd királyt meg az őt kísérő lovagot 
hamarosan körbevették a kövekkel, bunkósbotokkal felfegy- 
verkezett falubeliek. Egy férfi késsel rontott rá a királyra, de 
Richárd kardlappal visszaverte a támadást - olyannyira, 
hogy a kardja eltört a támadó hátán. A kard nélküli uralko- 
dónak és társának némi kődobáló párbaj után sikerült elme- 
nekülnie - hogy a sólymot is el tudták-e vinni, azt nem 
jegyezték fel a krónikások. Egy közeli rendházban kötöttek 
ki, ott töltötték az éjszakát is. Másnap Richárd áthajózott a 
Messinai-szoroson, és bejelentés nélkül megérkezett Szicíliá- 
ba. A sólyommal kapcsolatos incidens többet árul el a 
királyról, mint megannyi nagy haditette. Bármilyen nagy 
hadvezér és vitéz lovag volt, időnként úgy viselkedett, mint 
egy nagyra nőtt, verekedős kisfiú. Annyira önző és makacs 
volt, hogy olykor piszlicsáré apróságok miatt kockára tette 

az életét és a szent háborút. Szaladin később megjegyezte, 
hogy az Oroszlánszívűt ez a kicsinyessége gátolta meg 
abban, hogy ne csak nagy harcos, hanem nagy ember is 
lehessen. 

Miután megmenekült a halál torkából, Messinába már 
nagy királyhoz méltóan érkezett. Gályáit rengeteg árbocsza- 
lag és zászló ékesítette, a tenger vize szinte forrt az evezők 
csapásaitól, a levegőt megreszkettették a harsonák és az 
ujjongó tömeg kiáltásai. Fülöp Ágost már ott várta Richárdot 
Messinában. Egyetlen hajóval, észrevétlenül futott be a kikö- 
tőbe, és bizonyára megvetően nézte Richárd teátrális belépő- 
jét, bár a naiv krónikások szerint álmélkodott az angol király 
hadereje láttán. Egy krónikás szerint , Richárd, aki magasabb 
és daliásabb volt, mint a kíséretéből bárki, szálfaegyenesen 
állt a hajó orrában, mint aki látni és látszani is akar". A király 
partra szökkent, és rögtön felpattant az egyik legszebb lóra, 
amit elé hoztak. Fülöp Ágostot faképnél hagyva belovagolt 
Messinába, hogy elfoglalja az ő és kísérete számára előkészí- 
tett szállást. A francia király viszont, mivel előbb volt ott, jobb 
helyet kapott: a királyi palotában hajthatta álomra a fejét, míg 
Richárdnak, bármekkora pompával és csinnadrattával érke- 
zett, be kellett érnie az egyik szicíliai miniszter házával, a sző- 
lőskertek között, a városfalon kívül. 

A keresztesek messinai tartózkodása a helyi politikai csatá- 
rozások jegyében telt. Vilmos királyt nagynénjének, Konstan- 
ciának kellett volna követnie a trónon, de ő éppen Németor- 
szágban tartózkodott a császár fiával esedékes esküvője 
miatt. Távollétében egy Tankréd nevű unokatestvér ragadta 
magához a hatalmat a szigeten. Tankréd állítólag úgy nézett 
ki, mint egy majom: alacsony volt és , gyalázatosan ronda". 
(Ugyanakkor energikus és jó képességű férfi volt, és e tulaj- 
donságai révén talán meg is tarthatta volna a jogtalanul bito- 
rolt koronát — csakhogy a néhai király özvegye nem más volt, 

mint Richárd király kedvenc húga, Johanna. A testvéri szere- 
tet és a Plantagenetekre jellemző mohóság szembefordította 
Richárdot Tankréddel. Az angol király bizonyítani tudta, hogy 
Vilmos hozományként hatalmas földbirtokot adott Johanná- 
nak, és semmiképpen nem akarta hagyni, hogy a húgát 
ebből kiforgassák. Édesanyján kívül talán Johanna volt az 
során riasztó történeteket hallott arról, hogyan bánik vele 
Tankréd. Vilmos király élete utolsó éveiben nem örvendett 
valami jó egészségnek, ezért nem akart személyesen részt 
venni a keresztes hadjáratban, viszont felajánlotta a segítsé- 
gét Richárd édesapjának. A krónikások szerint Szicíliai Vilmos 
a következőket ígérte: , Tizenkét láb hosszú és másfél láb szé- 
les aranyasztalt, mellé három, szintén arany háromlábú szé- 
ket, egy akkora selyemsátort, amelyben kétszáz lovag étkez- 
het, száz elsőrangú gályát minden szükséges felszereléssel és 
a legénységnek szükséges élelemmel ellátva, hatvanezer 
mérő búzát, ugyanennyi árpát és bort, huszonnégy arany- 
vagy ezüstkupát, és huszonnégy arany- vagy ezüsttálat." 
Richárd most személyesen óhajtotta behajtani Tankréden ezt 
a tömérdek kincset, és azt is követelte, hogy a trónbitorló 
küldje el hozzá a húgát a hozományával meg , egy aranyszék- 
kel". Tankréd bizonyára vegyes érzelmekkel fogadta Kichárd 
érkezését, de azért Johannát elküldte hozzá a hálószobabúto- 
raival együtt — amelyek között aranyszék nem volt. Richárd, 
mivel casus belliként akarta használni a húgát, előbb bizton- 
ságba helyezte, és csak utána látott hozzá az ügye elintézésé- 
hez, mert tudta, hogy a dolognak alighanem hadakozás lesz 
a vége. 

Azokat az angolokat, akik uralkodójuk előtt érkeztek 
Messinába, ellenségesen fogadták. Nem engedték be őket a 
városba, így kénytelenek voltak a parton letáborozni, ahol a 
helyi csőcselék folyton zaklatta őket. Ha magányosan kószáló 

angolra akadtak, megverték, sőt néhányat meg is öltek, és a 
holttestüket megcsonkították. A griffonok, azaz görög ajkú 
szicíliai őslakók gyűlöltek mindenkit, aki az Alpok északi olda- 
láról jött, mert a normann hódítóik rokonainak tartották őket. 
A gyűlölet terjedéséért Tankréd is okolható, mert a szicíliai 
nacionalizmus húrjait pengetve igyekezett megerősíteni saját 
pozícióit. A , griffonokat" és a , lombardokat" (a sziget olasz 
ajkú lakóit) egyaránt uszította a betolakodók ellen, és most 
Richárd keresztesei is annak minősültek. Az angolokat külö- 
nösen sokat ingerelték: azzal gúnyolták őket, hogy farkuk 
van, és nem adtak el nekik élelmet a piacon. Még arra utaló 
jeleket is lehetett látni, hogy a szicíliaiak megerősítik szigetü- 
ket, mintha a keresztesek ostromától tartanának. A városuk- 
ban tartózkodó két királyt már kiismerték: Richárdot , orosz- 
lánnak", Fülöp Ágostot pedig ,báránynak" nevezték. 

INNem tudhatjuk biztosan, mikortól kezdve tudta Kichárd, 
hogy harcolnia kell majd Leccei Tankréd ellen. Annyi bizo- 
nyos, hogy a szicíliaaak meg sem próbáltak alázatosan 
beszélni az angol királlyal, vagy megbékíteni őt. Kezdettől 
fogva látszott, hogy nem bánják, ha a vendégeket inzultu- 
sok, támadások érik, ezért elkerülhetetlen volt valamiféle 
retorzió. Amikor Richárd végül lecsapott, azt igen határozot- 
tan tette. Elfoglalt egy tengerparti erődöt La Bagnara köze- 
lében, leölette a helyőrség katonáit, és Johannát az ottani 
apátságban helyezte el, erős védőőrizet mellett. Ezután a 
messinai Megváltó-kolostort foglalta el. Kilakoltatta a szerze- 
teseket, és laktanyának használta az épületet. INNéhány nap- 
pal később a kenyér ára fölötti vita miatt tört ki kisebb csatá- 
rozás a keresztesek és a helybeliek között, és csak nehezen 
sikerült megakadályozni, hogy a harc továbbterjedjen. 
Richárd ezután tárgyalt Tankréd minisztereivel, remélve, 
hogy sikerül békés megoldást találni. Miközben azonban 
Richárd a helyi notabilitásokkal, valamint Fülöp Ágosttal és 

Hugó burgundiai herceggel megvitatta a kialakult helyzetet, 
futárok érkeztek. Azt jelentették, hogy a városban harcok 
dúlnak, és ölik az angolokat. Richárd hamarosan megbizo- 
nyosodott róla, hogy a hír igaz, ugyanis összetalálkozott 
Lusignani Hugó nevű hűbéresével, akiben megbízott. Hugó 
arról számolt be, hogy a csoportot, amellyel bement a 
városba, megtámadták a helybeliek. A király látta, hogy a 
szigetlakók felfegyverkeztek, és lesből csaptak le a kereszte- 
sekre. Nem volt más választása, mint elküldeni a páncélza- 
táért, és támadást indítani a város ellen, szárazföldön 
és vízen egyaránt. Miután felfegyverkezett, csatlakozott 
Hugó húszfős társaságához, és rárontottak a harcias 
messinaiakra. Ami következett, az inkább mészárlás volt, 
mintsem csata, és a szicíliaiak rövid időn belül úgy futottak 
a keresztesek elől, ,mint a bárányok a farkas elől". Hamaro- 
san bekapcsolódott a küzdelembe a Messinához közeli ten- 
gerparton állomásozó angol hadsereg is, az angol gályák 
azonban Fülöp Ágost erélyes közbelépésére kimaradtak a 
harcból. A griffonok és a lombardok nagy erőkkel megszáll- 
tak egy város melletti dombot, de Richárd egy titkos ösvé- 
nyen felvitt oda egy kis lovagcsapatot, és megfutamították 
az ellenséget. Miután Tankréd fő haderejét ilyenformán szét- 
szórta, Richárd hadserege támogatásával néhány perc alatt 
elfoglalta a várost. Messina lakossága visszavonulót fújt. 
Richárd megengedte győzedelmes seregének, hogy 
kifossza a várost, ahogyan az ostrom után szokás volt. 
Néhány óra elteltével azonban véget vetett a szabad rablás- 
nak, mert megszánta a helybelieket. Szinte hihetetlen, de 
Fülöp Ágost és francia keresztesei mindvégig a szálláshe- 
lyükön maradtak, nem segítettek az angoloknak. Ők jól 
kijöttek szicíliai házigazdáikkal. Amikor azonban meghallot- 
ták, hogy Richárd kitűzte lobogóit Messina falaira, a francia 
király rádöbbent, hogy ha nem reagál erélyesen, Richárd 

úgy fog majd viselkedni, mintha nem is ő, Fülöp Ágost 
lenne a hűbérura, hanem fordítva. A franciák ezért azt köve- 
telték, hogy az angol zászlókat cseréljék ki az ő lobogóikra, 
de Richárd ezt egyszerűen elengedte a füle mellett. Végül 
azonban a két oldal nemesemberei és főpapjai kompro- 
misszumot kötöttek, hiszen rossz őmen lett volna, ha a két 
király képtelen együttműködni a Szentföldre vezető úton. 
Egyszerű megoldás született: a két uralkodó zászlói egymás 
mellett lengedeztek, az erődítményt pedig a két nemzetközi- 
leg elismert lovagrend, a templomosok és az ispotályosok 
gondjaira bízták. Fülöp Ágost azonban nem hagyta ennyi- 
ben a dolgot: ragaszkodott hozzá, hogy a messinai zsák- 
mányt a Richárddal Vézelay-nél kötött megállapodás szelle- 
mében egyenlően osszák el. A francia király annyira 
felhergelte magát, hogy a keresztes hadjáratnak kis híján ott 
helyben vége szakadt. Richárd már el is rendelte hajói bera- 
kodását, hogy egyedül folytassa az utat. Fülöp Ágost ekkor 
bizonyára rádöbbent, hogy túl messzire ment. Lecsillapod- 
tak a kedélyek, és a szövetség helyreállt. 

Richárd most előállt a húga hozormányára vonatkozó 
követelésével, amelyet továbbítottak Cataniába, mert Leccei 
Tankréd éppen ott tartózkodott. A küldöttség a legelőke- 
lőbb keresztes lovagok közül verbuválódott, tagjai között 
volt a burgundiai herceg is. A későbbi krónikások — a har- 
madik keresztes hadjáratot végigkísérő viszálykodás ismere- 
tében -— arról számolnak be, hogy a Tankrédhez küldött 
francia követek Fülöp Ágost titkos üzenetét vitték, arra báto- 
rítva a szicíliai királyt, hogy szegüljön szembe Richárddal. 
Hogy ez igaz-e, az mindmáig nem tisztázott. Az viszont tény, 
hogy a francia küldöttek ajándékokkal megrakodva tértek 
vissza Cataniából, az angolok pedig csak a kedvezőtlen 
választ hozták. Tankréd azt állította, hogy Johanna már épp 
eleget kapott, és hogy a saját országa szokásai szerint fogja 

intézni az ügyet. Richárd ezt úgy értelmezte, hogy Tankréd 
ismét dacol az akaratával. Ezt látszott igazolni az is, hogy a 
szicíliai uralkodó két minisztere minden ingóságával együtt 
eltűnt Messinából. Richárd, az ostromlás nagymestere, nem 
vesztegette az időt, amíg a küldöttség Cataniában időzött: 
hatalmas ostromtornyot építtetett, amely egyenesen a 
városra nézett, és azt sugallta, hogy nincs értelme a további 
ellenállásnak. A faerődítmény a Mategriffon, azaz a , görö- 
gök zablája nevet kapta, és egyértelműen jelezte, hogy 
Richárd mindenáron meg akarja szerezni, amiért jött. A szi- 
cíliaiakat azonban nem tette boldoggá, hogy a megszálló 
uralkodik fölöttük, és újfent a kezdetben is alkalmazott 
zavaró harcmodorhoz folyamodtak. Tankréd válaszának 
dacos, hetyke hangvételéből a szigetlakók bátorságot merí- 
tettek: ismét rajtaütöttek a tábortól elkószáló kisebb csopor- 
tokon, és élelmet sem adtak el az angoloknak. A franciák 
ezúttal sem segítettek. Hamarosan nyilvánvalóvá vált, hogy 
Fülöp Ágost kapcsolatban áll Tankréddal, és arra biztatja, 
hogy ne engedjen az erőszakosan fellépő Richárdnak. 

A szicíliai udvar belső politikai viszonyait az angol és a 
francia király nem látta át azonnal. Tankréd azonban nem 
volt olyan ostoba, hogy megütközzön egy olyan híres har- 
cossal, mint az Oroszlánszívű. Azt, hogy egyszerre két hatal- 
mas uralkodó is érkezett az országába, égből pottyant lehe- 
tőségnek tekintette. Úgy okoskodott, hogy ha szövetséget 
tud kötni valamelyikkel, annak igen jó hasznát veheti, ha 
Konstancia visszatér, és igényt tart a trónra. Először a fran- 
ciákkal próbálkozott, de hamarosan rájött, hogy Fülöp 
Ágost egy lépéssel előtte jár. Kiderült, hogy a francia király 
már tudja, hogy Szicília idővel a német császár fennható- 
sága alá kerülhet, ezért jó viszonyt akar ápolni a császárral. 
Tankréd ezért belátta, hogy talán jobb, ha rnegpróbál egyez- 
ségre jutni Richárddal a húga hozománya ügyében, és kifi- 

zeti a Vilmos által ígért hozzájárulást is. Felajánlott tehát 
Richárdnak negyvenezer uncia aranyat, felét a hozomány, 
felét pedig a hadjárat támogatása fejében. Az angol király 
elfogadta az ajánlatot, amely — bár kevesebb volt, mint ami 
járt volna neki — meghaladta a várakozásait. Arra pedig 
bőven elég volt, hogy további késedelem nélkül folytassa 
útját, sőt az egész hadműveletet finanszírozhatta belőle. 

Richárd megállapodást kötött Tankréddal, amelyben vál- 
lalta, hogy amíg Szicíliában állomásozik, fenntartja a békét. 
Márpedig a kedvezőtlen időjárási viszonyok miatt a vártnál 
tovább kellett ott időznie. Sőt mi több -— ez Tankréd számára 
komoly eredmény volt -, arra is ígéretet tett, hogy ha Szicí- 
liát támadás éri, amíg a hadereje ott van, harcba száll a 
támadóval. A megállapodás része volt továbbá, hogy 
Richárd unokaöccsét, Bretagne-i ÁArtúrt eljegyezték Tankréd 
egyik lányával. Richárdnak megelégedésére szolgált a dol- 
gok ilyetén alakulása, és nekilátott, hogy rendezze viszonyát 
a francia királlyal. A vézelay-i megállapodásban ugyan nem 
esett szó a Tankrédtól kapott pénzről, de az angol király a 
feszültségek oldására felajánlott Fülöp Ágostnak egy kis 
,kenőpénzt". Richárd ezenkívül elkezdte visszaszolgáltatni a 
katonái által Messinából elhurcolt zsákmányt is. Felszólította 
az angol király táborában utazó roueni érseket, hogy átkozza 
ki azokat, akik nem adják vissza az ellopott javakat jogos 
tulajdonosuknak. A krónikások csodálkozva . állapították 
meg, hogy az agresszív, kötekedő Richárd, ha a szája íze 
szerint alakultak a dolgok, békeszerző is tudott lenni. 

Az angol király szicíliai tartózkodásának időszakából 
maradtak fenn a jellemére vonatkozó legértékesebb adalé- 
kok. A Plantagenet-dinasztia sarja neveltetéséből és termé- 
szetéből adódóan is igazi harcos király volt, márpedig ez a 
fogalom már-már önmagának mond ellent. A harcos és a 
király szerepének összeférhetetlenségét jól példázza a Szent- 

földre vezető út alábbi kis epizódja, amelyből kiderül, hogy 
Richárdnak gondjai akadtak a hadvezérhez, illetve a francia 
lovagi erények első számú megtestesítőjéhez illő magatar- 
tással. Fontos mozzanat, hogy Fülöp Ágost kedvében járt 
Richárdnak a számára tökéletesen közömbös ügyben, hogy 
ne romoljanak meg a keleti francia és Anjou kapcsolatok. 

A keresztesektől hagyományosan azt várták, hogy leg- 
alább a szent háború idejére tegyék félre a régi nézeteltéré- 
seket. Richárd azonban képtelen volt túllépni a Fülöp Ágost 
egyik legbátrabb lovagja, Barres-i Vilmos iránt táplált harag- 
ján. Vilmost ugyanis még 1188 júliusában bebörtönözte egy 
csetepaté után, de a lovag, adott szavára fittyet hányva, 
megszökött. A régi sérelmek 1190-1191 telén újra felszínre 
kerültek. Amikor egyszer Richárd angol és francia lovagok 
egy csoportjával kilovagolt, összetalálkoztak egy szekerén 
nádat vagy talán sást szállító paraszttal. Richárdnak gyer- 
meki örömet okozott, hogy lovagi tornát rögtönözhet, 
amelynek során a lovagok nádszálakkal vívnak meg egy- 
mással. Egy ilyen helyzetben a józan ész azt diktálta volna, 
hogy a lovagok járjanak a király kedvében, és hagyják 
győzni, hiszen nem forgott kockán sem az életük, sem a 
becsületük. Barres-i Vilmos azonban , nem vette a lapot , és 
kettejük párviadala hamarosan komolyra fordult. Összeug- 
rasztották lovaikat, és a nyeregből kihajolva birkóztak. Az 
eset szemtanúi számára hamar világossá vált, hogy ennek 
már fele sem tréfa. Aztán Richárd nyerge lecsúszott, és az 
uralkodó a földre pottyant. Dühösen követelte, hogy nyer- 
geljék újra a lovát, és folytatódjon a küzdelem. Leicester 
earlje megpróbálta szétválasztani a dulakodókat, de Richárd 
ráordított: , Hagyd, hogy magam bánjak el vele!" Lóra pat- 
tant, rárontott a francia lovagra, és kivetette a nyeregből. Vil- 
mos azonban a lova nyakába csimpaszkodott, és nem esett 
a földre. A feldühödött uralkodó így szidalmazta: , Hordd el 

magad innen, és vigyázz, hogy ne kerülj még egyszer a sze- 
mem elé, mert mostantól neked és a tieidnek örök ellen- 
sége vagyok!" 

A vidám játékból tehát ádáz acsarkodás lett. Az ingerült 
Richárd azt követelte Fülöp Ágosttól, hogy tiltsa ki Barres-i 
Vilmost Szicíliából, és küldje haza Franciaországba. Az 
angol király még akkor is hajthatatlannak bizonyult, amikor 
a legjelesebb francia nemesek könyörögtek neki térden 
állva, hogy bocsásson meg Vilmosnak. 

1191 kora tavaszán újabb civódás tört ki Richárd és 
Fülöp Ágost között. Mindenkinek elege volt már abból, hogy 
Szicíliában vesztegelnek: sok lovag és kisnemes arra 
panaszkodott, hogy a pénzük már nem sokáig lesz elég, 
különösen így, hogy Richárd parancsára a Messinában szer- 
zett zsákmányt is vissza kellett szolgáltatniuk. Az angol király 
megértően viszonyult a problémáikhoz, és közlegénytől 
tábornokig bőkezűen megajándékozta hadserege vala- 
mennyi tagját — természetesen a Tankrédtól bevasalt arany- 
ból. Emberei jóindulatát ezzel megvásárolta — de nem Fülöp 
Ágostét, aki aggasztónak találta Richárd késlekedését. 
Gyakran emlékeztette arra, hogy a Szentföldön van dolga, 
nem Szicíliában. Richárd valóban nem tudott minden ideg- 
szálával a keresztes hadjáratra koncentrálni, mert a tél folya- 
mán nyugtalanító jelentéseket kapott a zűrzavaros angliai 
helyzetről. Fivérének, Jánosnak ugyanis egyfolytában vitái 
voltak a kancellárokkal, akikre ő az ország kormányzását 
bízta. Az Oroszlánszívű többször is eljátszott a gondolattal, 
hogy hazasiet, és rendet tesz, de végül inkább útitársára, 
Coutances-i Valter roueni érsekre bízta a feladatot. Fülöp 
Ágost azonban nem ismerte az elhúzódó szicíliai tartózko- 
dás valódi okát: Richárd a menyasszonyát várta. Erős 
Sancho navarrai király Berengária nevű lányát Richárd édes- 
anyjának kellett Szicíliába hoznia az esküvőre. Amikor az 

angol király hírül vette, hogy már Nápolyban vannak, gályá- 
kat küldött értük. 

Richárdot angol királyként házastársi kötelezettségei elha- 
nyagolásáért több bírálat érte, mint államigazgatási mulasztá- 
saiért. Hiszen Angliában mindig is alapkövetelmény. volt, 
hogy az uralkodó megnősüljön, és trónörököst nemzzen. 
Richárd, ha későn is (harminchárom évesen), megnősült, de 
utána még csak nem is élt együtt a feleségével, így az utód- 
nemzés eleve ki volt zárva. Emiatt sok történész bizonyítva 
látta Richárd állítólagos homoszexualitását. Ez azonban elha- 
markodott következtetés, hiszen a király szexuális irányultsá- 
gáról vajmi kevés feljegyzés maradt fenn, pedig a középkor- 
ban ez a téma rendszerint különös figyelmet kapott. Az 
viszont nagyon is elképzelhető, hogy Richárd szexuális kész- 
tetése nem volt túl erős, és Berengária nem ébresztett benne 
vágyat. Az uralkodók többsége, így Richárd apja is, talált 
, kerülő utat", ha a házastársával nem tudott gondoskodni a 
trónörökösről, vagy nem fűlött hozzá a foga. Richárd eseté- 
ben viszont nem szól a fáma akár női, akár férfi kegyencekről, 
szeretőkről. Berengáriával kötött házassága a politikai érdek- 
házasság klasszikus példájának tűnik, amelyben az érzelmek 
semmiféle szerepet nem játszanak. Márpedig a 12. században 
úgy tartották, hogy egy nő csak akkor fogan meg, ha erős 
érzelmi szálak fűzik a párjához. Berengáriának ezen elmélet 
alapján meddőnek kellett maradnia — és az is maradt. 
Richárd azonban nem válhatott el tőle, mert létfontosságú 
volt számára az apósával kötött szövetség. Ennek köszönhe- 
tően tudta ugyanis megtartani aguitániai birtokait a keresztes 
hadjárat és a fogsága éveiben. 

A történészek általában Richárd édesanyjának tulajdonít- 
ják az eljegyzés nyélbe ütését (az elterjedt változat szerint 
1190-ben tárgyalt erról Sancho királlyal Navarrában), pedig 
valószínűbb, hogy a király titokban már az előző évben tető 

alá hozta a dolgot. A titkolózás oka természetesen az volt, 
hogy Fülöp Ágost úgy tudta, Richárd az ő húgát, Alizt készül 
elvenni, akit még 1169-ben jegyzett el. Amikor a két ural- 
kodó júliusban elindult Vézelay-ből, a házasság kérdése 
még mindig napirenden volt. Richárd azonban egyfolytában 
azon törte a fejét, hogyan bonthatná fel az eljegyzést úgy, 
hogy Fülöp Ágostot se haragítsa magára túlzottan, és a 
keresztes hadjárat folytatódhasson. Amikor megérkezett a 
hír, hogy Aguitániai Eleonóra már úton van Richárd leendő 
arájával, fény derült a turpisságra, és Fülöp Ágost éktelen 
haragra gerjedt. Kijelentette, hogy Richárd vagy elveszi Álizt, 
vagy visszaadja Gisors-t és Vexint. Az angol király egyikre 
sem volt hajlandó. Közölte Fülöp Ágosttal, hogy Aliz Henrik 
király szeretője lett, és gyermeket is szült neki. Biztosította a 
francia királyt arról is, hogy a vádat rengeteg tanú tudja 
igazolni. 

Fülöp Ágost innentől kezdve kármentő munkát végzett, 
hiszen meg kellett mentenie Aliz és az egész családja jó 
hírét. Richárdra nem gyakorolhatott többé nyomást, nehogy 
az eset kitudódjon. Tízezer márkás jelképes ,bánatpénz" 
fejében felmentette az angol királyt házassági ígérete alól, és 
élete végéig ráruházta a két vitatott tartományt, Gisors-t és 
Vexint. Kikötötte azonban, hogy ha Richárd gyermektelenül 
hal meg, a területek visszakerülnek Franciaországhoz. Az e 
megállapodásokat tartalmazó szerződést 1191 márciusában 
írták alá Messinában. Fülöp Ágost nem tudta leplezni 
megalázottságát és az Anjou-ház, illetve személy szerint 
Richárd iránti ellenséges érzelmeit. Miután meghallotta, 
hogy Berengária március 30-án megérkezik Szicíliába, 
mindössze néhány órával a gályák befutása előtt elhajózott 
a szigetről. Távozás előtt azonban még megkérte kichárdot, 
hogy bocsásson meg nagyszerű lovagjának, Barres-i VIl- 
mosnak, aki nélkülözhetetlen lesz a keresztes háborúban. 

Az angol uralkodó némi habozás után beleegyezett. Békét 
kötött Vilmossal, hiszen a keresztre esküdtek fel mindketten, 
így nem volt helye köztük kicsinyes torzsalkodásnak. 

Richárd Cataniában elfogadta Tankréd barátságát és ven- 
dégszeretetét. Meg is ajándékozta új szövetségesét egy kard- 
dal, amelyről azt állította, hogy nem más, mint Artúr király 
legendás kardja, az Excalibur, amely nemrég került elő 
Glastonburyben egy királysírból. Tankréd meghökkent (egye- 
sek szerint gyanút is fogott) az értékes ereklye láttán, és vála- 
szul - Richárd nagy örömére — ő is nagyvonalú ajándékkal 
rukkolt elő: négy hatalmas hajót és tizenöt gályát bocsátott a 
keresztes hadak rendelkezésére. Emellett azonban egy kelle- 
metlen meglepetéssel is szolgált Richárdnak: megmutatott 
neki egy levelet, amelyet maga a burgundi herceg hozott 
Fülöp Ágosttól. A francia király azt tanácsolta neki, ne bízzon 
Rkichárdban, és megígérte, hogy ha Tankréd úgy dönt, meg- 
támadja az angolokat, számíthat a segítségére. Tankréd kez- 
detben a franciákat látta ígéretesebb szövetségesnek, most 
azonban, hogy , átnyergelt" Richárdra, jól jött neki, hogy nem 
csupán becsületességét, hanem erejét is megmutathatja az 
angol királynak. A Fülöp Ágostot gyanúba keverő levél igen 
hatásos diplomáciai fegyver volt. Akár valóban a francia király 
írta, akár nem, mindenképpen vert egy újabb szöget a keleti 
francia és Anjou együttműködés koporsójába. 

Richárd ezután leendő feleségére fordította figyelmét, 
akit húgával, Johannával együtt az elfoglalt La Bagnara-i 
várban helyezett el. Berengária a történelem egyik rejtélyes 
alakja. Már a neve is romantikus szerelmet, egzotikumot sej- 
tet, talán még erotikát is. A krónikások , szép és józan gon- 
dolkodású", illetve ,inkább értelmes, mintsem vonzó" 
nőként írják le. Amennyiben igaz, hogy Kichárdban nem 
tengett túl a nemi vágy, nem túl valószínű, hogy egy így jel- 
lemzett hölgy segíteni tudott volna ezen a problémáján. 

Tény, hogy a király igen kevés időt töltött hitvesével, és ezért 
súlyos bírálatok érték. A krónikákból kiderül, hogy 1195-ben 
egy remete is a szemére vetette bűneit, és ezután többet volt 
Berengáriával, de gyermekük nem született. Mivel a meny- 
asszony és kísérete nagyböjt idején érkezett meg Szicíliába, 
a kézfogót nem lehetett azonnal megtartani. Richárd ezért 
úgy döntött, elhalasztja akkorra, amikor a sereg Akkonba ér. 
Végül azonban, miután hírt kaptak arról, hogy Akkonban 
meghalt Balduin érsek, már Ciprus szigetén megköttetett a 
frigy. Aguitániai Eleonóra pedig már Szicíliából hazautazott 
Andliába, miután mindössze négy napot töltött a fiával. Fel- 
adatát teljesítette, bár talán csalódást okozott neki, hogy 
nem vehet részt az esküvőn. 

Közben megérkezett Messinába a teljes angol flotta. Szi- 
cília lakói elé lenyűgöző látvány tárult: a kikötőben büszkén 
ringatózó mintegy kétszáz különböző vízi jármű közül nem 
kevesebb mint ötven volt a kétsorevezős gálya. Ez volt az 
akkori idők első számú hadihajója, a hosszú viking hajók és 
az ókori római gályák jellegzetességeit ötvözte. A nagy szállí- 
tóhajókra hamarosan elkezdték berakodni a keresztes had- 
járat megannyi kellékét. Richárd végre készen állt az 
indulásra. 

A Földközi-tenger keleti részén, Szicíliától Ciprusig meg- 
tett út káprázatos díszmenet kellett volna hogy legyen, 
hiszen Richárd igen nagy műgonddal állította össze a flotta 
hadrendjét. A természet erői azonban, amint azt a hajósok 
több ezer éve tudják, kiszámíthatatlanok. Húsvét hetében 
például nagycsütörtökön egyáltalán nem volt szél, nagypén- 
teken viszont kiadós vihar tombolt. Az elemekkel vívott küz- 
delemben Richárd is ,elemében volt", lelket öntött azokba 
is, akiken kezdett úrrá lenni a csüggedés. Április 17-én a 
gályája, amely szokás szerint az élen haladt, Kréta közelében 
horgonyt vetett, hogy bevárja a hajóhad zömét, amelyet a 

szél letérített a tervezett útvonalról. Az uralkodó jó hangula- 
tát igencsak beárnyékolta, amikor kiderült, hogy az alapos 
szervezés ellenére hiányzik huszonöt hajó, köztük az, amelyi- 
ken Berengária és Johanna utazik, és egy másik, amely a 
kincsek nagy részét szállítja. Mivel az elveszett hajókkal nem 
tudott kapcsolatba lépni, nem volt más választása, mint 
továbbvitorlázni Rodosz felé, remélve, hogy idővel felzárkóz- 
nak, vagy legalább hírt hall róluk az őket megelőző idegen 
hajóktól. Rodosz szigetén Richárd megbetegedett, és 
három napig lábadozott. Ezalatt elküldte kémeit, hogy gyűjt- 
senek minél több információt Ciprus uráról, Izsák , császár- 
ról", akit a Szentföld felé tartva meg akart látogatni. 
Komnénosz Ízsák ugyanolyan trónbitorló volt, mint Szicí- 
liában Leccei Tankréd, azzal a különbséggel, hogy ő még 
Richárd korábbi házigazdájánál is kevesebb jogot formálha- 
tott az uralkodásra. Nikétasz Khoniatész bizánci történetíró 
beszámol a ciprusi despota borzalmas természetéről és 
viselt dolgairól. Leírását annak ismeretében kell olvasnunk, 
hogy Komnénosz Izsák roppant népszerűtlen volt mind 
a ciprusiak, mind általában véve a bizánciak körében. 
Nikétasz Khoniatész szerint ízsák elmondhatatlanul kegyet- 
len és perverz alak volt, aki minden alkalmat megragadott, 
hogy lányokat rontson meg. Ha felizgatták, remegett az áll- 
kapcsa, és furcsa, bugyborékoló hangok kíséretében frö- 
csögött a szájából a nyál. Richárdnak Izsák rosszindulatú 
apjához már volt szerencséje, így valószínűleg nem érezte 
egészen ismeretlennek leendő vendéglátóját. Komnénosz 
Izsákot 1185-ben bizánci kormányzónak küldték Ciprusra, ő 
azonban lerázta magáról Konstantinápoly fennhatóságát, és 
a sziget uralkodója lett. Természetes szövetségesek híján 
Szaladinnal kötött barátságot. Ebből adódóan hat évre befa- 
gyasztotta a ciprusiak és a jeruzsálemi latin keresztények 
közötti hagyományos kereskedelmi kapcsolatokat, pedig a 

latinok mindig is Ciprusról szerezték be az élelmiszert. Izsák 
ortodox keresztény volt, és nem szívelhette a levantei latin 
keresztényeket. Annyi kárt okozott nekik, amennyit csak 
tudott. Még nem tudta, mire készül Richárd: az angol ural- 
kodó véget akart vetni ennek, és támaszpontjává kívánta 
tenni Ciprus szigetét. 

A flottáját szétszóró vihar tulajdonképpen jó ürügyet szol- 
gáltatott az angol királynak arra, hogy beavatkozzon Ciprus 
belügyeibe. A hiányzó hajók egyike-másika ugyanis, köztük 
az, amelyiken az édesanyja és a menyasszonya utazott, Cip- 
ruson kötött ki. Míg Richárd Rodoszon kereste őket, a hajó- 
juk éppen Amathosz (a mai Limassol) kikötőjébe próbált 
bejutni. De még itt sem voltak biztonságban, mert az újabb 
vihar három kisebb hajót a sziklákhoz csapott, a hajótörést 
szenvedett legénység pedig a közeli parti fövenyen rekedt. 
Mintha csak Komnénosz Izsák Shakespeare varázslója, 
Prospero jelmezébe bújt volna, és bűbáj segítségével von- 
zotta volna a szigetre a magas rangú vendégeket. A sziget 
partjai közelében horgonyzott az angol király leendő felesé- 
gét, húgát, valamint kincstárnokát, Turnhami Istvánt szállító 
hajó. A továbbiakban azonban Izsák a legkevésbé sem 
hasonlítható Prosperóhoz, hiszen nemhogy varázseróról, de 
túl sok józan észről sem tett tanúbizonyságot. A Ciprus part- 
jára vetett hajótörött tengerészeket a szigetlakók látszólag 
kedvesen fogadták, de rögtön utána lefegyverezték, és egy 
vár tömlöcébe vetették őket. Minden holmijukat elkobozták, 
és úgy bántak velük, mint a gonosztevőkkel. Egy bizonyos 
Dubois Vilmos, akinek sikerült elrejtenie az íját, sok támadó- 
ját lenyilazta, Harcourt-i Roger pedig fogott egy lovat, és 
fel-alá nyargalt a várbörtön udvarán. Sorban vetette ki ellen- 
feleit a nyeregből, mintha csak lovagi tornán lenne. A két 
rettenthetetlen harcos hamarosan elbánt az őrökkel, és 
megszökött a börtönből. A nyomukba eredő cipriótákat 

végül az angol hajókról partra szállt lovagok futamították 
meg. Komnénosz Ízsák elég rosszul indított, nem részesí- 
tette túl vendégszerető fogadtatásban a hajótörötteket. . . 

. Ciprus uralkodója azonban ennél merészebb tervet forga- 
tott a fejében: túszul akarta ejteni a két királyi hölgyet, hogy 
garantálja Richárd ,jó magaviseletét.. Az Amathoszba 
érkező Izsák ajándékokat küldött Berengáriának és Johan- 
nának, és udvariasan arra kérte őket, szálljanak partra. 
A hölgyek természetesen gyanút fogtak, de úgy okoskodtak, 
hogy ha megtagadják a kérését, Ízsák haragra gerjedhet, és 
erővel is bevitetheti őket a szigetre. Nem mellékes, hogy 
közben már látták is a parton gyülekező csapatokat. Úgy 
tervezték, ha Richárd másnap nem érkezik meg, kimennek 
a partra. Szerencsére a király flottája másnap hajnalban fel- 
bukkant Rodosz felől. Richárd dühbe gurult, amikor meg- 
hallotta, mi történt, de sikerült lehiggadnia, és végiggondol- 
nia, mit tegyen. 

A sziget ura, akinek Richárd váratlan érkezése keresztül- 
húzta a számításait, morózus hangulatban fogadta a 
Richárd körmönfontan megfogalmazott figyelmeztetését 
hozó két lovagot. A krónikások által feljegyzett válaszában a 
,Ppruht" szó nehezen értelmezhető, de alighanem olyasmit 
jelentett, mint a francia ,merde! vagy az angol ,nuts!" 
(a fenét!). Ezek az egyszótagú válaszok szintén elhangzottak 
jelentős történelmi pillanatokban. A franciák Waterloonál, az 
amerikaiak pedig 1944-ben, az Ardennekben fogadták 
így az ellenség felszólítását, hogy adják meg magukat. 
Komnénosz Ízsák azt kérdezte a követektől: ,Pruht, urak, ki 
ez az ember, kit királyotoknak neveztek?" Richárd értett a 
szóból, és amikor küldöttei megérkeztek a válasszal, csak 
ennyit mondott: , Fegyverbe!" 

Richárd roppant nehéz feladattal állt szemben. Ismeret- 
len tengerparton kellett ellenállást leküzdve partra szállnia. 

Az ellenséges gyalogság barikád mögül nézett vele farkas- 
szemet. A barikádhoz összehordtak minden mozdíthatót, 
az ajtóktól a régi csónakokig, hordókig. Izsák ezenkívül 
némi lovas haderőt is felállított a parton, amellyel az angol 
lovagoknak gyalogosan kellett megküzdeniük. Richárd 
haladéktalanul a partraszálláshoz használt kis lélekvesz- 
tőkbe parancsolta katonáit, és támadást vezényelt a 
ciprióták ellen. Izsák odavezényelt öt gályát is, és legjobb 
harcosaival útnak indította őket, hogy a támadók már a 
partig se jussanak el. Az angol íjvuskások azonban rövid 
úton elintézték a különítmény zömét, csak keveseknek 
sikerült partra úszniuk a nyílzáporban. Richárd, aki mindig 
is szeretett legelöl haladni, ezúttal sem hagyta, hogy csó- 
nakkal vigyék ki a partra: teljes páncélzatban gázolt a víz- 
ben, ahogy később Jaffánál is. Néhány tucat lovag követte 
a példáját, és partot érve megfutamították a szigetlakókat, 
akiknek egy része Amathoszba menekült, a többiek pedig a 
mezőkön szaladtak szét. Lehet, hogy a krónikások túldra- 
matizálják ezt a részletet, ugyanis arról számolnak be, hogy 
Richárd kerített egy lovat, amely legjobb esetben is csak 
valamiféle málhás állat lehetett, és kihívta a ,császárt , 
hogy törjenek lándzsát. Izsáknak azonban nem állt szándé- 
kában hősködni, és ellovagolt a történelem egyik leghíre- 
sebb csataménje, Fauvel nyergében. A ló ugyanúgy része 
Oroszlánszívű Richárd legendájának, ahogy Nagy Sándor 
Bucephalus és Hérakleiosz keletrómai császár Dorkon 
nevű paripája is helyet követelt magának a középkori 
hősök ,bestiáriumában . 

Az angolok stabilizálták a hídfőállást, és Amathosz városa 
személyesen Richárd királynak adta meg magát. Az uralkodó 
így partra hozhatta Berengáriát és Johannát, hogy kénye- 
lembe helyezze őket a viszontagságos hajóút után. Richárd 
elrendelte, hogy lovait is vigyék ki a partra, és futtassák őket. 

Másnap reggel pedig, mindössze ötven lovag kíséretében, 
elindult, hogy megkeresse a , császárt . Hamarosan talál- 
kozott egy ciprusi lovasszázaddal, amelyet szétkergetett. 
A menekülők azonban kiáltozásukkal jelt adtak Izsáknak, aki 
a közelben ebédelt, és vele volt a teljes hadserege. Nem szá- 
mított rá, hogy az angolok utána erednek, mert nem hitte, 
hogy lovakat is hoztak. A trónbitorló felmászott egy domb 
tetejére, onnan nézte a csapatai és az angolok között kibonta- 
kozó érdekes ütközetet. A ciprusiak óriási létszámfölényben 
voltak, de — legalábbis az eseményeket távolabbról szemlélő 
Izsáknak úgy tűnt - mintha féltek volna körülzárni az ötven 
lovagot. Csupán annyira futotta tőlük, hogy kilőjenek néhány 
nyílvesszőt és sértő szavakat kiáltozzanak feléjük. Az angolok 
egy idő után elunták ezt a bohózatba illő, lovaghoz méltatlan 
,hadviselést", és a nekirontottak a görög hadnak, amelyet 
pár perc alatt meg is futamítottak. Izsák ismét Fauvelnek 
köszönhette, hogy ép bőrrel el tudott menekülni. Zászlóvivője 
azonban elesett, és a lobogót Richárd személyesen vette ki a 
kezéből. Közben a helyszínre érkezett az angol gyalogság is. 
A katonák fölöttébb örültek, hogy végigfosztogathatják a 
, császár" keleti stílusú, gazdagon díszített, fényűző tábor- 
helyét. Richárd kiáltványt tett közzé, amelyben megnyugtatta 
a sziget népét, hogy nem ellenük akar harcolni, csak a 
trónbitorlóval van nézeteltérése. 

Rodoszról Ciprus felé tartva Richárd beszélt egy Akkonból 
Európába igyekvő hajó utasaival. Megtudta tólük, hogy Fülöp 
Ágost megérkezett Türoszba, és szövetséget kötött Mont- 
ferrati Konráddal. A Rodoszról és Krétáról a Szentföldre 
menő hajók hírt vittek Richárd előrehaladásáról, és a hír hatá- 
sára kirobbant a keresztesek táborát a hadjárat során végig 
megosztó vita. Május 11-én három gálya érkezett Amathosz 
kikötőjébe, fedélzetükön igen fontos vendégekkel. Eljött 
maga Lusignani Guido, Gottfried, a fivére és más családtag- 

jai is. Velük tartottak a hadjárat ügyének vezető támogatói, 
így III. Boemund antiókhiai fejedelem és IV. Rajmund, 
Tripolisz grófja, a nemrég elhunyt III. Rajmund fia is. Mivel a 
francia király Guido vetélytársával, Konráddal lépett szövet- 
ségre, Guido mindenáron meg akarta szerezni az angol ural- 
kodó támogatását, hogy visszaszerezhesse a Jeruzsálemi 
Királyságot. Richárd egyébként is a hűbérura volt, így Cuido 
csak azt tette, amit minden okos vazallus tett volna a helyé- 
ben. Richárd nagyon örült a jöttének, különösen azért, mert a 
másnap, 1191. május 12-én esedékes esküvőre is időben 
érkezett. A menyegzőt nagy pompával tartották meg, hogy 
elkápráztassák a Szentföldről jött vendégeket. 

A szertartásra, amelyet Richárd házi káplánja, Miklós 
vezetett az amathoszi Szent György-kápolnában, a korabeli 
hagyománynak megfelelően nem sokkal virradat után került 
sor. Fényűző esemény volt, mindenki rettenetesen igyeke- 
zett, hogy ruházata lepipálja a többiekét. Ha ünnepről volt 
szó, Richárd szerette megadni a módját. E tekintetben igazi 
aguitániai volt. 

Az esküvő után Berengáriának át kellett esnie egy újabb, 
még fárasztóbb ceremónián: Anglia királynéjává koronázták. 
Erre Limassol kis ortodox székesegyházában került sor, 
Evreux normann püspöke közreműködésével. (A koronázási 
szertartás hagyományosan a canterburyi érsek tiszte volt, 
de, mint már említettük, Balduin nem sokkal azelőtt életét 
vesztette Akkonnál, ahova az Anjouk előőrsével érkezett.) 

A koronázás végeztével Kkichárd udvarnagya zengzetes 
hangon kérte az Anjou-ház összesereglett keresztes lovagjait, 
hogy fogadják el az új királynét. Ezer torokból harsant a 
válasz: , Vivat Regina!" A politikai szempontok alapján kötte- 
tett házasság után jöhettek Richárd és Guido hosszúra nyúló 
politikai tárgyalásai, amelyeken bizonyára Ciprus jövőbeni 
státusa volt az első számú téma. Richárd, szövetségesei, a 

templomosok tanácsára, úgy határozott, megdönti 
Komnénosz [zsák hatalmát, és a latin keresztények fennható- 
sága alá helyezi Ciprust. Izsák a sziget belsejében lévő fővá- 
rosban, Nicosiában húzta meg magát, és oda hívta meg 
Richárdot tanácskozásra. A találkozó annak rendje-módja 
szerint létre is jött, egy fügefákkal körbevett kertben. A króni- 
kások elég részletesen leírják az Oroszlánszívű öltözetét. Egy- 
értelmű, hogy az angol uralkodó nem pusztán , divatozott , 
hanem a megjelenéséből is politikai tőkét akart kovácsolni. 
A ruha páratlan gazdagságát volt hivatott szimbolizálni, és 
azt, hogy érdemes a pártfogoltjának lenni. Fontos volt az is, 
hogy minden tekintetben felülmúlja a francia királyt: a lovagi 
erények, a hadviselés, a zene terén és nagyvonalúságban is. 
Richárd arannyal átszótt, nehéz, rózsaszín brokátselyem 
palástot viselt, a köpönyegét pedig ,tömör ezüstből készült, 
sorokba rendezett félholdacskák ékesítették, amelyek között 
elszórtan napkoronghoz hasonló gömböcskék fényesked- 
tek". A szemkápráztató ruhakölteményt skarlátvörös sapka és 
díszes selyemöv egészítette ki. Richárd kardjának aranyból 
volt a markolata, ezüstgravírozású és -szegélyű hüvellyel. Az 
aranysarkantyús király csodaszép spanyol csődörön érkezett, 
a szintén arany nyereg arany és ezüst heraldikai jelképekkel 
volt kirakva. A napsütésben Ízsák ,császár szeme bizonyára 
káprázott a gyönyörű paripán feszítő Oroszlánszívű láttán. Le 
is borult Richárd lovának lába elé, és hűséget esküdött az 
angol uralkodónak. Megígérte, hogy vele tart a keresztes had- 
járatra, és felszerel ötszáz lovagot. 

Izsákban azonban nemigen lehetett megbízni. A hűség- 
eskü után nyomban Fauvel nyergébe pattant, és a Ciprus 
legsebesebb paripájának tartott állat hátán elnyargalt az 
északon lévő Famagusta felé. Amikor Richárdnak fülébe 
jutott a trónbitorló sietős távozása, úgy döntött, nem veszi 
üldözőbe, mert már tudta, hogy Fauvelt egy ló sem érheti 

utól. Inkább körbevitorlázta a szigetet a gályáján, miközben 
Guido és lovagjai lóháton keltek útra a tengerparton, hogy 
Ízsák ne fordulhasson vissza. Richárdnak kezdett elfogyni a 
türelme. Komnénosz Ízsák túl sok idejét rabolta már el, és 
ez akkor jelentett igazán problémát, amikor Fülöp Ágost 
követei megérkeztek Constantiába. A Szalamisz-öbölbe 
hatalmas gálya futott be jeruzsálemi zászlóval. A fedélzetén 
ott volt Merle-i Drogo és Fülöp beauvais-i püspök is. Az 
akkoni keresztes táborból érkeztek. Rosszkor zavarták 
Richárdot, aki éppen Izsák elfogásának tervét véglegesí- 
tette tanácsadóival. Ráadásul elég fensőbbségesen, gőgö- 
sen viselkedtek, különösen Fülöp, aki a francia király uno- 
katestvére volt, és nemigen szívelhette az Oroszlánszívűt. 
Mindez elég volt egy kiadós szóváltáshoz. A küldöttek azzal 
kezdték, hogy lehordták Richárdot, amiért keresztény test- 
véreit gyilkolja Cipruson, miközben az igaz hit ellenségei 
változatlanul markukban tartják a Szentföldet. Kijelentet- 
ték, hogy a franciák nem ostromolják egyedül Akkont, 
amíg az Anjouk Cipruson pazarolják az időt. Válaszul ízelí- 
tőt kaphattak Richárd apjától örökölt Anjou-temperamen- 
tumából, és a heves szócsata végén a francia követek köl- 
csönös szitokáradat közepette távoztak. A francia király 
joggal dorgálta meg Richárdot, akinek azonban nem 
maradt más választása, mint befejezni Ciprus meghódítá- 
sát. Nem merte otthagyni a szigetet, amíg Izsák szabadlá- 
bon van, hiszen a trónbitorló Szaladin szövetségese volt, és 
most már az ő szívből gyűlölt ellensége is. Azt azonban 
maga Richárd is érezte, hogy a franciák panasza jogos, és 
ettől még dühösebb lett. Indulatosan kijelentette, hogy 
Oroszország összes kincséért sem hagyná ott Ciprust -— ez 
igen érdekes megjegyzés, hiszen akkoriban Nyugaton 
vajmi keveset tudtak a távoli, már-már mesebeli biroda- 
lomról és a kincseiról. Megmondta a francia követeknek, 

hogy térjenek vissza urukhoz, és magyarázzák el neki, hogy 
ő, Richárd, itt vívja a keresztes háborút. Elmondta, hogy az 
úgynevezett császár Szaladin szövetségese, akit meg kell 
dönteni, hogy a szentföldi keresztényeket el lehessen látni 
ciprusi élelemmel, ahogy korábban. Arról nem maradt 
fenn feljegyzés, elhitte-e Fülöp Ágost Richárdnak, hogy 
Ciprus ,a keresztes hadjárat éléskamrája", és nem gondol- 
ta-e azt, hogy az angol király csak gyermekded kalandvá- 
gyát éli ki. Egy szó, mint száz, Richárd nem hagyta magát 
befolyásolni a francia küldöttek szidalmaitól. Még aznap 
este elindult Nicosiába, személyesen vezetve csapata utó- 
védjét. Arra számított, hogy Izsák lesből megtámadja őket. 
Az angol király minden jellembeli fogyatékossága mellett 
igazi mestere volt a hadviselésnek. Úgy átlátta Izsák tervét, 
mintha könyvből olvasta volna. A ciprusi trónbitorló, 
Richárd kifejezésével élve, nyomorult ,zsoldos" módjára 
próbálta zavarni az utóvédet, majd jött a lesből indított 
akció az előőrs ellen. Izsák, amikor meglátta a spanyol 
harci ménjén ülő Richárdot, elkövette azt az arcátlanságot, 
hogy kilőtt rá két mérgezett nyílvesszőt, de egyik sem 
talált. Ha a király az előőrssel haladt volna, minden 
bizonnyal személyesen vágja le a trónbitorlót. Így is üldözte 
egy keveset a tisztesség kedvéért, de hamar rájött, hogy a 
lova nem kelhet versenyre Fauvellel. Ezért újra futni hagyta 
Izsákot, aki ezúttal Kantara várába menekült. 

Az angol uralkodó ritka türelemről tett tanúbizonyságot, a 
ciprusiak pedig elunták Izsák komédiázását, amellyel kihívta a 
sziget ellen egy nagy hatalmú király haragját. Nicosia népe 
felajánlotta a várost kichárdnak, nem várták meg, hogy ost- 
rommal vegye be. Az angol uralkodó válaszul kijelentette, 
hogy a férfiaknak le kéne borotválniuk a szakállukat, hogy 
, nyyugatiasabban nézzenek ki. Ezután Richárd, ahogy élete 
során oly sokszor, ágynak esett, és Lusignani Guidóra bízta a 

hadsereg irányítását. Guido olyan könyörtelenül lépett fel, 
ahogy jeruzsálemi királyként soha: megostromolta Kürenia 
várát, és túszul ejtette Komnénosz Ízsák lányát. A jelek szerint 
nem akarták bántani a lányt, de az apja így is azonnal feladta 
a harcot. Richárd maga is meglepődött, amikor azt hallotta, 
hogy Izsák , mindent" odaad neki, csak ne bántsák a lányát, 
és ne verjék vasra. A ciprusi trónbitorló Richárd lába elé 
borult, az angol király maga is zavarba jött, hogy így megaláz- 
kodik előtte. Felemelte, és hellyel kínálta a királyi ebédlőasz- 
talnál. Előhozták Izsák lányát is, és mivel a szélvészgyors 
Fauvel már Richárdé volt, a király úgy döntött, a megbízha- 
tatlan , császárt" sem kell vasra verni. A krónikások hamiská- 
san megjegyzik, hogy Richárd, miután erre nyilvánosan ígére- 
tet tett, különleges ezüstbilincset készíttetett, hogy Izsák 
megőrizhesse , császári" méltóságát. 

Ciprus meghódítása mindössze tizenöt napot vett 
igénybe. Amikor Szaladinhoz eljutott a hír, a szultánt meg- 
döbbentette az angolok gyors győzelme. Nyugtalanította 
az angol uralkodó közelgő érkezése, hiszen a franciák min- 
den jel szerint abban a hitben várták Richárdot, hogy ő 
győzelemre viheti a hadjáratot. Bármit gondol is az ember 
Richárd ciprusi hódításáról — márpedig a kortársak és a 
későbbi történészek között is sokan tekintették öncélú vir- 
tuskodásnak -, azt el kell ismerni, hogy egy közel-keleti 
hadjáratban Ciprus ellenőrzése stratégiailag létfontosságú 
volt, hiszen a keresztények tengeri fölénye így stabilizáló- 
dott. Figyelembe kell venni azt is, hogy Richárd a harmadik 
keresztes hadjáratot jórészt az Izsák váraiban, városaiban 
zsákmányolt pénzból és kincsekből finanszírozta — no meg 
a Szicíliában kapott összegből. Azzal viszont tisztában volt, 
hogy az idő immár nem neki dolgozik. Sürgősen el kell 
indulnia Akkon felé, hogy megvívja a nagy háborút, amely 
miatt otthagyta nyugat-európai birtokait. 

TIZEDIK FEJEZET 


Akkon eleste, 1191 


kkonnál az ismeretlentől való félelem lett a musz- 
A limok veszte. Szaladin már jó ideje rettegett 
Barbarossa Firgyes érkezésétől, de még el sem 
csitult a császár tragikomikus halálának híre fölötti öröm- 
ujjongás, amikor a Richárd angol király által megtestesített, 
sokkal valósabb veszéllyel kellett szembesülniük a muszli- 
moknak. A franciák már hónapok óta a híres harcost várták, 
azzal hencegtek, hogy az Oroszlánszívű érkezéséig csak tes- 
sék-lássék ostromolják Akkont, utána azonban úgy isteniga- 
zából hozzálátnak. Szaladinnak jó oka volt rá, hogy higgyen 
nekik, hiszen értette a francia harcosok lélektanát, és jól 
tudta, milyen sokat számít nekik a parancsnokok egyéni 
vitézsége. Látta, hogy egy olyan vezető, mint például 
Chátilloni Rajnald, a legjobbat hozza ki embereiből, és azt is, 
hogy ugyanazok a katonák kétszer akkora lelkesedéssel har- 
colnak Montferrati Konrád vezérletével, mint ha Lusignani 
Guido irányítaná őket. Márpedig az angol királyt a közkato- 
nák valósággal bálványozták, tehát Szaladin sejthette, 
hogy úgy harcolnának érte, ahogy senki másért. Minden 
krónikás feljegyzi, hogy Richárd érkezése , félelmet ültetett a 
muszlimok szívébe . 
Richárd már jóval azelőtt megalapozta hírnevét, hogy 
betette volna a lábát a Szentföldre. Szaladint meglepte és 

sokkolta, milyen gyorsan meghódította egész Ciprust. 
Amikor pedig a flottája megérkezett Palesztina partjainak 
közelébe, a szultánnak újból alkalma nyílt megtapasztalni 
az Oroszlánszívű könyörtelenségét. Egy hatalmas muszlim 
teherhajó ugyanis ellátmányt és erősítést vitt volna 
Akkonba, de balszerencséjére útját állta az angol flotta. 
A hajó francia zászló alatt közlekedett, és további álcázás- 
ként disznók mászkáltak a fedélzetén, hogy véletlenül se jus- 
son eszébe senkinek, hogy muszlim hajó. Hétszáz katona is 
utazott rajta az ostromlott helyőrség megerősítésére. A trük- 
köt azonban leleplezték, és Richárd parancsot adott gályái- 
nak, hogy fogják el a hajót, amely a fedélzetén lévő 
nagyszámú katona révén eleinte könnyen visszaverte a 
támadókat. Az Oroszlánszívű ekkor akasztófával fenyegette 
meg harcosait, mire néhányan beúsztak az ellenséges hajó 
alá, és lekötözték a kormánylapátját, hogy csak körben tud- 
jon forogni. A király parancsára a gályák arra készültek, 
hogy faltörő kosként nekimenjenek a muszlim hajónak. 
A kapitány, miután látta, hogy nincs remény, megparan- 
csolta embereinek, hogy süllyesszék el a hajót, nehogy az 
értékes rakomány a keresztények kezére jusson. A katonák- 
kal együtt nyolcszáz fős legénységből mindössze harmincöt 
embert fogtak el élve, köztük néhány jól képzett aleppói 
hadmérnököt, meg néhány emírt, akikért komolyabb vált- 
ságdíjra lehetett számítani. A többiek vagy vízbe fulladtak, 
vagy lemészárolták őket. 

Richárd gályái másnap szürkületkor futottak be Akkonba. 
Az angol király szemügyre vehette a soktornyú várost, ame- 
lyet, a krónikások szavai szerint, ,a világ népe" ült körül a 
bevételére várva. Akkon vára mögött Richárd látta ,a hegy- 
ormokat, a völgyeket, és a síkságot, amelyet elleptek 
Szaladin, Szafadin és a keresztény házigazdáinkat nagy nyo- 
más alatt tartó csapataik sátrai . 

A keresztesek táborában mindenfelé trombitaszó harsant 
és örömtüzek gyúltak. Így ünnepelték Richárd érkezését. 
Szaladin kémei ámulva figyelték, ahogy a hajókról kirakják a 
király kincseit meg a soktonnányi hadifelszerelést, és partra 
száll a több ezer újonnan érkezett katona. A keresztes sereg- 
ből addig a pillanatig, bármilyen nagy létszámú és jól felfegy- 
verzett haderő volt, hiányzott valami: a parancsnoki egység. 
A másik oldalon viszont Szaladin rákényszerítette akaratát a 
sok emírre meg az iszlám soknemzetiségű hadseregére. 
Hozzá képest Lusignani Guido fajankó volt, Montferrati Kon- 
rád kalandor, Fülöp Ágost pedig dilettáns. Most azonban, 
hogy Andliai Richárd megérkezett, a kereszteseknek is volt 
egy Szaladinhoz fogható, vaskezű vezérük. Senki sem vonta 
kétségbe, hogy Richárd jogosult a hadjárat vezetésére, hiszen 
hadvezéri képességei messze földön híresek voltak. A jelen- 
léte magabiztosságot kölcsönzött katonáinak, akik hittek 
benne, hogy az ő vezetésével nem érheti őket vereség és a 
keresztes hadjárat bukása elképzelhetetlen. És nem csupán a 
saját lovagjai és közlegényei teljesítették lelkesen minden 
egyes parancsát, hanem a francia korona hűbéresei is inkább 
követték őt, mint saját uralkodójukat, Fülöp Ágostot. 
A Richárdhoz csatlakozó egyik legjelesebb személyiség Hen- 
rik, Champagne grófja volt, aki a két uralkodó érkezése előtt 
átvette Akkon ostromának irányítását Lusignani Guidótól. 
Henrik egyébként mindkét királynak unokaöccse volt. Nem 
lenne azonban valós feltételezés, hogy mindenki Richárd sze- 
mélyes érdemei hatására állt az ő táborába. Richárd maga 
sem volt annyira naiv idealista, hogy azt higgye, a ,szabad- 
úszó lovagok kizárólag az ő személyes nagysága miatt hozzá 
szegődnek majd. Az volt a döntő momentum, hogy míg 
Fülöp Ágost havi három aranyat ajánlott fizetségül, Richárd 
feneketlennek tűnő pénzes zsákjából négy is előkerült, és 
jóval több katonát is tudott a kezük alá adni. 

Richárd, amint megérkezett Akkonba, megpróbált tető 
alá hozni egy találkozót Szaladinnal. A szultán válaszul mind 
az angol, mind a francia királynak hóval kevert gyümölcspü- 
rét küldött, azaz egyfajta sörbetet, amely a sivatagos terüle- 
teken kedvelt frissítő volt. A személyes találkozót azonban 
elhárította, mondván, hogy ,a királyoknak nincs beszélniva- 
lójuk egymással, amíg megállapodás nem születik a béke 
feltételeiről". A fivérét, Szafadint (így nevezték a franciák 
al-Ádilt) azonban elküldte az angol királyhoz, de Richárd 
megbetegedett, és nem tudta fogadni azt az embert, akivel 
később igen közeli kapcsolatba került. Az ajándékot azon- 
ban viszonozta: egy néger rabszolgát küldött Szaladinnak. 
A hadjárat eme kezdeti szakaszában Richárd viselkedése 
nem mondható bölcsnek, hiszen azt a látszatot kelthette az 
Akkont immár tizennyolc hónapja ostromló keresztesek sze- 
mében, hogy nem megbízható. A keresztes sereg harcosai 
számára ugyanis elfogadhatatlan volt, hogy a keresztények a 
szent háború idején diplomáciai kapcsolatot tartsanak fenn 
a hitetlenekkel. 

Az angol flotta kezére került nagy szállítóhajó elvesztése 
tovább fokozta a muszlimok keserűségét. A helyőrség kato- 
nái számára egyértelmű volt, hogy Akkon napjai meg van- 
nak számlálva. Csak abban bíztak, hogy miután — szerintük 
— buzgó imáikkal elhárították az északról fenyegető német 
veszedelmet, Allah talán másodszor is közbeavatkozik. 
Az angol király sátrát szinte még fel sem verték a keresztes 
táborban, amikor Richárdot máris ledöntötte lábáról az igen 
gyakori hastífusz, avagy ,arnaldia , amely miatt már 
Fülöp Ágost is nyomta egy ideig az ágyat. De a muszlim 
remények tiszavirág-életűnek bizonyultak: a harmincnégy 
éves Richárddal nem volt könnyű dolga a halálnak. A beteg- 
sége azonban -— amely alatt állítólag kihullott az összes haja 
és leesett a körme — késedelmet okozott Akkon ostromá- 

ban. Ehhez, persze, az is hozzájárult, hogy néhány angol 
szállítóhajót Türosznál feltartóztattak. 

Fülöp Ágost egyedül próbálta folytatni az ostromot, de rá 
kellett döbbennie, hogy hadvezéri képességei ehhez elégte- 
lenek. Eleve kevés volt a katonája, hiszen gyalogosai közül 
sokat Richárd szolgálatába csábított a jobb fizetség. Ennek 
ellenére megpróbálkozott Akkon teljes körű ostromával, és 
megkezdte a várárok feltöltését, hogy közelebb vihesse ost- 
romágyúit. A betegeskedő Oroszlánszívű, amikor meghal- 
lotta, mi készül, nem engedte, hogy az ő katonái is részt 
vegyenek a támadásban, mert nem bízott Fülöp Ágost had- 
vezéri képességeiben. Ez katonai szempontból valószínűleg 
helyes, a közös hiten alapuló keresztes hadjárat szempontjá- 
ból viszont igencsak megkérdőjelezhető döntés volt. A fran- 
ciák rohama katasztrofálisan végződött, az ellentámadásba 
lendülő muszlimok kis híján betörtek a keresztény táborba. 
Ráadásul a muszlimok kitörése során a lángok martalékává 
váltak Fülöp Ágost drága, hordozható pajzsos, páncélozott 
tetős tüzérségi fegyverei. A francia király, mint rendesen, 
most is Richárdot hibáztatta, amiért magasabb bérrel átcsá- 
bította magához a katonáit. Arra hivatkozott, hogy ezért 
nem tudta megfelelően őriztetni ostromágyútt. 

Richárd néhány nap múlva már felépült annyira, hogy 
felügyelhesse a hadműveleteket. Egy íjpuskával megtá- 
masztva felült ágyában, így lövette folyamatosan és igen 
pontosan a várvédőket. Az ostrom új lendületet kapott. 
A hatalmas ostromágyúk, amelyek közül néhányat maga 
Richárd tervezett, kővel bombázták a vár falait, és kőzáport 
zúdítottak a város nyílt tereire is. A kövek egy részét az angol 
király ciprusi kőbányákból hozatta, az egyik állítólag olyan 
nagy volt, hogy célba érve tizenkét embert ütött agyon. 

Richárd idővel újra talpra állhatott. Elemében volt, készen 
állt élete addigi legnagyobb próbatételére. Akkon falait 

olyan hadmérnökök építették, akiket jól ismert, hiszen apja 
és ő maga is velük építtette európai erődítményeit — igaz, 
azok korántsem voltak olyan irdatlan nagyok és erősek, 
mint Akkon vára. Nem tudhatjuk, gondolt-e Richárd az 
Akkonnál rá váró feladatra, amikor Messinánál megépíttette 
a Mategriffont, de az bizonyos, hogy a hatalmas építményt 
nem kevés munka árán szétszerelték, és a darabjait átszállí- 
tották a Szentföldre. Most, miután betemették a várárkot, 
oda lehetett gurítani az ostromtornyokat Akkon falainak 
közelébe, ahonnan a katonák már beláttak a városba. 
A keresztény íjászok így ellenőrzésük alatt tarthatták a 
vár oromzatát. Szüntelen nyílzáporuk miatt a várvédő kato- 
nák és a város lakói számára mindenféle mozgás életve- 
széllyel járt. 

A keresztesek leginkább az elhúzódó háborúban bízhat- 
tak. Hiszen a muszlim helyőrség már nem kaphatott erősí- 
tést, a keresztények viszont a franciák, majd az Anjou-csa- 
patok érkezése után , rotációs rendszerben" ostromolhatták 
a várat, mindig friss embereket küldve csatasorba. Richárd 
gyalogosrohamokkal támogatta a várat körülzáró hadmér- 
nökök tevékenységét, akik egyes helyeken lövették, máshol 
aláásatták a falat. A várfal közelében felállított ostromtor- 
nyokra páncélozott tetőt építtetett, hogy az íjászok, íjpuská- 
sok védve legyenek. A tetők már akkor elkészültek, amikor 
Richárd még a hastífuszból lábadozott. A fő célpont az 
Átok-torony és az azzal szomszédos falak voltak, ezeket 
szinte folyamatosan tűz alatt tartották a kőhajító ágyúk. 
A harcokat végigkísérte a fekete humor is, az egyik francia 
ágyút például , Malvoisin", azaz ,gonosz szomszéd" névre 
keresztelték, a várvédők pedig a , Malcousine", azaz , gonosz 
unokatestvér" nevet adták egyik lövegüknek. A rossz unoka- 
testvér időnként győzedelmeskedett a rossz szomszéd fölött, 
de a franciáknak minden alkalommal sikerült kijavítaniuk a 

kőhajító gépet. Az egyik leghatékonyabb ostromágyúnak 
a hitbuzgó keresztesek adományaiból készíttetett, újonc 
zarándokok által kezelt, ,]Isten parittyája" névre hallgató 
szerkezet bizonyult. Ezzel sikerült embermagasságúnál alig 
nagyobbra ,lefaragni  Akkon legerősebb falszakaszainak 
egy részét. Ezekhez a résekhez a muszlimok kénytelenek 
voltak odavezényelni katonáik nagy részét, nehogy a keresz- 
tesek betörjenek a városba. A döntő áttörés azonban, amely 
július 5-én éjszaka következett be, Richárd hadmérnökeinek 
érdeme. Ekkor ugyanis az Átok-torony megadta magát a 
rázúduló kőzápornak, és összeomlott. Richárd ekkor beleve- 
tette magát a küzdelembe, és ő maga is bekapcsolódott a 
bontási munkálatokba, hogy a torony minél előbb eltűnjön 
az útból. A kövek kihúzogatása annyira veszélyes feladat 
volt, hogy a király kettő, három, végül négy bizánci aranyat 
ajánlott fel minden egyes eltávolított darabért. De ez is kevés 
volt, hiszen a katonák pontosan tudták, mekkora veszélyben 
forog az életük. A muszlim íjászokat ugyanis fejjel lefelé kiló- 
gatták a várfalon, hogy jobban célba tudják venni őket. 
Mindkét oldal minden erejét latba vetve küzdött, és csak az 
Oroszlánszívű rendkívüli bátorsága, példamutatása billen- 
tette a keresztények felé a mérleg nyelvét. A sikeres rombo- 
lás azonban igencsak megnehezítette a gyalogosrohamo- 
kat, hiszen annyi kőtörmelék keletkezett, hogy abból bőven 
lehetett barikádot építeni az igen költséges támadások elhá- 
rítására. Richárd július 6-án és 11-én is támadást vezényelt 
a romokban heverő Átok-torony ellen, de mindkétszer 
visszaverték. 

Az angol király szorítása egyre erősödött, Szaladin azon- 
ban mindent megtett, hogy lefejtse Richárd ujjait Akkon 
nyakáról. Valahányszor a keresztesek támadáshoz készülőd- 
tek, a városfalon belülről jelzőtüzekkel, dobpergéssel jelez- 
ték Szaladin közelben táborozó seregének, hogy üssenek 

rajta a keresztény táboron. Ez szinte naponta meg is történt, 
de a tábor olyan erős volt, mint még soha. Szaladin az 
Átok-torony összeomlása után nagyszabású támadást indí- 
tott, hogy tehermentesítse Akkon védőit, de bebizonyoso- 
dott, hogy az ostromot nem tudja meggátolni. Legalábbis 
Akkon falai mögött ezt a következtetést vonták le a muszlim 
parancsnokok, és beletörődtek, hogy a vár feladása elkerül- 
hetetlen. 

sSzaladinban viszont hol a remény, hol a kétségbeesés 
kerekedett felül. Mohón vetette bele magát minden egyes 
összecsapásba, és annyira megerőltette magát, hogy azt az 
egészsége is megsínylette. Július 3-án például nem evett 
semmit, csak az orvosságot itta meg, amit a doktorok 
rátukmáltak. Könnyáztatta arccal, eksztázisban rúgtatott 
ide-oda a lován katonái között. De hiába áltatta magát: 
Akkon attól kezdve, hogy Lusignani Guido megerősíthette 
táborát, el volt veszve. A Nyugat-Európából érkező haderő- 
nek ettől kezdve volt Palesztinában egy biztos partraszálló- 
helye. A helyszínre érkező angol és a francia király tulajdon- 
képpen csak a kegyelemdöfést adta meg a halálos sebet 
kapott muszlim seregnek. 

Július 11-e után a helyőrség egyszerűen képtelen volt 
folytatni a harcot. Három emír csónakon megszökött, és 
eljutott Szaladin táborába. A szultán börtönbe vetette őket a 
gyávaságukért. Az akkoni helyőrség gondjai egyre szaporod- 
tak, hiszen egy-egy támadás visszaverése után nem pihen- 
hettek, ahogy a keresztesek tették. A kőhajító ágyúk, ost- 
romtornyok folyarnatosan tűz alatt tartották őket. Richárd 
követeket küldött Szaladin táborába, hogy tárgyaljanak a 
békefeltételekről. Valójában azonban kémkedni mentek, és 
miközben , havas gyümölcsöt" vásároltak a muszlim piacon, 
felmérték a katonák hangulatát. Látták, hogy nem teng túl 
bennük a harci szellem. Richárdnak azt jelentették, hogy ha 

Szaladin nem tudja elűzni a kereszteseket, AÁkkon sorsa meg 
van pecsételve. Szaladin ugyanezt csak a másnapi harcok 
után ismerte fel. Ekkor egy futár, aki úszva jutott ki a város- 
ból, ultimátumot vitt neki a várvédők parancsnokaitól, az ő 
régi bajtársaitól. Al-Mastub kurd volt, ahogy Szaladin is, 
Karakussal, a kairói hadmérnökkel pedig együtt lovagoltak 
ki Egyiptomból, amikor a szultán megkezdte a szent hábo- 
rút. Szaladin ismerte erős jellemüket, bátorságukat, ezért 
lemondó, kétségbeesett szavaikat olvasva tudta, hogy a 
várost immár semmi sem mentheti meg. Al-Mastub és 
Karakus azt írta, másnap fel kell adniuk Akkont, hogy meg- 
váltsák a puszta életüket — hacsak valami csoda folytán, 
vagy a szultán erős karja által át nem törik addig a francia 
ostromgyűrűt. Szaladin katonáinak azonban már nem volt 
bizodalmuk a vezérükben, és nem teljesítették a parancsait. 
Csak egy al-Mastub rokonaiból álló kurd lovascsapat vállalta 
a harcot, kiegészülve néhány magányos hőssel, például Izz 
ad-Dín Jurdik mamlúkkal. Az áttörés azonban nem sikerült, 
és Szaladin ezt annyira a szívére vette, hogy egy darabig 
szinte nem is volt magánál. Nem volt már ugyanaz a hadve- 
zér, mint Hattín után. 

Július 12-én Akkon muszlim parancsnokai elfogadták a 
város feladásának keresztények diktálta feltételeit. A franciák 
addig fogságban tartották a helyőrség katonáit. A békeja- 
vaslatnak három kulcsfontosságú pontja volt: vissza kell 
kapniuk a hattíni csatában elvesztett Szent Keresztet, 
Szaladinnak szabadon kell bocsátania ezerhatszáz, Damasz- 
kuszban fogva tartott keresztényt, és kétszázezer bizánci ara- 
nyat kell fizetnie a két királynak, valamint negyvenezret 
Montferrati Konrádnak, aki a keresztesek részéről a tárgyalá- 
sokat vezette. A keresztesek táborában hírnökök kiáltották 
ki a megállapodást, és figyelmeztettek mindenkit, hogy 
a muszlimokat attól fogva nem szabad bántalmazni. 

Az akkoni helyőrség katonái kivonultak a városból, hogy 
elvezessék őket fogva tartásuk helyére, a keresztény 
parancsnokok pedig sietve kitűzték zászlóikat a vár falaira, 
tornyaira. A győzedelmes ostromlók valóságos karnevált 
rendeztek Akkon utcáin: dicsérték az Crat, táncoltak, 
tolongtak féktelen örömükben, hogy két év után végre 
bejuthattak ide. Következett a zsákmány elosztása. A két 
uralkodó megosztozott a leggazdagabb, legfontosabb fog- 
lyokon, és a legjobb szálláshelyeken is. Richárd a királyi 
palotában ütött tanyát, Fülöp Ágost viszont kénytelen volt 
beérni a templomosok rendházával, jelezve, hogy a két 
király között némiképp megváltoztak az erőviszonyok, mióta 
elindultak Európából. Hiszen Messinában még fordítva volt, 
és Fülöp Ágost ezt pontosan érzékelte is. 

Az újonnan érkezett keresztesek - az Európából küldött 
utolsó erősítés - balszerencséjére e pillanatban Akkonnál 
tömörült a teljes keresztény haderő. A nagy diadal ellenére — 
pontosabban éppen amiatt — komoly gondot okozott a 
háromezer muszlim fogoly. Természetesen voltak köztük, 
akik, képletesen szólva, , megérték a saját súlyukat arany- 
ban , a többség azonban csupán eggyel több éhes szájat 
jelentett, ráadásul veszélyesek is voltak. Őrzésük igen sok 
katonát lekötött, akikre pedig szükség lett volna a Szaladin 
elleni harcban. Ha a keresztesek rohammal vették volna be 
a várat, akkor a foglyok jó része elesett volna a harcban, 
vagy utána mészárolták volna le. Így viszont a keresztény 
vezéreknek két választásuk volt: vagy váltságdíjat kérnek a 
háromezer kiképzett harcosért, és amikor azt megkapják, 
átengedik őket Szaladin táborába, vagy a saját költségükre 
bebörtönzik őket. II. Baszileiosz bizánci császár 1014-ben, 
miután a bolgár hadsereg megadta magát neki, talált egy 
harmadik megoldást: minden száz katonából kilencvenki- 
lencet megvakíttatott, a századiknak pedig csak az egyik 

szemét szúratta ki, hogy vissza tudja vezetni a többieket Bul- 
gáriába. A kegyetlen húzás megtette hatását: a bolgár állam 
évekre megbénult, mert a fejlődés viszonylag alacsony 
fokán álló társadalom nehezen tudott gondoskodni ennyi 
vak emberről. A bizánci császár, rnint Isten földi helytartója, 
maga mellett tudhatta az egyház támogatását, amely erköl- 
csi kérdésekben az egyetlen mérvadó álláspont volt, így bár- 
mit megtehetett. Richárd és Fülöp Ágost azonban nem 
lehetett ennyire biztos a dolgában. Akkon ostroma ugyanis 
csak része volt a háborúnak, és nem tudhatták, nem cseré- 
lődnek-e fel később a szerepek, nem kerülnek-e keresztény 
foglyok Szaladin keze közé, ahogy négy évvel azelőtt 
Hattinnál. 

Szaladin kategorikusan ellenezte Akkon feladását. Azt 
akarta, hogy a végsőkig küzdjenek, ezért megtagadta az 
emírektől az engedélyt, hogy elfogadják a keresztények fel- 
tételeit. Az események azonban gyorsan peregtek: miköz- 
ben a szultán akcióba akart lépni, hogy segítsen a várvédők- 
nek, egyszer csak azt látta, hogy Akkon falain keresztény 
lobogókat lenget a szél. A vár ostroma véget ért. A szultán- 
nak nem maradt más dolga, mint kifizetni a váltságdíjat 
a foglyokért, ahogy lbelini Balian tette 1187-ben, miután a 
muszlimok bevették Jeruzsálemet. Eleinte rendben ment 
minden, a futárok biztonságban közlekedtek Akkon és 
Szaladin tábora között, Szaladin pedig megengedte Richárd 
követeinek, hogy megnézzék a Damaszkuszból szabadon 
bocsátandó foglyokat. Ezzel, legalábbis a keresztények sze- 
mébern, ő is jóváhagyta az emírjei által elfogadott békefelté- 
teleket. A tárgyalások időszakában béke honolt a szemben 
álló felek között, a céljukat elért keresztények között azon- 
ban megkezdődött a civódás. A közkatonák, akik oroszlán- 
részt vállaltak a harcokból, becsapva érezték magukat, hogy 
nem fosztogathatják végig ezt a gazdag várost. Őket nem 

érdekelte az emírek váltságdíja: a részüket követelték a zsák- 
mányból. Azzal fenyegetőztek, hogy ha ezt nem kapják meg, 
dezertálnak. A krónikákból nem derül ki, mely alakulatok 
helyezkedtek erre a szent célhoz méltatlan, bár abszolút 
ésszerű álláspontra, de valószínű, hogy inkább az itáliai zsol- 
dosok lehettek, mintsem a feudális hűbérurak csapatai. 
Hiszen az angol és francia keresztesek nem a jutalom, 
hanem az üdvözülés reményében követték királyukat. 
A keresztes háború azonban , önfinanszírozó" jellegű had- 
művelet volt, és az első hadjárat óta eltelt évszázad alatt a 
katonák rájöttek, milyen sokba kerülnek nekik és parancs- 
nokaiknak az otthonuktól több ezer kilométerre zajló katonai 
akciók. Richárd ezért végül beadta a derekát, és megosz- 
totta a befolyt váltságdíj egy részét a közkatonákkal — de 
csak azokkal, akik vele együtt esküt tettek, hogy további 
három évig vagy a végső győzelemig hűek maradnak 
a keresztes hadjárat ügyéhez. Richárd nyilvánosan tett foga- 
dalmat, és sok egyszerű harcos vele tartott. Érdekes, hogy 
Fülöp Ágost viszont nem: neki már azon járt az esze, 
hogyan mehetne haza minél kisebb presztízsveszteséggel. 
Úgy okoskodott, hogy Akkon bevétele mentesíti Franciaor- 
szágban tett esküje alól. 

Miközben a francia király a lelkiismeretével viaskodott, az 
angol uralkodó azzal volt elfoglalva, amihez — a hadakozást 
leszámítva — a legjobban értett: ellenségeket szerzett magá- 
nak, méghozzá teljesen fölöslegesen. A város kapitulációja 
után egy héttel kihozta Berengáriát és Johannát szűkös 
, úszó palotájukból, és végigsétált velük Akkon utcáin. 
A harcok és a muszlim uralom nyomaitól immár megtisztí- 
tott városban a királyi palotába vezetett az útjuk. Richárd a 
keresztes háború végéig itt akarta elhelyezni a hölgyeket. 
Az uralkodó minden bizonnyal élvezte a dicsőséges pillana- 
tot, de hirtelen megpillantott valamit, ami szúrta a szemét. 

Az egyik toronyban ugyanis számára ismeretlen zászló len- 
gedezett. Richárd nem ismerte fel a címert, ezért megkér- 
dezte, kinek a lobogója ez. Azt a választ kapta, hogy Auszt- 
riai Lipót főhercegé, és azért tűzték ki, mert ő is ostromolta 
a várat katonáival. Richárd igazán meghagyhatta volna a 
német főhercegnek ezt a kis örömöt, hiszen Lipót ausztriai 
birtokait odahagyva csatlakozott Barbarossa Frigyes seregé- 
hez. A nagyvonalú gesztus méltó lett volna Oroszlánszívű 
Richárdhoz, a világhódító királyhoz. Az Anjouk azonban 
ilyen pillanatokban nem ismerték a nagyvonalúságot, heves 
természetük nem hagyott helyet a józan észnek. Már 
Richárd apja is kihívta maga ellen isten haragját Becket 
Tamás canterburyi érsekkel szembeni bánásmódja miatt, 
most pedig az Oroszlánszívű pillanatnyi meggondolatlan- 
sága neki a szabadságába, angol alattvalóinak pedig a gaz- 
dagságába került. Miután Richárd meghallotta, hogy a 
zászló egy senkiházi nemesemberé, aki ráadásul német, 
megparancsolta katonáinak, hogy tépjék le a lobogót, és 
tapossák a porba. Ezután megkereste Lipótot, és sértegetni 
kezdte a pimaszságáért. Ausztriai Lipót kénytelen volt 
lenyelni a szitkokat a keresztes hadjárat mindenki által elis- 
mert vezérétől (hiszen Fülöp Ágostot jobban érdekelte a 
kincsesládája megtömése, mint a harcászat), de nem 
bocsátotta meg az inzultust, és nem is felejtette el. Richárd 
nem valami jó érzékkel bánt a büszke osztrákkal. Az őt ért 
méltatlanságtól fortyogó Lipót azonnal otthagyta a keresztes 
hadjáratot. Hazatért, és bosszút forralt. 

Fülöp Ágost is úgy érezte, épp elég oka van rá, hogy 
búcsút intsen a Szentföldnek. Richárd közelsége ugyanis 
nap mint nap emlékeztette rá, mennyire nem szíveli az angol 
uralkodót, de pénzügyi megfontolásokból is vissza kellett 
térnie Franciaországba. Hiszen elhunyt Flandriai Fülöp, aki- 
nek Franciaországgal határos nagy földbirtokaiból kihasít- 

hatta a maga részét. Ezenkívül úgy gondolta, Richárd távol- 
létében a normandiai és aguitániai határvitákat is a saját 
szája íze szerint rendezheti. Fülöp Ágost tehát elismerte, 
hogy Richárd hadvezérként magasan fölötte áll, és eltávo- 
zást kért tőle. Négy nemesembert küldött hozzá követségbe 
azzal az üzenettel, hogy gyönge egészségi állapota miatt 
sürgősen vissza kell térnie Franciaországba. Richárd megve- 
tően reagált az olcsó kifogásra: , Ha befejezetlenül itt hagyja 
a munkát, amiért idejött, szégyent és örök megvetést hoz a 
maga és Franciaország fejére. Ezért én nem tanácsolom, 
hogy elmenjen. De ha halálán van, tegye azt, amit ő és népe 
jónak lát." Az Oroszlánszívűt persze aligha érdekelte, miként 
dönt Fülöp Ágost, gondolván, hogy a csapatai úgyis ott 
maradnak a Szentföldön. A francia király azonban, bár 
örömmel hagyta a hadakozást azokra, akik örömüket lelték 
benne, a politikai alkudozásba annál nagyobb hévvel vetette 
bele magát. Kikötötte, hogy ha otthagyja a katonáit, akkor 
azokat Richárdnak kell fizetnie, és a vézelay-i megállapodás 
szellemében Ciprus felére is igényt tartott. Richárd viszont 
erről hallani sem akart. A két király között vibrált a levegő a 
feszültségtől. Ha nincs jelen szépszámú püspök és más 
vezető egyházi személy, és nem figyelmeztetik őket a szent- 
földi hadjárat magasztos céljára, alighanem egymásnak 
mennek. 

A keresztény egységet még egy disputa veszélyeztette. Ez 
akörül forgott, hogy ki foglalja el az újjáéledő Jeruzsálemi 
Királyság trónját. Lusignani Guido volt birtokon belül, de a 
saját emberei közül is sokan érezték úgy, hogy Hattínnál 
elvesztette a trónt, és mivel már Szibilla is meghalt, ideje 
alkalmasabb jelölt után nézni. Ez az ember Montferrati Kon- 
rád lett volna, aki kitartóan védte Türoszt, és ennek köszön- 
hetően érkezhetett meg időben az erősítés Európából. Ket- 
tejük harca tükörképe volt a két király közt zajló vitának. 

Ennek megfelelően Guido Richárdhoz, Konrád pedig Fülöp 
Ágosthoz fordult segítségért. Egyértelmű volt, hogy amíg 
nem születik döntés a korona ügyében, nem lehet folytatni a 
királyság többi részének visszahódítását. A keresztes vezetők 
taiálkozóján, amelyre Richárd akkoni palotájában került sor, 
kompromisszum született. Abban állapodtak meg, hogy 
Guido élete végéig király maradhat, de halála után Konrád, 
a felesége, Izabella, vagy az ő örököseik követik. Ez azonban 
nem oldott meg semmit, hiszen tudvalevő volt, hogy Kon- 
rád úgysem fogad el hűbérurának egy olyan , uborkafára fel- 
kapaszkodott" alakot, mint Guido, különösen így, hogy az ő 
családját illetné a trón. Csak azért nem lett az övék, mert 
Konrád fivére, Hosszúkardú Vilmos, 1177-ben váratlanul 
meghalt. Lusignani Guido csak elbitorolta Konrád trónját, 
sőt mi több, a hattíni csatában mutatott alulmúlhatatlan 
hadvezéri teljesítményével el is játszotta azt. Konrád szá- 
mára világossá vált, hogy mivel patrónusa, Fülöp Ágost a 
hazaútra készül, Richárd csillagzata pedig egyre emelkedik, 
legjobb, ha visszavonul Türoszba, és ott várja be, hogyan 
végződik az immár egyértelműen Anjou keresztes hadjárat. 
Richárd tulajdonképpen nem igazán akarta maradásra 
bírni Fülöp Ágostot. Pedig aligha alaptalan a , cinikus" felve- 
tés, hogy jobban örült volna, ha a francia király ott van a 
közelében, és szemmel tarthatja. Ragaszkodott is hozzá, 
hogy Fülöp Ágost indulás előtt tegyen esküt: nem hódít 
meg Anjou-területeket, amíg ő távol van, és a visszatérése 
után is tartózkodik az ilyesmitől még negyven napig. Ügyan- 
akkor riválisa távozása után Kichárd vitathatatlanul a hadjá- 
rat vezére lett, és ennek nemcsak ő, hanem a keresztes 
sereg is örült. Hugó burgundiai herceg, aki a francia csapa- 
tok parancsnokaként a Szentföldön maradt, kezességet vál- 
lalt uralkodója esküjéért. Ő azonban attól kezdve nem a 
keresztes hadsereg társparancsnoka volt, csupán Richárd 

helyettese. Az Akkon elfoglalásakor szerzett zsákmány Fülöp 
Ágostot illető részét Montferrati Konrád kapta meg. A fran- 
cia király augusztus elején elhajózott Konráddal Türoszba, 
majd kölcsönkért genovai hajókon útnak indult Európa felé. 
Szégyenletes, uralkodóhoz méltatlan tett volt ez Fülöp Ágost 
részéről, annál is inkább, mert. egyáltalán nem az egészségi 
állapota indokolta. 

Távozása után kichárd parancsaival senki sem szállt 
többé vitába. A jelen lévő németek és olaszok ugyan ki nem 
állhatták az Oroszlánszívűt, de a keresztesek túlnyomó több- 
sége tisztában volt azzal, hogy az a legjobb esélyük a győze- 
lemre, ha egy olyan parancsnokot követnek, aki már 
bizonyította képességeit. Egy alkalommal mégis csak a 
templomos lovagok közbeavatkozása akadályozta meg, 
hogy néhány pártütő fegyvert fogjon Richárdra. A király 
pontosan tudta, hogy a katonákat folyamatosan foglalkoz- 
tatnia kell, ha nem akarja, hogy túlságosan fontossá válja- 
nak számukra a jelentéktelen apróságok. A pisaiak és a 
genovaiak, akik otthon folyamatosan hadakoztak egymás- 
sal, Richárd erős keze alatt közösen küzdöttek a hitükért. 
A francia és az Anjou-katonák szintén az egymás elleni 
összecsapásokhoz voltak szokva, nem ahhoz, hogy vállvetve 
harcoljanak a hitetlenek ellen. Egy nemzetközi hadsereg irá- 
nyításával járó problémákat soha nem szabad alábecsülni. 
Richárd részéről igen komoly teljesítmény volt, hogy a leg- 
jobbat hozta ki olyan emberekből, akiket otthon, Európában 
arra neveltek, hogy gyűlöljék őt. 

Az Akkon bevétele utáni hetekben kichárdnak bőven volt 
ideje arra, hogy felmérje a hadi helyzetet, és átgondolja a 
hadjárat hátralevő részében követendő stratégiát. A látottak 
meg a helybeli lovagok, nemesek, illetve a lovagrendek tag- 
jainak elmondása alapján nyilvánvalóvá vált a számára, hogy 
a Jeruzsálem elleni közvetlen támadás, ha sikerrel jár is, 

csupán átmenetileg vezethet eredményre. Hiszen ha a 
keresztesek hazatérnek, Szaladin vagy utóda könnyedén 
visszahódíthatja a szent várost. A hattíni katasztrófa sok jól 
kiképzett katona életét követelte, így a helyi latin kereszté- 
nyek már nem rendelkeztek a várak, erődök feltöltéséhez 
szükséges emberanyaggal. A megcsappant létszámú had- 
sereg azt sem tudta volna megakadályozni, hogy a 
muszlimok folyton portyázzanak a királyságban és pokollá 
tegyék az emberek mindennapi életét. 

Szaladinnak mindössze harminc napja volt, hogy telje- 
sítse egy olyan megállapodás feltételeit, amelyet nem írt alá, 
és jóvá sem hagyott. A helyőrség katonáiért követelt váltság- 
díj összege túl magas volt ahhoz, hogy ilyen rövid időn belül 
előteremtse. Az egyezményt azonban aláírták, és az abban 
foglaltakat augusztus 20-ig végre kellett hajtani. A keresz- 
tény táborban Richárd olyan problémával állt szemben, 
amelyre a vár feladásakor még nem számíthatott. Akkor 
ugyanis még jelen volt Fülöp Ágost is, és magához vette az 
emírek és más fontos foglyok felét. Időközben azonban 
távozott a Szentföldről, és foglyait átadta Montferrati Kon- 
rádnak, aki magával vitte őket Türoszba. Richárd kérte, 
hogy jöjjön vissza, hogy a kiváltott foglyokat az egyezmény 
értelmében átadhassák Szaladinnak, Konrád azonban ezt 
egyszerűen megtagadta. Csak akkor állt kötélnek, amikor 
Richárd Burgundiai Hugót küldte el Türoszba. A feldühö- 
dött Oroszlánszívű először maga akart odamenni csapatai 
élén, hogy erővel vegye el Konrádtól a foglyokat, de végül — 
a keresztes hadjárat szempontjából igen szerencsés módon — 
hagyta, hogy a franciák majd megoldják a problémát egy- 
más között. Richárd tehát készen állt az egyezmény betartá- 
sára, és ugyanezt várta Szaladintól is. A szultán azonban, 
mivel még nem sikerült előteremtenie a váltságdíj összegét, 
megpróbálta elodázni a dolgot. A tragikus következmények 

ismeretében fontos, hogy a megállapodásról nem maradt 
fenn minden kétséget kizáró, egyértelmű beszámoló. 
Később Richárd és Szaladin kölcsönösen rosszhiszeműség- 
gel vádolták egymást, de lehet, hogy pusztán az okozott fél- 
reértést, hogy tolmács útján érintkeztek. 

Oroszlánszívű Richárd legsúlyosabb problémája az volt, 
mihez kezdjen az akkoni muszlim helyőrség foglyul ejtett 
katonáival. Tudta, hogy ha főserege továbbvonul Akkonból 
dél felé, rengeteg katonát kell hátrahagynia az őrzésükre. 
Ezért, ha haladékot ad Szaladinnak, azzal az egész hadjárat 
késedelmet szenved. Arra is gyanakodhatott tehát, hogy a 
szultán halogató taktikája katonai célokat szolgál. Megfor- 
dulhatott a fejében, hogy Szaladin talán erősítést vár Egyip- 
tomból. Richárd úgy érezte, valójában az akkoni helyőrség 
ejtette foglyul őt, hiszen már régen Jeruzsálem felé kellett 
volna vezetnie seregét. Az angol király augusztus 20-án, 
amikor tudomása szerint Szaladinnak ki kellett volna fizetnie 
a váltságdíj első részletét, kivonultatta Akkonból a teljes 
keresztény haderőt, és várta a híreket a muszlim táborból, 
de hiába. Délben a dombtetőkön álló muszlim őrszemek azt 
látták, hogy az Oroszlánszívű csatasorban haladó lovagjai 
kíséretében kilovagol a városból. Jelentették, hogy az angol 
király serege teljes egészében elfoglalja az Akkon előtti sík- 
ságot. Amit az őrszemek ezután láttak, attól meghűlt az 
ereikben a vér, és azonnal futárt küldtek Szaladinhoz, hogy 
segítsen. Az történt, hogy az akkoni helyőrség mintegy 
háromezer katonáját egymáshoz szíjazva, hátrakötözött kéz- 
zel kiterelték a városból. Amikor a felsorakozott keresztény 
harcosok elé értek, hátborzongató mészárlás vette kezdetét. 
A keresztesek rávetették magukat a foglyokra, és egyeseket 
ledöftek, másoknak a fejét csapták le. Mindez olyan gyorsan 
történt, hogy Szaladin őrségbe küldött katonái nemn tehettek 
egyebet, mint hogy vadul rárontanak a keresztesekre, 

tovább duzzasztva a muszlimok veszteséglistáját. Szaladin- 
nak már csak a bosszúállás maradt, és csapatai rá is támad- 
tak a keresztényekre. Csak az vetett véget az ütközetnek, 
hogy leszállt az este. Az Akkon előtti síkon holtan hevert 
háromezer muszlim fogoly: az egész helyőrség, leszámítva 
néhány emírt, akik nem vártak Szaladinra, hanem maguk 
fizették ki a váltságdíjukat. A legyilkoltak egyes krónikások 
szerint embertelen vérontás áldozatai lettek, mások szerint 
hidegfejű számítás pecsételte meg a sorsukat. Hogy kit ter- 
hel a felelősség szörnyű halálukért, arra nem könnyű vála- 
szolni. Oroszlánszívű Richárd igazolva érezte a döntését, 
hiszen szerinte Szaladin megszegte a megállapodásukat, így 
a foglyok sorsa az ő kezében volt. Katonai szempontból 
pedig a háromezer muszlim fogoly lekötötte a keresztes 
sereg egy részét, és kockázati tényezőt jelentett. Ha tehát 
Szaladin nem váltotta ki őket, akkor ő a hibás, nem a fogva 
tartóik. 

Szaladint legalább annyi bírálat érte ez ügyben, mint 
Richárdot. A modern kori történészek kétségbe vonták, 
hogy szándékában állt-e egyáltalán kiváltani katonáit, akiket 
nem tudott volna fizetni, élelmezni és elszállásolni. A létszám 
abban az időszakban nem jelentett problémát a muszlim 
hadseregnek. A francia lovagok elleni harcban többet 
számított a minőség, mint a mennyiség, és a parancsnokok 
nem tarthattak fenn nagyobb hadsereget, mint amekkorát a 
környék el tudott tartani. Ráadásul a keresztények rendezte 
vérfürdő propagandacélokat is szolgálhatott: felbőszíthette 
a muszlimokat, és bosszúvágyat ébreszthetett bennük. 
Richárd jó hírén pedig még saját katonái szemében is 
csorba eshetett. Ha azonban Szaladin ilyen megfontolásbói 
áldozta fel az akkoni várvédőket, csalatkoznia kellett. Lehet, 
hogy Richárd megítélése a saját hittestvérei szemében rom- 
lott valamelyest, az viszont tény, hogy Szaladin emírjeire és 

katonáira komoly hatást gyakorolt a kegyetlensége. A pro- 
pagandafegyver visszafelé sült el: attól kezdve egyetlen 
muszlim helyőrségre sem lehetett számítani, hogy ellenál- 
lást fejt ki Richárddal szemben. Szaladin katonáinak harci 
szellemét az Oroszlánszívű puszta létezése is aláásta, és ezen 
a szultán személyes jelenléte sem változtatott. 

A vérfürdő után Szaladint úgy elragadták az indulatai, 
ahogy hadvezéri pályája során még soha. Még azt is megen- 
gedte, hogy katonái kegyetlenkedjenek a keresztény fog- 
lyokkal, hiszen tudta, hogy családtagjaikat, barátaikat vesz- 
tették el, és most bosszúra szomjaznak. A szultánra nem 
volt jellemző az ilyesmi, de már korábban is előfordult két 
alkalommal, hogy meghajolt a közhangulat előtt. Az egyik 
eset az volt, amikor a Vörös-tengeren elfogták Chátilloni 
Rajnald kalózait, a másik pedig az, amikor a hattíni csata 
után engedélyezte a templomos és ispotályos lovagok 
legyilkolását. Szaladin ugyanakkor most is hamar megálljt 
parancsolt indulatainak. Megmentette a keresztény foglyo- 
kat katonái érthető haragjától, mondván, hogy ,a vér soha 
nem nyugszik". Hangsúlyozta, hogy a szent háború igazsá- 
gos háború, amelyben fölöslegesen nem ontanak vért. 

TIZENEGYEDIK FEJEZET 


A tengerparti út, 1191-1192 


kkon eleste vízválasztót jelentett a harmadik keresz- 

tes hadjárat történetében. Fülöp Ágost számára 

szimbolikus diadal volt, amellyel a kelletlen francia 
király igazolva látta hazautazását. Angliai Richárd számára 
pedig a legfőbb európai ellenségével kötött kellemetlen szö- 
vetség végét jelezte. Mostantól egyedül irányíthatta a keresz- 
tes hadsereget, és a követendő stratégiát is egy személyben 
határozhatta meg. Harcosként az Oroszlánszívű messze 
felülmúlta Szaladint, az emberekkel való bánásmód terén 
azonban a szultán javára mutatkozott jelentős különbség, az 
angol király talán nem is gyanította, mekkora. Richárd több 
nagy hatalmú szövetségesével is ellenséges viszonyba 
került, így Fülöp Ágosttal, Montferrati Konráddal és Ausztriai 
Lipóttal, akik igen sokat árthattak neki. Barátokat jóformán 
csak az ellenséges táborból szerzett — gondoljunk például 
Szafadinra -—, tőlük pedig hosszú távon nem sok jóra számít- 
hatott. 

Akkon bevétele azt jelentette, hogy a keresztesek megve- 
tették a lábukat a Szentföldön, kialakítottak egy bázist, 
ahonnan nekiláthattak a királyság visszavívásának. Richárd 
nem kapkodott, komótos építkezésbe fogott. Személyesen 
felügyelte az erődített város újjáépítését, a keresztény helyőr- 
ség felállítását. Helyőrségparancsnoknak két megbízható 

helyettesét, Verdoni Bertramot és Longchamp-i Istvánt 
nevezte ki. Berengária és Johanna beköitözött a palotába, a 
foglyul ejtett , cíprusi kisasszonnyal", azaz Komnénosz Ízsák- 
nak, a trónbitorló , császárnak" a lányával együtt. 

Akkon ugyan újból keresztény város lett, de a nyugatiak 
szemében továbbra is egzotikus hely maradt. Az ostrom 
borzalmai után sokan nem tudtak ellenállni a keleti fényűzés 
csábításának. A feslett erkölcsű nők itt egészen mások 
voltak, mint a nyugati városok utcáin megkapható piszkos 
örömlányok. Richárd csak nagy nehézségek árán tudta 
összeszedni embereit a kocsmákból és bordélyházakból, 
hogy elindulhassanak Aszkalonba. Augusztus 23-án azon- 
ban a hadsereg készen állt a déli irányú menetelésre, 
amelyről tudni lehetett, hogy az egész hadjárat döntő moz- 
zanata lesz. Tudni lehetett, hogy ha Richárdnak sikerül 
ellenőrzése alá vonnia az egész partvonalat, akkor tengeri 
fölénye révén elindulhat Jaffából a szárazföld belseje felé, . 
hogy elfoglalja Jeruzsálemet. Ellentétben Lusignani (Guido 
seregével, amelynek Tibériás felé vezető útja végzetesnek 
bizonyult, Richárdnak a flotta folyamatosan hozhat majd 
erősítést és ellátmányt. Az angol király tudta, hogy amíg 
nem az övé a tengerparton fekvő Jaffa, Kaiszareia, sőt 
Aszkalon városa, addig nem érdemes a szent város ellen 
vonulnia, mert annak könnyen egy második, még pusztí- 
tóbb Hattín lehet a vége. 

A Szentföld megszállása már csaknem egy évszázada tar- 
tott, és a keresztesek ez idő alatt megtanulták, hogyan 
vegyék fel a harcot a törökökkel. A modern kor történészei 
sajnálatos módon elhanyagolják ezt a tényt. Pedig a szent- 
földi lovagok korántsem voltak önfejűek, nyakasak, még 
akkor sem, ha a hattíni csata és egyesek (például Ridforti 
Gérard) esztelen vakmerősége ezt látszik igazolni. A lovag- 
rendek tagjai képezték Richárd hadseregének gerincét, 

tőlük az uralkodó bizton számíthatott a helyi viszonyokra, a 
muszlimok taktikájára vonatkozó értesülésekre. 

Az Oroszlánszívű mindig készen állt arra, hogy kockára 
tegye az életét, méghozzá olyan vakmerőséggel, amilyet 
másoktól nem is várt el. Az Akkonnál elszenvedett késede- 
lem miatti csalódottságában néhány elszánt lovaggal kiro- 
hanásokat intézett a portyázó törökök ellen. Az egyik ilyen 
akció kis híján az életébe, vagy legalábbis a szabadságába 
került. Az eset jól mutatja a keresztes hadsereg soknemzeti- 
ségű jellegét. Richárd lóháton vette üldözőbe a visszavonuló 
törököket egy magyar gróf és annak szintén magyar lovagjai 
társaságában. A krónikák szerint Richárd tovább üldözte a 
törököket, mint az célszerű lett volna, és emiatt a magyar 
gróf és a király tábornagya, Poitoui Hugó, fogságba esett. 
A harcban gyakorlatilag legyőzhetetlen Richárdnak rnost 
sem esett baja. Többször is megkísérelte kiszabadítani 
Poitoui Hugót, de az ellenség gyorsabb volt, és elragadta a 
tábornagyot. 

Akkont és Jaffát körülbelül százharminc kilométer vá- 
lasztja el egymástól. Ezt a távolságot akkoriban rögös, hepe- 
hupás úton kellett megtenni, és nyolc folyón is át kellett 
kelni. Ráadásul tombolt a forró közel-keleti nyár, és egyfoly- 
tában zaklatta őket az övéknél kétszer-háromszor nagyobb 
létszámú muszlim sereg. A nagy menetelés az ÁArszufnál ara- 
tott győzelemtől függetlenül is a történelem egyik legna- 
gyobb ilyen jellegű haditette, önmagában is elég ahhoz, 
hogy Oroszlánszívű Richárdot a nagy hadvezérek sorába 
emelje. Egyúttal meghazudtolja mindazokat, akik úgy tart- 
ják, hogy a hadvezetés művészete a római kor és a rene- 
szánsz között , szunyókált". A történetírás sok olyan ,nagy" 
tábornok tetteit megénekli, akiknek hírnevét a győzelmeik 
puszta ténye alapozta meg, függetlenül az ellenséges 
parancsnok képességeitől és csapatai erejétől. Oroszlán- 


241 


szívű Richárd Akkonnál, ÁArszufnál és Jaffánál rendkívül 
tehetséges, ihletett hadvezért kényszerített térdre Szaladin 
személyében, akinek hadserege évek óta nem talált legyő- 
zőre, és diadalok egész sorát aratta a franciák ellen. Az 
angol király katonai teljesítménye ennek fényében kiemel- 
kedő, és nem szabad lebecsülnünk a nehézségeket, ame- 
lyekkel megküzdött. Mind a saját seregében, mind a vele 
harcoló templomosok és ispotályosok között sok önfejű, 
nehezen fegyelmezhető lovag volt. Sok különböző nemzet 
fiaira kellett rákényszerítenie akaratát, és egyes országok 
képviselői, például a franciák, kifejezetten gyűlölték. Richárd 
a sakkjátékos precizitásával mozgatta haderejét. Ha más 
nagyságrendben is, de Marlborough hercegének híres Duna 
menti meneteléséhez hasonlított, amelyre 1704-ben, a 
blenheimi csata előtt került sor. 

Richárd a szentföldi hadviselés egy évszázados történeté- 
ből egyértelmű tanulságokat szűrt le. A jaffai menetelés során 
bizonyos fokig visszatért a hagyományos francia harcászati 
módszerekhez, amelyeket négy évvel azelőtt Lusignani Hugó 
Hattínnál sutba dobott — vagy csak megfeledkezett róluk. 
A keresztes hadsereg erőssége ugyanis nem csupán a francia 
lovagokban rejlett, ahogy a törökök gyakran hitték, hanem a 
lovasság, illetve a gyalogság ,védőpáncéljaként szolgáló 
íjpuskások összjátékában. A keresztények íjpuskái sokkal 
hatékonyabbak voltak, mint a török lovas íjászok fegyverei. 
Ha egy keresztes parancsnoknak sikerült megfékeznie lovag- 
jai kezdeti nekibuzdulását, és készenlétben tartani őket, hogy 
a megfelelő pillanatban mérjenek rajtaütésszerű csapást az 
ellenségre, nem maradt el a győzelem. Ha viszont a lovagok 
idejekorán lendültek támadásba, és hagyták magukat bele- 
hajszolni a visszavonuló törökök üldözésébe, akkor könnyű 
prédájává válhattak a mozgékonyabb ellenséges haderőnek. 
És ami mindennél fontosabb, a franciák nem feledkezhettek 

meg arról, hogy idegenek a Szentföldön, problémát okoz 
nekik az éghajlat, valamint a sivatagos, illetve hegyvidéki 
terep. Ha eltávolodnak a tengerparttól, ahol tengeri fölényük 
biztosítja az utánpótlást, a körülményekhez jobban alkalmaz- 
kodó ellenféllel találják szembe magukat. Richárd ezeknek az 
alapvető tényeknek a tudatában készítette elő az Akkonbál 
induló menetet. 

A középkorban egy hadsereg mozgatása roppant nehéz 
logisztikai feladat volt, általában málhás lovak, öszvérek, 
ökrös szekerek ezrei kísérték a menetet. A jelen körülmé- 
nyek között azonban - hiszen ne feledjük, a keresztes sereg 
még csak a tengerpart egyetlen pontján vetette meg a lábát! 
—- maguknak a harcosoknak kellett átvenniük a teherhordó 
állatok szerepét. Richárd ezért két részre osztotta a gyalog- 
ságot, és folyamatosan váltogatta őket. Aki éppen nem har- 
colt, az ,pihenhetett", azaz a tenger felőli oldalon, a flotta és 
a lovasság fedezékében masírozhatott. A védelemért azzal 
fizettek, hogy ők cipelték a csomagokat. 

Tőlük balra a tizenkét századra osztott lovasság haladt, 
amely lefedte a több kilométeres gyalogos-menetoszlop tel- 
jes hosszát. A lovasok nemzetiség szerint csoportosultak, de 
Richárd itt-ott beékelt közéjük egy-egy ,sztárlovagot". Ők 
vezették, lelkesítették a lovasokat, és segítettek összehan- 
golni a tevékenységüket a gyalogság tőlük balra haladó har- 
coló részével. Az előóőrs és az utóvéd pozíciójában Richárd 
utasítására a templomosok és az ispotályosok váltogatták 
egymást. A két lovagrend rendelkezett a létfontosságú 
helyismerettel, és könnyűlovascsapatokkal is, akik a törökök 
stílusában harcoltak, és felderítő tevékenységet végeztek. Az 
élen haladó lovagrend után jött az angol és normann lovagi 
kontingens, amelyet maga Richárd vezetett, majd a francia 
lovagok, akiknek Hugó burgundiai herceg volt a parancs- 
noka. Végül a Hattínt túlélt szír lovasság következett. 

Egy részük Lusignani Guidót követte, a többiek pedig, akik 
nem ismerték el Guidót vezérüknek, és Montferrati Konrád- 
hoz húztak, külön lovagoltak. 

A lovagok bal oldalán, egyfajta élő pajzsként védve őket, 
a gyalogság másik fele haladt. Köztük menetelt az íjpuská- 
sok többsége is. Olyan sűrű sorokban masíroztak, hogy ha 
közéjük dobnak egy almát, az aligha esett volna le a földre 
úgy, hogy előtte ne találjon el valakit. 

Richárd Akkontól Jaffáig tartó nagy meneteléséről sze- 
rencsére pontos és részletes leírások maradtak fenn. A har- 
madik keresztes hadjárat egyik krónikása Howdeni Richárd, 
aki az Oroszlánszívű seregében harcolt. Van részletes és 
kiegyensúlyozott muszlim krónika is: Bahá ad-Dín, Szaladin 
bizalmasa írta, aki abban az időben a szultán államtanácsá- 
nak tagja volt. 

Richárd rádöbbent, hogy az augusztus végi rekkenő 
hőségben ajánlatos óvatosan mozgatnia haderejét. Ennek 
szellemében csak délelőtt meneteltek, és minden másnap 
pihenőt tartottak. Így csaknem tizenkilenc teljes napot vett 
igénybe az Akkon és Jaffa közötti 130 kilométer megtétele. 
Az Oroszlánszívű azzal is tisztában volt, hogy gyakorlatilag a 
teljes keresztes haderő a keze alatt van, és egy újabb Hattín 
azt jelentené, hogy a keresztények talpa alól végképp 
kicsúszna a talaj a Szentföldön. Ráadásul a törökök folya- 
matosan zaklatták a hadseregét. Szaladin ugyanolyan nagy 
hadvezér és stratéga volt, mint az angol uralkodó, de 
Richárd személyes harci erényeit soha nem is próbálta felül- 
múlni. Az Oroszlánszívű vitathatatlanul kora legkiválóbb 
harcosa volt. 

A keresztes sereg előtt két út állt. A rövidebb a száraz- 
földön át vezetett, a hosszabb a tengerparton. Richárd 
mégis az utóbbit választotta, mert így a flotta révén össze- 
köttetésben tudtak maradni Ciprussal és Nyugat-Európával 

is. A régi római útból addigra már jóformán csak keskeny 
csapás maradt. Szaladin az onnan mintegy három kilomé- 
ternyire húzódó magaslatról figyelni tudta a keresztesek 
minden lépését, és kedvére háborgathatta őket. Ő azonban, 
ahogy Hattínnál, most is hagyta, hogy a menetoszlop arány- 
lag zavartalanul nyomuljon előre. Akkor akart rátámadni a 
keresztényekre, amikor elfáradnak és lankad az éberségük. 

Az első napon maga Richárd állt az előórs élére. A temp- 
lomosokkal lovagolt, mintegy kesztyűt dobva az őket figyelő 
törököknek. Közvetlenül mögötte az angol és normann 
lovagok vették körül a királyi lobogót, amely csata esetén a 
keresztesek gyülekezőhelyét jelezte. Richárd egy igen magas 
póznára, lehet, hogy egyenesen hajóárbocra köttette a zász- 
lót. Ezzel a milánóiak példáját követte, akik az 1176. évi 
legnanói csatában hasonlóképpen cselekedtek. A póznát 
vasbevonat védte, hogy ne lehessen elvágni vagy elégetni, 
és egy négylovas szekérhez erősítették. Őrzését Richárd 
válogatott lovagokból álló csapatra bízta. A mozgékony 
lobogó arra is alkalmas volt, hogy a küzdelem hevében 
néma parancsokat osztogassanak vele a harcolóknak. 

A nagy menetelés első napja jól mutatta, milyen problé- 
mákkal szembesülhetnek a keresztesek. A régi római út a 
rajta átvonuló hatalmas sereg alatt hamarosan megtörede- 
zett, és az elöl haladók porát nyelő utóvéd a megrongáló- 
dott úton kezdett lemaradozni. A törökök, akik éberen 
figyelték, hol gyengül meg az ellenség, lecsaptak a megza- 
varodott utóvédre. Próbálták elválasztani a menetoszlop ele- 
jétől, és a tengerbe szorítani. Richárdot azonban ez sem érte 
készületlenül. Válogatott lovagokból álló különítmény élén 
az oszloptól balra, attól kissé távolabb haladt, hogy ha bár- 
melyik csapatrész veszélybe kerül, a segítségére tudjon 
sietni. Amikor John Fitzluke előrenyargalt, hogy értesítse az 
uralkodót az utóvédet ért támadásról, az Oroszlánszívű 


245 


azonnal odavágtatott, és — az egyik krónikás szavaival élve — 
, tüzes istennyilaként" vetette magát a törökökre. A krónikás 
így folytatta: ,És futottak előle, mint a filiszteusok a 
makkabeusok elől." Számos hasonló példát lehetne felhozni 
arra, hogy Richárd személyes példamutatása a keresztesek 
javára fordította a harcot. Az eseményeket a dombtetóról 
figyelő Szaladint bizonyára lenyűgözte a király vitézsége, de 
ennek a ravasz hadvezérnek nyilván az sem kerülte el a 
figyelmét, mennyire fontos a keresztények számára ez a ret- 
tenthetetlen harcos. Eszébe juthatott, milyen sokat vehet ki 
Richárdból minden egyes alkalom, amikor személyesen kell 
beavatkoznia a küzdelembe. 

Időnként úgy nézett ki, mintha a természet is harcba 
szállt volna a keresztesek ellen. Elviselhetetlenné vált a 
hőség, sokan elájultak, mások pedig nem bírták tovább a 
vállukat nyomó nehéz málhát: elbuktak, és a perzselő 
homokban kilehelték a lelküket. Richárd ott temettette el a 
holtakat, ahol a halál érte őket, a betegeket pedig a part 
közelében haladó hajókra vitette, hogy a muszlimok ne lás- 
sák, milyen sok embert vesztett. Esténként, amikor tábort 
vertek, egy nappal láthatatlan, de a muszlimoknál nem 
kevésbé nagy létszámú és kitartó ellenséggel gyűlt meg a 
bajuk. Aixi Albert egy évszázaddal korábban, amikor a 
keresztesek először találkoztak velük, kígyóknak nevezte 
őket, pedig valójában tarantellapókok voltak. A hatalmas 
rovarok bemásztak a katonák ruhája alá. A fájdalmas csípé- 
seik nyomán keletkezett ,duzzanatokat lehetett kezelni 
kenőcsökkel vagy más szerekkel, de ezt nem mindenki 
engedhette meg magának. A szegényebbek ezért vezetőik, 
vagy jobb esetben maga a király érintésétől várták a gyó- 
gyulást. A megelőzést azonban minden gyógymódnál hatá- 
sosabbnak ítélték: éktelen zenebonát csapva próbálták 
elijeszteni a pókokat. A krónikás szerint , pajzsokat, sisako- 

kat, nyeregszerszámokat, rudakat, korsókat, kannákat, tála- 
kat, fazekakat, tányérokat ütögettek össze, és minden mást, 
amivel zajt lehetett csapni. 

A franciák az első napon az utóvéd elleni akció elhárítása 
után zavartalanul haladtak tovább, és az Akkontól alig 
tizenöt kilométerre lévő Haifánál letáboroztak. Itt két napig 
pihentek. Egyelőre nem annyira a törökökkel kellett meg- 
küzdeniük, mint az éghajlattal, a tereppel és a nehéz málhá- 
val. A forró közel-keleti nyárban képtelenség volt a nyu- 
gat-európai hadjáratokban megszokott felszerelés szállítása. 
Meg is született a döntés, hogy a terheket a feltétlenül szük- 
séges minimumra kell csökkenteni, és a Haifa környéki 
partszakasz a fölösleges holmik lerakóhelye lett. Augusztus 
27-én folytatódott a menetelés. A sereg a Kármel-fokot 
megkerülve az ország belső területei felé folytatta útját. 
Kafarnaumtól aztán visszakanyarodtak a tenger felé, és 
Atlitnál újabb kétnapos pihenőt tartottak. Ennyi idő kellett 
ahhoz, hogy a flotta meghozza a várva várt ellátmányt. 

Szaladint bizonyára elkápráztatta a keresztesek fegyelme- 
zettsége, és nyilván az is eszébe jutott, mennyivel bátrabb, 
elszántabb ellenfélre akadt Kichárd személyében, mint 
Hattínnál Lusignani Guidóban. Az utóvéd kezdeti leszakadá- 
sától eltekintve az Oroszlánszívű addig esélyt sem adott 
neki, hogy megbontsa az alakzatát. A török lovas íjászok 
szórványos rajtaütési kísérleteit a keresztény íjpuskások 
könnyen visszaverték, a lovagoknak elő sem kellett jönniük 
a gyalogság élő pajzsa mögül. A szultán azonban nem nézte 
tétlenül az előrenyomulást: a keresztes haderő útvonala 
mentén folyton változtatta tábora helyét, és kereste az 
összecsapás lehetőségét. Kármel közelében azonban túl 
meredek volt a domboldal ahhoz, hogy bevesse a lovassá- 
got. Tudta, hogy az ő legjobb szövetségese a türelem. 
Ahogy Richárd tisztában volt azzal, hogy nem kockáztathat 

meg egy újabb Hattínt, úgy Szaladin is tudta, hogy a 
muszlim hadsereg egészét irányítja. Ha nyílt terepen táma- 
dási felületet ad a keresztény ,vasembereknek", könnyen 
elveszhet Jeruzsálem és a szent háború. 

A keresztesek Kaiszareiához közeledve átkeltek , a kroko- 
dilok folyóján", amelyet azért neveztek el így, mert két lova- 
got, akik megpróbáltak átúszni, felfaltak a hatalmas hüllők. 
A flotta Kaiszareia kikötőjébe is hozott ellátmányt, valamint 
erősítést is: a , lusta népséget , akiket Akkonban végre sike- 
rült összeterelni, és eszükbe juttatni, mi a kötelességük. 
A menetelő gyalogosok közül sokak vérét az arcukat össze- 
karcoló sűrű bozót ontotta először, a lábuk pedig egyfolytá- 
ban a mindenütt ott nyüzsgő egyiptomi ugróegerekbe ütkö- 
zött. A kis rágcsálók eleinte megijesztették az európaiakat, 
akik még soha nem láttak ilyen állatot, idővel azonban 
mulatságosnak találták őket. Takarodó előtt rendre valame- 
lyik pap kiáltása verte fel az éjszaka csöndjét: ,Sanctum 
Sepulchrum adjuva!", azaz , Szent Sír, segíts meg minket!" 
E szavakat mindenki elismételte, majd a pap is még kétszer. 
Ezután a tábor elcsöndesedett. Ki-ki magára maradt gondo- 
lataival, félelmeivel, de abban biztos lehetett, hogy Isten 
akaratát hajtja végre. 

Szaladin egyre nyugtalanabb lett. Kivárásra alapozta tak- 
tikáját, és ez alapvetően helyes döntés volt, de a keresztesek 
nagyszerű hadseregének fegyelme nem lazult fel. Miután 
Richárd hada szeptember 1-jén elhagyta Kaiszareiát, a szul- 
tán tudta, hogy most már muszáj lesz fokoznia a nyomást. 
Könnyűlovassága a hegyekből a keresztesekre zúdult, és a 
menetoszlop teljes hosszában ádáz küzdelem alakult ki. 
A törökök azonban most is ugyanazzal a problémával szem- 
besültek, mint mindig, amikor mozgásban lévő keresztes 
menetoszlopot próbáltak megzavarni. Ha a keresztény gya- 
logság íjpruskásainak lőtávolán kívül maradtak, a saját 

íjászaik nem tudtak kárt tenni a lovagokban. INyilaik ugyanis 
könnyebbek voltak, és kisebb átütőerőt képviseltek, mint az 
íjpuskások négyszögletes fejű vas nyílvesszói. Ha pedig 
közelebb merészkedtek az ellenséghez, ők maguk is súlyos 
veszteségekre számíthattak, és ha a lovagok is megindultak 
volna ellenük a nyílt terepen, a teljes megsemmisülés fenye- 
gette volna őket. Mindkét fél részéről helyes döntés volt, 
hogy egyelőre nem bocsátkoztak totális ütközetbe. Szaladin 
harcosai igen nehezen boldogultak a baljukon menetelő 
gyalogság által védett keresztény lovagokkal. Bahá ad-Dín 
így ír erről: 


Az ellenség csatarendben vonult: gyalogságuk köz- 
tünk és a lovasságuk között haladt, tömör, szilárd 
védőfalat alkotva. A gyalogos katonák nemezből 
készült palástot viseltek, alatta pedig olyan erős 
páncélinget, hogy a nyilaink nem tettek kárt ben- 
nük. Az ő íjpuskáik viszont embert, lovat egyaránt 
leterítettek. Láttam köztük olyanokat, akiknek tíz 
nyílvessző is állt ki a hátából, mégis a rendes ütem- 
ben kutyagoltak tovább, és nem dóltek ki a sorból. 


A következő hét folyamán Szaladinon egyre jobban erőt 
vett a kétségbeesés, mert továbbra sem sikerült megtörnie 
Richárd seregének vasfegyelmét. A muszlim fősereg mind- 
végig alig több mint három kilométerre volt a keresztes 
menetoszloptól, és kisebb csetepaték egész sorára került 
sor. Szaladin egyre több katonát küldött a gyalogosok 
fala ellen, de eredménytelenül. Valamennyi krónikás, köz- 
tük Bahá ad-Dín is beszámol Szaladin egyik kedvenc 
mamlúkjának, Ajász el-Távilnak a haláláról. A hatalmas ter- 
metű harcos lándzsájának nyele vastagabb volt, mint két 
keresztény lándzsa együttvéve. Ajász el-Távil előszeretettel 

hívott ki párviadalra keresztény bajnokokat, míg végül 
emberére akadt. A keresztények levágták a fejét, és nem 
voltak hajlandók kiadni a holttestét a muszlimoknak. 
A nagy harcos barátai bánatukban levágták a lovaik farkát. 
A keresztesek Kaiszareia után úgy öt kilométerre újabb 
folyóhoz értek, amelyet , halott folyónak" neveztek el. Biz- 
tonsággal átkeltek rajta, annak ellenére, hogy a törökök 
náddal és sással próbálták álcázni. Miután a keresztények 
szervezett, körültekintő előrehaladását ezúttal sem tudták 
megakadályozni, a törökök visszavonultak a , halott folyó" 
fentebbi folyásához, és a két sereg két napig békésen tábo- 
rozott. Richárdot egy portya során megsebesítette az olda- 
lán egy lándzsa, de nem súlyosan, csak hússebet kapott. 
A krónikás szerint ez csak arra volt jó, hogy , még jobban 
felhergelje magát az ellenség ellen". 

Ezután határozottan a muszlimok szája íze szerint alakul- 
tak a dolgok. A Kaiszareia utáni tengerparti út a több ezer 
lovas számára szinte járhatatlan volt. Richárd stratégiai dön- 
tésre kényszerült: a ,halott folyó" bal partján haladtak 
tovább, amíg el nem érték a szárazföldi utat. Az erdős tere- 
pen a törökök jól tudták álcázni hadmozdulataikat, lesből 
csaphattak le a keresztesekre. Szaladin azonban még így 
sem merte vállalni a teljes összecsapást. Úgy látta, a keresz- 
tények még nem szenvedtek elég súlyos veszteségeket 
ahhoz, hogy biztosra mehessen. Ezért csupán a zavaró 
akciók gyakoriságát fokozta, úgyhogy a franciák menet 
közben szinte folyamatosan csatároztak a lankadatlan 
ellenséggel. 

Richárd király is ugyanilyen fáradhatatlanul járórözött a 
menetoszlop mellett. Válogatott katonáival naponta több- 
SZÖTr is visszaverte a keresztényekre támadó muszlim lovaso- 
kat, és egyre több török fejet kötözhetett a nyergére. A törö- 
kök azonban minden egyes fejért, ami az Oroszlánszívű 

lovának oldalát verdeste, egy csataló legyilkolásával vála- 
szoltak, márpedig a lovak nélkülözhetetlenek voltak a lova- 
gok számára. Így azonban egyre többen kényszerültek arra, 
hogy lándzsájukat markolva a gyalogosok között lépkedje- 
nek, remélve, hogy majdcsak kerül valahonnan egy új 
hátasló. A lóhús ára a keresztény táborban igen magas volt, 
a közkatonák nem is tudták megfizetni. Richárd, aki mindig 
szívén viselte az egyszerű ,bakák" gondját-baját, most is 
közbeavatkozott: egy élő lovat ajánlott fel minden lovagnak, 
aki az alóla kilőtt állatot odaadja a ,pórnépnek . 
Szeptember 5-én reggel a keresztesek elhagyták a 
Sós-folyónál felütött táborukat, és az arszufi erdő felé indul- 
tak, ahol Szaladin egész hadseregével várta őket. A szultán 
úgy látta, csak itt, az erdős terepen tudja megakadályozni, 
hogy Richárd eljusson Jaffába. A keresztények furcsamód 
éppen ekkor, a legnagyobb veszély pillanataiban ringatták 
magukat abban a hitben, hogy a nagy muszlim hadvezér 
békésen próbálja lezárni a háborút, és tárgyalni akar velük. 
Szaladin az arszufi erdőben, egy dombon lévő táborában 
meglepetten fogadta a hozzá menesztett keresztény futárt, 
aki találkozót kért a békefeltételek megtárgyalása céljából. 
A nyugat-európai keresztesek már nagyon szerettek volna 
hazamenni, nagyon jól tudták, milyen nehéz lesz a tenger- 
parttól Jeruzsálemig tartó szárazföldi útszakasz. Szaladin 
viszont éppen erősítést várt, így örömmel hozzájárult 
Richárd és Szafadin aznapi találkozójához, amelyen Toroni 
Onfroi töltötte be a tolmács szerepét. INyilvánvaló volt, hogy 
mindkét fél csak időt akar nyerni, hiszen amikor Szafadin 
megkérdezte Richárdot, milyen békefeltételeket javasol, az 
angol király így felelt: , Egyetlen feltételem van: visszaadjátok 
nekünk az egész királyságot, és visszamentek a saját orszá- 
gotokba. Aligha meglepő, hogy ezzel véget is értek a tár- 
gyalások, és a két hadsereg folytatta a manőverezést. 

Richárdnak addigra már fülébe jutott a szóbeszéd, hogy 
a muszlimok rájuk akarják gyújtani az erdőt. Ezért délkelet 
felé haladt tovább a sereggel, hogy mihamarabb visszajus- 
sanak a tengerpartra. A kereszteseket néhány órán át 
üldözte az erdőtűz rémképe, de végül háborítatlanul eljutot- 
tak a Rochateille nevű patakhoz, ahonnan már látták a ten- 
gert. De azt is rögvest megtudták, miért nem gyújtotta rájuk 
az erdőt Szaladin. Ott állt ugyanis velük szemben a mintegy 
harmincezer főt számláló, alighanem kétszeres létszámfö- 
lényben lévő muszlim sereg. 

Richárd tudta, hogy Arszufot csak totális ütközet árán 
érheti el. Mielőtt szeptember 7-én tábort bontott, különös 
figyelmet fordított arra, hogy milyen alakzatban vágjanak 
neki emberei az aznapi menetnek. A hadsereg elrendezése 
imponáló hadvezéri képességekról árulkodott, és jól 
mutatta, hogy az Oroszlánszívű nemcsak a saját haderejé- 
nek erősségeivel volt tisztában, hanem a törökökével is. Szá- 
molnia kellett továbbá a keresztes seregen belüli törésvona- 
lakkal: a saját Anjou-csapatai és a franciák, illetve Lusignani 
Guido és Montferrati Konrád szír követői között feszülő 
ellentétekkel. És végül, de nem utolsósorban azt sem hagy- 
hatta figyelmen kívül, hogy a lovagrendek hajlamosak voltak 
fegyelmezetlenül, öntörvényűen viselkedni. 

A keresztes hadsereg öt hatalmas zászlóaljra oszlott. Az 
előőrsöt a templomosok jelentették, mögöttük Richárd 
Anjou- és bretagne-i csapatai haladtak, majd a Guido vezette 
poitouiak. A középhadban, a zászló körül az Oroszlánszívű 
angol és normann lovagjai csoportosultak, utánuk jött a fran- 
cia lovagok zöme. Az utóvédet az ispotályos és a szír lovagok 
alkották. A lovagi hadosztályokhoz hasonlóan tagolódott a 
gyalogság, azzal a különbséggel, hogy őket több íjpuskással 
erősítették meg, elsősorban az utóvédet, amely különösen 
heves támadásokra számíthatott. Richárd kivételesen lemon- 

dott a csatában való személyes részvételról, és , beköltözött" 
középre, ahonnan trombitajelekkel hangolhatta össze az 
egyes csapatrészek mozgását. Az uralkodó ,kalandozó" sze- 
repkörét Burgundiai Hugó herceg vette át. Válogatott lova- 
gokból álló különítményébe olyan hősök tartoztak, mint 
Avesnes-i Jakab és Barres-i Vilmos. Ők lovagoltak fel-alá a 
hadoszlop mellett, biztosítva, hogy ne bomoljon fel fegyelme- 
zetlenség miatt. Richárd unokaöccse, Henrik, Champagne 
grófja pedig a gyalogság és a lovasság hadmozdulatainak 
összehangolásáért felelt. A nehéz éghajlati és terepviszonyok 
között, a nagy létszámfölényben lévő ellenséggel szemben 
Richárd szervezői képességei legjavát nyújtotta. 

Szaladin néhány napja már bizonyára tudta, hogy sokkal 
félelmetesebb ellenféllel akadt össze, mint Hattínnál. 
A muszlim krónikások innentől kezdve egyre nagyobb tiszte- 
lettel írnak az angol királyról. Barbár mészárosnak tartották 
ugyan az akkoni foglyok legyilkolása miatt, de felfedezték 
benne a következetességet, az őszinteséget is. 

Richárd serege nem sokkal napfelkelte előtt indult útnak. 
Az előóőrs kilenc órára eljutott Arszuf külterületére, és a kato- 
nák a város széli kertekben hozzáláttak a sátorveréshez. 
A keresztény hadsereg többi része azonban nem jutott el 
ilyen könnyen ÁArszufba, Szaladin ugyanis most egész sere- 
gével támadólag lépett fel. Hamarosan több ezer török íjász 
zúdított össztüzet a hadoszlopra. A legnagyobb nyomás, 
mint rendesen, most is az utóvédre nehezedett, Szaladin 
erre a csapatrészre akarta a legnagyobb csapást mérni. Úgy 
tervezte, elvágja az ispotályos lovagokat a keresztes sereg 
többi részétől, és mielőtt Richárd a segítségükre siethetne, 
megsemmisíti őket. A hátul menetelő gyalogosok kénytele- 
nek voltak hátrálni egy keveset, hogy tűz alá vehessék táma- 
dóikat. Közben egyre távolabb kerültek az előttük haladó 
csapatrészektőól. Egyre több ispotályos lovag alól lőtték ki a 

lovát, sokan szabályosan fejest ugrottak a homokba. Mivel a 
lovagok azt a parancsot kapták, hogy nem hagyhatják 
el ellencsapás céljából a menetoszlop közepét, a törökök 
felbátorodtak. Közelebb merészkedtek, és kézitusára kény- 
szerítették a kereszteseket. Most már nem a nyílvessző, 
hanem a kard és a bronzbuzogány volt a fő fegyver. 

Az ispotályosok még soha nem küzdöttek olyan fegyelme- 
zetten, mint ekkor. Sokan úgy vesztették el a lovukat, hogy 
még csak kárt sem tudtak tenni hitük ellenségeiben. Igen- 
csak el voltak keseredve a király parancsa miatt, többször is 
előreküldtek egy-egy lovast, hogy beszámoljon Richárdnak 
sanyarú sorsukról. De mindig ugyanazt a választ kapták: le 
kell küzdeniük a kísértést, hogy rárontsanak az ellenségre. Az 
Oroszlánszívű még a nagymesterüknek, Boreli Vilmosnak is 
csak ennyit válaszolt: , Légy türelemmel, jó uram. Az ember 
nem lehet ott mindenhol." Richárd pontosan tudta, mit csi- 
nál, de nem akarta nagydobra verni terveit. Már intézkedett, 
hogy ha jelt ad, két trombita az előőrsben, kettő középen, 
kettő pedig az utóvédben egyszerre harsanjon fel, és vezé- 
nyeljen rohamot. Az utóvéd két tagja azonban (az ispotályo- 
sok marsallja és egy Balduin Carew nevű normann lovag) 
megelőzte: a gyalogosok sorain átfurakodva, Szent György 
nevét kiáltva nekirontottak a törököknek. Egy emberként 
követte őket a teljes utóvéd, a gyalogság fejvesztve menekült 
előlük a szélrózsa minden irányába. 

Feje tetejére állt minden. Ha Szaladin ki tudta volna hasz- 
nálni a helyzetet, ahogy Hattínnál jó néhányszor megtette, 
eldőlt volna a csata, a tengerbe szoríthatta volna a kereszté- 
nyeket. De ezúttal is Richárd reagált jobban. Az angol ural- 
kodó rendkívüli önuralomról tanúságot téve megfúvatta a 
trombitákat, és a csapatrészek szép sorjában, rendezetten 
követték a francia lovagokat. Kiözönlöttek a gyalogság falá- 
nak résein, és pusztító erejű rohamot indítottak a török 

középhad és balszárny ellen. A muszlimok jobbszárnya már 
vert seregként futott az ispotályos lovagok elől, maga Orosz- 
lánszívű Richárd pedig ,az íjpuska vasvesszejénél is sebe- 
sebben" vetette magát Szaladin haderejének nyomába, 
hogy tőkét kovácsoljon a helyzeti előnyből. Ritka eset, hogy 
egy csata ilyen hirtelen megforduljon. A parancsnok két 
ember fegyelmezetlenségét használta ki arra, hogy szabad- 
jára engedje katonái felgyülemlett dühét. A keresztes hadse- 
reg napokon át a válaszcsapás lehetősége nélkül volt kény- 
telen elviselni a támadásokat, most viszont megfizethettek 
mindenért. 

A passzív védekezésből totális támadásba való átmenet 
olyan gyorsan zajlott le, és olyan összehangoltnak hatott, 
hogy a harctéren lévő Bahá ad-Dín biztosra vette, hogy előre 
kitervelt hadmozdulatot látott. Így írt az elsöprő rohamról: 


A mi oldalunkon teljes volt az összeomlás. Jóma- 
gam középen voltam, és miután a hadtest fejetlenül 
megfutamodott, arra gondoltam, a hozzám köze- 
lebb eső balszárnyon keresek menedéket. De mire 
odaértem, ott is megkezdődött a visszavonulás, 
ugyanolyan gyorsan, mint a középhadnál. Ezután 
átlovagoltam a jobbszárnyra, de azt még jobban 
szétkergették, mint a bal oldalt. Végül arrafelé for- 
dultam, ahol a szultán testőrségének kellett volna 
lennie, ez volt a többiek számára a gyülekezőhely. 
A zászlók még lobogtak, pergett a dob is, de már 
csak tizenhét lovas volt a közelben. 


A török hadsereg jobbszárnya a keresztesek utóvédjéhez volt 
közel, így erre a csapatrészre zúdult az ispotályosok meg a 
francia lovasszázadok támadása. A roham olyan gyorsan jött, 
hogy a muszlim gyalogosokat, lovakat, lovasokat egyszerűen 

egymáshoz préselték, és eltaposták. A török sereg Így igen 
súlyos veszteségeket szenvedett, több ezren lelték halálukat a 
kaotikus forgatagban. A franciák rohama ellen a muszlim 
lovasok mozgékonysága sem jelentett ellenszert. A középhad 
és a balszárny viszonylag olcsóbban megúszta, bár menekü- 
lés közben közülük is sokan elestek. Maga Richárd király is 
odaért az összecsapások helyszínére egy lovasszázad élén, a 
keresztes lovasság zöme azonban (saját lovagjainak jó két- 
harmada és a teljes előőrs) , lemaradt" az üldözött ellenség- 
ről, és egyetlen kardcsapás erejéig sem kellett beavatkoznia a 
küzdelembe. Richárd utóvédje így körülbelül tízszeres túlerő- 
vel szemben győzedelmeskedett. 

Az angol király, miután percek alatt ilyen totális diadalt ara- 
tott, nem feledkezett meg arról, hogy a nyugat-európai 
lovagok forrófejűsége miatt korábban gyakran elveszett a 
megnyertnek hitt ütközet. Létfontosságú volt tehát, hogy hely- 
reállítsa seregében a rendet, és visszafogja a hanyatt-homlok 
menekülő ellenséget üldöző csapatait. A megfutamodott 
muszlimok máris kezdtek visszafordulni, és a szétszóródott 
lovagok egy részét elvágták a keresztény haderőtől. A csatának 
ebben a szakaszában esett el Avesnes-i Jakab, a híres francia 
lovag, miután hősies küzdelmet vívott a hatalmas túlerővel. 
Ráadásul a török parancsnoknak is sikerült rendet teremtenie, 
elsősorban Taki ad-Dínnek, aki hétszáz mamlúkot gyűjtött 
híres sárga lobogója alá. Richárd király számára nyilvánvalóvá 
vált, hogy az ütközet még korántsem ért véget. Újjászervezte 
lovasszázadait, és ősellenségével, Barres-i Vilmossal együtt 
másodszor, majd harmadszor is rohamra indult a muszlimok 
ellen. Bezavarták az ellenséget az arszufi erdőbe, majd amikor 
Richárd látta, hogy a törökök harci kedve lelohadt, nem 
üldözte őket tovább. Visszavezette lovagjait a táborhelyre, ame- 
lyet a gyalogosok alakítottak ki Arszufnál — majd hozzáláttak a 
harcmezőn heverő holttestek kifosztásához. 

Ez a borzalmas szokás egyidős a szervezett hadviseléssel. 
A hosszú hadjáratok során elszegényedett katonák így egé- 
szítették ki nyomorúságos zsoldjukat. A muszlim harcosok, 
különösen a gazdag mamlúkok, arany pénzérmék formájá- 
ban maguknál tartották ingó vagyonuk nagy részét. Ennél- 
fogva az arszufi csata utójátékát nem a foglyokért kapott 
váltságdíj, hanem a csatatéren holtan talált harminckét emír 
,rmegkopasztása" tette emlékezetessé a keresztesek szá- 
mára. A muszlimok veszteségeire vonatkozó becslések 
ellenőrizhetetlenek, de könnyen lehet, hogy nem túlzás a 
hétezer halott, amely pedig a 12. század viszonyai között 
óriási szám. Az is bizonyos, hogy a kereszteseknek bőven 
volt idejük összeszámolni a holttesteket, hiszen a muszlim 
sereg nem volt olyan állapotban, hogy újra kezdje a harcot. 

Szaladin összeszedte hadát, az Arszuf folyótól délre lévő 
területre vonult, és ismét háborgatni kezdte a kereszteseket. 
Az adott körülmények között ez volt a legtöbb, amit tehetett. 
Hiszen Richárd rohama egyértelműen megmutatta, hogy a 
nyugati lovagok nyílt sisakos csatában jobbak, és Szaladin 
most már arra is rádöbbent, hogy nála nagyobb tudású 
hadvezérrel áll szemben. A szultán attól tartott, hogy 
Richárd esetleg ezt a pillanatot választja ki arra, hogy meg- 
változtassa az útvonalat, és rohamra induljon Jeruzsálem 
ellen. Hiszen a muszlimok harci szelleme mélyponton volt, 
lehet, hogy az Oroszlánszívű néhány száz lovaggal bevehette 
volna a szent várost. Richárd azonban a nehezen kiharcolt 
győzelem után nem volt hajlandó hazardírozni. Tartotta 
magát korábbi döntéséhez, amely szerint Jeruzsálem vissza- 
hódításához szüksége van Jaffára mint bázisra. Szaladinnak 
így volt ideje összeszedni magát, és emiatt az arszufi diadal 
döntő jelentőségéről sokszor megfeledkeznek. Pedig tény, 
hogy Richárd nemcsak fizikailag, hanem lélektanilag is 
rendkívül fontos győzelmet aratott. Attól kezdve ugyanis a 

muszlimoknak nem volt önbizalmuk az újabb összecsapá- 
sokhoz, és gyakran elég volt a megfutamodásukhoz, ha 
elterjedt a szóbeszéd, hogy jön Richárd egy lovasszázaddal. 
Bahá ad-Dín így ír erról: , Csak Isten tudja, milyen mély 
bánat mardossa az ő [Szaladin] szívét. Minden katonánk 
sebet kapott, ha nem a testén, akkor a lelkében." 

A táborhelyre visszatérve Richárd tudomást szerzett 
Avesnes-i Jakab haláláról: A hír megkeserítette a győzelem 
ízét. A keresztények ugyan nem sok embert vesztettek, de a 
francia harcos már sok éve Európa legjelesebb lovagjai közé 
tartozott, és a közkatonák ugyanolyan jól ismerték, mint 
bármelyik előkelő nemesurat. Az ispotályosokkal együtt 
indított korai roham során egy francia lovagokbál álló lovas- 
század élén haladt. A lova megbotlott, levetette a hátáról, és 
Jakabot elvágta övéitől egy muszlim lovascsapat. Csupán 
néhány rokona volt mellette, török szemtanúk szerint mégis 
tizenöt katonájukat vágta le, mire végezni tudtak vele. Érzé- 
keny veszteség volt ez a keresztesek számára. Dreux grófját 
és katonáit súlyos vádak érték, amiért nem siettek Jakab és 
társai segítségére. Jakab temetésén Richárd és Lusignani 
Guido is részt vett, és néma csöndben állt az egész 
hadsereg. 

Szaladinnak időközben helyre kellett állítania tönkrevert 
serege harci szellemét, különös tekintettel az emírekre, akik- 
nek lojalitásától erősen függött. Nem volt könnyű dolga, 
hiszen az emírek eszelősen rettegtek Oroszlánszívű Richárd- 
tól. Egy aleppói emír ezt mondta Szaladinnak: 


Soha nem láttunk hozzá foghatót. Minden rohamnál 
ő az első, ahogy az a lovagság színe-virágához illik. 
Ő bénítja meg embereinket. Senki sem képes ellen- 
állni neki, senki sem tud kiszabadítani egy foglyot a 
keze közül. 

esete ÉSE lát SÉNEK 


Az efféle beszéd hallatán Szaladin belátta, hogy egyetlen 
reménye, ha sikerül meggyőznie Richárdot arról, hogy csak 
a tengerparton ő az úr, és ha elindul Jeruzsálem felé, az 
összeomlást kockáztatja. A szultán kezdett odafigyelni kísé- 
rete azon tagjaira is, akik azt tanácsolták, játsszon rá 
a keresztesek táborának megosztottságára, különösen a 
Lusignani Guido és Montferrati Konrád hívei közti ellentétre. 
Azt is javasolták, hogy próbálja meg időhúzással , túlélni" 
Richárdot, akit a kémjelentések szerint már erősen aggasz- 
tott európai birtokai sorsa. 

Az Oroszlánszívű szeptember 9-én továbbindult Arszufból 
dél felé. Szaladin megkönnyebbülten vette tudomásul, hogy 
az angol király következő célpontja nem Jeruzsálem, hanem 
Jaffa. A muszlim hadvezér így lélegzethez jutott, és hozha- 
tott erősítést. Tudta ugyanis, hogy a keresztényeknek időbe 
telik, mire újra megerősítik Arszufot és Jaffát. A két erődít- 
ményt ugyanis a pánikba esett törökök lebontották, amikor 
hírét vették Barbarossa Frigyes keresztes hadjáratának. 
Szaladin tehát továbbra is a Jeruzsálem felé vezető, Ramlán 
áthaladó út blokádjára használta haderejét. Csak kisebb 
csapatokat küldött a Jaffa felé masírozó keresztes sereg 
zavarására. 

Szaladin birodalmának szíve Egyiptom volt, amelyet a 
szultán biztos háttérnek tekintett. Innen merített utánpótlást 
és más erőforrásokat a Szíriában vívott szent háborúhoz. 
Alighanem csak akkor kezdte mardosni a kétely, amikor a 
keresztesek Arszuf után nem fordultak Jeruzsálem felé, 
ahogy azt várta, hanem délnek vették az irányt. Eszébe 
jutott, hogy Jaffa talán csak az első célpontjuk, és nem a 
Jeruzsálem elleni támadás bázisául fog szolgálni, hanem 
Egyiptom kapuja, Aszkalon felé haladnak majd tovább. 
Tudta, hogy ez esetben kénytelen lenne választani Jeruzsá- 
lem és a szent háború, illetve a saját egyiptomi hatalmi 

bázisa között. Hiszen ő Egyiptom meghódítása révén került 
hatalomra, logikus, hogy az a sebezhető pontja. Bizonyára 
Richárd király is komolyan fontolóra vette, hogy a flottával 
összeköttetésben maradva bevonul Egyiptomba, miután 
megerősítette a partvonal odáig vezető szakaszát. Zseniális 
terv lett volna, amelyet csak a valószínűsíthető emberhiány 
és a keresztes vezetés megosztottsága hiúsított meg. Végül 
a francia lovagok álláspontja érvényesült, akik emlékeztették 
Richárdot arra, hogy Jeruzsálem visszafoglalása céljából jöt- 
tek a Szentföldre, nem azért, hogy az Anjou Birodalmat 
Afrikára is kiterjesszék. 

Szaladin, miután meggyőzte magát arról, hogy Richárd 
tulajdonképpeni célpontja Aszkalon, gyorsan akcióba lépett, 
hogy megelőzze ellenfelét. Tudta, hogy nem telepíthet hely- 
őrséget a városba, mert katonáit csak az azonnali megadás 
feltételei érdekelnék. Nem kockáztatnák, hogy az akkoni 
helyőrség kegyetlen sorsára jussanak. Így pedig Aszkalon 
gyakorlatilag teljes épségben kerülne a keresztények kezére. 
Ezt nem hagyhatta, hiszen jól tudta, hogy Aszkalon után a 
következő kikötő már maga Alexandria. A szultán ezért fivé- 
rére, Szafadinra bízta a Jeruzsálemet védő fősereget, ő 
maga pedig néhány válogatott lovasszázaddal elnyargalt 
Aszkalon felé. Szívszaggatóan fájdalmas döntés volt, hiszen 
a város, amelyet , Szíria menyasszonyának" neveztek, kulcs- 
fontosságú eleme volt Szaladin védelmi rendszerének. 
A szultán elmondta hű társának, Bahá ad-Dínnek, hogy 
inkább veszítené el az összes fiát, mint hogy egyetlen követ 
is kihúzzon a város falaiból. A szultán a keresztényekkel 
vívott háború során alighanem ekkor volt a legjobban elke- 
seredve. A szent háborúban azonban nem volt helye érzel- 
meknek. Szaladin megparancsolta katonáinak, hogy ker- 
gessék ki Aszkalon lakóit otthonaikból, majd bontsák le a 
városfalat, és égessék porig az egész települést. Röpke 

tíz nap alatt törmelékhalmazzá változtatták a várost, és 
Szaladin maga is kivette részét a kétkezi munkából. 

Míg ő rombolt, Richárd szeptember 10-én megérkezett 
Jaffához, amelyet gondosan megerősített. Mint rendesen, 
most is személyesen felügyelte a munkát, és időnként 
bekapcsolódott a nehéz kövek emelgetésébe is, hogy for- 
mában tartsa magát. Eközben lustább társai a várost körül- 
vevő gyümölcsösökben és szőlőkben hódoltak az élvezetek- 
nek. Amíg az ellátmányt hozó flottát várták, nyugodtan 
pihenhettek. Ahogy Akkon bevétele után, úgy most is telje- 
sen felengedett a feszültség, a háborúskodást nyaralás 
követte. Furcsa ellentétben állt ez a hangulat a két hadvezér 
komor elszántságával, hiszen Szaladin és Richárd egyaránt 
keményen dolgozott a hőségben. A keresztesek, hogy időt 
nyerjenek, kijátszották a szokásos kártyájukat: diplomáciai 
tárgyalásokat folytattak a kultúrember Szafadinnal. Azt 
maguk sem gondolhatták komolyan, hogy ez a nagy 
műveltségű férfi ,megeszi átlátszó fondorlataikat, de 
Szafadin nyilván úgy érezte, hogy a fivérének is jól jön a 
fegyverszünet. 

A keresztesek csak akkor döbbentek rá, hogy nem is ők 
húzták az időt a tárgyalásokkal, hanem Szafadin, amikor 
Jaffába szállingózni kezdtek az aszkaloni menekültek. A föl- 
dönfutóvá lett emberek azt a döbbenetes hírt hozták, hogy 
Szaladin lerombolta városukat. Richárd ezt nem akarta 
elhinni, ezért elküldte egy gályán Lusignani Gottfriedet, 
hogy nézze meg, igaz-e a szóbeszéd. Amikor kiderült, hogy 
igen, az Oroszlánszívű haladéktalanul parancsot adott az 
erőltetett menetre, hogy odaérjenek Aszkalonba, mielőtt a 
város végképp a földdel lesz egyenlővé. Az angol király így 
rnennydörgött: ,A törökök felégetik Aszkalont, mert nem 
mernek harcba szállni velünk. Gyerünk, építsük újjá! Ide kel- 
lene sietnie az egész világnak!" Ekkor azonban Hugó bur- 

gundiai herceg és más francia nemesurak közbeavatkoztak, 
és a terv füstbe ment. 

Ez a sorsdöntő pillanat jól érzékelteti a szent háború két 
nagy hadvezére közötti éles ellentétet. Szaladin a szellem 
embere volt, Richárd pedig a tetteké. Az alapvető különb- 
ség Richárd rövid távú, opportunista gondolkodásmódja 
és Szaladin nagy ívű stratégiai tervei között érhető tetten. 
Richárd mohón rávetette magát a lehetőségre, hogy 
Szaladin átmeneti gyöngeségét kihasználva csapást mér- 
jen Egyiptomra. A keresztesek számításai között azonban 
nem szerepelt egy Egyiptom méretű ország elfoglalása, és 
nem is volt annyi katonájuk, hogy hosszú távon kordában 
tudják tartani a velük szemben ellenséges lakosságot. Még 
ha Richárd megnyerte is volna az első csatákat, és elfog- 
lalta volna Alexandriát, aligha tarthatott volna uralma alatt 
egy muszlim országot, hiszen még a saját franciaországi 
birtokait is alig tudta egyben tartani. Csakis pillanatnyi 
elmezavar szülhette a gondolatot, amely ahhoz hasonlít- 
ható őrültség volt, mintha Szaladin, mondjuk, Wight szige- 
tét akarta volna meghódítani. A szultán egy alkalommal 
bejelentette ugyan, hogy európai ellenségei földjére szán- 
dékozik áthelyezni a szent háború színterét, de ez csak üres 
nagyotmondás volt, nem valós lehetőség. Rövid távon 
azonban korántsem volt elképzelhetetlen, hogy az ÖOrosz- 
lánszívű elérje a Nílust. 

Richárdot azonban figyelmeztették arra, hogy ha gyakor- 
latilag ő maga pénzelte is az egész nagyszabású vállalkozást, 
mégsem hódítóként, hanem zarándokként utazott a Szent- 
földre. Az Oroszlánszívű nem értette Szaladin Arszuf után 
követett védekező stratégiáját. Úgy nyilatkozott nagy ellenfe- 
léről, hogy ,nincs semmiféle terve, és nem reménykedhet 
támogatásban . Richárd közelebb járt az igazsághoz, mint 
gondolta volna. Hiszen Szaladinnak most, amikor az fenye- 

gette, hogy összeomlik minden, amit felépített, valóban 
nagy szüksége lett volna az egységes iszlám világ erejére. 

Aszkalon lerombolásának befejeztével a szultán Ramlába 
vonult át katonáival. Ennek a városnak a falait is lebontotta, 
majd visszatért Jeruzsálembe, és a szent város megerősíté- 
sére összpontosította figyelmét. Döntött: Jeruzsálemet 
akár egész hadserege és a saját élete árán is megpróbálja 
tartani. Miközben Richárd király leveleket írogatott Európába 
minisztereinek, és azt ígérte, hogy heteken belül elfoglalja a 
szent várost, Szaladin beásta magát, és arra készült, hogy 
állóháborúban őrli fel a keresztesek erejét. Ha ismerte volna 
Richárd valódi lelkiállapotát, alighanem nagy kő esett volna 
le a szívéről. Az angol király ugyanis fizikailag és pénzügyileg 
is teljesítőképessége határához közeledett, és a hurráopti- 
mista hangvételű levelek mellett írt olyanokat is, amelyek- 
ben valósággal könyörgött, hogy küldjenek katonát, pénzt, 
ellátrnányt. 

A rövid jaffai idill fellazította a vasfegyelmet, amelyet 
Richárd kényszerített a keresztes seregre. Közben Akkonba 
is eljutott a hír, hogy az Oroszlánszívű bevette Jaffát, és 
megtisztította a dél felé vezető tengerparti utat. A keresztes 
zarándokokkal érkezett , turisták" is felbátorodtak, és százá- 
val merészkedtek ki a viszonylagos biztonságot nyújtó 
Akkonbáól. Volt, aki hajón érkezett Jaffába, mások nekivág- 
tak a szárazföldi útnak. A városban így jelentősen megsza- 
porodott az ,éhenkórászok száma, ráadásul a keresztes 
harcosok egy része úgy érezte, ő már megtette, ami tőle 
elvárható. Mivel Jeruzsálem azonnali megtámadása nem 
jöhetett szóba, ezek a katonák elhajóztak Akkonba, onnan 
pedig hazatértek Európába. A hadsereg vezérkara csak 
akkor döbbent rá, mennyire megcsappant a létszám, ami- 
kor összehívták a Jaffa melletti szőlőskertekben és gyümöl- 
csösökben pihenő csapatokat. A tábori rendőrség vezetését 

kichárd Lusignani Guidóra bízta, neki kellett visszamennie 
Akkonba, hogy felhajtsa a kóbor katonákat. Ebben a 
nehéz időszakban Richárd a szokásos taktikáját alkalmazta: 
ő maga folytatta a háborút. Nap mint nap kilovagolt, 
,begyűjtött" néhány török fejet, majd tárgyalást ajánlott 
Szafadinnak. Szaladin fivére a jelek szerint élvezte az angol 
királlyal folytatott diplomáciai csatározást, bár annak körül- 
belül annyi jelentősége volt a hadviselő felek számára, 
mintha sakkozással múlatták volna az időt. Az ,árnyékbok- 
szolás" közepette azonban hirtelen igen fontos változás állt 
be a harci helyzetben. Szaladin ugyanis üzenetet kapott az 
egyetlen keresztes lovagtól, akitől jobban félt, mint Richárd- 
tól. Ez a lovag Montferrati Konrád volt, aki szövetséget aján- 
lott a szultánnak. Megígérte, hogy segít visszafoglalni 
Akkont, ha megkapja Szidónt és Bejrútot. Konrád a keresz- 
ténység ügye szempontjából árulást követett el, de nem sza- 
bad megfeledkeznünk arról, hogy úgy érezte, nem tartozik 
nűséggel Richárdnak. Hiszen az angol király a riválisát, 
Lusignani Guidót támogatta a jeruzsálemi trónért vívott 
harcban. 

Az Oroszlánszívű nagyon komolyan vette Konrád Sza- 
ladinnak való felajánlkozását. Azonnal áthajózott Jaffából 
Akkonba, hogy segítsen Guidónak a katonák összefogdosá- 
sában. Konráddal is tervezett egy találkozót, de erre nem 
került sor. Az uralkodó két héten belül visszatért Jaffába, 
feleségével és húgával együtt. Szépszámú katonát is hoztak, 
akik idejekorán próbáltak meg , lelépni". 

Szeptember 29-én a király solymászni ment néhány tár- 
sával. Páncél nélkül, könnyű fegyverzetben indultak útnak. 
A kis kiruccanás végén hajszál híján a muszlimok börtöné- 
ben kötött ki. A krónikák arról számolnak be, hogy a vadá- 
szat után Richárd lepihent, lehet, hogy el is szundított, ami- 
kor rájuk rontott egy török lovasszázad. Richárdot akarták 

elfogni, de nem ismerték fel, mivel az ő szemükben a fran- 
ciák mind egyformának tűntek. Az Oroszlánszívű szélvész- 
gyors paripája, Fauvel nyergébe pattant, és vadul kaszabolni 
kezdte a törököket. Társai már nem muzsikáltak ilyen fénye- 
sen, és többen ott is hagyták a fogukat, köztük Maruni 
Rajnald, a híres lovag, az unokaöccse, Valter, valamint két 
testvér, Stabulói Alan és Lukács. A nagy felfordulásban a 
törökök már Richárd közvetlen közelébe jutottak, amikor az 
egyik francia lovag, Préaux-i Vilmos, arabul elkiáltotta 
magát, hogy ,Melek Rik!" Erre a törökök hagyták az Orosz- 
lánszívűt, és Vilmost ejtették foglyul helyette. 

A táborba visszatérő Richárdot nagy üdvrivalgással 
fogadta a sereg, Préaux-i Vilmos elvesztését azonban fölöt- 
tébb sajnálták. Ugyanakkor a francia nemesek egy része, 
köztük a Hugó burgundiai herceg által vezetett csoport, fel- 
bőszült azon, hogy Richárd csak játszik a saját és mások 
életével. Szemére hányták, hogy hiányzik belőle a köteles- 
ségtudat, és csak a kedvteléseinek hódol: solymászik meg 
török fejeket aggat a nyergére. A király elismerte, hogy fele- 
lőtlenül viselkedett, de hozzátette: ,Az ember nem tudja 
csak úgy kihajítani az ablakon a természetét, még vasvillával 
sem." Az igazság az volt, hogy addig hihetetlen módon 
rámosolygott a szerencse. Túlélte a sebesüléseket, a króni- 
kus betegeskedést, és a csaták során felé szálló rengeteg 
lövedék sem tett kárt benne. Pedig ha csak egy is eltalálja 
közülük, az egy csapásra véget vetett volna az életének — és 
a keresztes hadjáratnak is. Richárd azonban nem az az 
ember volt, aki személyes terrnészetű dolgokban bárkire is 
hallgatott. A bírálatok ellenére továbbra is veszélyesen élt, és 
ezzel kivívta az egyszerű katonák rajongását, a komolyabb 
harcosok tiszteletét azonban nem. 

A Szafadinnal folytatott diplomáciai csatározás, amely 
könnyed, időhúzó jellegű alkudozásnak indult, most komo- 

lyabb színezetet öltött, mert Richárd keresni kezdte a háború 
békés lezárásának lehetőségét. Ismét a fivérén, Szafadinon 
keresztül értekezett Szaladinnal, és Akkonból való visszaté- 
rése után a tárgyalások bonyolult, titokzatos, sőt kétértelmű 
színezetet öltöttek. Richárd kezdetnek küldött Szafadinnak 
egy csodaszép lovat. Ez elég nagyvonalú ajándék volt 
ahhoz, hogy jelezze szándékai komolyságát. Ezután kifej- 
tette álláspontját a két fél közti vitás kérdésekről. Elmondta, 
hogy Jeruzsálem a keresztények számára nem alku tárgya, 
mert , hitük legszentebb helye", és a legfőbb oka annak, 
hogy felfegyverkezve a Szentföldre jöttek. Visszakövetelte a 
muzulmánok által Hattínnál zsákmányul ejtett Szent Keresz- 
tet is, mondván, hogy az a keresztényeknek szent ereklye, a 
muszlimoknak pedig csupán egy fadarab. Végül pedig kije- 
lentette, hogy a keresztesek ragaszkodnak a Jordán folyótól 
nyugatra eső területhez. Szaladin mindhárom feltételt eluta- 
sította, és ezen az Oroszlánszívű aligha csodálkozhatott, 
hiszen tudhatta, hogy Jeruzsálem a muszlimok számára 
sem alku tárgya. Az angol uralkodó azonban ezt a három 
feltételt csak a diplomáciai sakkjátszma nyitólépésének 
szánta. Valójában egy ,áldozaton" törte a fejét, amellyel 
zavart kívánt kelteni az ellenség vezérkarában. Az , áldozat" 
nem más lett volna, mint szeretett húga, Johanna, Szicília 
egykori királynéja. Richárd felvetette Szaladinnak, hogy 
Szafadin vegye feleségül Johannát, és uralkodjanak együtt a 
Jeruzsálemi Királyságban. Johanna királyi székhelye a szent 
város lenne, ő, Richárd pedig neki adná Akkont, Jaffát és 
Aszkalont. Az ajánlat sem Szaladinnak, sem a fivérének nem 
nyerte el a tetszését, de mire futáraik visszaértek a keresz- 
tény táborba, újabb fejleményekről szerezhettek tudomást. 
Mint kiderült, Richárd nem szólt Johannának a tervéről, és 
a húga ,a méltatlanságtól és a haragtól tombolva" félreért- 
hetetlenül közölte vele, hogy nem megy férjhez egy 

muszlimhoz. Richárd erre erélytelenül azt felelte, hogy majd 
megpróbálja megnyerni Szafadint a keresztény hit számára, 
és az ötlet ezzel hamvába holt. Most, hogy a harci helyzet 
javult, az Oroszlánszívű készen állt arra, hogy kivonuljon 
Jaffából, és meginduljon Jeruzsálem ellen. , Étvágygerjesz- 
tőnek" többször is személyesen vezetett fegyveres felderítő 
portyát. Ezek során kiszabadított néhány keresztest a halál 
torkából, és begyűjtött néhány török fejet. Ezenkívül fel- 
ügyelte a Jaffából Jeruzsálembe vezető úton magasodó 
Casal Maen erőd újjáépítését is. 

A legjelentősebb keresztény krónikák szerint Richárd 
Casal Maenben kapott egy üzenetet, hogy onnan talán 
három kilométernyire jelentős túlerőben lévő török haderő 
támadta meg a templomos lovagok egy csoportját. A király 
először Chauvignyi Andrást küldte a megsegítésükre, majd 
maga is nyeregbe szállt, és utánuk eredt. A csetepaté köze- 
lébe érve azonban azt látták, hogy a templomosok óriási túl- 
erő ellen küzdenek, és megpecsételődni látszik a sorsuk. 
A király társaságában lévő két earl, Saint-Poli Hugó és 
Leicesteri Róbert félrehívta Richárdot, és figyelmeztette, 
hogy a megmentésükre tett kísérlet biztos halált jelentene. 
Így próbáltak a lelkére beszélni: ,Ha téged baj ér, vége a 
keresztény világnak!" Mire Richárd: , Ezeket az embereket én 
küldtem ide. Ne nevezzenek többé királynak, ha nélkülem 
halnak meg!" Azzal megsarkantyúzta a lovát, és — természe- 
tesen — szétzavarta a törököket. Végzett többek között az 
egyik legnagyobb török harcossal, a keresztény krónikások 
által (tévesen) Ar-al-hajsz néven emlegetett óriással is. 
(Igyanerről az esetról Bahá ad-Dín is beszámol. Apró török 
sikernek tünteti fel, és nem említi, hogy Oroszlánszívű 
Richárd is ott lett volna. 

Richárd annak rendje-módja szerint panaszt tett Szafa- 
dinnál a tárgyalások idején történt atrocitás miatt. A törökök 

ezt aligha vették komolyan, hiszen tudvalevő volt, hogy az 
angol király csak a megfelelő pillanatot várja, hogy lecsap- 
hasson Jeruzsálemre. A muszlimok sokkal fontosabbnak 
tartották a Montferrati Konráddal folytatott tárgyalásaikat, 
amelyek Szidóni Rajnald közvetítésével zajlottak. Szafadin 
továbbra is rendszeresen vendégül látta a sátrában Richár- 
dot, az egyik alkalommal egy gyönyörű lány énekelt és tán- 
colt az angol uralkodó szórakoztatására. Az Oroszlánszívű 
azzal viszonozta a szíveslátást, hogy ,lovaggá ütötte" 
Szafadin fiát. Szaladin közben változatlanul abban remény- 
kedett, hogy ha szövetségre lép Montferrati Konráddal, az 
olyan mértékű töréshez vezet a keresztes seregben, hogy 
Konrád halála esetén kénytelenek lesznek visszatérni a saját 
földjükre. Amikor az angol király rádöbbent, hogy nem csak 
ő tárgyal a törökökkel, engedett a követeléseiből. Ezzel 
elérte, hogy amikor Szaladin az emírek tanácsa elé vitte az ő 
hivatalos javaslatát és Konrád nem hivatalos felajánlkozását, 
a tanács az előbbit vitatta meg. Ugyanakkor Richárd nem 
kis port kavart a keresztény táborban azzal, hogy hajlandó 
lett volna férjhez adni egy keresztény nőt egy muszlim férfi- 
hoz. Súlyos bírálatok érték, még támogatói (akik közé bíz- 
vást sorolhatjuk a krónikásokat) is értetlenül álltak a diplo- 
máciai érzék teljes hiányáról árulkodó ötlet előtt. Azzal 
próbálták mentegetni, hogy az egyszerű észjárású keresz- 
tény harcost lóvá tették a fondorlatos keletiek. 

Miután a béketárgyalások kudarcba fulladtak, Richárdra, 
ha be akarta venni Jeruzsálemet, téli hadjárat várt. A keresz- 
tesek hamarosan megértették, miért is küldik haza a 
muszlimok a katonákat novemberre és decemberre. Három 
hónapig megállás nélkül zuhogott az eső, és Richárd harco- 
sainak feje fölé nemigen került fedél a Szaladin által lerom- 
bolt városokban, köztük Ramlában és Lüddában. A szultán 
megcsappant létszámú serege zömét együtt tartotta Jeru- 

zsálemben, de a hegyekbe is küldött gerillacsapatokat, hogy 
zaklassák a kereszteseket. 

Így múlt el 1191 karácsonya. A keresztesek mocskos 
táborhelyeken kuporogtak összebújva, száraz ruhájuk nem 
volt, élelmük is alig. Nap mint nap szedték áldozataikat 
a betegségek, az alultápláltság, no meg a török nyílvesszők. 
Richárd 1192. január 3-án újra parancsot adott seregének a 
Jeruzsálem felé történő előrenyomulásra, de inkább csak 
azért, hogy elfoglalja őket valamivel, és elejét vegye a teljes 
demoralizálódásnak. Elmentek Bajt Núbáig, és a beszámolók 
szerint a sereget kísérő zarándokokat fellelkesítette a gondo- 
lat, hogy mindössze néhány órányira vannak Krisztus szent 
sírjától. Az esőt felváltó havas esőben, majd havazásban, a 
süvöltő szélben a hit melegítette őket. A szegényebb kereszte- 
sek közül sok áldozatot szedett az ítéletidő, és a krónikások 
szerint , rozsdásodott a páncél, lerohadt róluk a ruha, meg- 
romlott a kétszersült, megavasodott a szalonna". A borzal- 
mas körülmények hatására a szentföldi lovagrendek tagjai, a 
templomosok és az ispotályosok, megelégelték a dolgot, és 
visszafordultak. Döntésüket többek között azzal magyarázták 
Richárdnak, hogy a tengerparttól elvágva, a hegyekben éhe- 
zés vár rájuk. Ráadásul, ha sikerül is elfoglalni a várost, a 
következő évben úgyis visszaszerzi Szaladin, vagy egy másik 
muszlim hadvezér, hiszen a keresztesek túlnyomó többsége 
úgy tervezi, hazatér, miután imádkozott a Szent Sírnál. Erős 
érvek voltak ezek, de Richárd és Burgundiai Hugó tudta, 
hogy ha visszafordulnak, értelmét veszti az egész keresztes 
hadjárat, és ezért ők lesznek a hibásak. Különösen az Orosz- 
lánszívű rágódott sokat a döntésen, nem adta be egykönnyen 
a derekát. Követelte, hogy adjanak neki egy Jeruzsálem-tér- 
képet, majd miután egy ideig tanulmányozta, belátta, hogy 
csapatai legyengült állapota miatt nehéz lenne bevennie a 
várost. Az erődítményt nem lehetett ugyan Akkonhoz hasonlkí- 

tani, de a keresztes sereg sem volt olyan félelmetes haderő, 
mint hat hónappal azelőtt. A templomosok azt javasolták, 
hogy vonuljanak vissza, és erősítsék meg Aszkalont, hogy ott 
lehessen a szent város elleni újabb támadás bázisa — vagy 
akár egy egyiptomi invázióé. Richárd meghajolt az érvek 
súlya alatt, és a sereg visszafordult Ramla felé. Szaladin, aki 
már Barbarossa Frigyes keresztes hadjáratának kudarcát is 
isteni beavatkozásnak tulajdonította, úgy érezte, Richárd 
mostani visszavonulása is a muszlimok buzgó imáinak 
köszönhető. A szultán reményvesztettsége, önbizalomhiánya 
kihatott a muszlimok harci szellemére. Emírjei közül nem 
sokan hittek abban, hogy Jeruzsálemet tartani tudják a rette- 
gett Oroszlánszívű Richárd ellen. Ragaszkodtak hozzá, hogy 
amennyiben ostromra kerül a sor, azt Szaladinnak vagy vala- 
melyik fiának is végig kell csinálnia velük együtt. A hírt, hogy 
mégsem lesz ostrom, úgy fogadták, mint valami csodát. 

A harci szellem azonban most a keresztesek körében is 
rohamosan romlott. A közkatonák ugyanis azt hitték, gyerek- 
játék lesz Jeruzsálem bevétele. Úgy érezték, őrültség, sőt áru- 
lás az utolsó pillanatban meghátrálni. A hadvezetés művésze- 
tének finomságairól mit sem tudó, reményvesztett bakák 
szokatlanul hevesen szidták kichárdot. A bűntudattól gyötört 
uralkodó ideje jó részét a beteg, magatehetetlen harcosok 
mentésének szentelte: intézkedett, hogy szekereken szállítsák 
vissza őket a tengerpartra. Úgy érezte, ez a legkevesebb, amit 
megtehet. Közben a burgundiai herceg francia kontingense 
, a lábával szavazott": egy részük Akkonba ment, hogy a város 
bordélyházaiban, kocsmáiban gyűjtsön erőt, a többiek pedig 
Montferrati Konrádhoz csatlakoztak Türoszban, és részt vet- 
tek a Richárd elleni összeesküvésben. 

Az Oroszlánszívűt felbőszítette, hogy szövetségesei, aki- 
ket oly sokáig fizetett, faképnél hagyták. A hadsereg marad- 
ványa rettenetes körülmények között haladt tovább. 

Az Aszkalon felé vezető utak a rajtuk haladó sok ezer ember 
és ló súlya alatt már annyira megrongálódtak, hogy szabá- 
lyos mocsárrá változtak, amelyben katonák és öszvérek egy- 
aránt szép számmal lelték halálukat. A várost romokban 
találta a keresztes sereg, úgy, ahogy Szaladin otthagyta, a 
tenger pedig olyan viharos volt, hogy a hajók nem mertek 
bejönni a kikötőbe. A keresztények egy teljes héten át ásták 
vackaikat a romok között, a föld alatt, mint a patkányok. 
Voltak, akik a kőbe vájtak maguknak kis barlangot. 
A málha, amit magukkal vittek Bajt INúbába, a visszaúton 
jórészt eltűnt a mocsárban, az élelmet szállító flotta pedig, 
amikor végre megpróbált behajózni a kikötőbe, viharba 
került, és sok hajó darabokra tört. Richárd a rá jellemző 
elszántsággal elrendelte, hogy szedjék össze a szerencsétle- 
nül járt hajók partra vetett faanyagát. Ebből új, egyszerűbb 
gályákat építettek, amelyeket jobb idő esetén ideálisan lehe- 
tett használni a part közelében. 

A király futárokat menesztett a francia katonákhoz, hogy 
térjenek vissza a szolgálatába. Egy részük azt mondta, jön, 
de csak azzal a feltétellel, hogy húsvétkor visszamehet 
Akkonba, onnan pedig haza, Franciaországba. Kichárdnak 
nem volt más választása, mint beleegyezni. Miután ily módon 
megerősítette seregét, hozzáfogott Aszkalon újjáépítéséhez 
és erődítéséhez. A krónikások, érzékeltetve a város Szaladin 
pusztítása előtti méreteit, elmondják, hogy Aszkalonnak ere- 
detileg ötvenhárom tornya volt. Hosszú időn át épült, abban 
az időszakban, amikor a keresztesek az iszlám világ gyönge- 
sége, széthúzása miatt békében, biztonságban élhettek. 
Most viszont néhány ezer kimerült katonának kellett megkí- 
sérelnie a város újjáépítését, majd szembenéznie a három- 
szoros túlerőben lévő ellenséggel, amelynek soraiban ott 
voltak a legnagyobb muszlim harcosok is. Arra már nem 
futotta a keresztesek pénzéből, hogy helybeli kőműveseket 

és építőmunkásokat fogadjanak fel, ezért Kichárd király lett 
a főépítész, a lovagjai pedig letették fegyvereiket, és kézbe 
vették a lenézett mesteremberek szerszámait. 
Oroszlánszívű Richárd gondjait a belső megosztottság is 
szaporította. Megpróbálta rendezni viszonyát Montferrati 
Konráddal: hívta, hogy jöjjön vissza a keresztes sereghez, és 
teljesítse kötelezettségeit Lusignani Guidóval szemben - aki, 
ha csak papíron is, de változatlanul jeruzsálemi király, azaz 
Konrád hűbérura volt. Erre a felszólításra Richárd aligha 
remélhetett választ, különösen annak fényében, hogy Kon- 
rád gyenge, puhány alaknak tartotta Guidót. Amíg tehát a 
király Guidót támogatta, a kiegyezés szóba sem jöhetett. 
Mindennek tetejébe Richárdnak azzal a problémával is 
szembesülnie kellett, hogy mindig is sok bajt keverő francia 
szövetségesei végleg ott akarják hagyni. A vita a pénz körül 
forgott. Fülöp Ágost ugyanis, amikor 1191 augusztusában 
távozott Palesztinából, Burgundiai Hugó parancsnoksága 
alá helyezte hadseregét, de a katonák zsoldjára egy garast 
sem hagyott hátra. A herceg kénytelen volt ötezer márkás 
kölcsönt felvenni Richárdtól, de 1192 februárjára ez az 
összeg is elfogyott, és zendülés fenyegetett. Hugó újabb 
kölcsönért fordult az angol uralkodóhoz, aki azonban eluta- 
sította a kérését. Ebben szerepet játszott az is, hogy 
Richárdnak időközben tudomására jutott, hogy Fülöp Ágost 
megszegte a franciaországi Anjou-birtokokkal kapcsolatos 
ígéretét. Hugó herceg heves szóváltás után kivonta csapa- 
tait Richárd parancsnoksága alól, és visszament velük 
Akkonba. Itt szövetkezett Konrád híveivel, és a márkival 
együtt a város helyőrségét alkotó különböző itáliai alakula- 
tok között szította a viszályt. A pisaiak Guido és hűbérura, 
Richárd oldalára álltak, genovai ellenlábasaik pedig Konrá- 
dot és a franciákat támogatták. Akkon nyugalmát rövidesen 
a pisai és genovai katonák, tengerészek belharca dúlta fel. 

Hihetetlen módon még a város újabb ostromára is sor 
került: Konrád Türoszból érkező hajói a tengerről, a franciák 
és a genovaiak pedig a szárazföldről támadtak. A pisaiak 
kőhajító ágyúkkal védekeztek Konrád ellen. Ez volt az egész 
keresztes hadjárat mélypontja. A törökök láthatták, hogy 
bármennyire nem egységes az iszlám világ, a keresztények- 
nél sem kisebb a zűrzavar. 

A pisaiak három napig állták Konrád támadását. Ez idő 
alatt futárok indultak útnak dél felé, hogy segítségül hívják 
Richárdot. Az angol király ezúttal is fáradhatatlannak bizo- 
nyult a legfőbb hadúr szerepében. Kaiszareiában érte a hír, 
mivel már elindult észak felé, hogy találkozzon Konráddal. 
Miután felmérte a helyzetet, lóra pattant, és elvágtatott az 
éjszakában. Nem sokkal azután érkezett meg Akkonba, 
hogy Hugó és Konrád a jöttének hírére visszamenekült 
Türoszba. Akkon tehát biztonságban volt — legalábbis a 
keresztényektől nem kellett többé tartania. Richárd gondos- 
kodni akart róla, hogy ez így is maradjon, ezért mind Kon- 
ráddal, mind Hugóval találkozott. Konráddal nem sokra 
jutott, a burgundiai herceg viszont az adósság fejében 
átadta neki legértékesebb török foglyait. Az angol király 
most Szaladinnal próbálta felújítani a tárgyalásokat. Toroni 
Onfroi közvetítésével felajánlotta a muszlimoknak a jeruzsá- 
lemi Sziklaszentélyt, azzal a feltétellel, hogy a város többi 
részét visszaadják a keresztényeknek. Szaladin emírjei közül 
néhányan úgy vélték, Richárd ajánlata már-már elfogad- 
ható, a szultán azonban, mihelyt jobb lett az idő, újra a kato- 
nai megoldás lehetőségét kezdte keresni. 

Az Oroszlánszívű április 1-jén aggasztó helyzetbe került. 
Montferrati Konrád és Burgundiai Hugó nem volt hajlandó 
együtt harcolni vele Szaladin ellen, a francia katonák pedig, 
akik addig hűek maradtak a keresztes hadjárathoz, követel- 
ték, hogy tartsa be a szavát, és engedje haza őket Európába. 

A király tehát jócskán megcsappant létszámú haderővel kel- 
lett nekivágjon az 1192. évi hadjáratoknak. A krónikások 
szerint hétszáz, a hadserege színe-javát jelentő francia lovag 
indult el ekkor Akkon felé, hogy onnan hazahajózzon. 
A hangulat javítására Richárd húsvéti lakomát rendezett a 
táborban, alaposan megetette-megitatta a hozzá hűségese- 
ket. Most, hogy ismét szárazabb lett az idő és járható a talaj, 
a keresztények portyára indultak, és el is fogtak két muszlim 
karavánt. Számos foglyot és rengeteg lovat, szamarat, tevét, 
birkát zsákmányoltak. Richárd még a fejvadászatot is újra- 
kezdte, egészen Daronig vezette portyázó csapatait. Felde- 
rítő utakat tettek, keresték a város gyenge pontjait. Úgy 
tűnt, a téli gondok elmúltak, és a király újra önmaga lett. 
Ekkor azonban futár érkezett Angliából, és a hír, amit 
hozott, sokkolta az egész keresztes tábort. 

A hírnök Richárd király kancellárjaitól hozott levelet, akik 
könyörögtek az uralkodónak, hogy azonnal térjen haza Ang- 
liába, mert fivére, János meg akarja kaparintani a koronát. 
Világos volt az üzenet: ha Richárd a Szentföldön marad, 
mind angliai, mint franciaországi birtokait elveszítheti. 
A fivére és Fülöp Ágost tettei szöges ellentétben álltak mind 
az egyház tanításaival, mind a lovagi hagyományokkal. Egy 
keresztes vitéz tulajdona ugyanis szent és sérthetetlen volt, 
de mindig akadt olyan pap, aki feloldozta az efféle, busásan 
jövedelmező bűnök elkövetőit. 

Richárd a hadjárat korábbi szakaszában is tudott egyet- 
mást az angliai fejleményekről, de amíg Fülöp Ágost vissza 
nem utazott Franciaországba, úgy érezte, a kancellárok és 
az édesanyja kordában tudják tartani Jánost. Most viszont 
igen komolyra fordultak a dolgok. Richárd fő kancellárja, 
Longchamp-i Vilmos 1191 nyaráig ura volt a helyzetnek, ha 
akadtak is kisebb nézeteltérései János herceggel. Richárd 
még Messinában hallott ezekról a vitákról, és hazaküldte 

Coutances-i Valter roueni érseket. Levelet is küldött vele, 
amelyben felhatalmazta, hogy szükség esetén vegye át 
az irányítást Longchamp-i Vilmostól. Az Eleonóra királynéval 
együtt utazó püspök azonban igen lassan jutott el Angliába. 
[Időközben Longchamp megállapodott János herceggel, 
hogy támogatni fogja a trónigényét, ha Richárd életét veszti 
a keresztes hadjárat során. A főkancellár azonban 
1191 szeptemberében szarvashibát követett el, és így János 
kiakolbólíthatta a hatalomból. kichárd féltestvére, Gottfried 
yorki érsek ugyanis még a király elutazása előtt meg- 
esküdött, hogy három évig nem teszi be a lábát Angliába, 
de megszegte fogadalmát. Dovernél ért partot, és Long- 
champ-i Vilmos azon nyomban elrendelte a letartóztatását. 
Gottfried egy közeli kolostorban húzta meg magát, de 
négynapi ostrom után egyenesen az oltártól rángatták 
el, és tömlöcbe vetették. Az eset mindenkit a Becket- 
gyilkosságra emlékeztetett, és János hercegnek oly mérték- 
ben sikerült felheccelnie a papságot, hogy Longchamp 
kénytelen volt női ruhában elmenekülni. A kancellárt végül a 
doveri tengerparton fülelte le egy , félmeztelen halász". Egy 
hetet töltött a doveri börtönben, majd dicstelenül Flandri- 
ába menekült. 

János hercegre, miután a kancellártól megszabadult, 
sokkal félelmetesebb ellenfelek vártak: a Szicíliából vissza- 
tért Coutances-i Valter és Eleonóra királyné. Hazajött a 
Szentföldről Fülöp Ágost is, és bosszút forralt a Richárdtól 
elszenvedett megaláztatásokért. Odaígérte Jánosnak a fran- 
ciaországi Anjou-birtokokat, ha hajlandó feleségül venni 
sokat szidott húgát, Álizt. Mielőtt a herceg elfogadhatta 
volna az ajánlatot, Eleonóra királyné és a roueni érsek figyel- 
meztette: ha bármiféle egyezséget köt Fülöp Ágosttal, 
elveszti összes angliai birtokát. János erre átmenetileg meg- 
hunyászkodott, a csalódott Fülöp Ágost pedig le akarta 

rohanni a kichárd fennhatósága alá tartozó normandiai her- 
cegséget. Csakhogy egyetlen vazallusa sem volt hajlandó 
részt venni egy Szentföldön harcoló keresztes területének 
megtámadásában. 

Richárd, miután mindezekről értesült, gyorsan cseleke- 
dett. Összehívta leghűségesebb támogatóit, és közölte 
velük, hogy sürgősen el kell mennie. Választhatnak, hogy 
maradnak a Szentföldön, vagy vele együtt visszatérnek 
Európába. Akik a maradás mellett döntöttek, szabtak egy 
feltételt: ha Richárd elmegy, bízza őket a hadvezetésben jár- 
tas parancsnokra. Más szóval nem akartak újabb Hattínt, és 
Guidónál jobb király irányításával akartak harcolni. Richárd 
megkérdezte tőlük, jobban megfelelne-e nekik Montferrati 
Konrád. Egy emberként azt felelték, hogy Konrádot szívesen 
követik, Guidót viszont semmiképpen. Az Oroszlánszívű 
belátta, hogy bármennyire támogatni tartozik hűbéresét, 
Guidót, Konrád a jobb választás. Ezért elküldte unoka- 
öccsét, Champagne-i Henriket Türoszba, hogy ismertesse 
Konráddal a döntést, és kérje fel a trón elfogadására. Az 
uralkodó remélte, hogy ezzel megszűnik a keresztény tábor 
megosztottsága, és Konráddal együtt a burgundiai herceg 
is visszatér a hadsereg kötelékébe. Ugyanakkor eszébe 
jutott, hogy Guido számára is megédesítheti a keserű piru- 
lát, ha felajánlja neki a nemrég meghódított Ciprust. Erede- 
tileg a templomosoknak akarta eladni a szigetet, de a lovag- 
rend csak a vételár egy részét fizette ki, a hátralék 
összegyűjtése érdekében pedig keményen adóztatni kezdte 
a lakosságot. A ciprusiak fellázadtak, és a lovagok örömmel 
továbbadták a szigetet Guidónak negyvenezer bizánci ara- 
nyért. A Lusignan család ezután csaknem három évszáza- 
don át uralta Ciprust. A dinasztiaalapító Guidónak, aki 
mindössze tizenkét éve volt a Szentföldön, egy évtizeden 

belül ez volt a második királysága, ami nem kis teljesítmény 
egy szerény képességű poitoui lovagtól. 

Nem sokkal ezután történt a keresztes hadjáratok korá- 
nak egyik legtöbb vitát kiváltó eseménye, amelyért igaztala- 
nul Richárdot kiáltották ki bűnösnek: a , Hegyek Öregjének" 
követői meggyilkolták Montferrati Konrádot. Amikor Cham- 
pagne-i Henrik megérkezett Türoszba a hírrel, amelyre Kon- 
rád már öt éve várt, a lovag térdre borult, és ünnepélyes 
esküt tett. Azt mondta, csak akkor koronázzák királlyá, ha 
méltónak bizonyul rá. A cinikusok később e szavait idézve 
felvetették, hogy végzetéhez a gőgje is hozzájárult. Henrik, 
miután teljesítette küldetését, visszatért Akkonba, hogy elő- 
készítse a koronázást. 

Konrád halálához hihetetlenül banális, hétköznapi törté- 
nések sora vezetett. Beigazolódott, hogy a nagy emberek 
ugyanúgy pórul járhatnak, mint legalacsonyabb rendű 
vazallusaik. Konrád 1192. április 28-án este a feleségével 
akart vacsorázni, de az asszony olyan sokáig időzött a fürdő- 
ben, hogy éhes férje egy idő után nem bírta tovább. Elindult 
barátjához, Beauvais püspökéhez, de mire odaért, már 
leszedték az asztalt. Konrád vállat vont, és arra gondolt, 
hogy a kis séta legalább még jobb étvágyat csinál. Elindult 
hazafelé, remélve, hogy a felesége végre-valahára elkészül. 
Egy sarkon befordulva kis híján összeütközött két csuklyás 
szerzetessel, akik azt állították, levelet hoztak neki. Amikor 
Konrád a levélért nyúlt, két tőr is a testébe fúródott, és hol- 
tan esett össze. A gyilkosok Rasíd ad-Dín Szinán, közismer- 
tebb nevén ,a Hegyek Öregje" hírhedt muszlim szektájának 
tagjai voltak. Az 1170-es években Szaladin ellen is ez 
az aszaszin szekta kísérelt meg merényletet. 

Néhány röpke héttel azelőtt úgy tűnhetett, hogy Konrád 
halálának Richárd a legnagyobb haszonélvezője, ezért sokan 

azzal gyanúsították, hogy ő rendelte meg a gyilkosságot. 

A körülmények azonban időközben megváltoztak: az angliai 
és franciaországi helyzet miatt Richárd kénytelen volt egyez- 
ségre jutni Konráddal, és a fölöslegessé vált király, 
Lusignani Guido helyzetét is békés úton rendezte. Az Orosz- 
lánszívűnek ugyan erős ellenérzései voltak Konráddal szem- 
ben az árulása miatt, lovagjai, bárói azonban makacsul 
ragaszkodtak ahhoz, hogy ne Guidó, hanem Konrád legyen 
a vezérük Richárd távollétében. Az angol királyba pedig jóval 
több stratégiai érzék szorult annál, semhogy megölesse azt 
az embert, aki a távozása után egyesíteni tudja a keresztese- 
ket. Tehát Konrád halálával Szaladin nyerhetett, nem 
Richárd. Hiszen a muszlimok az Oroszlánszívű után Konrád- 
tól rettegtek a legjobban, és a lovag most, hogy megállapo- 
dott Richárddal, immár diplomáciai fegyver sem lehetett 
Szaladin kezében. Konrád meggyilkolása mögött mégsem 
állhatott a szultán, mégpedig két nyilvánvaló okból. Egyrészt 
Richárd és Konrád között olyan gyorsan született meg az 
egyezség, hogy ideje sem volt a gyilkosság megszervezé- 
sére, másrészt pedig Szaladin esküdt ellensége volt a 
Hegyek Öregjének és bérgyilkosainak, ezért akkor is más 
utat keresett volna, ha elveit feladva az orgyilkosság mellett 
dönt. Montferrati Konrád halálának oka sokkal hétközna- 
pibb: végrehajtott egy kalóztámadást, amelynek során Rasíd 
ad-Dín Szinán néhány embere, miután kirabolták őket, vízbe 
fulladt. Azt a mesét, hogy Richárd áll Konrád meggyilkolása 
mögött, maguk az aszaszinok terjesztették el, hogy védjék 
a két gyilkost. A hazug változatot Szaladin is hallotta, és a 
jelek szerint el is hitte. A szóbeszéd Európába is eljutott, 
és hosszú távon szörnyű károkat okozott Oroszlánszívű 
Richárdnak. 

Konrád meggyilkolása teljes zűrzavart idézett elő. Richárd 
azon vette észre magát, hogy a két királyjelöltből egy sem 
maradt, és nincs megfelelő főparancsnok sem, akinek átad- 

hatná a helyét. Hugó burgundiai herceg nem tudta kizárni, 
hogy a gyilkosság esetleg Richárd számlájára írható. Arra 
gyanakodott, hogy az angol király így akart egységet terem- 
teni a keresztesek soraiban. Hugó úgy látta, a saját bizton- 
ságát az szavatolja a legjobban, ha a franciák elfoglalják 
Türoszt. Amikor azonban megpróbálkozott ezzel, Konrád 
felesége, Izabella elfoglalta a fellegvárat, és közölte a 
herceggel, hogy nem engedi be őket. INem adja át a kulcso- 
kat senki másnak, csak Oroszlánszívű Richárdnak, vagy 
Jeruzsálem következő királyának, bárki legyen is az. 

Richárd gyors cselekvésre szánta el magát. A királyság 
,kulcsa" végső soron Izabella volt, ezért úgy döntött, az lesz 
a legjobb, ha az özvegy férjhez megy az új trónigénylőhöz — 
aki nem volt más, mint unokaöccse, Champagne-i Henrik. 
A várandós lIzabellát alig egy héttel Konrád halála után hoz- 
záadták Champagne grófjához, aki így Jeruzsálem új királya 
lett. Alig került a fejére a korona, máris útra kelt lovagjaival, 
hogy csatlakozzon Richárdhoz. Az angol király azt tervezte, 
még mélyebben behatol Egyiptom területére, és megtá- 
madja a tengerparton lévő Daron városát. 

Richárd nem bírta a tétlenséget. Május 14-én szállítóha- 
jókra pakolta ostromfelszerelését, ő maga pedig a tenger- 
parton indult el Daron felé. Csak a lovagjaiból álló kis 
csapatot vitte magával, hadereje zömét Aszkalonban és kör- 
nyékén hagyta, hogy várják be Champagne-i Henrik csapa- 
tait. Richárd katonái Daronba érve döbbenten látták, milyen 
hatalmas erődítményt kellene bevenniük szerény haderejük- 
kel. Hasonlóképpen meghökkentek a török helyőrség kato- 
nái is, és azonnal kirontottak a várból, hogy megütközzenek 
a keresztesekkel. Richárd azonban elhárította a kihívást, és a 
tengerpart közelében maradva várta az ostromgépek érke- 
zését. A törökök ezután azt láthatták, hogy a király és az 
előkelő nemesurak levetik díszes öltözetüket, és maguk 

gurítják a helyére a nehéz kőhajító ágyúkat a homokban. 
Richárd személyesen töltötte meg és sütötte el az egyik ost- 
romgépet. A vártoronyra célzott, hadmérnökei pedig közben 
aláásták a vár falát. A különítménnyel tartottak az aleppói 
ostromspecialisták is, akiket az angol király még Akkonnál 
bérelt fel, és akiknek segítsége itt is igen jól jött. Ezek az 
emberek, bár voltak köztük muszlimok is, nem a vallásukért, 
hanem a pénzért harcoltak, márpedig Kichárd megbízha- 
tóan és jól fizetett. Daron négy nap alatt elesett. A helyőrség 
fel akarta adni a várat, de Richárd felszólította őket, hogy 
küzdjenek férfi módjára. A várvédők közül a roham során 
hatvanan meghaltak, további háromszáz pedig feleségével, 
gyerekeivel együtt rabszolga lett. Richárd nagy örömére 
vagy negyven keresztény foglyot is kiszabadított, akik diadal- 
masan vonultak vissza vele Aszkalonba. űtközben találkoz- 
tak a szépszámú lovag élén érkező Champagne-i Henrikkel. 
Az Oroszlánszívűnek az is örömére szolgált, hogy átadhatta 
unokaöccsének az utolsó muszlim tengerparti erődöt. 

A nyughatatlan Richárd nem tért vissza azonnal Aszka- 
lonba. Kitérőt tett a Források völgyén keresztül, ahol Szaladin 
egyik emírje megerősítette a Fügefák kastélyát, és ezerfős 
sereggel védte azt. kichárd, aki mindig is alig várta, hogy 
összecsaphasson a törökökkel, egész seregét odahívta 
Aszkalonbáól, de a várhoz érve döbbenten látta, hogy a helyőr- 
ség elmenekült. A krónikások arról számolnak be, hogy a 
kereszteseket ezután valóságos bibliai csapás érte. Parányi 
legyek felhőnyi raja támadt rájuk, és három napon át ott. csíp- 
ték őket, ahol érték. A végén úgy néztek ki, mint a leprások. 

kichárdot a Szentföld gondjai mellett az angliai problé- 
mák is nyomasztották. Egy napon arra lett figyelmes, hogy 
káplánja, Poitiers-i Vilmos, fel-alá járkál a sátra előtt, és 
keservesen zokog. Az uralkodó megkérdezte, mi baja, és a 
krónikák elég hosszan idézik a pap válaszát. Vilmos 

elmondta, hogy Richárdot az Isten választotta ki a Szentföld 
felszabadítására, ezért élt túl olyan betegségeket, sebesülé- 
seket, amibe mások belehaltak. Ő pedig most azért sír, 
mert az Oroszlánszívűnek, minden királyok és harcosok leg- 
nagyobbikának, megfordult a fejében, hogy cserbenhagyja 
a keresztény sereget. Richárdnak torkán akadt a szó, és egy 
teljes napig nem tudott válaszolni. Csak másnap hirdettette 
ki az egész hadseregnek, hogy a következő húsvétig nem 
hagyja el a Szentföldet, és mindenki készülődjön, mert 
azonnal indulnak Jeruzsálem ellen. 

Richárd döntése felvillanyozta a kereszteseket. Cham- 
pagne-i Henrik visszatért Akkonba, hogy harcba szólítsa 
a franciákat, és felhajtsa a néhai Montferrati Konrád támo- 
gatóit is. Abban állapodtak meg Richárddal, hogy június 
közepén Bajt Núbánál találkoznak. Szaladin közben tisztá- 
ban volt azzal, hogy megszületett a döntés: a keresztények 
megostromolják a szent várost. Ezért kettéosztotta hadere- 
jét: a katonák fele Jeruzsálemben maradt, a másik fele 
pedig a városon kívül zaklatta a kereszteseket, igyekezett 
erőforrásaikat pusztító csatározásokra kényszeríteni őket. 
A három hét alatt, amit Richárd Bajt Núbánál töltött, 
sok kisebb összecsapásra került sor, hol a portyázó 
muszlimoknak, hol pedig az angol király agresszív felderítő 
útjainak köszönhetően. Keresztények, muszlimok egyaránt 
izgatottan várták Champagne-i Henrik seregének érkezését. 
A keresztesek egy része, elsősorban a francia nemesek, sür- 
gették Richárdot, hogy ne várjon az unokaöccsére, hanem 
azonnal lásson hozzá a város ostromához. Az Oroszlánszívű 
azonban a rá jellemző kitűnő stratégiai érzékkel nem hagyta, 
hogy belehajszolják egy ilyen elhamarkodott döntésbe. 
Hiszen így Szaladin elvághatta volna mind a flottától, mind 
az Akkonból érkező csapatrészektől. A krónikások, akik nyil- 
ván ugyanúgy unatkoztak, mint a katonák, valós események 

híján legendákat gyártottak. Az egyik különösen drámai szí- 
nezetű: Richárd egyik felderítő útja során fellovagolt arra a 
dombra, ahonnan a keresztesek száz évvel azelőtt először 
pillantották meg Jeruzsálemet, és amelyet Montjoie-nak 
neveztek el. A nagy pillanat hatása alá került uralkodó maga 
elé emelte pajzsát, és Joinville szerint ezt mondta: ,(Iram, 
add, hogy ne lássam a Szent Várost, ha úgy hozza a sors, 
hogy nem sikerül elragadnom ellenségeinktől!" 

Miközben Richárd Champagne-i Henriket várta, hírét 
vette, hogy több ezer egyiptomi katona által kísért óriási 
karaván tart Bilbejszből Jeruzsálem felé. Június 21-én 
három kém érkezett a táborba, és arra kérték a királyt, azon- 
nal tartson velük, ha rajta akar ütni a karavánon. Richárd 
segítséget kért a burgundiai hercegtől, aki azzal a feltétellel 
állt kötélnek, hogy a zsákmány egyharmada a franciáké. 
Ötszáz keresztény lovag és hűbéres indult el Blanchegarde- 
ból dél felé. Természetesen Szaladinnak is megvoltak a 
maga kémei, akik jelentették, hogy a keresztesek meg akar- 
ják támadni a karavánt. A szultán Aszlam emír vezetésével 
elküldött ötszáz katonát, hogy figyelmeztessék a karavánt, 
és erősítsék meg az őrséget. A muszlimok bizonyultak gyor- 
sabbnak, ők értek oda hamarabb a Kerek-ciszterna néven 
ismert helyhez. Aszlam azt követelte az egyiptomi parancs- 
noktól, Felek ad-Díntől, hogy engedje át neki a karaván 
vezetését, és menjenek az éj leple alatt Hebronba. Az egyip- 
tomi ezt kerek perec elutasította, mondván, hogy a karaván 
a sötétben szétszakadozna, és virradat után könnyű préda 
lenne. Végül Felek ad-Dín akarata érvényesült, és letáboroz- 
tak a Kerek-ciszternánál. Itt vették észre őket Richárd felderí- 
tői, akik értesítették az uralkodót. Richárd csapatot gyűjtött 
maga mellé, és elindultak. A király úgy tervezte, hajnalban 
ütnek rajta a karavánon. A muszlimok hamarosan tudomást 
szereztek Richárd kereszteseinek közeledtéről. Egy részük 

védekező alakzatban felsorakozott a dombokon, legjobb 
lovasaik közül azonban sokan elmenekültek, sorsára hagyva 
a gyalogságot. Aszlam emír, aki forrt a dühtől, amiért nem 
fogadták meg a tanácsát, szintén felvitte lovasait a dom- 
bokra, remélve, hogy onnan rajta tud majd ütni a karavánt 
fosztogató kereszteseken. Ez meg is történt, de kevés siker- 
rel. A törökök harci szelleme ugyanis elég gyenge volt, a leg- 
többen csak a lovuk gyorsaságában bíztak, és elinaltak a 
keresztény katonák elől. 

Richárd valamennyi, törökök fölött aratott győzelme 
közül ez volt a legelsöprőbb, a muszlimok szemszögéből 
nézve pedig ez volt a legdicstelenebb kudarc. Sokan 
ugyanis a három-négyszeres létszámfölény ellenére sem vál- 
lalták a harcot, inkább megfutamodtak. A győzedelmes 
keresztesek szinte el sem akarták hinni, hogy ekkora szeren- 
cséjük volt. Sokkal értékesebb zsákmányhoz jutottak, 
mintha bevettek volna egy nagyobb várost. Elhajtottak 
négyezer tevét, és az állatok jó része meg volt pakolva 
, arannyal, ezüsttel, selyemmel, bíborvörös kelmékkel, búzá- 
val, liszttel, cukorral, fűszerekkel, sátrakkal, állatbőrökkel és 
mindenféle fegyverekkel". Ráadásként pedig a tevéken kívül 
több ezer ló és öszvér is tartozott a karavánhoz, Richárd 
talán mégis annak örült a legjobban, hogy Szaladinhoz nem 
érkezett meg a kétezer fős egyiptomi erősítés. A szultán 
váratlanul súlyos vereséget szenvedett, és ez a keresztények- 
től csak minimális véráldozatot követelt. Az egyik krónikás 
szerint: , Hír még nem ejtett olyan súlyos sebet a szultán szí- 
vén, mint az, amelyet aznap este hoztak neki. " A keresztesek 
azt szűrték le az esetből, hogy az ellenséggel szembeni fölé- 
nyükhöz nem férhet kétség, a törökök pedig azt, hogy szá- 
mukra nem maradt más, csak a menekülés. 

Szaladin lelkileg mélypontra jutott. Meg volt győződve 
arról, hogy Richárd most már biztosan haladéktalanul Jeru- 

zsálem ellen vonul, ezért csatarendbe állította csapatait a 
bástyafalon, és kiküldött néhány különítményt, hogy mér- 
gezzék meg a közeli vizeket. A muszlim táborban erős volt a 
széthúzás, fellángoltak a kurdok, törökök, egyiptomiak közti 
ellentétek. Szaladin hiába hivatkozott a muszlim egységre. 
Az emírek végül kiköveteltek egy tanácskozást, hogy megvi- 
tassák, mi a teendő. Egyértelmű volt, hogy rettegnek 
a könyörtelen angol királytól. Attól féltek, hogy Richárd az 
egész helyőrséget lemészároltatja, ha sikerül bevennie 
Jeruzsálemet. Ezért úgy érezték, ostobaság egyetlen helyre 
koncentrálni ,az iszlám egyetlen harcoló erejét és táma- 
szát , hiszen így vereség esetén nem tudják kiaknázni harci 
erényeiket, mozgékonyságukat. Szaladin felajánlotta, hogy 
ha szükséges, ő maga is Jeruzsálemben marad, de a barátai 
ezt hevesen ellenezték. (Igyanakkor az emírek többsége 
senki más parancsait nem volt hajlandó teljesíteni, csak az 
övét. Bahá ad-Dín azt tanácsolta urának, hogy hagyja egy 
nála magasabb erőre a döntést. Szaladin imája a jelek 
szerint meghallgatásra talált: a keresztény tábort figyelő 
muszlim felderítők nagy tanácskozásról számoltak be, 
amely után az egész keresztes haderő megkezdte a vissza- 
vonulást. 

Az történt, hogy június 29-én megérkezett Bajt Núbába 
Champagne-i Henrik és hadserege. A keresztes haderő 
Akkon két évvel azelőtti ostroma óta nem volt ennyire egy- 
séges, ettől azonban lényegében semmi sem változott. 
A karaván elrablása egyszeri siker volt, és nem mozdította 
előre a keresztény hit megőrzéséért folytatott hadjáratot. 
Nevetséges volt, ahogy a Winchesterből, Chartres-ból, Pisá- 
ból érkezett harcosok díszesen faragott keleti sakktáblákon 
meg selymeken marakodtak, és ehhez fülsértően nyekerge- 
tett keleti hangszerek, meg károgó papagájok és más egzo- 
tikus madarak szolgáltattak zenei aláfestést. 

Richárd újra ,közvélemény-kutatást tartott a megnö- 
vekedett létszámú seregben. A helybeli lovagok ismét le 
akarták beszélni a Jeruzsálem elleni támadásról. Felhívták 
a figyelmét arra, hogy Szaladin megmérgeztette a vízlelő- 
helyeket. Ráadásul egy részük öt évvel azelőtt átélte 
a Tibériásba tartó menetelés borzalmait, és nem akarták, 
hogy az addigi győzelmek egyetlen elhamarkodott döntés 
miatt kárba vesszenek. Hangsúlyozták azt is, hogy az ellen- 
ség változatlanul komoly létszámfölényben van, és hogy 
a keresztesek között továbbra is éles ellentétek feszülnek. 
A Burgundiai Hugó vezette franciák, miután részesültek 
a zsákmányolt karaván kincseiből, évek óta először voltak 
anyagilag függetlenek. Nem tűnt valószínűnek, hogy a meg- 
változott helyzetben engedelmeskednek akár Richárd, akár 
Champagne-i Herrik, az új jeruzsálemi király parancsainak. 
Henriket ugyanis Richárd bábjának tekintették. A francia 
csapat, hogy demonstrálja függetlenségét, a többiektől 
elkülönülve táborozott. Gyakoriak voltak a torzsalkodások, 
és a helyzetet tovább rontotta, amikor Hugó Richárdot 
gúnyoló dalt íratott, és a francia katonák lépten-nyomon azt 
énekelték. Az angol király válaszként maga komponált egy 
franciákat csúfoló dalt. 

Oroszlánszívű kichárd mindent megtett, hogy ne őt ter- 
helje a felelősség a Jeruzsálemmel kapcsolatos döntésért. 
Kijelölt háromszáz nemest és lovagot, hogy szavazással 
döntsenek a tizenkét döntőbíró személyéről, akik majd meg- 
hozzák a végleges döntést, hogy vonuljanak-e a szent város 
ellen, vagy sem. Kijelentette, hogy a tizenkét tagú testület 
döntése ellen nem lesz apelláta. 

Annak fényében, hogy mindkét fél erősen igénybe vette 
kémek szolgálatait, meglepő, hogy sem Szaladin, sem 
Richárd nem fogta fel igazán, milyen károkat szenvedett a 
két sereg az addigi küzdelmek során. A jelenkori történészek 

pillanatnyilag arra az álláspontra helyezkednek, hogy 
Richárd könnyű és gyors győzelmet arathatott volna Jeru- 
zsálemben. A muszlimok harci szelleme ugyanis mélypontra 
jutott, egyszerűen képtelenek voltak feltartóztatni Richárd 
kereszteseit, ezt igazolja a későbbi jaffai csata is. Az Orosz- 
lánszívű személyes jelenléte azonban annyira kulcsfontos- 
ságú volt, hogy a távollétében a muszlimok erőre kaptak, a 
keresztények pedig elerőtlenedtek volna. Hasonlóképpen a 
muszlim emírek is Szaladin jelenlétéből merítettek erőt. Ha 
a szultán nem lett volna ott Jeruzsálemben, erősen kétsé- 
ges, hogy érdemi ellenállást fejtettek volna ki. Megosztottak 
voltak ugyan, de a Szaladin vezetői képességeibe vetett hit 
egyesítette őket. Richárd ugyanakkor maga volt a keresz- 
tény seregben tapasztalható törésvonalak legfőbb oka, 
különösen a közte és a franciák között fennálló feszültség 
esetében. Tulajdonképpen meglepő, hogy Fülöp Ágost 
haderejének maradéka egyáltalán szolgálta az ellenséges 
Anjoukat. Oroszlánszívű Richárd csak Jeruzsálem meghódí- 
tásával biztosíthatta volna a további támogatásukat, egyip- 
tomi kalandozásra a franciák nem szándékoztak vele tartani. 
Tehát minél tovább halogatta Jeruzsálem elfoglalását, annál 
kevésbé ismerték el főparancsnoknak. Amikor pedig a tizen- 
két döntőbíró kezébe helyezte a döntést, a franciák voltak az 
elsők, akik elindultak visszafelé, a tengerpartra. Számukra a 
keresztes hadjárat véget ért, Angliai Richárd elárulta őket. 

Az Oroszlánszívű most is hasonló taktikához folyamo- 
dott, mint mindig, ha rosszul alakultak a dolgok: tárgyalni 
próbált Szaladinnal. Hogy ezúttal mennyire voltak komo- 
lyak a két fél párbeszédre irányuló szándékai, azt nem tud- 
hatjuk. Annyi bizonyos, hogy Szaladin óvintézkedéseket 
tett arra az esetre, ha az Oroszlánszívű meggondolná 
magát, és mégis Jeruzsálem ellen fordulna. Valószínűnek 
tűnik azonban, hogy Kichárdnál a franciák dezertálása volt 

az utolsó csepp a pohárban. Az angol király alighanem már 
jó ideje tudta: a hadjárat kudarcra van ítélve, ha Jeruzsá- 
i em az egyetlen célpontja. Egyiptom életképes alternatíva 
volt, feltéve, hogy a pisaiak és a genovaiak segítségével 
uralni tudja a tengert. Jeruzsálem azonban stratégiai szem- 
pontból bevehetetlen célpont volt, tekintettel a törökök 
nagy létszámfölényére, és arra, hogy a helyi keresztények, 
akik erősítést jelenthettek volna, még mindig igen kevesen 
voltak. Csak a keresztény telepesek intenzív beáramlása 
biztosíthatta volna, hogy a szent várost hosszú távon is 
tartani lehessen Szaladin utódaival szemben. Richárd ezért 
kész volt megosztozni a királyság területén a szultánnal, 
csak a tengerparthoz és Egyiptom kapujához, Aszkalonhoz 
ragaszkodott. Nyilván jól választott, ezt jelzi az is, 
hogy Szaladin szinte bármit odaadott volna neki, kivéve 
Aszkalont. 

Richárd visszavonuit Jaffába, lebontatta a daroni erődít- 
ményt, Aszkalonba pedig háromszáz templomos és ispotá- 
lyos lovagból álló helyőrséget telepített. Július 22-én a had- 
sereg zöme a flotta kíséretében visszavonult Akkonba. 
Keresztény és muszlim körökben egyaránt az a nézet alakult 
ki, hogy Richárd az ideiglenes fővárosból haza akar hajózni. 
Ez esetben azonban mindkét oldalon félreismerték az ural- 
kodót. Az Oroszlánszívű ugyanis egy talpalatnyi földet sem 
szándékozott a muszlimoknak hagyni a tengerpartból, már- 
pedig Bejrút még a Szaladinhoz hű erők kezén volt. Igaz, a 
város sokkal kevésbé volt jelentős, mint a délebbre fekvő 
kikötők, arra mégis alkalmas lett volna, hogy egy könnyű 
győzelemmel ,koronázzák meg" a keresztes hadjáratot. 
Ezért Richárd, amint megérkezett Akkonba, azonnal elkül- 
dött hét gályát, hogy készítsenek tervet Bejrút bevételére. 
Másnap ő maga is utánuk akart menni, és meg is tette 
volna, ha nem kap fontos hírt délről. 

Szaladin ugyanis nagy ellenfele távozása után felbáto- 
rodott, és miután kémeitől megtudta, hogy Richárd 
Akkonban van, július 27-én megtámadta Jaffát. A helyőr- 
ség négy napig ellenállt, de a törökök július 31-én betör- 
tek a városba, a megmaradt keresztény véderő pedig 
a fellegvárba húzódott vissza. Abban állapodtak meg 
Szaladinnal, hogy ha másnap délután három óráig nem 
érkezik felmentő sereg, megadják magukat. A szultán elé- 
gedett volt a megállapodással, mert azt hitte, ilyen rövid 
idő alatt még Richárd sem érhet oda. De ezúttal is téve- 
dett: az Oroszlánszívű ugyanis sosem vesztegette az időt 
azzal, hogy a kudarc lehetőségén rágódjon. A helyőrség 
még akkor üzenetet küldött neki, amikor kémeik először 
jelezték a muszlimok közeledtét, így a király már össze is 
szedte a felmentő sereget. Sok templomos, ispotályos és 
szír lovag kelt útra Jaffa felé, a francia haderő azonban 
kerek perec megtagadta, hogy egy tapodtat is mozduljon. 
Richárdnak tehát szembe kellett néznie a ténnyel, hogy 
sokszoros túlerővel áll majd szemben. Maga köré gyűj- 
tötte angol és Anjou-lovagjai egy részét, meg néhány itá- 
liai tengerészt, és gályán elindult Jaffa felé. A szárazföldön 
haladó lovagoknak Kaiszareiánál útját állták. Richárd ettól 
kezdve, bár nem tudott róla, gyakorlatilag egyedül készült 
arra, hogy szembeszálljon Szaladin Jaffát ostromló had- 
seregével. 

A hét hajót többször is ellenszél tartóztatta fel, így az 
angol király mindössze két gályával érkezett meg a város- 
hoz. Szaladin nagyon ideges volt. Nem sokkal azelőtt tudta 
meg, hogy az Oroszlánszívű már úton van Jaffa felé, így a 
megadás feltételeiről folytatandó hosszas tárgyalásokra már 
nincs idő. Ezért azt a parancsot adta a heves harcokban 
kimerült, morózus hangulatú katonáinak, hogy vegyék be a 
fellegvárat. fegyverrel. Amikor nyugovóra tért a sátrában, 

minden oka megvolt rá, hogy azt higgye, kichárd ezúttal 
elkésik. Hainalban azonban trombitaszóra ébredt, amely az 
angol király vörös hajójának érkezését jelezte. A szultán 
pánikszerűen utasította Bahá ad-Dínt, hogy vigyen további 
csapatokat a városba, és szólítsa fel a helyőrséget, hogy 
azonnal adják meg magukat. A krónikás tette, amit mond- 
tak neki, és a keresztesek meg is ígérték, hogy kapitulálnak, 
csak előbb összeszedik a holmijukat. A fellegvárból azonban 
már látták Richárd közeledő hajóit, ezért igen komótosan 
szedelőzködtek. Az Oroszlánszívű és katonái a muszlim 
katonáktól hemzsegő partot kémlelték, és annak jeleit 
kutatták, hogy a keresztények még tartják az erődöt. 
A komor kőfal azonban jól őrizte titkait, és a király már-már 
belátta, hogy elkésett, amikor egy pap a tengerbe vetette 
magát a vár ormáról, és odaúszott a hajójához. A hős pap e 
szavakat intézte az uralkodóhoz: , Nemes királyom, az embe- 
rek, akik rád várnak, elvesznek, ha Isten és felséged nem 
mutat részvétet irántuk!" Richárd döbbenten hallotta, hogy 
a keresztesek még mindig Jaffában vannak. Megkérdezte a 
papot, hol bujkálnak. ,A torony előtt várják a halált" — hang- 
zott a felelet. Richárdot nem kellett tovább biztatni. Kardjá- 
val a feje fölött hadonászva kimászott a gályából, és a leg- 
alább derékig érő vízben botladozva a part felé gázolt. 
Követték nehéz páncélzatú lovagjai és mezítlábas tengeré- 
szei ís. A partról a törökök nyílzáport zúdítottak rájuk. 
Közben a helyőrség negyvenkilenc megmaradt katonája 
a város szárazföld felőli oldalán sorban kifizette a váltságdí- 
ját, majd a törökök sorfala között távozott. A sor végén állók 
azonban hirtelen megpillantották a gályákról a vízbe szálló 
erősítést. Gyorsan felvették páncéljukat, fegyvereiket, és 
kizavarták Bahá ad-Dínt meg embereit a főkapun. Szaladin 
közben sátrában fogadta a jeruzsálemi pátriárkát, aki a 
puszta véletlen folytán tartózkodott Jaffában. Bahá ad-Dín 

hátulról odalopózott a szultán sátrához, és köhécselve, tor- 
kát köszörülve felhívta magára Szaladin figyelmét. Szaladin 
szinte szóhoz sem jutott. Az pedig már egészen bohózatba 
illő jelenet volt, amikor a pátriárka már emelte a pennát, 
hogy aláírja a vár feladásáról szóló okmányt, amikor a 
menekülő törökök kis híján feldöntötték a sátrat. Szaladin 
kurtán ráparancsolt testőreire, hogy vigyék magukkal a pát- 
riárkát, ő pedig kiadta a parancsot hadseregének, hogy 
vonuljanak vissza Jazurba. 

Richárd és társai időközben elhagyták a tengerpart 
homokját, és uszadék fából meg régi hordókból barikádot 
emeltek a városfal mentén. A király a rögtönzött erődítmény 
mögé gyűjtötte katonáit, miközben a gályákról újabb és 
újabb keresztesek gázoltak partra. A király vörös hajójának 
támogatására újabb gályák érkeztek. Szaladin csapatai 
újfent megmutatták, hogy jelentős túlerejük dacára nincs 
bátorságuk felvenni a harcot. Richárd, miután egy oldalbe- 
járaton, a templomosok rendházán át betört Jaffába, foszto- 
gató törököket talált. Néhányat megölt, majd kitűzte a vár 
ormára a zászlóit. Ezután egy istállóban talált egy gazdátlan 
lovat, és a menekülő törökök után iramodott. De tudta, 
hogy az egész városban összesen három ló maradt, ezért 
végül csöndben visszalovagolt a Szaladin és serege hűlt 
helyén kialakított táborba. 

Richárdhoz hamarosan török emírek csoportja érkezett. 
Az uralkodó elemében volt: gúnyosan arról kezdett panasz- 
kodni, hogy Szaladin, az iszlám legnagyobb hadvezére, 
megfutamodott előle, pedig ő nem is harcolni jött. Lám, 
páncélt sem visel, az a saru van a lábán, amelyben hajóra 
szállt. Richárd valóban békülékenyebb hangulatban volt, 
mint valaha, hiszen a serege egyre fogyatkozott, és a lovag- 
jai közül is egyre kevesebbnek jutott ló. Aszkalont azonban 
nem akarta feláldozni, de hamar világossá vált, hogy 

Szaladin nem engedi át neki a várost, így a háborúnak foly- 
tatódnia kell. A találékony Richárd kétségbeesésében még 
lovagi szolgálatait is felajánlotta a szultánnak, ha hűbérbir- 
tokként neki adományozza Aszkalont, de Szaladin nem 
akarta ilyen alkukkal szaporítani gondjait. 

Richárd szokása szerint nem féltette túlzottan sem a 
saját, sem a vazallusai életét. Miközben maga is segédke- 
zett Jaffa megerődítésénél, a sátrát a falakon kívül verette 
fel, és azt csupán maroknyi harcos őrizte. Szaladin, mi- 
után kémeitől megtudta, hogy Richárd gyakorlatilag véd- 
telen, a sötétség leple alatt egész hadseregével körülvette 
a kis táborhelyet, hogy virradatkor ráronthassanak, és 
foglyul ejthessék az Oroszlánszívűt. A terv valószínűleg 
bevált volna, csakhogy egy álmatlanságban szenvedő 
keresztes meghallotta a muszlimok beszédét, és figyel- 
meztette a hálóruhás királyt. Richárd éppen csak egy pán- 
célinget kapott magára, és mezítláb pattant nyeregbe. 
Maroknyi, hasonlóképpen öltözött lovagjával megpróbálta 
felkészíteni a sereget az ütközetre. Közben a törökök 
ismét betörtek Jaffába, így Richárd a falakon belülről már 
nem számíthatott segítségre. Hirtelenjében újabb fabari- 
kádot raktak össze, ahogy néhány nappal azelőtt a ten- 
gerparton. Ezután a mintegy hatvan gyalogos lovagból és 
hat lovasból álló törpe haderő, amelynek zászlaját egy 
Henrik nevű , bátor és vitéz" német vitte, megrohamozta 
Jaffát, és kiűzte a városból a törököket. Az Oroszlánszívű 
lehívta a maradék helyőrséget a fellegvárból, megparan- 
csolta nekik, hogy védjék a várat, majd némi erősítéssel 
visszavonult a barikádhoz, és készülni kezdett élete leg- 
ádázabb csatájára. 

Szaladinnak most végre lehetősége nyílt a katonai meg- 
oldásra, hiszen nagy ellensége, aki a nyugatiak minden 
reményét jelentette, lehetetlen helyzetbe hozta magát. 

A keresztes hadsereg ereje ugyanis a páncélos lovagok 
ellenállhatatlan rohamában rejlett, most azonban alig 
tucatnyi lovag állt szemben az ő több ezer mamlúkjával. De 
a szultán ismét rosszul mérte fel, miben rejlik a kereszté- 
nyek stratégiájának erőssége. Amikor ugyanis védekezésre 
voltak kényszerítve, a páncélos lovagok és az íjpuskások 
együttműködésére alapoztak. Jaffánál Richárd kétezer 
katonája közül minden ötödiknek íjpuska volt a kezében. 
Emellett az Oroszlánszívű mesterien szervezte meg hadere- 
jét. Gyalogosait két vonalban sorakoztatta fel: az első sor 
térdelt, és ferdén a homokba szúrt lándzsáik a támadók 
lovainak szügyére szegeződtek, a hátsó sorban pedig az 
fjpuskások álltak a térdelő harcosok közötti hézagokban. 
Mögöttük volt egy harmadik sor is, ezeknek a katonáknak 
az íjpuskák újratöltése volt a feladata. Most már csak arra 
volt szükség, hogy a gyalogság fegyelmezetten harcoljon, 
és ez Richárd vezetésével sikerült is. Az uralkodó figyelmez- 
tette őket, hogy ha valaki megfutamodik, annak személye- 
sen csapja le a fejét. Ő maga a maroknyi lovaggal együtt, 
akiknek jutott ló, kivonta magát a kezdeti csatározásokból, 
hogy az ellenséges lovasok kisebb csoportjai ellen indítsa- 
nak rohamokat. 

A középkori harcmodor mutat közös vonásokat az 
1854-ben, a krími háborúban lezajlott balaklavai ütközettel. 
Ott Sir Colin Campbell , vékony piros vonala" tartóztatta fel 
az orosz lovasságot. Jaffánál Oroszlánszívű Kichárd hason- 
lóan vékony védvonala többezernyi török lovasnak paran- 
csolt megálljt, és a király nem csupán a puszta életét őrizte 
meg, hanem a várost is. A törökök több órán át folytatták a 
harcot, rengeteg embert és lovat vesztettek. Amikor a 
muszlimok rohama alábbhagyott, Richárd és néhány lovasa 
ellentámadásba lendült, és megfutamította őket. Szaladin 
magánkívül volt a dühtől, keresztre feszítéssel fenyegette 

azokat, akik gyáván elfutottak. Amikor azonban újabb roha- 
mot vezényelt, mindössze egyetlen lovasa volt hajlandó elin- 
dulni. A szultán — a zendülést megelőzendő — inkább vissza- 
vonult, hogy ne kelljen tehetetlenül szemlélnie Richárd 
maroknyi seregének ficánkolását. A muszlim krónikások 
beszámolnak arról is, hogy az Oroszlánszívű ekkor lándzsát 
ragadott, és a muszlim sereg előtt fel-alá lovagolva ellenfelet 
keresett, aki kiáll vele párviadalra. Egyetlen vállalkozó sem 
akadt. Nagy lélektani győzelem volt ez, alig akad párja a 
hadtörténetben. A muszlimok számára ez után az összeom- 
lás után nyilvánvaló volt, hogy békét kell kötniük. Szaladin 
többé nem számíthatott rá, hogy a katonái akár érte, akár a 
hitükért fegyvert fognak. 

A jaffai csatáról annyi legenda kering, hogy nehéz elvá- 
lasztani egymástól a tényeket és a fikciót. Egyvalami azon- 
ban bizonyos: mindkét oldal krónikásai egyetértenek abban, 
hogy Oroszlánszívű Richárd személyes teljesítményének 
értéke felbecsülhetetlen. Az egyik leírás szerint a táborba 
visszatérő király , egész testéből úgy álltak ki a nyílvesszők, 
mint a sün tüskéi, és ugyanígy a lovából is . Egy másik kró- 
nikásnál pedig ezt olvashatjuk: 


,A király valóságos óriás volt a csatában, hol itt, hol 
ott bukkant fel, mindig ott, ahol a törökök a leghe- 
vesebben támadtak. Azon a napon villámlott a 
kardja, és sok török megtapasztalta, milyen éles. 
Volt, akinek kettéhasította a sisakját, és csak a fogá- 
nál állt meg, másoknak fejét, karját vagy lábát 
vágta le egyetlen csapással. Úgy kaszabolta az 
embereket, mint az aratók sarlójukkal a búzát. Aki 
egyszer a bőrén érezte, milyen a kardcsapása, az 
nem kért belőle többet. Olyan volt, mint Achilles, 
Nagy Sándor vagy Roland." 

A csata csúcspontján Richárd megmentette egyik leghűsé- 
gesebb társát, Róbertet, Leicester earljét. A törökök Róbert 
oroszlános címere miatt azt hitték, magával a királlyal állnak 
szemben. De hamar rá kellett döbbenniük, hogy tévedtek, 
mert ott termett a halálosztó Richárd, és kiszabadította 
bátor katonáját. Ehhez a csatához fűződik a Richárdról szóló 
egyik leghíresebb legenda is. A muszlim táborból nézve 
lehetetlennek tűnt, hogy egyetlen keresztes is túlélje a csa- 
tát. Különösen igaz volt ez Richárdra, aki mindig a küzdelem 
sűrűjében hadakozott. A király egyszer állítólag leesett a 
lováról, és törökök egész hada rontott rá, hogy élve vagy 
halva a szultán elé vigyék. Szafadin ekkor a legenda szerint 
küldött az Oroszlánszívűnek egy új lovat, hogy egyenlő felté- 
telek mellett küzdhessen tovább. A történetnek nehéz hitelt 
adni, könnyen lehet, hogy csak mese. De mindenképpen 
jelzi, hogy a lovagi eszmény fölötte állt a nemzeti, vallási 
konfliktusoknak. 

A hihetetlen jaffai diadal Richárd legnagyobb győzelme 
volt az egész hadjárat során. Az uralkodó ezt követő idegi 
kimerültségét és fizikai összeomlását akkoriban a törökök 
számlájára írták, akik disznótetemek és emberi maradvá- 
nyok keverékével szennyezték a levegőt. Lehetséges azon- 
ban, hogy a király betegsége egyszerűen a stresszel magya- 
rázható. Richárd szemmel láthatóan a halálán volt, mégis 
dacos, hetyke üzeneteket küldött Szaladinnak. Békét kért, 
de háborúval fenyegetőzött. A szultán nem reagált, meg- 
várta, míg megérkezik Egyiptomból az újabb erősítés. 
Richárd következő üzenete már békésebb hangvételű volt: 
arra kérte Szaladint, küldjön neki havas gyümölcsöt a láza 
csillapítására. Közben továbbra is sok gondot okoztak neki a 
keresztény táboron belüli ellentétek. Felszólította a templo- 
mosokat és az ispotályosokat, vegyék át az aszkaloni és a 
jaffai helyőrséget, hogy ő visszavonulhasson Akkonba lába- 

dozni. A lovagok azonban erre csak akkor voltak hajlandók, 
ha ő velük marad. Ez, úgy tűnt, végképp megtörte az Orosz- 
lánszívű elszántságát. Kétségbeesésében magához rendelte 
Szaladin követét, Abú Bakrt, és felajánlotta a szultánnak, 
hogy megtarthatják Aszkalont, ha megfizetik neki a város 
újbóli megerősítésének költségeit. Egy ilyen javaslat csakis a 
nagybeteg Richárdtól jöhetett. . . 

Míg a szultán a döntését fontolgatta, a keresztes hadjárat 
legjelentősebb vezetői közül néhányan, köztük Hubert Valter 
salisburyi püspök, tárgyalásokat kezdtek Badr ad-Dín 
Dildirim emírrel, akivel a király jó kapcsolatot alakított ki. 
A püspök elmondta az emírnek, hogy mivel a két fél között 
immár Aszkalon az egyetlen vitás kérdés, Richárd feltétel 
nélkül lemond a városról. Szaladin először óvatosan fogadta 
a hírt, hiszen annyi minden fordult már meg a múltban a 
király hangulatán és fizikai állapotán. Dildirim azonban azt 
mondta, magától az Oroszlánszívűtől hallotta az ajánlatot. 
Szaladin erre már megnyugodott, és összehívta emírjeit, 
hogy megvitassák a fegyverszünetet. A szultán azonban a 
tárgyalások idején is kereste a jaffai keresztény véderő 
gyenge pontjait, még mindig reménykedett egy csodával 
felérő győzelemben. Kémei szívének kedves híreket hoztak: 
Jaffában összesen háromszáz lovas katona van, és többsé- 
gük alá csak öszvér jut. Amikor azonban Szaladin a terveiről 
beszélt Bahá ad-Dínnel, a krónikás hangsúlyozta, hogy a 
muszlim katonák legyengültek, fáradtak, és hazavágynak. 
Hozzátette, hogy akár zendülés is kitörhet, megtagadhatják 
a parancsot. Márpedig egy újabb vereség után Richárd akár 
vérszemet is kaphat, és a végső győzelem reményében foly- 
tathatja a harcot. 

Hároméves fegyverszünetet kötöttek. A keresztényeknek ki 
kellett üríteniük Aszkalont, de kárpótlásul megkapták a már 
kezükön lévő Türosz, Akkon, Haifa, Arszuf és Kaiszareia mellé 

Ramlát és Lüddát. Richárd olyan beteg volt, hogy el sem 
tudta olvasni az okmányt, de Champagne-i Henrik és más 
keresztes vezetők megerősítették, hogy azt tartalrnazza, amit 
kell, és megesküdtek, hogy érvényesítik a király nevében. 
Richárd nem tudta megállni, hogy még egyszer, utoljára el ne 
,bődülje" magát. Figyelmeztette Szaladint, hogy csak azért 
köt fegyverszünetet, mert rendet kell tennie a saját földjén. 
Azt ígérte, hogy utána új sereggel tér vissza, és kicsavarja a 
szultán kezéből , Jeruzsálem földjét". Szaladin érezte, hogy ez 
az ,oroszlánüvöltés" csak egy legyengült kismacska miáko- 
lása, és azt az elegáns választ adta, hogy ha el kell vesztenie 
Jeruzsálemet, szívesebben adja oda Richárdnak, mint bár- 
mely más uralkodónak, akit valaha ismert. 

Ezzel a harmadik keresztes hadjárat véget ért. Aszkalont 
keresztényekból és muszlimokból álló vegyes alakulat bon- 
totta le, a két hadsereg katonái szabadon vegyültek egy- 
mással. A keresztesek azt követelték, hadd zarándokoljanak 
el Jeruzsálembe. Maga Richárd viszont, bár emberei erősen 
biztatták, nem volt hajlandó felkeresni a szent helyeket. Azt 
mondta, nem fogadja el egy pogány uralkodó ajándékaként 
azt, amit Isten megtagadott tőle. Most a lelki vezetők játszot- 
ták a főszerepet: a zarándokokat a salisburyi püspök vezette 
el a szent helyekre. Szaladin abból a megfontolásból enge- 
délyezte a zarándoklatot, hogy utána ezek a katonák talán 
kisebb valószínűséggel térnek vissza egy újabb hadjáratra. 
A muszlim területeken, ahol a zarándokok áthaladtak, sok 
török könyörgött a vezetőknek, hogy hadd álljon bosszút 
rajtuk személyes sérelmeiért. Szaladin azonban megparan- 
csolta Szafadinnak, hogy gondoskodjon a keresztények biz- 
tonságáról. Nagy örömére szolgált, amikor az Akkonba 
visszatérő zarándokok megéljenezték. 

Oroszlánszívű kichárd elég kicsinyes módon, bár érthe- 
tően, arra kérte Szaladint, ne engedje oda a szent helyekhez 


296 


a francia kereszteseket, akik annyi fejfájást okoztak neki. 
A szultán azonban nem volt hajlandó állást foglalni a keresz- 
tények belső vitájában. Így fogalmazott: , Ezek az emberek 
messziről jöttek ide, hogy felkeressék a szent helyeket, és a 
mi törvényünk tiltja, hogy ebben meggátoljuk őket." 
Végül tehát minden nemzet keresztényei eljutottak a szent 
városba. 

Szaladin igen udvariasan viselkedett a salisburyi püspök- 
kel. Elkísérte a szent helyekre, és még szállást is ajánlott 
neki a városban, de a püspök inkább a szabad ég alatt hált, 
ahogy a többi zarándok. Szaladin a sátrában fogadta Hubert 
Waltert, és hosszú beszélgetéseket folytattak, elsősorban 
Richárdról. A püspök hízelgő szavai és a jó vacsora hatására 
Szaladin felajánlotta vendégének, hogy azt kérhet tőle, amit 
csak akar. Hubert Valter jól átgondolta a dolgot, majd azt 
kérte, hogy küldhessen két latin papot és két diakónust a 
Szent Sírhoz, valamint Betlehembe és Názáretbe is. Szaladin 
beleegyezett, és a püspökkel madarat lehetett fogatni, mert 
nem tetszettek neki a jeruzsálemi szír szertartások. 

Oroszlánszívű Richárd közben Akkonba ment, és kezdte 
visszanyerni egészségét. Míg előkészítették a flottát, az ural- 
kodónak eszébe jutott a lovagjai nevéhez fűződő egyik leg- 
bátrabb tett: az, amikor Préaux-i Vilmos feláldozta érte a sza- 
badságát. Richárd már addig is puhatolózott Vilmos 
kiszabadítása ügyében, de a muszlimok hatalmas árat kér- 
tek a lovagért. Csak akkor voltak hajlandók elengedni, ami- 
kor Richárd felajánlotta érte cserébe a tíz legelőkelőbb török 
foglyát. A király számára ez becsületbeli ügy volt, Vilmos 
pedig örült, hogy a többiekkel együtt távozhat a Szentföld- 
ről. Szeptember 29-én Berengária és Johanna elhajózott 
Akkonból Ciprus felé, tíz nap múlva pedig követte őket a 
király is. Richárd az egyik krónikás szerint magasztos gon- 
dolatokkal búcsúzott: ,Ó, Szentföld, Istenre bízlak. Kérem 

Őt, hogy végtelen kegyelméből adjon nekem hosszú életet, 
hogy segítséget hozhassak Neked. Mert leghőbb reményem 
és feltett szándékom, hogy valamikor a jövőben segítek 
rajtad." 

Az Oroszlánszívűnek nem adatott meg, hogy visszatérjen 
Palesztinába, vagy segítséget küldjön az ottani kereszté- 
nyeknek. A híre azonban még sokáig élt a muszlimok 
között, így legalább lélekben a Szentföldön maradt. 
A muszlim asszonyok még hosszú éveken át azzal csendesí- 
tették el sírós gyermekeiket, hogy ,Csitt! Jön az angol 
király!" A nyugtalan lótól pedig azt kérdezte a gazdája: , Mi 
az, talán az angol király megy előttünk?" Richárd tehát a 
török folklórban tovább élt, Szaladin viszont hamarosan 
meghalt, nem sokáig élvezhette a békét. Kimerítette a hat- 
éves szüntelen háborúskodás. Átélte az 1187-es hattíni és 
jeruzsálemi diadalt, majd az akkoni, arszufi és jaffai kataszt- 
rófát is. Látta, ahogy azok a harcosok, akikre a legnagyobb 
veszélyben is számíthatott, pánikszerűen menekülnek, ha 
csak meghallanak egy bizonyos nevet. Annak az embernek 
a nevét, aki a muszlimok szemében maga volt a halál 
angyala. 

TIZENKETTEDIK FEJEZET 


Egy legenda vége, 1192-1193 


zaladin jó öreg házőrző kutyaként vigyázta Jeruzsále- 
met egészen addig, amíg cáfolhatatlan bizonyítékot 
nem kapott arra, hogy Richárd kihajózott Akkonból. 
Az ötvennégy éves szultán csak ekkor nyugodott meg, és 
keresett vigaszt a hitében. Már régen el akart zarándokolni 
Mekkába, és most - hét év óta először — végre nem kellett 
háborúskodnia. Az ő félelmei tehát alábbhagytak, de a 
védelme alatt álló muszlimok továbbra is aggódtak. Emírjei 
ugyan jó egészséget és hosszú életet kívántak neki, de való- 
jában attól féltek, hogy ha vezérük csak rövid időre is eltűnik 
az arábiai sivatagban, visszajönnek a franciák a rettegett 
, Melek Rik" vezetésével, és semmivé lesz minden, amit 
addig elértek. Szaladin azzal, hogy nélkülözhetetlenné tette 
magát, a saját hívei foglya lett: egyszerűen nem engedték el. 
Még életében legendás alakká vált, márpedig aki hisz a 
legendákban, az elvárja, hogy bármikor segítségül hívhassa 
bálványát, ha szükségét érzi. Richárd a vérét adta azokért, 
akiknek szükségük volt rá, Szaladinnak pedig az életerejét 
szipolyozták ki a hívei. Még akkor sem hagyták békén, ami- 
kor az ellenség már nem volt sehol. 
Szaladin orvosait aggasztotta, hogy a mindig is törékeny 
egészségű szultán így túlhajszolja magát. Tudták, hogy így 
aligha éri meg a békés öregkort. Szaladin makacsul ragasz- 

kodott a böjtöléshez is, és az orvosok hiába próbálták lebe- 
szélni erról, mert a jelek szerint nem vett tudomást a saját 
halandóságáról. A szultán most elhalasztotta a régóta 
tervezett mekkai zarándoklatot, és olyan feladatokkal töl- 
tötte idejét, amelyeket nyugodtan rábízhatott volna fivérére, 
al-Ádilra, vagy valamelyik fiára, leginkább al-Afdal! trónörö- 
kösre. Csakhogy valószínűleg tisztában volt azzal, hogy bíro- 
dalma, ha nem személyesen irányítja, darabokra hullik szét, 
mégpedig nem a francia invázió miatt — sőt, a keresztes 
hadjárat éppen hogy egyesítette az ajjúbida területeket -—, 
hanem mohó fiai marakodásának köszönhetően. A szultán- 
nak sok keserűséget okozott a gondolat, hogy ha ő nem 
lesz, utódai néhány éven belül elherdálják mindazt, amiért 
egész életében küzdött. A pár évvel azelőtt elhunyt II. Henrik 
angol király pontosan értette volna Szaladin helyzetét. . . 

A szultán 1192 októberében ismét nyeregbe szállt. Kilo- 
vagolt Jeruzsálemből, és körutat tett a határ menti erődít- 
ményekben. A keresztesek távozásával visszatért az élet a 
rendes kerékvágásba. Szaladin igazságot osztott, és megju- 
talmazta azokat, akik a kemény harcokban ezt kiérdemelték. 
Oroszlánszívű Richárd, mielőtt elhagyta Akkont, hangzatos, 
de végül üres fenyegetőzésnek bizonyuló ígéretet tett, hogy 
a hároméves fegyverszünet letelte után visszajön, és vissza- 
szerzi Jeruzsálemet. Bizonyára mindkét uralkodó pontosan 
tudta, hogy ha a harc egyszer folytatódik, az új hadvezérek 
irányításával fog történni. Szaladin emírjei azonban ragasz- 
kodtak hozzá, hogy vegyék komolyan az angol király szavait, 
így aztán folytatódtak a háborús előkészületek. Richárd útja 
- bár a muszlimok erról nem tudtak - egy ausztriai várbör- 
tön felé vezetett, Szaladint pedig szép lassan a halálba haj- 
szolták. Mindketten a barátaik áldozatai lettek: Richárd 
azért, mert az ellenségeivé tette őket, Szaladin pedig azért, 
mert teljes mértékben tőle függtek. 

A szultán október 19-én viharos időben érkezett meg 
Tibériásba, de sem egészségi állapota, sem a zuhogó eső, 
sem a sáros út nem rettentette vissza. Továbblovagolt, és 
valamennyi tengerparti erődöt végiglátogatta Tibériás és 
Bejrút között. A sűrű program rendkívüli igénybevételt jelen- 
tett a számára. Bejrútban nagy pompával fogadta Antiókhia 
keresztény fejedelmét, III. Boemundot, aki hűbéresküt tett 
neki. A szultán illendően viszonozta a gesztust: egy díszes 
köntössel és tizenötezer arannyal jutalmazta Boemundot. 
Ezzel befejezte északi útját, és visszatért Damaszkuszba, 
hogy ott töltse a telet. Feleségeire és kisebb gyermekeire az 
utóbbi években nem sok ideje maradt, és most bizonyára 
örült, hogy láthatja őket. Damaszkuszi bevonulása emléke- 
zetes pillanat volt. A tömeg nemcsak a sikeres hadvezért, 
hanem a nagylelkű embert és az iszlám hősét is ünnepelte 
benne. 

Az államügyek terhei alól egy időre felszabadult Szaladin 
vendégül látta Dzsazírából érkezett fivérét, al-Ádilt. Nappal 
gazellára vadásztak, este pedig egyiptomi éveikről nosztal- 
giáztak. Ez az ország mindkettőjüknek igen sokat jelentett, 
de Szaladin sorsa úgy hozta, hogy soha többé nem láthatta. 
A szultán sajnálatos módon bizalmatlanná vált a fivére iránt, 
mert tudta, hogy al-Ádil hatalmi ambíciói az ő fiainak kárára 
érvényesülhetnek. Aggasztotta, hogy utódai vajon számít- 
hatnak-e al-Ádil lojalitására, ha ő már nem lesz? Szaladin 
tisztában volt vele, hogy örököse, al-Afdal, nem mérhető 
al-Ádilhoz. Az ő államférfiúi képességeit egyik fia sem örö- 
költe. A nagy ember keserű szívvel szállt sírba, mert tudta, 
hogy ha nincs egy legfőbb hadúr, aki kordában tartsa őket, 
a fiai meg a fivére marakodni fognak egymással a területe- 
kért, és óhatatlanul polgárháború robban ki. 

A mekkai zarándokok 1193 februárjában jöttek vissza 
Damaszkuszba. Érkezésük bizonyára felébresztette Szaladin- 

ban a vágyat, hogy a következő csoporttal ő is elhagyja Szí- 
riát. A nagy örömünnepen ő is kilovagolt kíséretével, hogy 
köszöntse a hazatért hadzsikat. A zuhogó esőben is kitar- 
tott, és Bahá ad-Dín megfigyelte, hogy időnként kirázta a 
hideg. A krónikás azt is észrevette, hogy ura elfelejtette fel- 
venni a bélelt zekét, amit télen mindig hordott. , Olyan volt, 
mint aki mély álomból ébredt. Kérte a ruhadarabot, de az 
öltöztetője nem találta meg." A zarándokok ünnepélyes 
fogadása után Szaladin arra panaszkodott, hogy nem érzi jól 
magát, és hamarosan belázasodott. A halál készületlenül 
érte, itt már nem segíthetett a páncélzubbony, amelyben 
számtalan csatát küzdött végig sértetlenül. A hideg, nyirkos 
időben csúnyán megfázott, és ez a hétköznapi betegség 
megnyitotta előtte a Paradicsom kapuját. 

A szultánt utolsó napjaiban megáldotta két legközelebbi 
barátja és harcostársa: Bahá ad-Dín, valamint bölcs men- 
tora, al-Fadil. A halálos ágyánál megjelenő harmadik 
emberrel kapcsolatban viszont rossz előérzete volt. Fia és 
örököse, al-Afdal ugyanis számos sarja közül az egyik leghit- 
ványabbnak bizonyult. Hiányoztak belőle apja politikusi 
képességei, és a nagylelkűsége is. A Szaladin halála előtti 
héten olyan jellemvonásokról tett tanúságot, amelyek jelez- 
ték, hogy nem lesz méltó utóda. 

Szaladin a halálos ágyán már-már szentként viselkedett. 
Bahá ad-Dín több történetet is feljegyzett arról, hogyan bánt 
a szolgákkal. Egy alkalommal például a szultán fürdője túl 
forró volt. A szolga, aki hideg vizet hozott bele, megbotlott, 
és a korsó tartalma Szaladinra ömlött. A szultánt azonban 
nem bőszítette fel a váratlan ,hideg zuhany". Csak ennyit 
mondott: , Kedves barátom, ha meg akarsz ölni, szólj előre." 
Egy másik esetben, a végzetes betegség hatodik napján, 
meleg vizet kért, hogy azzal öblítse le az orvosságát, de elő- 
ször túl forrót hoztak neki, másodszor pedig hideget. A szul- 

tán azonban ezúttal sem szidta meg a szolgát, csak azt kér- 
dezte elmélázva: , Jóságos Istenem, hát senki sem képes 
rendesen megmelegíteni a vizet?" Bahá ad-Dín e szavak hal- 
latán könnyes szemmel kiment a szobából, és ezt mondta 
al-Fadilnak: , Istenem, mekkora szellemet veszít el az iszlám! 
Más már régen a szolga fejéhez vágta volna a serleget." 

A kilencedik napon már világossá vált, hogy a szultán 
nem fog felépülni, és Damaszkusz utcáin különféle pletykák 
terjengtek. A város lakói attól féltek, hogy trónutódlási viták 
robbannak ki, ezért elhordták áruikat a piaci asztalokról, és 
elbarikádozták magukat a házukban. Valahányszor Bahá 
ad-Dín vagy al-Fadil ellátogatott Szaladin palotájába, min- 
dig tömegek szegődtek a nyomukba, hogy megtudjanak 
valamit a szultán állapotáról. A trónörökös, al-Afdal, amint 
meghallotta, hogy az orvosok feladtak minden reményt, 
összehívta Damaszkusz vezető emírjeit, és felszólította őket, 
hogy a békés hatalomátadás érdekében esküdjenek hűsé- 
get neki. Néhányan azonban erre nem voltak hajlandók, 
ezért Szaladin államgépezete még a szultán életének utolsó 
pillanataiban is gőzerővel működött: büntetéseket szabott ki 
a hűségesküt megtagadókra. Végül nem az emírek, hanem 
al-Afdal borította fel az utódlás természetes rendjét azzal, 
hogy menesztette apja legfontosabb minisztereit, köztük 
Bahá ad-Dínt és al-Fadilt. 

1193. március 4-én, amikor a pap a reggeli ima végén 
elmondta, hogy ,Nincs más Isten, csak Ő, és Benne 
bízunk", a szemtanúk szerint Szaladin elmosolyodott, és 
kilehelte lelkét. Bahá ad-Dín éppen a halála pillanatában 
lépett be a szobába. Szavai szerint ura , megtért az isteni 
kegyelem kebelére". Közben onnan másfél ezer kilométer- 
nyire, a sváb hegyekben lévő Trifels várában Angliai Richárd 
magányosan üldögélt a sötét tömlöcben, és éjjel-nappal 
kivont karddal őrizték a német császár legkeményebb kato- 

nái. Ha az Oroszlánszívű kinézett volna a feje fölötti rácsos 
ablakon, talán látott volna egy égre szálló madarat, amely 
olyan szabad volt, mint az ő nagy ellenlábasa, aki éppen 
megszabadult a földi lét kötelékeitől. Ő, Richárd viszont egy- 
kori szövetségesei, keresztes bajtársai börtönében sínylő- 
dött. Szaladint a körülmények tették az ellenségévé, nem 
volt köztük igazi gyűlölet. Csak annyira tápláltak ellenséges 
érzületet egymás iránt, mint a nagy konfliktusban különböző 
oldalra került emberek általában. A harcok során idővel 
nemcsak a hadvezért, hanem az embert is megtanulták tisz- 
telni egymásban. Ha Richárd azon a napon hallotta volna 
Szaladin halálhírét, talán ugyanolyan őszinte könnyeket hul- 
lat érte, mint az apjáért vagy a fivéreiért. És ha Szaladin a 
halálos ágyán hallott volna Richárd bebörtönzéséről, ő is 
megsiratta volna a sakálok által letepert oroszlánt, a nagy 
embert, akit azok árultak el, akiknek jó szolgálatot tett. 

Damaszkusz utcáin hangos jajveszékelés tört ki a szultán 
halálának hírére. Más nagy hatalmú uralkodók híveinek 
gyakran meg kellett szervezniük a nyilvános gyászolást, 
Szaladinnak azonban nem volt szüksége efféle propagan- 
dára. Fiai őszinte, spontán módon csatlakoztak az utcákon 
gyászoló tömeghez, és az emberek is őszintén nyilvánították 
részvétüket. A szultán teljesen elszegényedve halt meg, ami 
egészen egyedi eset a történelemben. Még a gyászleplet és 
a koporsó szövetbevonatát is al-Fadilnak kellett kifizetnie. 
Szaladint a palotakert nyugati pavilonjában, az esti ima órá- 
jában helyezték örök nyugalomra. Őt még ellenlábasai sem 
vádolhatták a sikeres hódítókra, hadvezérekre általában jel- 
lemző kapzsisággal. Egyik legádázabb ellensége például így 
nyilatkozott róla: ,Korának igazi csodája, nemes jellem- 
vonásokban gazdag férfiú, akit nagyszerű tettei és a hitetle- 
nek ellen vezetett, hódításokban bővelkedő hadjáratai 
dicsérnek." 

TIZENHARMADIK FEJEZET 


Ketrecben az Oroszlánszívű, 1192-1194 


ichárd a Szentföldre vezető úton a halál torkából 

menekült meg egy szicíliai faluban, valamint Messina 

ostrománál és Ciprus meghódításakor is. Andliába 
sem sikerült olyan békésen és zavartalanul visszatérnie, mint 
nagy riválisának, Fülöp Ágostnak Franciaországba. Az 
Oroszlánszívű útját drámai fordulatok fémjelezték akkor is, 
amikor Ciprus szigetéről európai felségterületei felé tartott. 
Úgy látszik, vonzotta a kalandokat. A józan ész azt diktálta 
volna, hogy legalább Marseille-ig, de lehetőség szerint egé- 
szen Angliáig hajón utazzon. Hiszen a kontinentális Európá- 
ban, különösen Franciaországban és Németországban szá- 
mos ellensége volt, így a szabadsága, sót az élete is 
veszélybe kerülhetett, ha szárazföldi útvonalat választ. 
Richárd cselekedeteit azonban csak ritkán vezérelte a józan 
ész. Az akkori idők legnagyobb harcosa nem volt jó tenge- 
rész, és tengeribetegség is gyakran kínozta, ezért igyekezett 
minél kevesebbet hajózni. Amikor eljutott hozzá a hír, hogy 
Rajmund, Toulouse grófja el akarja fogni, amikor kiköt Mar- 
seille-ben, két választása volt: vagy meg sem áll Andliáig (ez 
a hajózástól irtózó király számára hátborzongató perspektíva 
volt), vagy kiköt Itáliában, és Németországon keresztül foly- 
tatja útját. A király, miután meg volt győződve arról, hogy 
Toulouse-i Rajmund egy követ fúj Fülöp Ágosttal, komolyan 

vette a figyelmeztetést, és Németország mellett döntött. Per- 
sze bizonyára tisztában volt vele, hogy ez az útvonal is fölöt- 
tébb kockázatos. 

Ha Oroszlánszívű Richárd egyszer elhatározott valamit, 
azt nem másította meg. Elrendelte, hogy a flotta változtassa 
meg menetirányát, és kössön ki Korfu szigetén. Ott három 
kalózgályára lett figyelmes. A krónikások beszámolója sze- 
rint Richárd egy kis hajón megközelítette a kalózokat, és 
üdvözölte őket. Azok először megtámadták a védtelennek 
látszó hajót, de aztán megértették, hogy az idegenek üzletet 
akarnak kötni velük. Richárd kétszáz márkát ajánlott a kalóz- 
kapitánynak, ha húsz társával együtt titokban elviszi Raguza 
bizánci városig (a mai Dubrovnikig). Európa leghíresebb 
uralkodója tehát kétes alakok bandájára bízta magát és 
kíséretét. Ha a valószínűtlen történet igaz, az jelzi, mekkora 
tekintélye volt Richárdnak az angol flottával utazó befolyá- 
sos, művelt egyházi személyek és nemesek előtt. Az Orosz- 
lánszívű ismét készen állt arra, hogy kockára tegye életét, és 
ezáltal a gondjaira bízottak jövőjét is, akár vele voltak, akár 
Angliában, akár Normandiában. Miközben a király zarán- 
doknak öltözve elhajózott észak felé a kalózokkal, hogy 
aztán inkognitóban utazzon át fél Európán, az angol flotta 
továbbhaladt Andlia felé. 

Richárd Dalmácia partjai mentén megtett hajóútja ese- 
ménydúsra sikeredett. Kiderült ugyanis, hogy a kalózoknak 
nem erőssége a sziklás partok közelében való navigálás. Végül 
mégis partra tették Raguza közelében húsz társával. Azok után, 
hogy leigázta a szintén Bizánc fennhatósága alá tartozó 
Ciprust, ez nem volt valami ésszerű úti cél, különösen ilyen kis 
létszámú testőrséggel. Ráadásul a király színészi képességei 
sem voltak túl jók, nehezére esett szolgát alakítani. Szinte biz- 
tosra lehetett venni, hogy leleplezik, hiszen előbb-utóbb híre 
megy, hogy szárazföldön tér vissza Angliába. 

Richárd élvezte a bohókás színjátékot, de az ő komédiája 
nem nevetéssel végződött. Hiszen sem a szakáll, sem a sze- 
gényes zarándokruha nem álcázhatta kellően a magas, tag- 
baszakadt, szálfaegyenes hátú harcost, aki ráadásul túl 
bőkezűen bánt a pénzzel, és látszott rajta, hogy hozzá van 
szokva a parancsolgatáshoz. Richárd megfogadta, hogy ha 
partot ér, Isten oltalmát megköszönve adományt tesz a 
raguzai székesegyháznak. Állta is a szavát, de a katedrális 
papjai gyanúsnak találták az egyszerű zarándok bőkezű- 
ségét. 

Így hát az Oroszlánszívű sürgősen hajóra szállt, mielőtt a 
helyi hatóságok nyomozni kezdtek volna a gazdag zarándok 
után. Továbbra sem volt az útjuk izgalomtól mentes: 
Velence közelében, az isztriai partvidéken hajótörést szen- 
vedtek. A partra vergődött Richárd most a Szentföldről 
visszatérő ismert keresztes, Béthune-i Balduin kíséretéhez 
tartozó kereskedőnek adta ki magát. Ez nem kis ostobaság 
volt, hiszen már lépten-nyomon beszélték, hogy az angol 
király Itáliában vagy Németországban utazik álruhában. 
Richárd azzal tetézte könnyelműségét, hogy futárt küldött a 
környék urához, Göritz grófjához, és biztonságos áthaladást 
kért Béthune-i Balduin számára. A gróf egyből gyanút 
fogott, hogy Oroszlánszívű Richárd vagy Balduinnak, vagy 
az egyik szolgájának adja ki magát. Üzent Betesov Frigyes- 
nek, aki arra készült, hogy a karintiai Freisachnál útját állja a 
kereszteseknek. Frigyes a nála vendégeskedő normann 
lovagot, Argentani Rogert bízta meg a feladattal, Roger 
ugyanis azt állította, látásból ismeri az angol! királyt. Göritz 
grófja már eltervezte, hogy elfogja Richárdot, és váltságdíjat 
követel érte. A normann lovag könnyedén fel is ismerte az 
álruhás királyt, de — bár a gróf lányát vette feleségül — lojális 
volt Richárdhoz mint normandiai herceghez, és segített neki 
a szökésben. Azt eszelte ki, hogy Balduin maradjon ott négy 

napig, és szórja a pénzt, Richárd pedig egyetlen társával és 
egy németül tudó fiatal szolgával menjen tovább. A terv 
eleinte bevált, hiszen a gyanúsan viselkedő Balduint letar- 
tóztatták, és társaival együtt kivallatták. De hamar rájöttek, 
hogy Richárd meglépett, és jóformán egyedül van. A király 
három nap alatt több mint kétszáz kilométert tett meg, és a 
tél közepén megérkezett Bécsbe. Párizs után alighanem ezt 
a várost volt a legkevésbé tanácsos felkeresnie, hiszen 
Ausztriai Lipótot a keresztes hadjárat során ádáz ellenségévé 
tette. Ráadásul Göritz grófja, aki nyilván szeretett volna 
valami hasznot húzni az ügyből, üzent Lipótnak, hogy az 
angol király az ő területén van. 

Az Oroszlánszívű és társai Bécs mellett megszálltak. 
A király és lovagja meghúzták magukat a szálláshelyen, a 
velük tartó szolgát pedig elküldték a piacra. A fiú azonban — 
megbocsátható módon, hiszen még gyerek volt — nem 
álcázta magát jobban, mint Richárd: bizánci aranyakkal fize- 
tett. Egyből gyanús lett, és a herceg katonái kikérdezték. Azt 
a mesét adta elő, hogy a gazdája gazdag kereskedő, akinek 
bizánci pénzben fizette ki valaki az adósságát. A katonák azt 
mondták, látni akarják ezt a kereskedőt, de a fiú azt felelte, 
nincs otthon. A herceg emberei elengedték, feltehetően 
azért, hogy kövessék, de a fiú lerázta őket, és a hóban 
visszaszaladt a szállásra. Figyelmeztette a királyt, hogy azon- 
nal menekülnie kell, de Richárd a rossz időre való tekintettel 
úgy döntött, marad még egy napig. Megint elküldte a fiút a 
piacra, és kölcsönadta neki a kesztyűjét, hogy le ne fagyjon 
a keze. A piacon faggatni kezdték, honnan van ilyen drága 
kesztyűje. Most már nem volt mese, kiverték belőle, hogy az 
angol királyt szolgálja. 

Lipót herceg állig felfegyverzett katonákkal vette körül a 
nagy hírű harcos szálláshelyét. Ezúttal még Richárd is 
belátta, hogy reménytelen a helyzete, és azt mondta, meg- 

adja magát, de csak magának Lipótnak. Az eset jól példázza 
a magát győzhetetlennek képzelő király ostoba gőgjét: botor 
módon annak az embernek a kezére adta magát, aki Fülöp 
Ágost után talán a legjobban gyűlölte. Lipót bizonyára a 
tüzes poklokon is végigsétált volna egy ilyen fogolyért, nem- 
hogy a havas bécsi utcákon. Hamarosan megérkezett, és 
átfurakodott a ház körül összeverődött kíváncsiskodók 
hadán. A nézősereg valószínűleg nem csalódott, hiszen 
Richárd - aki nyilván megalázónak találta, hogy egy olyan 
ember ejti foglyul, akit mélységesen megvet -— száifaegyenes 
derékkal, királyhoz méltóan lépkedett az őrök és Lipót her- 
ceg előtt. 

A királyt két nap múlva a Duna melletti hegyen épült, 
nehezen megközelíthető dürnsteini várba vitték. Lipót 
annyira félt Richárdtól, hogy éjjel-nappal kivont kardú kato- 
nákkal őriztette. Jól is tette, mert nála nagyobb ragadozók- 
nak is fájt rá a foguk, köztük hűbérurának, VI. Henrik német 
császárnak. Henriknek német földön és birodalma más 
részein is voltak problémái, amelyekre a foglyul ejtett angol 
király révén megoldást remélhetett. A császár uralma alá 
akarta hajtani Dél-Itáliát és Szicíliát, ahol Richárd újdonsült 
szövetségese, Tankréd volt a király, és németországi ellenlá- 
basait, a Welf-házat is térdre akarta kényszeríteni. E család 
tagja volt a Richárddal családi és politikai kapcsolatban álló 
Oroszlán Herrik is. Az angol király, ahhoz képest, hogy ő 
volt a keresztes hadsereg fővezére, igen sok ellenségre tett 
szert az európai keresztény királyok között. 

Henrik császárnak tehát megvoltak a maga tervei az érté- 
kes fogoly felhasználására, de azért sietve tudatta Fülöp 
Ágosttal is, hogy a gyűlölt Oroszlánszívű immár nem tud 
bajt keverni. Hamarosan szinte egész Európa azt ünnepelte, 
hogy a keresztény világ nagy hőse a hadjáratról hazafelé 
tartva fogságba esett... 

Az ezután következő alkudozás vérbeli lókupeceknek is 
becsületére vált volna, és nagyfokú cinizmusról árulkodik, 
hiszen a keresztesek élete és szabadsága elvileg szent és 
sérthetetlen volt. Jellemző módon mégis csupán III. Celesz- 
tin pápa emelt szót a Richárddal szembeni bánásmód miatt. 
Henrik császár utasította vazallusát, Ausztriai Lipótot, hogy 
hozza el neki a foglyot a regensburgi udvarba. Lipót szót 
fogadott, de csak azután, hogy megfelelő árat alkudott ki. 
A hat hétig tartó kemény tárgyalások idejére Richárdot 
visszavitték Dürnsteinbe. Végül az a megállapodás született, 
hogy Richárd százezer márka váltságdíjat fizet a császárnak, 
ennek fele Lipótot illeti, és ez az összeg lesz a herceg fiának 
hozománya. Ausztriai Lipót fia Bretagne-i Eleonórát készült 
elvenni. Henrik és Lipót ezenkívül Richárd hadvezéri szolgá- 
lataira is igényt tartott. Kötelezték az angol királyt, hogy a 
tervezett szicíliai hadjárat céljára bocsásson a császár ren- 
delkezésére egy ötven gályából álló flottát és száz lovagot, 
valamint ő maga is vegyen részt a hadjáratban további száz 
lovag élén. Ez még nem volt elég: kétszáz túszt is követeltek 
tőle, és azt, hogy engedje szabadon Komnénosz Izsákot 
meg a lányát. Tudtára adták, hogy ha nem teljesíti a feltéte- 
leket, azonnal visszaviszik Dürnsteinbe. 

Fülöp Ágost nagy örömmel fogadta a hírt, hogy Richárd 
bajba került, de nem tetszett neki, hogy az angol király 
gondjai ilyen gyorsan megoldódtak. Neki is megvoltak a 
maga elképzelései, amelyekben szerephez jutott Richárd 
fivére, János is. Ezért a francia király, miután hírét vette a 
megállapodásnak, üzent Henriknek és Lipótnak, hogy ő 
többet fizet az Oroszlánszívű fogva tartásáért, mint amennyit 
Richárd adna a szabadságáért. Az efféle diplomáciai csatá- 
rozásokban mindennapos volt a hasonló vesztegetés, pedig 
igencsak távol állt a kereszteseket állítólag vezérlő magasz- 
tos eszméktől. Fülöp Ágost tudta, hogy amíg Richárd 

német földön raboskodik, nem tudja háborgatni szomszédai 
birtokait — és a sajátjait sem tudja megvédeni azoktól, akik- 
nek fáj rájuk a foguk, például tőle. Az akkori európai hadvi- 
selés visszásságait a tanult papság bírálta ugyan, a földes- 
urak szemében azonban az eredmény igazolt mindent. 
Oroszlánszívű Richárd világéletében e szabályhoz tartotta 
magát, és szabadulása után ott folytatta, ahol abbahagyta. 
Sem az erkölcsi megfontolások, sem a fiúi szeretet nem 
riasztotta vissza, amikor apja vagy fivérei ellen viselt háborút. 
Ennélfogva nehéz lenne elítélni Fülöp Ágostot, amiért 
Jánoshoz csatlakozva ő is hadat üzent Richárdnak, és meg- 
szállta a normandiai hercegséget. Bevette Gisors, Neaufles, 
Cháteauneuf, Gournay, Aumale és Eu várát is. Csak Rouen 
állta a franciák támadását, hiába állított csatasorba Fülöp 
Ágost huszonhárom ostromgépet. A normandiai hercegség 
fővárosának sikeres védelméhez nagyban hozzájárult, hogy 
váratlanul megérkezett Róbert, Leicester earlje, Richárd 
egyik leghűségesebb keresztese, és megerősítette a helyőr- 
séget. Az ostrom egy pontján már a kapukat is kinyitották, 
és hívták Fülöp Ágostot, hogy tárgyaljanak a megadás fel- 
tételeiről. Az óvatos francia király azonban elhárította az 
ajánlatot. Közben János herceg megpróbálta elintézni, hogy 
flamand csapatok törjenek be Angliába, de az édesanyja 
katonákat toborzott a déli partvidéken, így a terv meghiú- 
sult. A herceg ezután a windsori kastélyt szállta meg zsoldo- 
saival, és bejelentette, hogy ő a király, mert Richárd meg- 
halt. De nem hitt neki senki, aki számít. 

Szerencsére Coutances-i Valter nem esett pánikba. Pedig 
alig állt rendelkezésére információ, csak a mendemondákra 
meg a kémjelentésekre hagyatkozhatott. VI. Henrik Fülöp 
Ágosthoz írt levelének másolatát azonban látta, ebből derült 
ki a számára, milyen következményekkel jár Richárd elfoga- 
tása. A roueni érsek megpróbálta felvenni a kapcsolatot 

Herrikkel, és ez a császár egyik távoli rokonán, Bohuni 
Xavér bathi püspökön keresztül sikerült is. Ezzel egyidejűleg 
elküldtek két apátot Németországba, hogy próbálják meg 
felkutatni Richárdot, és ha lehet, beszéljenek vele. A legen- 
dák szerint egy Blondel nevű vándor dalnok találta meg a 
királyt, de valójában a két apát bukkant rá a Majna parti 
Ochsenfurt várában. Sikerült bejutniuk hozzá, és medgle- 
pően jó hangulatban találták. Amikor elmondták neki, hogy 
fivére, János a francia királlyal szövetségre lépve a trónra 
tört, az Oroszlánszívű csak nevetett. , A fivérem, János, nem 
az az ember, aki meg tud hódítani egy országot, ha a leg- 
csekélyebb ellenállásba is ütközik." 

Richárd előtt csak lassan, fokozatosan bontakozott ki 
annak története, hogy miért fordult ellene a német császár. 
Amikor Henrik kihallgatáson fogadta, kiderült, hogy a 
Szentföldről már korábban hazatért francia keresztesek 
hosszan sorolták sérelmeiket a császárnak, és mindent 
megtettek, hogy befeketítsék őt. Ebben elsősorban Fülöp 
Ágost rokona, Fülöp beauvais-i püspök jeleskedett, aki a 
tényeket teljesen kiforgatva a kereszténység elárulásának 
minősítette a Szaladinnal kötött békét. A püspök ráadásul az 
Oroszlánszívű nyakába varrta Montferrati Konrád megygyil- 
kolását is. Richárd, amikor szembesítették az ellene fel- 
hozott vádakkal, olyan hatásosan, cáfolhatatlanul védte 
magát, hogy a császár néhány óra leforgása alatt meggyő- 
ződött az ártatlanságáról. Még a szabadon bocsátásának fel- 
tételeiről is tárgyalni kezdtek, de amikor Richárd meghal- 
lotta, miben állapodott meg a császár Ausztriai Lipóttal, 
határozottan elutasította a feltételeket. Kijelentette, hogy 
inkább meghal, de nem tűr el ilyen megaláztatást. A száz- 
ezer márkát azonban hajlandó volt kifizetni, azzal a feltétellel, 
hogy Henrik megpróbálja megbékíteni Fülöp Ágostot. 
A császár ezt vállalta. 

Richárdot átvitték Speyerbe, ahonnan leveleket küldöz- 
getett Angliába. Különböző egyházi és világi méltóságokat 
utasított, hogy teremtsék elő a csillagászati összegű vált- 
ságdíjat. Édesanyjának különösen hosszan számolt be 
németországi , kalandjairól", és köszönetet mondott neki, 
amiért megvédte Andliát János herceg ármánykodásától. 
Arra biztatta Eleonóra királynét, hogy helyezze bizalmát 
Hubert Valter salisburyi püspökbe, aki akkor érkezett haza 
Angliába. Arra is kérte az édesanyját, hogy támogassa 
Hubert jelölését a canterburyi érsek megüresedett poszt- 
jára. Richárd így akarta kimutatni lojalitását azon harcos- 
társai iránt, akik erre a leginkább rászolgáltak. Amíg 
Hagenau várában tartották fogva, meglátogatta a volt 
főkancellár, Longchamp-i Vilmos. Neki a király arról tudott 
beszámolni, hogy Herrik császár hetvenezer márka megfi- 
zetése után kész szabadon engedni. Megkérte Long- 
champ-i Vilmost, készítsen listát arról, hogy melyik nemes 
mennyit adott, és adjon ki visszafizetési kötelezvényeket az 
elkobzott és beolvasztott egyházi aranyra, ezüstre. Richárd 
váltságdíja irdatlan összeg volt, előtererntése össznemzeti 
erőfeszítéseket követelt. 

Richárdnak személyes találkozásaik alkalmával az a 
benyomása alakult ki, hogy VI. Henrik szavatartó ember. 
Csakhogy az Oroszlánszívű gyakran tévedett embertársai 
megítélésében. Miközben Angliában a váltságdíjára gyűjtöt- 
tek, olyan pletykák jutottak a fülébe, hogy a franciák bizony- 
talan ideig fogságban akarják tartani. Hallott arról is, hogy 
Fülöp Ágost többet ígért a fogva tartásáért, mint ő a sza- 
badságáért. Henrik és Fülöp Ágost éppen erről készült tár- 
gyalni 1193. június 25-én, Vaucouleurs és Toul városa 
között. Az Oroszlánszívű szerencséjére azonban a császár a 
németországi fejlemények miatt mellette tette le a garast, és 
végül lemondta a franciák által javasolt találkozót. 

1192 novemberében ugyanis meggyilkolták Liége püs- 
pökét, és a gyanú árnyéka a császárra vetült, mert úgy lát- 
szott, hogy neki származhatott a bűncselekményből a 
legtöbb haszna. A német egyház felbőszült, és felsorako- 
zott az elhunyt püspök bosszút forraló rokonai mellett. 
Henrik császár birodalma 1193 első hónapjaiban a polgár- 
háború szélére került. Richárd a Welf-házhoz fűződő kap- 
csolatai révén tájékozott volt a németországi viszonyokat 
illetően, és rá kevéssé jellemző eszközökkel, kifinomult dip- 
lomáciai manőverek útján sikerült megbékítenie a feleket. 
A meggyilkolt püspök hívei és családtagjai végül beérték 
azzal, hogy Henrik császár megesküdött: nincs köze a bűn- 
tényhez. Richárd ezzel elnyerte a császár jóindulatát. 
Henrik lemondta a Fülöp Ágosttal tervezett találkozót, és 
az angol király szabadulásának feltételei változatlanok 
maradtak. 

Míg Richárd németországi cellájából vívta sikeres utóvéd- 
harcát, angliai kancellárjai nagy erővel hozzáláttak a váltság- 
díj összegyűjtéséhez. Nem volt könnyű dolguk, hiszen az 
Oroszlánszívű mindössze négy évvel azelőtt emelte meg 
soha nem látott mértékben az adókat, hogy pénzelni tudja a 
keresztes hadjáratot. Az ország népe tehát még jóformán ki 
sem heverte ezt a komoly anyagi megterhelést, amikor 
további áldozatokat kellett hozniuk. A százezer márka 
még az államkincstár számára is olyan hatalmas összeg 
volt, hogy előteremtésére különadót kellett bevezetni. 
A kancellárok elrendelték, hogy a király valamennyi alattva- 
lója fizesse be 1193. évi jövedelme egynegyedét. Mint már 
említettük, beolvasztottak minden templomi arany- és 
ezüstkelyhet, a király hűbéreseitól pedig fejenként húsz shil- 
linget szedtek be. Az e világi gazdagságot elutasító szerze- 
tesrendek, amelyek nem rendelkeztek arany- és ezüsttár- 
gyakkal, természetben, az eladásra szánt gyapjúval fizettek. 

A váltságdíj összegyűjtése, megszámolása és szállítása 
komoly erőfeszítéseket igényelt azoktól, akik Richárd távol- 
létében az országot igazgatták. A műveletet a király édes- 
anyja, Eleonóra királyné irányította Hubert Valter, az újdon- 
sült canterburyi érsek, valamint Arundel és Warrenne earlje 
és a londoni polgármester segítségével. A befolyt pénzt 
hatalmas, lezárt ládákban, az anyakirályné pecsétjével 
ellátva a londoni Szent  Pál-székesegyházban őrizték 
nagy erőkkel. A váltságdíj átadásával kapcsolatos utolsó tár- 
gyalásokat Longchamp-i Vilmosnak kellett lebonyolítania 
Németországban, számos magas rangú egyházi személy és 
nemesember kíséretében. Túszokat is kellett vinniük, de 
amikor Longchamp, aki hírhedt homoszexuális volt, felszólí- 
totta a nemeseket, hogy adják mellé a fiaikat, erre sokan 
nem voltak hajlandók, inkább lányaikat ajánlották fel. 
Longchamp végül túszok nélkül kelt útra, de így is dűlőre 
jutott a császárral a Wormsban lezajlott tárgyalásokon. 
Abban állapodtak meg, hogy a császár hivatalnokai Ang- 
liába utaznak, és tanúk jelenlétében lemérik a Szent Pál-szé- 
kesegyházban őrzött kincset. Ezután a váltságdíjat őrizettel, 
Richárd felelősségére eljuttatják a INémet-római Birodalom 
határáig, ahonnan már a császár felel a szállítmány bizton- 
ságáért. 

Richárd tehát néhány apró formaság elintézése után 
visszanyerhette szabadságát. Ellenségei csalódottak voltak, 
amiért ilyen gyorsan és simán elintéződött az ügy. Fülöp 
Ágost figyelmeztette is János herceget, hogy ,az ördög 
elszabadult". A francia király ezután sietve békét kötött 
Richárddal, mielőtt az Oroszlánszívű rendezni akarta volna 
vele a számlát. Fülöp Ágost 1193. július 9-én Mantes-ban 
találkozott Longchamp-i Vilmossal, és gyanúsan kedvező 
feltételeket alkudott ki: a meghódított Anjou-birtokok jó 
részét megtarthatta. A János herceg nevében tárgyaló fran- 

cia uralkodó arra is garanciát kapott, hogy János megtart- 
hatja azokat a birtokait, amelyek már akkor is az ő kezén 
voltak, amikor Richárd útra kelt a Szentföldre. Az Oroszlán- 
szívű , színeváltozása" hallatán mások is dörzsölni kezdték a 
kezüket, akik a távollétében megtámadták a területeit. De 
súlyosan tévedtek, ha azt hitték, hogy Richárd megváltozott. 
A király nem lett sem jobb, sem rosszabb, csak nem akart 
fenyegetni senkit, akinek módjában állt egyetlen nappal is 
késleltetni a szabadulását. Úgy gondolta, bőven lesz még 
ideje arra, hogy megfizessen mindenért. 

Angliában a kormányzat 1193 nyarán és őszén elsősor- 
ban a váltságdíj beszedésével foglalatoskodott. A fő gond az 
volt, hogy senki sem tudta felmérni, mennyi pénz folyik be a 
25 százalékos különadóból. Néhány esetben jócskán túlbe- 
csülték az összeget, és előfordult lopás, korrupció is. Az 
alulfizetett adószedők sokszor sápot húztak a pénzből. Végül 
azonban megteltek a Szent Pál-székesegyházban elhelyezett 
ládák, és megérkeztek VI. Henrik képviselői, hogy lemérjék a 
váltságdíjat. A császár, miután jelentették neki, hogy a vált- 
ságdíj hiánytalanul megvan, levelet írt Eleonóra királynénak, 
hogy 1194 januárjában szabadon bocsátja a fiát. A királyné 
azonban nem kapta kézhez a levelet, mert a roueni érsek 
társaságában már úton volt Németország felé. 1193 kará- 
csonyát Speyerben töltötték Richárddal. 

János herceg és Fülöp Ágost még az utolsó pillanatban 
is megpróbálta rávenni Henrik császárt, hogy ne engedje el 
Richárdot. Januárban ellenajánlatot tettek neki, és ez újabb 
két héttel meghosszabbította az Oroszlánszívű rabságát. 
Henrik császár azonban akkor már az egyre inkább elmé- 
lyülő barátságuk okán is kötelességének érezte, hogy állja a 
Richárdnak adott szavát. 1194. február 4-én furcsa ceremó- 
nia keretében kiszolgáltatta királyi foglyát az édesanyjának. 
Az Oroszlánszívűnek le kellett mondania az angol koronát 

jelképező sapkáról, amit aztán Henrik visszaadott, azzal a 
feltétellel, hogy Anglia a Német-római Birodalom hűbérbir- 
toka lesz. Richárd letette a hűbéresküt, és kötelezte magát, 
hogy évi ötezer fontot fizet a császárnak. Sőt, az angol koro- 
názási jelvényeket is át kellett adnia, hogy Henrik az utána 
következő angol királyokat is hűbéresévé fogadhassa. (Az 
egyezménynek ez a része azonban nem sokáig volt érvény- 
ben: VI. Henrik halála után, 1198-ban az utóda, Brunswick 
Ottó visszaküldte a királyi jelképeket Angliába.) 

Az egy év és hat hét raboskodás után végre kiszabadult 
Richárd nem vetette magát ellenségeire oroszlánként, 
inkább sas módjára körözött fölöttük. Haladéktalanul írt 
Fülöp Ágostnak, és figyelmeztette, hogy készüljön fel az 
eltulajdonított várak, földterületek visszaszolgáltatására. Fel- 
hívta a francia király figyelmét, hogy ő immár a Német- 
rórnai Birodalom hűbérese, ennélfogva jogosult Henrik 
császár támogatására a birtokai visszaszerzésében. Írt uno- 
kaöccsének, Jeruzsálemi Henriknek is, és újbóli segítséget 
ígért neki, bár ez inkább csak vágyálom volt, hiszen akadt 
dolga otthon is bőven. Édesanyja és Longchamp-i Vilmos 
társaságában baráti uralkodók területén áthaladva jutott el 
Antwerpenig, ahol a flottája egy része várta. Március 13-án 
keltek át a csatornán, és Sandwichnél kötöttek ki. 

A keresztes hadjárat éveiben mindazt, amit édesapja 
Angliában és az Anjou-területeken felépített, annyi kár érte, 
hogy Richárdra olyan feladatok vártak, mint egy új uralko- 
dóra, aki hosszan tartó polgárháború után kerül trónra. Az 
ország a keresztes hadjárat finanszírozása és a váltságdíj 
miatt igen nehéz gazdasági helyzetbe került, ráadásul János 
herceg aknamunkája miatt sok volt a pártütő, akik nem 
örültek az uralkodó hazatérésének. 

Kichárd először a canterburyi katedrálisban, Szent Tamás 
sírjánál hálát adott, amiért épségben hazajutott a Szentföld- 

ről, majd Németországból. Ezután Londonba indult. A fővá- 
rosba való dicsőséges bevonulását előre meg kellett szer- 
vezni. Az emberek - ki jószántából, ki muszájból — tömegével 
köszöntötték királyukat, aki a hitéért harcolt a Szentföldön, 
megalázta a nagy Szaladint, megszégyenítette a Földkö- 
Zi-tenger térségének királyait, fejedelmeit, ellenségévé tette 
keresztes harcostársait, csődbe juttatta angol alattvalóit — 
hogy végül ő szenvedjen el megaláztatást német földön. 
A sokaság éljenezte, amikor győzedelmes hódítóként belova- 
golt Londonba - de hiába kotorásztak a zsebükben pénz 
után, hogy igyanak a kocsmában az egészségére. .. 

TIZENNEGYEDIK FEJEZET 


Az Oroszlánszívű elszabadul, 1194-1199 


ichárdot mindig is Andlia egyik legrosszabb uralko- 

dójának tartották. Az uralkodásáról szóló munkák 

arra hivatkoznak, hogy hosszabb időt töltött a 
Szentföldön, mint a saját királyságában, mintha ez önmagá- 
ban is igazolná, hogy rossz király volt. Ez azonban teljes fél- 
reértés, hiszen a középkori uralkodókat nem az alattvalóik 
jóléte miatti aggodalom vezérelte. Anakronizmus lenne azt 
várni egy olyan neveltetésű és élettapasztalatú embertől, 
mint Richárd, hogy szívén viselje a köznép sorsát. Feudális 
uralkodóként az volt a dolga, hogy védje országa földjét és a 
vazallusait, akik hűséget fogadtak neki. A , védelem" kereté- 
ben lehetősége nyílt arra is, hogy szomszédait megtámadva 
növelje területeit — vagy ha ez nem megy, fiai, lányai kiháza- 
sítása révén, hozományként szerezzen újabb birtokokat. 
Richárd nem volt sem jobb, sem rosszabb, mint az akkori 
idők uralkodóinak jó része. Hérakleioszhoz, Nagy Károlyhoz 
és Bouilloni Gottfriedhez hasonlóan a középkori keresztény- 
ség ,kóbor lovagjainak táborába tartozott. 

A hatalmát megszilárdítani igyekvő Oroszlánszívű Ri- 
chárdnak elsősorban pénzre volt szüksége, mégpedig nem 
azért, hogy Anglia javára használja fel, hanem azért, hogy 
visszaszerezze elvesztett franciaországi birtokait. A távollé- 
tében nem tört ki polgárháború, pedig ha fivére, János 

kicsit rátermettebb, kitörhetett volna. Richárd jóslata azon- 
ban bevált: a kancellárok túl nagy falatot jelentettek János 
zsoldosokból álló bandájának. Mire Richárd hazaért, az 
ország még csak nem is állt a polgárháború szélén, ahogy 
azt a Robin Hood hollywoodi feldolgozásai többnyire sejte- 
tik. Az igaz, hogy a nottinghami vár János cimboráinak 
kezére került, de nem volt szükség Robin Hoodra és társaira 
ahhoz, hogy kiűzzék őket onnan. A Cornwall-félszigeten lévő 
St. Michael s Mount várkapitányát viszont, aki János herceg 
híve volt, állítólag már Richárd király szabadulásának hírére 
megütötte a guta. 

Oroszlánszívű Richárd 1194. március 25-én érkezett meg 
a ,lázadás" epicentrumába, Nottinghambe. Hamar meggyő- 
ződött róla, hogy János herceget csupán a magas adók miatt 
elégedetlen helyi földesurak kis csoportja támogatja. A király 
hatalmas sereggel érkezett, de nem akart fegyvert fogni alatt- 
valóira. Úgy számított, hogy katonái már a létszámukkal elve- 
szik az ellenség kedvét a harctól. A nottinghami vár védői 
azonban nem hitték el, hogy maga az Oroszlánszívű akarja 
megostromolni őket, és ellenálltak. Ezzel magukra haragítot- 
ták a királyt, aki megparancsolta ácsmestereinek, hogy ácsol- 
janak akasztófákat a várfalról jól látható helyen. A kötelek 
végén hamarosan ott himbálózott János néhány követője, és 
ez megtette a kívánt hatást: a védők, amint medlátták kichár- 
dot, azonnal feladták a várat. Miután Nottingham elveszett, 
Tickhillt sem védték tovább, és a ,lázadás" ezzel véget is ért. 
Richárd, mielőtt visszatért volna az államügyekhez, még vil- 
lámlátogatást tett a sherwoodi erdőben -— talán azért, hogy 
megalapozza Robin Hood legendáját. Az ország főispánjai 
közül csak heten maradtak a posztjukon. Megbízhatóbb 
emberek kerültek a helyükre, akik a megbízhatóságon túl 
anyagi áldozatra is hajlandók voltak a hivatalért, valamelyest 
helyrebillentve az államkincstár gyászos mérlegét. 

Richárd dél felé folytatta útját, és április 17-én Winches- 
terben másodszor is , megkoronázták". A király és környe- 
zete úgy gondolta, bölcs dolog egy ilyen ceremónia, nehogy 
a német császárnál lezajlott furcsa szertartás miatt valaki 
megkérdőjelezze Richárd trónhoz való jogát. Ezért az egyház 
is igen komoly erőkkel képviseltette magát: ott volt a canter- 
buryi érsek, a dublini érsek és tizenegy püspök. Az Oroszlán- 
szívű londoni koronázásától eltérően itt édesanyja és az 
ország legelőkelőbb hölgyei is megjelentek -— felesége, 
Berengária azonban furcsamód hiányzott. A szertartást költ- 
séget nem kímélő ünneplés követte, amely nyilván azt az 
üzenetet hordozta az angol alattvalók és a nagyvilág szá- 
mára, hogy minden a legnagyobb rendben van. Pedig 
Richárd már , szaggatta az istrángot , alig várta, hogy indul- 
hasson Franciaországba, és szembeszállhasson nagy ellen- 
lábasával, aki mindenkinél többet áskálódott ellene: Fülöp 
Ágosttal. 

A második koronázás után az Oroszlánszívű mindössze 
három hétig tartózkodott Angliában. Ez idő alatt belevetette 
magát az államigazgatási munkába, hogy az ország újra 
olyan állapotban legyen, hogy finanszírozni tudja a konti- 
nensen vívott háborúit. Április 24-én már Portsmouthban 
átkozta a kedvezőtlen időjárást, amely miatt hajói nem tud- 
tak nekivágni a csatornának. Franciaországból rossz hírek 
érkeztek, és a király annyira türelmetlen volt, hogy végül az 
azonnali indulás mellett döntött. A flottát azonban a vihar 
rövidesen visszakergette Portsmouthba. Csak május 12-én 
köszöntött be a jó idő, ekkor tudtak vitorlát bontani. 

Richárd Iormandiába érve lóhalálában Lisieux felé 
indult, ahol édesanyja megszervezett egy találkozót fivérével, 
Jánossal. Nem tudjuk, mennyit kellett Eleonóra királynénak 
kedvenc fia lelkére beszélnie, mire rávette, hogy bocsásson 
meg az öccsének. Mindenesetre, amikor a két testvér végül 

találkozott, Richárd meglepően elnézően bánt megtévedt 
fivérével. , Ne félj, János, te még gyerek vagy — mondta neki. 
—- Rossz társaságba keveredtél, a tanácsadóid fizetni fog- 
nak. A ,rossz társaság" természetesen a francia királyt 
jelentette. Richárdnak feltett szándéka volt, hogy felkutatja 
ellenségét, és megbünteti, amiért elárulta keresztes harcos- 
társát. Az angol királyban a németországi fogság alatt végig 
forrt a düh, és most, hogy szabad folyást engedett neki, 
olyan erővel tört fel, hogy valósággal fojtogatta. Őrült iram- 
ban vágtatott egyik városból a másikba, egymás után dőltek 
ki alóla a lovak, de mire odaért, a francia haderő mindig 
elvonult. Az eszeveszett hajsza során Richárd megtapasztal- 
hatta, hogy a hűség mégsem halt ki egészen. Az Erős 
Sancho navarrai királlyal kötött, házassággal megpecsételt 
szövetsége ugyanis élt és virult, annak ellenére, hogy ő igen- 
csak furcsán bánt Sancho lányával, Berengáriával. Amíg 
Németországban raboskodott, Sancho kétszer is kiüldözte 
ellenségeit Aguitániából, sőt a tulajdon fiát is elküldte túsz- 
ként Henrik császárhoz, hogy Richárd kiszabadulhasson. 

A következő öt év során Richárd - rövid fegyverszünetek- 
től eltekintve — gyakorlatilag folyamatosan háborút viselt 
Fülöp Ágost ellen. Az ötéves időszak végére szinte minden 
területet visszaszerzett, amit a keresztes hadjárat és a német 
fogság alatt elveszített. Kegyetlen háború volt, amelyet 
főként zsoldosok vívtak meg. Richárd olyan könyörtelen 
embereket fogadott fel csapatai irányítására, mint a Mercadier 
nevű zsoldos. Úgy tűnt, mindazok hatására, amit VI. Herrik- 
től, Fülöp Ágosttól és a saját fivérétől el kellett viselnie, 
olyan indulatok tomboltak benne, mint a Szaladin elleni 
gigászi küzdelem során soha. 

Az Oroszlánszívű dühe valamelyest alábbhagyott, amikor 
1194. július 3-án utolérte a Vendőme-ból kivonuló francia 
utóvédet, és Frétevalnál elfogta a felszerelést szállító egysé- 

get. Az akció során nem sok francia vért ontott, terhelő bizo- 
nyítékot viszont talált bőven. A Fülöp Ágost által kiállított 
kiváltságlevelekról van szó: azok a normandiai nemesek 
kaptak ilyet, akik Richárdnak tett hűségesküjüket meg- 
szegve átálltak hozzá. Az angol király, ahogy a keresztes 
hadjárat során, úgy most is, az élen haladva vezette lovag- 
jait. Előrenyargalt, hátha sikerül foglyul ejtenie a francia 
uralkodót, és busás váltságdíjat kapni érte. Miközben azon- 
ban Richárd a harctéren dúlt-fúlt, Fülöp Ágost egy közeli 
templomba menekült. Abban a pillanatban, amikor Kichárd 
szentül megfogadta, hogy miszlikbe aprítja, ő éppen misét 
hallgatott. Az áhítat végeztével visszatért seregéhez, és 
visszalovagolt a saját területére. A két király még nem talál- 
kozott azóta, hogy Akkonnál elváltak útjaik. Csak július 
23-án látták viszont egymást Tilliéres-nél, és akkor sem a 
harcmezőn, hanem a fegyverszünet aláírásakor. A megálla- 
podáson azonban még jóformán meg sem száradt a viasz- 
pecsét, amikor Richárd máris megszegte. Végül 1196 ja- 
nuárjában megkötötték a gailloni békét, amelynek értelmé- 
ben Richárd Gisors és Vexin kivételével minden területet 
visszakapott, amit Fülöp Ágost a fogsága idején elorzott tőle. 

A háborúskodás azonban 1197-ben újra kezdődött. 
Richárd most azon az emberen állt bosszút, aki a keresztes 
hadjárat utáni időszakban főszerepet játszott a neve be- 
mocskolásában. Dreux-i Fülöp, Beauvais püspöke, aki 
Fülöp Ágost rokona volt, egyfolytában háborgatta Richárd 
Vexinben lévő birtokait, amíg az Oroszlánszívű zsoldos- 
kapitánya, Mercadier be nem tört a felségterületére, és el 
nem fogta. A püspök három évig volt börtönben, először 
Rouenben, majd Chinonban tartották fogva. Fülöp a püs- 
pöki címe dacára világéletében vérbeli harcos volt, szívből 
szerette a lovagi életformát. Amikor segítségért folyamodott 
III. Celesztin pápához, kerek perec elutasító választ kapott, a 

következő kommentár kíséretében: , Megérdemelten estél 
bele a verembe, amit magad ástál. Egyszerre viseltél páncél- 
inget és miseinget, sisakot és püspöksüveget.  Oroszlán- 
szívű Richárd halála után a fivére, János, 1200-ban szaba- 
don engedte az idős Fülöpöt — alighanem jóval korábban, 
mint Richárd tette volna, ha él. 

Richárd papjai nyilván Isten kezét látták abban, ami 
Németországban uruk szabadon bocsátása után történt. 
Hiszen az Oroszlánszívűt a Szentföldről visszatérő keresztes- 
ként fogták el, és követeltek érte váltságdíjat, durván meg- 
sértve az egyház törvényeit. III. Celesztin pápa kiátkozta 
Ausztriai Lipótot, és ezt szigorú figyelmeztetésnek szánta 
azoknak, akik megszegték a földön Isten törvényét. Lipót 
többszörösen megtetézte a Richárddal szemben elkövetett 

bűnét. Nem volt ugyanis hajlandó visszaszolgáltatni az 
Oroszlánszívűért kapott váltságdíjat, mondván, hogy abból 
még alig kapott meg valamit, és arra is hiába várt, hogy a 
fiához feleségül adják Richárd egyik unokahúgát. Amikor 
pedig továbbra sem érkezett meg sem a pénz, sem az ifjú 
ara, azzal fenyegetőzött, hogy megöleti az angol túszokat. 
A békés rendezés érdekében az egyik túszt, Béthune-i 
Balduint 1194 decemberében elküldték, hogy kísérje el 
Angliába Eleonóra királynét és Komnénosz Izsák szerencsét- 
len lányát. Mielőtt azonban Balduin és Eleonóra átadhatták 
volna az üzenetet Oroszlánszívű Richárdnak, Isten keze 
lesújtott Lipótra. December 26-án ugyanis ráesett a lova, és 
összeroncsolta a lábfejét, amely kezdett üszkösödni. Elkerül- 
hetetlennek látszott az amputálás, de sem Lipót orvosainak, 
sem a fiának nem volt bátorsága a műtéthez. Végül Lipót 
maga tartott oda egy baltát a lábfejéhez, és ráparancsolt 
egyik szolgájára, hogy üssön rá egy cölöpverő kalapáccsal. 
A hercegnek iszonyú kínokat kellett kiállnia, mire a harma- 
dik csapásra sikerült levágni a lábfejét. Az üszkösödés azon- 

ban ekkorra már továbbterjedt, és Lipót meghalt. Előtte 
azonban még ígéretet tett, hogy visszaadja Richárdnak a 
váltságdíj összegét, és ezzel, legalábbis szerinte, békét kötött 
az egyházzal. A pápa azonban a síron túl is üldözte: kikö- 
tötte, hogy addig nem nyughat megszentelt földben, amíg 
szabadon nem engedik az összes angol túszt. Lipót volt 
Richárd első német ellensége, aki a bórén érezhette Isten 
haragját. 

Az angol királyt eredetileg Lipót zárta börtönbe bosszú- 
ból, de az ügy igazi haszonélvezője VI. Henrik császár volt, 
és ő állapította meg a csillagászati összegű váltságdíjat is. 
Henrik, hogy könnyítsen a lelkén, felajánlotta Richárdnak, 
hogy ezt visszafizeti. A bűnbánattal azonban elkésett, mert 
1197 szeptemberében meghalt, még azelőtt, hogy az üze- 
nete eljutott volna az angol királyhoz. Lipóthoz hasonlóan őt 
is kiátkozta az egyház, és megtagadta tóle a keresztény 
temetést. A mélyen vallásos Oroszlánszívű Richárd számára 
talán elégtétel volt, hogy a császár így végezte, gyakorlatias 
uralkodóként azonban már a következő generációra fordí- 
totta figyelmét. VI. Henrik felesége ugyanis közvetlenül a 
császár halála előtt fiút szült. A kis Frigyest a pápa gyám- 
sága alá helyezték, és Szicília trónját szánták neki. Richárd- 
nak azonban komoly tervei voltak Németországban, ezért 
Brunswick Ottót, az Anjouk közeli rokonát kezdte támo- 
gatni. Ottó Richárd poitoui udvarában nőtt fel, és idővel 
Poitou grófjaként az angol király , meghosszabbított keze" 
lett a tartományban. Richárd jelentős politikai súlyát latba 
vetve támogatta, hogy Ottó legyen az új német császár, de 
volt egy komoly rivális: Sváb Frigyes, a néhai császár öccse. 
1198 januárja aztán váratlan fordulatot hozott: meghalt 
III. Celesztin pápa, és ill. Ince személyében olyan ember lett 
az utóda, aki Brunswick Ottót pártfogolta. Az újdonsült egy- 
házfő történetesen Fülöp Ágosttal is haragban állt, amiért a 

francia király megtagadta feleségét, Dániai Ingeborgot. 
III. Ince így Oroszlánszívű Richárd természetes szövetségese 
volt. 

Az angol király gyorsan ki is aknázta a szövetséget, és 
,perújrafelvételt" kért a pápától a néhai Ausztriai Lipóttól 
elszenvedett sérelmei kapcsán. III. Ince kivizsgálta az ügyet, 
és Richárd javára döntött. Sőt, nem is csupán Lipót fiát 
kötelezte a váltságdíj összegének visszafizetésére, hanem 
Sváb Fülöpöt is, aki a fivére birtokának örököse volt. Ince 
pápa elmondta az örömmámorban úszó Richárdnak, hogy 
mindenkit utolér a büntetése, aki hasznot húzott az ő 
németországi bebörtönzéséből. Amikor pedig az Aachenben 
gyűlésező német választófejedelmek mindössze néhány hét- 
tel később a rómaiak királyává és választott császárrá kiál- 
tották ki Brunswick Ottót, az már szinte túl szép volt ahhoz, 
hogy igaz legyen. Ottót 1198. július 12-én megkoronázták. 
Anglia és Németország között soha nem volt olyan szoros a 
kapcsolat, mint akkor... Richárd tehát , királycsináló" lett, és 
alighanem ő volt Európa leghatalmasabb uralkodója is. 

Csakhogy az Oroszlánszívű életében mindig is kéz a kéz- 
ben járt diadal és bukás. A legnagyobb rendezetlen számlája 
Fülöp Ágosttal volt, de ennek rendezésével még várnia kel- 
lett. Miután a francia király elhódította tőle Gisors-t, Richárd 
úgy döntött, épít egy mesés várat, hogy erősítse a norman- 
diai hercegség védelmét. Az építkezés irdatlan költséggel 
járt, legalább 11 500 fontot emésztett fel, és két évig 
(1196-tól 1198-ig) tartott. A Les Andelys-nél Richárd saját 
tervei alapján épült Cháteau-Gaillard az akkori időkben a 
világ legkorszerűbb vára volt. 

Az angol király csak 1198 szeptemberében találkozott 
nagy ellenfelével csatában, méghozzá egészen váratlan 
módon. Történt, hogy Richárd hűséges zsoldoskapitánya, 
Mercadier és egy kis csapatra való lovag társaságában bele- 

szaladt háromszáz francia lovagba, akik Fülöp Ágost vezeté- 
sével Gisors felé tartottak. Az Oroszlánszívű habozás nélkül 
nekik rontott, mire a franciák elmenekültek Gisors irányába. 
Fülöp Ágost valahol a boly közepén hajszolta a lovát. Már 
egész közel jártak Gisors várának kapuihoz, amikor az Epte 
folyó hídja a rengeteg vágtázó ló alatt összeomlott, és sok 
francia lovag a vízbe pottyant, köztük maga a király is. 
Richárd visszarántotta a gyeplőt, és harsányan hahotázott. 
Mint később mesélte: ,A francia király jócskán ivott a folyó- 
ból." Fülöp Ágost kis híján megfulladt, végül a lábánál fogva 
húzták ki. Húsz francia lovag viszont tényleg a vízbe veszett, 
további százat Richárd ejtett foglyul, harmincat pedig 
Mercadier. Kis győzelem volt, az angol király szívének mégis 
igen kedves. Hiszen megszégyenítette ádáz ellenségét, akire 
képtelen volt az ellenséges harcosokat megillető tisztelettel 
tekinteni. 

Az Oroszlánszívű halála derült égből villámcsapásként 
jött, és egy csapásra megváltoztatta Nyugat-Európa hatalmi 
erőviszonyait. A tényeket illetően nincs vita a történészek 
között, azzal kapcsolatban viszont, hogy miért ostromolta 
meg a Limoges közelében lévő jelentéktelen erődöt, 
Chálus-t, amelyet két lovagon kívül csak parasztok védtek, 
voltak félreértések. Lehetséges, hogy az Oroszlánszívű a 
kapzsiságának esett áldozatul? 

A kortárs krónikások által az utókorra hagyományozott 
történet szántogató parasztok által kiásott kincsról (régi 
pénzérmékről vagy római aranyereklyéről) szól. Az eset 
Chálus-i Achard földjén történt, akinek Limoges-i Aimar volt 
a hűbérura, Aimar viszont magának Kichárdnak tett hűbér- 
esküt. A történet szerint Achard erőteljes felszólításra 
elküldte hűbérurának a kincs egy részét, Richárd pedig, 
amikor fülébe jutott a hír, a maradékot követelte tőle. 
Achard Limoges-ba menekült, és - legalábbis az Oroszlán- 

szívű így hitte — Chálus várában rejtőzött el. A krónikások 
szerint a királyt a puszta pénzsóvárság vezérelte, a modern 
kori kutatások viszont valószínűsítik, hogy inkább politikai 
okok sarkallhatták Chálus megtámadására. Ugyanis 
Limoges-i Aimar, Angouléme-i Aimarral egyetemben, részt 
vett egy ellene kirobbant lázadásban, és a chálus-i kincs 
csak ürügyet szolgáltatott az angol királynak arra, hogy 
megmutassa, ki az úr a háznál. Ezen a területen ugyanis 
már több mint három éve nem járt. 

Richárd tehát bizonyára a Limoges-i Aimar iránti dühét 
vezette le a szerencsétlen chálus-i helyőrségen. Hiszen az 
Oroszlánszívű máskülönben egy ilyen aprócska dió feltöré- 
séhez aligha használt volna ekkora , kalapácsot". Nyugodtan 
ráhagyhatta volna az ostromot a megbízható Mercadier-re, 
de a jelek szerint izgatta a feladat. A védők háromnapi ost- 
rom után fel akarták adni a várat, hogy mentsék a bőrüket, 
de Richárd ezt elutasította, mondván, hogy felkötteti vala- 
mennyiüket. A király olykor kipróbálta magát íjpuskásként 
is, a maga szórakoztatására lövöldözött a vár ormán felbuk- 
kanó alakokra. Azt azonban méltóságon alulinak érezte, 
hogy ilyenkor páncélt viseljen, inkább egy elé tartott pajzs 
mögé bukott le, ha kellett. Mintha csak játszott volna. Ezt a 
benyomást erősíti az az epizód is, amikor egy fiatal férfi buk- 
kant fel a vár fokán, egyik kezében íjpuskával, a másikban 
serpenyővel. A fiú a serpenyővel ütögette vissza a rá kilőtt 
nyílvesszőket, Richárd pedig hangosan nevetve ismerte el az 
ügyességét, sőt még meg is tapsolta. Végül azonban túl 
sokáig járt a korsó a kútra... A király egyszer későn bukott le 
a pajzsa mögé, és egy nyílvessző a nyaka és a bal válla 
között a testébe fúródott. 

Richárd utasította Mercadier-t, hogy rohammal vegye be 
a várat, majd a , serpenyős lovagon " kívül mindenkit akasz- 
tasson fel. Azza! visszalovagolt a sátrához. Nem aggódott 

túlságosan a sebe miatt, és — ezúttal utoljára — a saját 
kezébe vette a sorsát. Megpróbálta kihúzni a nyílvesszőt, de 
csak a nyelét törte el, a hegyes feje bent maradt. Kezdett 
komolyra fordulni a dolog, hiszen az uralkodó életét csak az 
menthette meg, ha az egész nyílvesszőt sikerül eltávolítani. 
A hegyére ugyanis foszlányok tapadtak Richárd piszkos 
ingének gallérjáról, így fennállt a veszély, hogy elfertőződik a 
seb. Sőt akkor is könnyen megindulhatott az üszkösödés, 
ha fertőtlenítés nélkül húzzák ki a nyílhegyet. Mercadier 
egyik katonája, aki seborvosnak mondta magát, magára 
vállalta a nem éppen irigylésre méltó feladatot. A fáklyák 
fényénél elvégzett műtét során Richárd húsa a seb környé- 
kén igencsak szétmarcangolódott. A fő probléma az volt, 
hogy a király negyvenkét éves korára jócskán meghízott, és 
a sok hájtól roppant nehéz volt megtalálni a nyílvessző acél- 
hegyét. Bekapcsolódott a munkába egy másik seborvos is, 
de addigra már a kihúzott nyílhegy olyan pusztítást végzett, 
hogy biztosra lehetett venni a sebfertőzést. A seb nem 
is gyógyult be: feldagadt, és elszíneződött. Hamarosan 
üszkösödni kezdett, és Richárd ekkor már tudta, hogy a 
halálán van. 

Levelet küldött édesanyjának, aki lóhalálában rohant a 
közeli Fontevrault-ból Chálus-be, hogy a fia mellett legyen 
utolsó óráiban. Richárd végrendeletet is készített, amelyben 
felszólította négy legmegbízhatóbb kancellárját, hogy tegye- 
nek hűbéresküt utódának, János hercegnek. Ő gazdag 
emberként halt meg, nem úgy, mint Szaladin. Vagyona 
negyedrészét az akkori keresztény Európa szokásainak meg- 
felelően a szegényekre hagyta, a többi pedig öccsére, János 
hercegre szállt — leszámítva az ékszereit, ezeket unokaöccse, 
Ottó német császár örökölte. 

Közben Mercadier bevette a várat, felköttette a helyőrség 
katonáit, az íjászt pedig, aki meglőtte Richárdot, a haldokló 

király színe elé vonszolta. Kettejük beszélgetése híressé vált, 
és tovább gazdagította az Oroszlánszívű legendáriumát. , Mi 
rosszat tettem én neked? Miért gyilkoltál meg?" — kérdezte a 
király Howdeni Roger krónikája szerint. Annak fényében, 
hogy Richárd megostromolta a várat, és tömeges akasztás- 
sal fenyegetőzött, a kérdés meglehetősen furcsán hangzott. 
Meg is érkezett rá a méltó válasz: — A saját kezeddel ölted 
meg atyámat és két fivéremet, és megöltél volna engem is. 
— A haldokló király ezután inkább Szaladinra jellemző, nagy- 
vonalú gesztust tett — igaz, apja, II. Henrik halála után 
William Marshallal is hasonlóan viselkedett. — Megbocsátom 
neked a halálomat - mondta az íjásznak, és elrendelte, 
hogy adjanak neki száz shillinget, és engedjék szabadon. 
Mercadier azonban nem tudott megenyhülni nagy pártfo- 
gója gyilkosa iránt. Megvárta, míg Richárd kileheli a lelkét, 
majd elevenen megnyúzatta a fiút. Ez a záróakkord már sok- 
kal inkább illett kora legvérengzőbb harcosához. 

Eleonóra királyné ott volt a fia mellett, amikor az örök 
nyugalomra tért. A krónika szerint Richárd utolsó szavaival 
,Isten után őbelé helyezte bizalmát, és kérte, hogy anyai 
gondoskodásával segítse elő, hogy a lelke üdvösségre jus- 
son". A királyné szavait idézve: , Elvesztettem öregségem 
támaszát, a szemem fényét. Eleonóra teljesítette legkedve- 
sebb fia utolsó kívánságát. Ennek értelmében Richárd agyát 
és belső szerveit a poitoui Charroux apátságában helyezték 
örök nyugalomra, a szívét Rouenben, bebalzsamozott holt- 
testét pedig a fontevrault-i apátsági templomban, az édes- 
apja lábánál. 

Az utolsó szó talán illesse azokat, akikre az , oroszlán" a 
legtöbb szenvedést hozta, de akik ennek ellenére tisztelték a 
szíve őszinteségéért. Ibn al-Atír muszlim krónikás így írt róla: 
, Richárdot bátorsága, ravaszsága, életereje és türelme kora 
legjelentősebb uralkodójává emelte." 

IDŐRENDI ÁTTEKINTÉS 


Orbán pápa Clermont-ban meghirdeti az első keresztes 
hadjáratot. 

A Bouilloni Gottfried vezette keresztesek elfoglalják 
Jeruzsálemet. Megalakul a négy keresztes állam: a 
Jeruzsálemi Királyság, a Tripoliszi Grófság, az Antiókhiai 
Fejedelemség és az Edesszai Grófság. 

Megszületik Szaladin. 

Imád ad-Dín Zangi beveszi Edesszát. 

Zangít meggyilkolják, utóda fia, Núr ad-Dín lesz. 

A második keresztes hadjárat kezdete. A keresztesek 
között ott van Aguitániai Eleonóra és férje, VII. Lajos 
francia király is. 

Aguitániai Eleonóra férjhez megy Plantagenet Herrikhez. 
Núr ad-Dín elfoglalja Damaszkuszt, és egyesíti Szíriát. 
Trónra lép II. Henrik, Anglia első Plantagenet-királya. 
Oxfordban megszületik Oroszlánszívű Richárd. 

Al-Adíd lesz Kairó (utolsó) kalifája. 

Az első egyiptomi hadjárat Szaladin nagybátyja, Sírkúh 
vezetésével. 

Sírkúh és Szaladin harmadszor törnek be Egyiptomba. 
sírkúh megdönti Savar hatalmát, és vezír lesz. 
Egyiptomban Sírkúh meghal, és Szaladin lép a helyébe, 
Richárdot eljegyzik VII. Lajos francia király lányával, Aliz- 
zal. 

Szaladin áttéríti Egyiptomot a síita iszlárnról a szunnita 
iszlámra. 

Richárdot beiktatják Aguitánia hercegévé. 

II. Henrik ellen fellázadnak a fiai. Aguitániai Eleonóra 
börtönbe kerül. 

INúr ad-Dín és Ajjúb, Szaladin apja meghal. Szaladin 
elhagyja Egyiptomot, és belovagol Damaszkuszba. 
Szaladin Hamánál legyőzi a moszuliakat. 

Chátilloni Rajnaldot kiengedik a börtönből. Feleségül 
veszi Milly Stefániát, és Kerak ura lesz. 

Szaladin Montgisard-nál elszenvedi legnagyobb veresé- 
gét IV. Balduin jeruzsálemi királytól. 

Richárd beveszi Taillebourg-ot, és ezzel megalapozza 
hadvezéri hírnevét. 

VII. Lajos halála. Fülöp Ágost lép a francia trónra. 
Keraki Rajnald , vörös-tengeri " hadművelete a muszlimok 
szent helyeit fenyegeti. 

Herrik, az , ifjú király" halála. Szaladin elfoglalja Aleppót. 
Egyiptom és Szíria Szaladin uralma alatt egyesül. 

IV. Balduin halála. A gyermek V. Balduin követi a trónon. 
V. Balduin halála. Lusignani Guido és Szibilla hercegnő 
kaparintja meg a trónt. Guido Jeruzsálem királya lesz. 
Szaladin betör a Jeruzsálemi Királyságba. A hattíni csata. 
Szaladin elfoglalja Jeruzsálemet, és megdönti a királysá- 
got. Türosz ostroma. Montferrati Konrád érkezése. 
Richárd, Jeruzsálem elestének hírét hallva, Tours-ban 
csatlakozik a keresztesekhez. 

Akkon ostroma. 

II. Henrik halála. I. Richárd lép Anglia trónjára. Megkez- 
dődik a német keresztes hadjárat. Guido király legyőzi 
Szaladint a nagy akkoni ütközetben. 

Vézelay-ből elindulnak az angol-francia keresztes hadak. 
Szicíliában telelnek át. 

Richárd meghódítja Ciprust, és Amathoszban feleségül 
veszi Berengariát. Richárd megérkezik Akkonhoz. Akkon 
elesik. A muszlim foglyokat lemészárolják. Fülöp Ágost 
visszatér Franciaországba. A keresztesek déli irányba, 
Jaffa felé vonulnak. Az arszufi csata. Richárd legyőzi 
Szaladint. Takí ad-Dín halála. Angliában János herceg 
megdönti Longchamp-i Vilmos hatalmát. 

Montferrati Konrád meggyilkolása. Richárdnak nem sike- 
rül visszafoglalnia Jeruzsálemet. Jaffai csata. Richárd 
legyőzi Szaladint. A keresztes hadjáratnak hároméves 
fegyverszünet vet véget. Richárd elhagyja a Szentföldet. 
Ausztriai Lipót börtönbe veti Richárdot. 

Szaladin halála. Richárd Bécsben és Dürnsteinben 
raboskodik. Fülöp Ágost betör Richárd területeire. Angli- 
ában összegyűitik Richárd váltságdíját. Hubert Valtert 
nevezik ki canterburyi érseknek. 

Richárdot szabadon engedik. Visszatér Angliába, és 
elfojtja fivére, János lázadását. Richárd hadat üzen Fülöp 
Ágostnak, és elkezdi visszahódítani a birtokait. 
Ausztriai Lipót halála. Szaladin birodalma fivére, al-Ádil 
uralma alatt egyesül. 

Richárd megépítteti Cháteau-Gillard várát. 

VI. Henrik német király és német-római császár halála. 
Richárd pártfogoltja, Brunswicki Ottó követi a trónon. 
Oroszlánszívű Richárd halála. Fontevraud-ban temetik el. 

JELENTŐSEBB SZEMÉLYISÉGEK 


OROSZLÁNSZÍVŰ RICHÁRD CSALÁDTAGJAI 


—y 
t— 


. Henrik (1133-1189). Geoffrey Plantagenetnek, Anjou grófjának 
fia. 1152-ben feleségül vette Aguitániai Eleonórát. Nyolc gyer- 
mekük született, köztük Oroszlánszívű Richárd. Henrik az 
Anjou-birodalom néven ismert hatalmas anglonormann terület 
ura volt, és 1154-ben Andlia királya lett. 

Aguitániai Eleonóra (1122-1204). Megörökölte az aguitániai her- 
cegséget, majd 1137-ben férjhez ment VII. Lajos francia király- 
hoz, akit a második keresztes hadjáratra is elkísért. Házasságu- 
kat 1152-ben érvénytelenítették, részben azért, mert Eleonóra 
nem tudott fiút szülni Lajosnak. Mivel támogatta második 
házasságából született két fiának II. Henrik elleni lázadását, 
Henrik 1173 és 1189 között fogságban tartotta. 

Henrik (1155-1183). , Az ifjú király" néven ismerték, mert még 
apja, II. Henrik életében, 1170-ben megkoronázták mint társ- 
uralkodót és trónörököst. 

Richárd (1158-1199). Eleonóra legkedvesebb fiaként Poitou 
grófja lett, és anyja aguitániai birtokainak is ő volt a váromá- 
nyosa. 1189-ben Andlia trónjára lépett. 

János (1167-1216). II. Henrik , Földnélküli" vagy ,Puhakardú" 
Jánosként is ismert legkisebb fia. Apja kedvence volt. 
1199-ben ő követte Richárdot az angol trónon. 

Johanna (1165—-1199). Richárd kedvenc húga volt. Vilmos szicíliai 
királyhoz ment férjhez. Amikor Vilmos halála után Leccei 
Tankréd bitorolta el a szicíliai trónt, Richárd kiszabadította 
Johannát, aki követte bátyját a Szentföldre. 

Gottfried (1154-1212). Egy Ykenai nevű angol nő törvénytelen fia. 
Anyja meggyőzte II. Henriket, hogy ő az apa, Így Gottfriedet 
Eleonóra nevelte fel a saját gyermekeivel együtt. Richárd yorki 
érsekké nevezte ki. 

Aliz (1160—-1220 k.) VII. Lajos és második felesége, Kasztíliai Kons- 

tancia lánya. Oroszlánszívű Kichárd jegyese volt, de Richárd 

végül nem vette el. Aliz az angol udvarban maradt, és valószí- 
nűleg II. Henrik szeretője lett. 

A LEGFONTOSABB KERESZTES LOVAGOK 


Fülöp Ágost (1165-1223). VII. Lajos fia, aki 1180-ban követte 
apját Franciaország trónján. A , Dieu Donné" (Isten ajándéka) 
jelzővel illetett Fülöp Ágost Richárd legnagyobb riválisa volt, 
bár hadvezéri képességek terén nem versenghetett vele. Az 
egyik legnagyobb francia király: Richárd halála után visszahódí- 
totta Jánostól Normandiát és Anjou nagy részét. 

Valter, Hubert (meghalt 1205-ben). A középkor legjobb képes- 
ségű királyi tisztviselője. Elkísérte Richárdot a harmadik keresz- 
tes hadjáratra, 1193-ban pedig canterburyi érsekké nevezték ki. 

William, Marshal (meghalt 1219-ben). A kor legnagyobb vitéze, a 
lovagi erények megtestesítője. INNégy királyt is kiszolgált, II. Hen- 
riktől III. Henrikig. Richárd busásan megjutalmazta hűségéért, 
vagyonnal és rangos címekkel is elhalmozta. 

Leicesteri Róbert (De Bellomonte) (1130-1190) Richárd egyik 
leghűbb támogatója. Amikor kichárd Németországban rabos- 
kodott, Robert segített megvédeni Rouent a franciáktól. 

Longchamp-i Vilmos (meghalt 1197-ben). Ely püspöke. Richárd 
valamennyi hivatalnoka közül benne bízott a legjobban. Amíg 
Richárd keresztes hadjáratát folytatta, William Longchamp töl- 
tötte be az országbírói tisztséget. Hatalmát János herceg 
1191-ben megdöntötte. 

Coutances-i Valter (meghalt 1207-ben) Roueni érsek. Richárd 
Messinából hazaküldte Angliába, hogy vegye át Longchamp 
tisztségét. 

Mercadier (meghalt 1200-ban) Zsoldosvezér. A keresztes hadjá- 
ratok alatt Richárd szolgálatában állt, és a Franciaország ellen 
viselt háborúkban az Oroszlánszívű hadseregének parancsnoka 
volt. 

Rajmund III., Tripolisz grófja (1140-1187). Galilea hadura, 
Lusignani Guido ellenlábasa. A Jeruzsálemi Királyság régense- 
ként is szolgált, de bölcs politikájának a Keraki Rajnald- és 
Rideforti Gérard-féle fanatikusok véget vetettek. 

Ibelini Balian (meghalt 1194-ben). Náblusz hadura, Tripoliszi 
III. Rajmund támogatója Lusignani Guido ellenében. Rajmund 
halála után Montferrati Konrádhoz csatlakozott. 

Chátilloni Rajnald (meghalt 1187-ben). Házasságai révén 
1153-ban Antiókhia, 1176-ban pedig Ierak hadura lett. 


346 


Richárd előtt ő volt Szaladin legnagyobb ellenfele. A hattíni 
csata után Szaladin kivégeztette. 

Rideforti Gérard (meghalt 1191-ben). A templomos lovagok nagy- 
mestere. Tripoliszi III. Rajmund ellenségeként ő állt Lusignani 
Guido 1186-os trónbitorlása mögött. Az akkoni csatában esett el. 

Montferrati Konrád (meghalt 1192-ben). 1187-ben ő mentette 
meg Türoszt. Lusignani Guidóval vetélkedett Jeruzsálem trón- 
jáért. A Hegyek Öregje gyilkoltatta meg. 

Lusignani Guido (meghalt 1195-ben). Feleségével, Szibillával 
együtt 1186-ban megkaparintotta a jeruzsálemi trónt, de a 
hattíni csatában elvesztette a királyságot. Részt vett Akkon ost- 
romában, Richárd később Ciprus trónjával jutalmazta meg. 


JERUZSÁLEMI LATIN KIRÁLYSÁG 


IV. Balduin (1161-1185) Jeruzsálemi király, ,leprás" néven is 
ismerték. Apját, Amalrikot követte a trónon 1174-ben. 

V. Balduin (1178-1186). Apja , Hosszúkardú" Montferrati Vilmos, 
anyja Szibilla (IV. Balduin húga). V. Balduint még gyerekként, 
1185-ben Jeruzsálem királyává koronázták, Tripoliszi III. Raj- 
mund volt a régens. V. Balduin korai halála lehetővé tette, hogy 
Lusignani Guido elbitorolja a trónt, amelyet Balduin nagy- 
bátyja, Montferrati Konrád saját jogos tulajdonának tartott. 
Guido és Konrád vitája a harmadik keresztes hadjárat során 
végig megosztotta a keresztény erőket. 


SZALADIN CSALÁDTAGJAI 


Ajjúb (meghalt 1174-ben). Szaladin apja, Zangi és INúr ad-Dín 
agyafúrt politikai tanácsadója. 

Sírkúh (meghalt 1169-ben). Ajjúb fivére, Szaladin nagybátyja. 
Kiváló harcos volt. Egyiptomi hódító hadjárataira Szaladint is 
magával vitte. Végül sikerrel járt, és egyiptomi vezír lett. 

al-Ádil (meghalt 1218-ban). Szaladin fivére, a második legráter- 
mettebb ajjúbida uralkodó. A nyugatiak Szafadin néven isme- 

rik. Hosszú időn át volt Egyiptom uralkodója. A harmadik 
keresztes hadjárat alatt barátságot kötött Richárddal. 

Taki ad-Dín (meghalt 1191-ben). Szaladin unokaöccse és legna- 
gyobb hadvezére. A harmadik keresztes hadjárat során lepak- 
tált az ellenséggel, tönkretéve ezzel a muszlim haderőt. 

al-Afdal (1170-1196). Szaladin legidősebb fia, egyben örököse. 
INem volt olyan rátermett uralkodó, mint apja, vagy nagybátyja, 
al-Adil. 


MÁS MUSZLIM VEZETŐK 


an-Nászír bagdadi kalifa (meghalt 1225-ben). Abbászida ural- 
kodó, a muszlim világ szellemi vezetője. 

al-Ádid kairói kalifa (meghalt 1171-ben). Egyiptom utolsó 
fátimida uralkodója, a síita kultusz vezetője. 

Zangi (meghalt 1146-ban). Aleppo és Moszul atabégje. A kereszte- 
sek első nagy ellenfele. 1144-ben elfoglalta az Edesszai Grófsá- 
got. 

Núr ad-Dín (1118-1174). Zandi fia, Szíria uralkodója. A szent 
háború nagy hirdetője és élharcosa. Szaladin és Sírkúh jelentős 
támogatója. 

Rasíd ad-Dín Szinán. ,A Hegyek Öregje", a muszlim aszaszin 
szekta vezére. 

Imád ad-Dín Zangtí. Núr ad-Dínnek és Szindzsár hercegének uno- 
kaöccse, Szaladin ellenlábasa. 

Szajf ad-Dín Gázi. Núr ad-Dínnek és Moszul hercegének unoka- 
öccse, Szaladin ellenlábasa. 


348 


TARTALOM 


BEVEZETÉS 

Oroszlánszívűek. . . .......u.u.u............... 7 
ELSŐ FEJEZET . 

Poitoui Richárd, 1158-1189 . . ................ 11 
MÁSODIK FEJEZET 

Angliai Richárd, 1189-1190 . ................. 39 
HARMADIK FEJEZET 

Szaladin, a tanítvány, 1138-1174........... ségi 
NEGYEDIK FEJEZET 

Egyesült iszlám, 1174-1184 .................. 69 
ÖTÖDIK FEJEZET 

A szent háború előkészítése, 1184-1187 .......... 95 
HATODIK FEJEZET 

A hattíni csata, 1187. ..................... 116 
HETEDIK FEJEZET 

Jeruzsálem eleste, 1187.................... 136 
NYOLCADIK FEJEZET 

Akkon ostroma, 1188-1190 ................. 170 
KILENCEDIK FEJEZET 

A keresztesek útra kelnek, 1190-1191........... 193 
TIZEDIK FEJEZET 

Akkon eleste, 1191....................... 219 
TIZENEGYEDIK FEJEZET 

A tengerparti út, 1191—1192................. 239 
TIZENKETTEDIK FEJEZET 

Egy legenda vége, 1192-1193 . .............. 299 
TIZENHARMADIK FEJEZET 

Ketrecben az Oroszlánszívű, 1192-1194 ......... 305 
TIZENNEGYEDIK FEJEZET 

Az Oroszlánszívű elszabadul, 1194-1199 . . . . . . . . . 319 
VÁLOGATOTT IRODALOM . .. 2... ... vs... 331 
IDŐRENDI ÁTTEKINTÉS... ........... vs... s... 341 


